
Pabudusi ji nesuprato, kas dabar: diena ar naktis. 
Sapnas, sukrėtęs visą jos esybę, dar tebelaikė ją glė- 
byje. Širdis tebeplakė kaip pašėlusi, bet vis dėlto ji 
suvokė, kad tai buvo tik sapnas. 

Sapno pradžia buvo linksma. Ji sapnavo, kad yra 
maža mergytė, gražiai pasidabinusi balta puošnia 
suknele. Jai ant pečių krito žvilgančios rudos garba- 
nos. Jautėsi kaip karalaitė tarp kitų irgi išsipusčiu- 
sių vaikų. Vyko šventė. Kokia? 

Julija šito neprisiminė. Bet jie linksminosi gryna- 
me ore. Sode? Ar parke? O gal tik užpakaliniame 
kieme? 

Ar su jais buvo ir suaugusiųjų? Tikrai ne. Suau- 
gęs Žmogus, be abejonės, būtų jai padėjęs. 

Julija gulėjo užsimerkusi, įtempusi jėgas bandė 
atsikratyti nelemtojo sapno. 

Sapne kažkas užrišo jai akis skarele. Stiprios ran- 
kytės ėmė ją sukti ratu, kol jai apsvaigo galva ir ji 
ėmė svirduliuoti. 

Kol kas tai tebuvo tik juokai, žaidimas. Akla viš- 
ta. Ji žinojo, kad dabar turi gaudyti kitus vaikus. 

Visi susispietė beveik ranka pasiekiami. Jie pešio- 
JO ją už puošniosios suknelės ir garbanų. Kažkas net 
sprigtelėjo jai į nosies galiuką. Bet kai tik ji paban- 
dydavo bent vieną vaiką nutverti, nieko neišeidavo. 

Staiga vaizdas pasikeitė, bet tai ji pastebėjo ne 
tuoj. Išskėtusi rankas ji vis dar sukosi aplinkui, ka- 
da ne kada bandydama sugriebti kokį nors žaidėją, 
kol galop suvokė, jog nieko nebėra. Visi paliko ją 
vieną. O akis dengianti skara mygo jai galvą kaip 
geležinis Žiedas. 

Ji bandė surikti, bet jai neišsprūdo nė garso. Pa- 
sijuto atstumta ir paniekinta — visiems laikams. 

Širdis krūtinėje nurimo. Tai buvo tik sapnas, 
kvailas sapnas, nieko nereiškiąs. 

O gal jis kai ką reiškė? Jos akys tebebuvo užriš- 
tos. Julija apsigraibė kaktą. 

— Ne, — nuskambėjo ramus balsas, — ponia 
Palmer, jums negalima. Ponas profesorius juk viską 
paaiškino, ar ne? — Julija pajuto, kaip kažkas su- 
ėmė ją už riešo ir švelniai, bet tvirtai nuspaudė jos 
ranką žemyn. — Ar jau pamiršote? 

Julija pabandė atsimerkti, bet nepajėgė. 

— Net nežinau, kur aš esu, — atsakė ji. 

— Iš tikrųjų nežinot? — nustebęs vėl suskambo 
tas ramusis balsas. 

— Ne, sesele, aš... — Julija užsikirto, nes jai pa- 
čiai savo Žodžiai pasirodė keistoki. 

— Tai štai. Aš esu seselė Heidruna, o jūs gulit 
profesoriaus Kelermano chirurginėje klinikoje. 

— Aš turėjau avariją? 

— Ką jūs. Atvirkščiai! Jūs ryžotės daryti kosme- 
tinę operaciją. 

Lėtai, labai lėtai grįžo atmintis. 

— Tai aš tikrai išdrįsau šitaip pasielgti? — neti- 
kėdama paklausė ji. 

— Taip, išdrįsot, ponia Palmer. 

Taigi ji pati sutiko operuotis. Staiga ją perėmė 
baimė. O jeigu ji liks subjaurota? Buvo girdėjust ir 
skaičiusi apie panašius atvejus. Baimė kaip slogutis 
užgulė jai krūtinę, jai kone gniaužė kvapą. 

Seselė Heidruna, regis, perskaitė jos mintis. 

— Ir operacija gerai pasisekė, — nuramino ji. — 
Ponas profesorius labai labai patenkintas. Bet- dabar 
nuo jūsų priklauso, kad viskas gerai sugytų. 

Julija pajuto, kaip jai į burną buvo įstumtas 
vamzdelis. 

— Atsigerkit gurkšnelį, jums palengvės. Nebijo- 
kit, po kelių dienų vėl galėsit gerti iš puodelio. 

Julija klusniai pačiulpė vamzdelį, jausdamasi kaip 
kūdikis. Gėrimas jai patiko, nors ji ir nesuprato, ką 
geria. Gal tai buvo ką tik išspaustos apelsinų sul- 


tys? Gal. 
— Taip, dabar gana. — Seselė ištraukė vamzdelį 
jai 18 burnos. — O dabar trupučiuką pamiegokit. 


— Bet aš nepavargusi. 

— Netrukus pavargsit, ponia Palmer. 

— O kelinta dabar valanda? 

— Pusė dviejų. 

— Mane operavo šįryt? 

— Ne. Vakar. Bet liaukitės klausinėjusi. Jums ne 
į sveikatą kalbos. Verčiau atsipalaiduokit. 

— Pabandysiu, sesele. 

— Gerai. Aš pasėdėsiu šalia jūsų. 

Atsidususi Julija išsitiesė. Taigi aš guliu gražiaja- 
me Algojuje profesoriaus Kelermano klinikoje. Jo- 
kios priežasties baimintis. 

Slinko minutės, valandos, dienos, o Julija snūdu- 
riavo. Kartais kietai įmigdavo. Pabudusi pasijusda- 
vo pailsėjusi ir nusiraminusi. O tada galvoje imda- 
vo suktis mintys: kas paskatino ją kreiptis čionai? 
Kaip j: pasiryžo operacijai? 

Kai ateidavo profesorius Kelermanas, jai būdavo 
pakeičiami tvarsčiai, bet neleidžiama bent žvilgtelėti 
į veidrodį ar pasičiupinėti veidą. 

— Pakentėkit, mieloji! — vis ragindavo profeso- 
rius. — Paklausykit mano patarimo: norint gyveni- 
me susitvarkyti su problemomis, pirmiausia reikia 
kantrybės. Opių klausimų neišspręsi paskubom. 

Seselė- Heidruna ar kuri nors kita jos kolegė gir- 
dydavo ją, jau nebe iš vamzdelio, o iš puodelio su 
snapeliu. Ją vedžiojo į tualetą, prausė vasarošilčiu 
vandeniu visą kūną. 

Niekas jos nelankė, net neskambino; ji niekam 
neprasitarė, kur išvažiavo „ilsėtis“. Radijo ji nesi- 
klausė. Jai atrodė, kad jis pernelyg įkyriai kvarksi 
jai prie pat ausies. Be to, ji dar negalėjo pasirinkti 
kitos stoties, taigi būtų turėjusi pasitenkinti klinikos 
vadovo parinkimu. Verčiau visiškai jo nesiklausyti. 

Julija turėjo laiko, daug laiko. Neprisiminė, kad 
anksčiau kada nors būtų šitaip tinginiavusi. Ji kaip 
vėjas švilpė per savo gyvenimą, šiaip ar taip, pati 
taip manė, nė sykio nestabtelėjusi atsipūsti. Pasku- 
tiniais metais net išmoko pasidažyti, dorai nė nežiū- 
rėdama sau į veidą. Žinojo, kad jos veidas jai nepa- 
tiks, taigi viduje užsimerkdavo. 

Ir kada visa tai prasidėjo? Juk ji buvo tokia gra- 
ži mergina. Ne, klysti ji neklydo. Ji tarytum tebe- 
matė save: ilgakoję, rudomis garbanomis, tamsiai 
mėlynomis akimis, kurias Robertas vadino „žibučių 
spalvos“. Ak, kaip seniai visa tai buvo! 

Bet jau gerokai anksčiau, kai ji tebebuvo mažoji 
Julytė Heinkes, visi ją dievino: tėvas, kuklus Žmo- 
gus, tenkinęs kiekvieną jos norą, ir motina, ištisas 
valandas sėdinti prie siuvamosios mašinos ir siuvan- 
ti jai prabangiausias suknias, kurių nebuvo įmanoma 
gauti parduotuvėje. Ji visuomet būdavo išdabinta 
kaip lėlytė. Net su džinsais ar kombinezonu ji atro- 
dė švari ir daili, lyg eitų ne į Žaidimų aikštelę arba 
į mokyklą, o pasivaikščioti. 

Kai kurie vaikai šaipėsi iš jos ar net drabstydavo 
purvais. Bet jai buvo nė motais. 

— Jūs tik pavydit! — atkirsdavo ji ir taip atloš- 
davo galvą, kad net išsidraikydavo žvilgančios jos 
garbanos. 

Ji iš tiesų tvirtai tuo tikėjo, taigi visiškai nepaisė 
jokių įžūlybių. Ji visuomet būdavo gražiausia, kiek- 
vienoje klasėje ir kiekvienoje grupėje. Gerokai ele- 
gantiškesnė už apkūnią Anelorę, kuri būdama fab- 
riko savininko duktė, galėjo sau viską leisti, bet 
tiesiog nesugebėjo tinkamai rengtis. 

Tačiau Juliją supo ne vien pavyduoliai ir pašaipū- 
nai. Atvirkščiai! Ją mylėjo. Ji juk niekuomet nesidi- 
džiavo. Būti gražiai jai buvo savaime suprantamas 
dalykas, jai tiesiog derėjo kuo gražiau puoštis. Ji 
niekuomet nebūtų supratusi, kad yra Žmonių, kurie 
tam neskiria nė menkiausių pastangų. Tinkanti suk- 
nelė, deramos spalvos švarkelis net neišvaizdžiausią 
mergaitę galėjo paversti kitokia. O ką galima pada- 
ryti vien su dailia šilkine skarele! 

Mokytojai nepasitikėjo ja kaip tik dėl tokios iš- 
puoselėtos išvaizdos. Jos pasiekimus blogai ver- 
tindavo — blogiau, nei ji nusipelnydavo, nes ji to- 
li gražu nebuvo kvaila višta. Bet visas mokytojų 
kolektyvas sutarė: nieko gero neįmanoma laukti iš 
mergaitės, kuriai vien apdarai galvoje. 

Net ir tai jos nejaudino, nes ji troško tik kuo 
greičiau baigti mokyklą. Jau kadų kadai madų žur- 
nalai buvo jai daug įdomesni nei istorijos, o juo la- 
biau algebros vadovėliai. 

Būdama maža mergytė, Julija apvalintomis žirklė- 
mis kirpdavo įvairiaspalvius modelius ir užklijavu- 
si juos ant vyniojamojo popieriaus rengdavo ištisus 
spektaklius. Vėliau abidvi su motina išraudusiais 
veidais studijuodavo naujausias mados kryptis: ku- 

rios iš jų išsilaikys, o kurios išnyks kaip dūmai? 
Bet labiausiai joms rūpėjo vienas dalykas: kaip ga- 
lima paprastomis priemonėmis imituoti brangiausią 
modelį? 

Taip, tai jos motina, Johana Heinkes, įkvėpė jai 
mados nuojautą, išpuoselėjo ją ir ištobulino. 

Abidvi siejo didžiulis rūpestis: kur ir kada Julija 
galės nešioti verčiančias 1š koto vakarines suknias, 
rafinuotas sukneles vakarėliams ar drąsaus kirpimo 
maudymosi kostiumėlius? Motinai buvo vieni niekai 
tokius drabužius pasiūti, bet paprasčiausiai Julijai 
nebuvo progos jais dar ir vilkėti. 

O paskui atėjo šokių pamokų metas, ir tada atsi- 
rado galimybė, gundanti peržengti nubrėžtas mies- 
čioniško gyvenimo ribas. Julija atsilaikė prieš tą pa- 
gundą, nors ir skaudama širdžia. Ji jau pakankamai 
nuvokė apie madas, kad suprastų, jog pernelyg išsi- 
pustyti lygiai tokia pat klaida kaip ir blogai apsi- 
rengti. Taigi jos šokių pamokų suknutės buvo tik la- 
šelytį rafinuotesnės už kitų mergaičių. O vakarinės 
suknelės nebaigto vidurinio mokslo ir abitūros balių 
proga, nors ir kokios buvo elegantiškos, taip ir liko 
mergaitiškos. 

Tik svajodama — O ji svajodavo gana dažnai — 
Julija pasirodydavo visu gražumu. Tada ji vaiz- 
duodavosi esanti keleriais metais vyresnė, bent jau 
dvidešimties, dėvėdavo ilgas sukneles su giliomis 
iškirptėmis, labai trumpučius mini sijonus, atiden- 
giančius ilgas jos kojas, ir griežto kirpimo, beveik 
vyriškus jojimo drabužius. Jojimo — kam? Būdama 
mažylė, mielai būtų pajodinėjusi, bet tam niekuomet 
neužteko pinigų. Bet svajose ji jodinėjo taip, tarsi 
visą gyvenimą tik 1r būtų taip dariusi. Apsimovusi 
bridžiais ir odiniais auliniais batais, po pažasčia pa- 
sispaudusi rimbą su sidabrine rankena, grakščiai ir 

pasitikėdama savimi, o šitaip jodinėti ją mėgdžiojo 
kitos. Ir tai jai buvo svarbiau, nei tikrai joti ant ark- 
lio, apsirengus džinsais ir megztiniu. 

Vaikystėje Julija troško būti tokia pat laiminga 
kaip motina, kai toji didelėmis žirklėmis kirpdavo 
medžiagas ar tarškindavo savo senutėlę siuvamąją 
mašiną. Johana Heinkes mokė ją iš pat pagrindų 
siuvėjystės — ko pati niekuomet negalėjo, nes vis- 
ko turėjo siekti savarankiškai. 

Bet ji nervindavosi, kai dukra imdavo jai pa- 
gelbėti; joks jos dygsnis nebuvo pakankamai dailus, 
jokia siūlė pakankamai lygi. Mažylę įskaudindavo, 
kad viskas, ką ji buvo padariusi su didžiausiu var- 
gu ir šlampančiomis nuo prakaito rankomis, vėlių 
vėliausiai kitą dieną jau būdavo vėl išardoma. Iš 
pradžių motina tai slėpdavo, ir Julytė tą sužinojo tik 
po ilgoko laiko. Kilo piktas barnis, motina ir duk- 
tė išliejo daug ašarų. Netrukus abi vėl susitaikė. Juk 
abidvi troško tik gero. Bet Julytei praėjo noras dar- 
buotis su adata ir siūlu. 


— Nesvarbu! — paguodė ją motina. — Kam tau 
jau dabar kamuotis? Palūkėk iki to laiko, kol pradė- 
si mokytis! 


Skatinama motinos, net ir būdama paauglė, Juli- 
ja buvo nusprendusi mokytis siuvėjos amato. Bent 
taip ji pasakojo draugėms ir mokytojams. Bet jos 
svajonės ir viltys siekė gerokai toliau. Ji troško tapti 
modeliuotoja, pati kurti madą. 

Bet paskui mirė motina, ir Julijos gyvenime atsi- 
vėrė gili bedugnė. Staiga — pati nesuprato kodėl — 
ji ėmė nekęsti siuvėjavimo. Motinai — Johana siū- 
davo ir svetimiems —- tai buvo jungas. Ištisas valan- 
das ji prasėdėdavo prie mašinos pasilenkusi, kvėp- 
dama smulkias dulkelytes, kurios kilo nuo karpomų 
audinių. Gal dėl to jai ir įsimetė liga į plaučius, kad 

niekaip neprisivertė mesti darbo, nors gydytojas ir 
draudė. 

Julija pasijuto sena, nors buvo tik šešiolikmetė. 
Ji paskaičiavo, kad siūti mokysis trejus metus, o 
meistre galės tapti gal dar po ketverių. Apie mode- 
liuotojos profesiją negalėjo būti nė kalbos jau vien 
dėl finansinių priežasčių. O septyneri metai sun- 
kaus — ir kaip pati sau prisipažino — nemėgstamo 
darbo jai buvo per daug. Reikėjo paieškoti lengves- 
nio kelio į madų pasaulį. 

Ir kelią jai parodė veidrodis. Ji buvo aukštaugė, 
siauromis strėnomis, laibu juosmeniu ir stangria 
krūtine. Visi drabužiai, kuriuos tik apsirengdavo, 
ant jos tiesiog atsiskleisdavo. Taigi šitaip ji pasiry- 
žo tapti manekene. 

Julija išmaldavo tėvą, kad leistų ją į manekenių 
mokyklą. Tuomet jie gyveno Ratingene, ir ji kas- 
dien važinėdavo į Diuseldorfą mokytis. Jau vien dėl 
to jis rūpinosi. Bet kad ir kokia graži, Julija buvo 
tokia sveika, drąsi, tokia nekalta, jog galų gale jis 
nusileido. Atvirkščiai negu draugėms, jai visiškai 
nerūpėjo vaikinai — paprasčiausiai nė vienas jai ne- 
patiko. Julija laukė savo išsvajoto princo. Ji nei rū- 
kė, nei gėrė, o apie narkotikus apskritai negalėjo 
būti nė kalbos. 

Ji nesistebėjo, kad į mokyklą priimta mergaičių 
bei jaunų moterų, kurios vargu ar atitinka šitai pro- 
fesijai keliamus reikalavimus. Ji niekuomet negalvo- 
j0 apie kitas, tiktai apie save. Pastebėjo tai tik tada, 
kai ponia fon Kroit, mokyklos direktorė, pasakė: 
„Mielosios damos, besimokydamos šitoje mokykloje 
Jūs nė viena neturit garantijos, kad galėsit padaryti 
manekenės ar modeliuotojos karjerą. Būtų neatsa- 
kinga, jeigu mes jus tuo tikintume. Bet nė vienai 
moteriai nepakenks, jeigu ji išmoks pasirodyti iš ge- 
riausios pusės“. 


Mokinės, lieknos ar storos, mažos ar didelės, vi- 
sos iš peties kibo į darbą. Jos stengėsi pataisyti sa- 
vo laikyseną, mokėsi žingsnių, sukinių, judesių ir 
pozų, dažytis ir šukuotis. 

Bet baigus šią mokyklą tik vienai iš jų ponia fon 
Kroit galėjo pateikti rimtą pasiūlymą — vienas Pa- 
ryžiaus makleris ieškojo naujo veido savo kolek- 
Cijal. 

Julija niekuomet nepamirš, kokie prieštaringi 
jausmai užgriuvo ją tą akimirką; beprotiška laimė, 
kad taip greitai pasiekė savo tikslą; nuostaba, kad 
kaip tik jai šitaip nutiko; baimė, kad neleis tėvas; 
nešvari sąžinė, kad paliks jį vieną, ir abejonės, nes 
nemokėjo prancūzų kalbos. 

Ponia fon Kroit suprato, kokia sutrikusi mergina. 

-— Nieko negaliu, žinoma, jums garantuoti, — 
pasakė ji ramindama. — Pirma turit pati prisistaty- 
ti. Kol kas apžiūrėjo tik jūsų nuotraukas. Bet, šiaip 
ar taip, jie ketina apmokėti jums kelionę, o spren- 
džiant iš mūsų patirties, tai jau labai daug reiškia. 

— Aš negaliu, — tyliai atsakė Julija. 

Ponia fon Kroit kilstelėjo aukštyn dailiai išlenk- 
tus antakius. 

— Tėvas manęs niekuomet neleis. 

— O jeigu aš su juo pakalbėčiau? 

— Aš ir pati negalėčiau palikti jo vieno. Dar ne- 
praėjo nė metai, kai mirė mano motina. 

Taigi toks buvo sprendimas. Ar ji nesuklydo? Ar 
jos gyvenimas būtų nukrypęs kita vaga, jeigu būtų 
išmeldusi tėvą leisti išvažiuoti? Žinoma. Bet ji nie- 
kuomet nebūtų galėjusi žengti per lavonus, nei tada, 
nei dabar. Jos gyvenime vis pasitaikydavo momen- 
tų, kai ji grauždavosi nepasidavusi akinamai pagun- 
dai. Bet per tą laiką ji suprato, kad tuomet dar ne- 
būtų sugebėjusi naudotis ta didele laisve. Mat kad ir 

kokia jautėsi subrendusi, gerokai pranašesnė už 
drauges su visais kvailais jų meilės nuotykiais, ji 
dar buvo per jauna. 

Ponia fon Kroit, regis, irgi panašiai manė, nes 
daugiau jos nebekalbino. 

— Gaila, — tik tiek tepasakė, — bet aš supran- 
tu. Jeigu norit būtinai likti Ratingene... 

Julijai beveik išsprūdo atsakymas, kad būtų gana, 
jei vakarais ar bent savaitgaliais galėtų parvažiuoti 
namo. Bet laiku susigriebė, kad mandagiau ir net 
protingiau nepertraukinėti ponios fon Krott. 

— „tuomet jums kaip tik tiktų vieta firmoje „Pro 
vobis“. Firma dar jauna, skverbiasi į rinką su aukš- 
tos kokybės modeliais. Jus tai galėtų sudominti. 

Nuo Paryžiaus manekenės žvaigždės, nes ji jau 
įsivaizdavo save tokią, nukristi iki provincijos ma- 
nekenės, taip, kartus nusivylimas, ir atitinkamai, 
aišku, pasikeitė ir jos veido išraiška. Pernelyg gerai 
ji žinojo, kas yra provincijos manekenė: mergina, 
talkininkaujanti kaip modelis madų kūrėjui, o greta 
tvarkanti visus popierius kontoroje. Nieko bendra su 
1šsvajotąja puikia karjera. 

Ponia fon Kroit, regis, atspėjo jos mintis. 

— Aš Žinau, daugelis jaunų merginų bijo darbo 
kontoroje, — tarė ji pakančiai šypsodama. — Vi- 
suomet maniau, kad tai yda ar net šioks toks tingu- 
mas. Firmos centre dirbant galima pažvelgti į patį 
įmonės vidų, pirkimo, gamybos ir pardavimo me- 
chanizmus, o šito kaip pašalinis Žmogus jūs nie- 
kuomet nepamatytumėt. Turėkite galvoje, Julija: 
manekene neįmanoma amžinai dirbti. Todėl kur kas 
protingiau jau iš pradžių galvoti ir apie ateitį. 

Julija buvo pakankamai protinga, kad šitai su- 
prastų. Jeigu ji ir nepadarė svaiginančios karjeros, 
gaudama vietą firmoje „Pro vobis“, labai džiaugėsi. 

Taigi šitaip liko su tėvu įprastinėje aplinkoje, galė- 
jo palaikyti ryšius su draugėmis, nebepriklausyti 
nuo kišenpinigių, o turėti nuolatinį atlyginimą. 

O šiaip ponia fon Kroit buvo teisi: tuo, ką išmo- 
ko apie moterišką madą ir modelių gamybą, Julija 
galėjo pasinaudoti per visą vėlesnį gyvenimą. 

Su šita mintimi, pati to nepastebėdama, Julija nu- 
keliavo į svajonių šalį. 


2 


Pabudusi ji nesuvokė, kiek laiko pramiegojo. Ke- 
Ietą valandų? Ar vos sudėjo bluostą? Šviesa kamba- 
ryje, kurią įžiūrėjo pro ploną marlinį tvarstį, beveik 
nepasikeitė. 

Ji nieko nesapnavo, bent jau nieko, ką būtų galė- 
jusi papasakoti. Bet dar puikiai prisiminė, ką gal- 
vojo prieš užmigdama, taigi viską dabar galėjo su- 
sieti. 

Prisiminė savo atėjimą į „Pro vobis“, impozantiš- 
ką seną vilą prie miesto parko, aukštomis, lipdiniais 
papuoštomis lubomis. Savo kontorą po plačiais mar- 
muriniais laiptais, tikriausiai buvusį anksčiau tarnų 
kambarį. Jai dar priklausė kabinetas su tualetu ir 
praustuve, ten ji galėjo pasikabinti paltą ir pasidėti 
rankinę. Grotuotą langą į kiemą. Prisiminė kėdę su 
aukšta atkalte, paprastą stalą, rašomąją mašinėlę, 
kartoteką — tuomet kompiuteriai dar nebuvo tokie 
populiarūs, — lentynos su segtuvais prie sienos du- 
rų pusėn, o prie laisvosios sienos — plakatas, links- 
mų spalvų ir elegantiškas. Jai visai tai labai aiškiai 
iškilo prieš akis. 

O jos viršininkai ir bendradarbiai? Ir šiandien bū- 
tų galėjusi smulkiai nupasakoti juos: Elvira Hagen, 
firmos siela; daktaras Hagenas, jos vyras; Rolandas 

Markvardas, dailininkas modeliuotojas; Ilza Lora 
Šneider, jo padėjėja, vis besisukiojanti aplink jį su 
smeigtukų pribedžiota pagalvėle, uoli ir juo besiža- 
vinti. Per tą laiką ji jau seniai išsikovojo sau padė- 
tį, tapo kieta ir pasitikinčia savim moterim, kuri ne- 
siduos niekieno mulkinama. 

Bet kokia ji buvo tuomet? Tuomet — prieš ko- 
kius dvidešimt penkerius metus. Kad ir kaip dabar 
nekentė jų Julija, jautė, jog visi jie apgaudinėja, že- 
mina ją ir meluoja, tada, matyt, jie pasirodė jai sim- 
patiški ir ji pasitikėjo jais, ypač viršininke. Antraip 
ji tikrai nebūtų šitiek laiko dirbusi firmoje ir „Pro 
vobis“ nebūtų suvaidinusi šitokio didžiulio vaid- 
mens jos gyvenime. Dabar ji jau žinojo, kad Elvira 
nieko nepaisanti ragana. Jeigu tada būtų tai su- 
pratusi, tikrai būtų susiradusi kitą vietą. Bet ji liko 
ištikima firmai. Taigi, matyt, nuoširdžiai mylėjo El- 
virą. 

Kankinamai lėtai jai prieš akis iškilo jaunosios 
Elviros Hagen paveikslas. | 

Taip, Elvira buvo jauna, kai Julija pradėjo dirbti 
„Pro vobis“, nors tada Julija šito ir nesuprato. Ji, 
pati dar beveik vaikas, manė, kad jos viršininkė, ta- 
da greičiausiai kokių dvidešimt penkerių, subrendusi 
pranaši moteris. Ji buvo gražuolė, liekna ir grakšti, 
tada dar natūraliais geltonais plaukais. Buvo labai 
gyva, pasiruošusi šuoliui tarytum katė, ji tiesiog 
žarstė 1dėjas, neramiai žvelgdama rudomis akimis. 

Jos vyras, daugiau suprantąs apie finansus ir rašt- 
vedybą, pirmiausia, regis, slopino jos greit užsi- 
plieskiantį susižavėjimą kokia nors idėja ir maldė 
jos energingumą. Net ir jaunas, jis buvo dramblotas, 
šuniškomis rudomis akimis. 

Julijai iš pat pradžių atrodė, kad ji patinka jam ir 
kad jis, jeigu viršininkė būdavo ja nepatenkinta, už- 

tardavo ją geru žodeliu. Tačiau jis visuomet elgėsi 
labai atsargiai 1r diplomatiškai. Kai juodu būdavo 
vieni, jis jai maloniai šypsodavosi, kada ne kada 
mesdavo kokį padrąsinantį žodį ir leisdavo sau net 
kokį pokštą, kad ją prajuokintų. Tačiau kai matyda- 
vo Žmona, jis net nežiūrėdavo į Juliją. Nors apie fir- 
mos „Pro vobis“ egzistavimą be jo negalėjo būti nė 
kalbos, jis nuolankiai laikėsi po Elviros padu. 

Su Rolandu Markvardu Elvirai nebuvo taip leng- 
va. Jis vienintelis firmoje drįso jai prieštarauti. Tai 
buvo labai tylus, išblyškęs ir mandagus vyriškis, 
itin gražiomis ilgomis rankomis, niekuomet be rci- 
kalo nemaląs liežuviu, bet galįs užsispirti kaip ožys, 
kai būdavo kalbama apie medžiagas, audinius, 1š- 
karpas ir mados kryptis. Nors paskutinis Žodis pri- 
klausė Elvirai, daugiausia laimėdavo jis. O jeigu ne, 
tai paprastai vėliau paaiškėdavo, kad teisus buvo jis. 
Elvira nekreipė į tai dėmesio, o vėl kilus ginčui jis 
niekuomet net neužsimindavo apie tokius dalykus. 

O Ilza Lora, atvirkščiai, dievino Rolandą. Ji 
siurbte siurbė visas jo idėjas ir nurodymus. Labai 
retai išdrįsdavo pati ką nors pasiūlyti. 

Kai Julija stovėdavo užsimetusi ant savęs šilko 
rietimo galą — Markvardas paprastai šitaip vertin- 
davo audinį, ir šitaip jam ateidavo įkvėpimas — II- 
za Lora kai kada pratardavo: 

— Gal reikėtų iš jo siūti pūstas suknias! 

Arba: 

— Įsivaizduoju suknią iš tokio audinio per juos- 
menį rauktą! 

Bet Markvardas niekuomet nepaisydavo nė vienos 
jos pastabos; labai retai jis parodydavo, kad apskri- 
tai ją išgirdo. 

Julija tylėdavo. Ji stengėsi laikytis grakščiai, tru- 
putį atkišdavo koją pirmyn, pasukdavo pečius, jei- 
gu modeliuotojas šito iš jos laukdavo. 

Aišku, 1r jai kildavo idėjų, ką geriausia pasiūti iš 
vienokios ar kitoktos medžiagos. Ne veltui ji daug 
metų kalbėjosi su motina apie mados efektus ir Žiū- 
rėdavo, kaip ji kerpa ir siuva. Bet ji žinojo, kad 
specialistams jos pažiūros nerūpi. Tačiau ji labai 
stipriai juto žavesį, sklindantį nuo naujo, dar nely- 
tėto audinio, ir mėgavosi, kaip jis lyti jos odą, o 
subtilus kvapas kutena nosį. 

Audinį sukarpius ir sudaigsčius tas jausmas iš- 
nykdavo. Buvo sunku stovėti nejudant kaip lėlei, 
kol Markvardas kai kur brūkšėdavo kreida, išardy- 
davo siūlę, vienur išimdavo smeigtuką, kitur juo su- 
segdavo. Galėdavo pati regėti save veidrodyje, bet 
tik retai kada suprasdavo, ką reiškia tie vos paste- 
bimi pakeitimai. Ji džiaugdavosi, kai pagaliau ją pa- 
leisdavo ir ji galėdavo grįžti atgal į kontorą, kur, 
kaip jai rodėsi, tuo tarpu prisikaupė darbo. 

Per antrą ir trečią matavimąsi, kai jau būdavo ga- 
lima įžiūrėti būsimą suknią, švarką, kelnes ar paltą, 
ji labiau domėdavosi. Jai leisdavo judėti, kad būtų 
galima susidaryti nuomonę apie drabužį, tai ir pati 
pastebėdavo, jei blogai gulėdavo juosmuo, būdavo 
sukirpti per platūs pečiai ar netikdavo ilgis. Bet ji 
nė neprasižiodavo, jeigu jos tiesiai nebūdavo pa- 
klausiama. 

Sykį meistras, ardydamas siūlę, paklausė: 

— Klausykit, kodėl nieko nesakėt? Juk diržas 
jums žnybo. 

— Taip. Bet aš neabejojau, jog jūs ir pats paste- 
bėsit. 

Tai buvo viena iš tų retų akimirkų, kai Markvar- 
das maloniai pažiūrėjo jai į akis. 

— Gera mergaitė, — šypsodamasis pagyrė ją. 

Kaip tik po šios pastabos ji įsitikino, jog teisin- 
gai elgiasi, būdama pasyvi. 

Matavimasis ją vargino, bet žinojimas, kad visi 
„Pro vobis“ modeliai pasiūti pagal ją, teikė jai ma- 
lonaus pasitenkinimo. Antra vertus, ji buvo priversta 
paisyti kiekvieno savo kūno milimetro. Kartą ji ne- 
galvodama prisišveitė vynuogių ir pilvas išsipūtė. 

Tada ramus ir susivaldantis Markvardas vos nega- 
vo nervų priepuolio. 

— Kas jums? — pratrūko jis šaukti. — Kas atsi- 
tiko? Tik jau nesakykit, kad laukiat kūdikio. Jums 
negalima! Tai būtų katastrofa! 

Juliją išgąsdino toks jo elgesys, bet kartu ir pa- 
malonino. Ji suvokė, kad kraštutiniu atveju būtų ga- 
lima rasti kitą merginą su gera figūra. Bet gal kaip 
tik ji įkvėpė modeliuotoją. Šiaip ar taip, jai buvo 
smagu, kad gali jį nuraminti. 

Jis maloningai priėmė jos pasiaiškinimą, bet kai ji 
atsiprašė, grėsmingai įspėjo: 

— Daugiau šitaip niekuomet nedarykit, Julija. 

Gulėdama lovoje ir atgaivindama praeitį, Julija 
suvokė, kad tada buvo stumdoma. Kitados ji šito 
nejautė, o dabar nė kiek nebeabejojo. Anų laikų 
Julija su šiandienine Julija vargu ar beturėjo ką 
bendra. 

Ji buvo tokia neapsakomai pasyvi. Kada paaiš- 
kėjo, kad ji sugeba prisiimti atsakomybę ir organi- 
zuoti? Būdama jauna mergina, ji neparodė nė Žymės 
tokių sugebėjimų. Darė tik tai, kas jai liepiama, ir 
buvo patenkinta. | 

Firma buvo ką tik pradėjusi savo veiklą. Elvira 
Hagen rengė madų demonstracijas daugiausia Reino 
ir Rūro srityse ir šiaurės Vokietijoje. Šiaip ar taip, 

atsiliepimai apie „Pro vobis“ buvo tokie geri, kad į 
Ratingeną kada ne kada atvažiuodavo pirkėjai iš ap- 
linkinių miestų, norėdami pasižiūrėti šį bei tą iš 
naujos kolekcijos. Tai būdavo didžiosios Julijos va- 
landos. 

Tada jai leisdavo pademonstruoti naujus mode- 
lius, ir ji tą darydavo su įkvėpimu. Iškraustydavo 
didelį koridorių antrajame aukšte, palikdavo tik kė- 
des atsisėsti palei sienas. Priešais krėslus ir sofas 
pastatydavo žemus staliukus, su taurėmis, gėrimais 
ir peleninėmis svečiams. 

Julija žaibiškai persirengdavo už stiklinių stum- 
domų durų, o Ilza Lera padėdavo jai. Paskui ji ra- 
miai ir grakščiai Žžingsniuodavo per tą koridorių. Ji 
nelabai stipriai dažydavos1 šiems pasirodymams, nes 
niekam nerūpėjo nei ji pati, nei jos veidas. Visų 
akys stebėjo, kaip guli ir kaip sukirpti kai kurie mo- 
deliai. 

Grįžtant atgal prie tų stumdomų durų, viršininkė 
dažnokai ją sulaikydavo, nes norėdavo duoti progą 
klientėms — tai daugiausia būdavo moterys — ati- 
džiai apžiūrėti audinius. Julija to nemėgo. Nors ji 
žinojo, kad tai jos visiškai neliečia, jausdavosi kaip 
vergė, pardavinėjama turguje. Jeigu Elvyra Hagen, 
kuri žinojo apie šitą jos silpnybę, jai kartkartėmis 
nebūtų sviedusi įsakmaus ar padrąsinančio žvilgs- 
nio, jos šypsena būtų sustingusi ir tapusi kauke. 

Ir vis dėlto rinktinių modelių demonstravimas tei- 
kė jai malonumo. Jie gulėjo kaip nulieti ir tikrai ati- 
tiko jos pačios supratimą apie madą. Todėl ji manė, 
kad tai jos asmeninis nuopelnas, nors firmoje niekas 
šito nebūtų pripažinęs, kai klientai nešykštėdavo. 
Julija žinojo, kad niekas nebūtų geriau pademonst- 
ravęs šitų drabužių kaip ji. 

Kai viršininkė ėmė planuoti didžiulę madų apžiū- 
rą miesto halėje, Julija tiesiog kraustėsi iš proto, o 
kiti dar abejojo.*Daktarą Hageną gąsdino išlaidos, 
Markvardas netikėjo sėkme, o Ilza Lora, nenorinti 
prisidėti nei prie viršininkės, nei prie modeliuotojo, 
laikėsi atokiau. 

Bet ir šįkart Elvira Hagen pasielgė kaip troško. 
Halės nuomą, taip ji paskaičiavo savo vyrui, visiš- 
kai padengs gauta už bilietus pinigų suma. Ji buvo 
tikra, jog ratingeniečiai besidomintys mada, o ypač 
vietinės firmos gaminiais, brangiai mokės už bilie- 
tus. Kai kurie modelių namai iš netolimų apylinkių 
turėjo būti kviesti kaip garbės svečiai; jiems rezer- 
vuotinos pirmosios eilės. Šitaip vienu šūviu bus nu- 
šauti keli zuikiai: firma labiau išgarsės, atkreips 
spaudos dėmesį ir privilios klientus. 

Kai viskas buvo suplanuota, o daktaras Hagenas 
davė sutikimą, imta ruoštis didžiajai šventei. Reikė- 
jo sudaryti sutartis su miesto valdžia, nupiešti ir iš- 
spausdinti kvietimus, pasamdyti manekenių. Elvira 
Hagen pademonstravo milžiniškus organizacinius 
sugebėjimus, o geresnės mokinės ir padėjėjos kaip 
Julija trokšti nebuvo įmanoma. 

Bet sužinojusi, kad jai nebus leista demonstruoti 
modelių, o tik padėti užkulisiuose, Julija neapsako- 
mai nusivylė. Ji nieko nebesuprato. 

— Jus mes pasamdėme demonstruoti madelimė 
tik firmoje, — abejingai priminė jai viršininkė. 

— Bet juk man galima... 

— O mes manom, kad ne, — nutraukė ją Elvira 
Hagen. 

— Bet aš juk mokiausi demonstruoti drabužius ir 
jau įrodžiau, kad tai moku. 

— Ne apie tai šneka, Julija. 

— Na, tai pasakykit man priežastį, vieną vienin- 
telę priežastį, kodėl pakenktų mūsų firmai, jeigu aš 
pasirodyčiau ant pakylos! 

Elvira truputį sumišo. 

— Teisybę sakant, Markvardas bijo, kad jūs ga- 
lit pagesti. 

— Pagesti? — sušuko Julija. — Ką tai reiškia? 

— Galėtumėt netekti savo natūralaus žavesio, — 
tarė viršininkė ir gūžtelėjo pečiais. 

— Jis bijo, kad aš nebebūsiu kvaila avelė, kurią 
jis gali stumdyti kaip įmanydamas. 

— Pasakyta šiurkštokai, bet jam regis kažkas pa- 
našu. Nepykit ant jo. Visi žinom, kad jis keistuolis. 
Bet jis pagrindinė mūsų jėga. Menininkas. Turime 
paisyti jo nuotaikų. 

— O į mane jums nusispjaut? 

— Ne, žinoma, ne. Jis sako, kad būdama šitokia, 
jūs jį įkvepiat, ir kaip tik todėl... 

— Ne, — pareiškė Julija taip ryžtingai, kad net 
pati nustebo. — Šitaip nebus! Aš ne tam tapau ma- 
nekene, kad veltui liečiau prakaitą kažkokioje su- 
mautoje ateljė! Aš metu darbą, jeigu man nebus 
leista demonstruoti drabužių miesto halėje! 

Elvira Hagen suprato, jog Julija nejuokauja. Per 
tą laiką ji tapo pilnametė ir nebesijautė tokia pririšta 
prie tėvo ir gimtojo miesto. Šitaip atrodydama ji ne- 
sunkiai gaus vietą kitur. Taigi beprasmiška su ja 
ginčytis. O Elvira Hagen labiausiai nemėgo tuščio 
energijos švaistymo. 

— Jūs užspeitėt mane į kampą, — tarė ji ir atsi- 
duso. 

— O jūs mane privertėt, — atkirto Julija. 

— Ką gi, gerai, aš sutinku. Bet būkit gera ir kaip 
įmanydama švelniau praneškit tai ponui Markvardui. 

Jos noras pačiai pademonstruoti gausiai publikai 
modelius, kurie buvo siūti kaip tik pagal ją ir kurie 
jai labai patiko, buvo toks suprantamas, kad net 
modeliuotojas nepajėgė jai atsakyti. Jis apsidžiaugė 
atvirai pareikštu jos susižavėjimu jo kūriniais. O ka- 
dangi ji labai troško maloniai nuteikti Markvardą, 
tai net nepasidrovėjo jam pameilikauti. Jis malonin- 
gai nusileido. 

Kadangi kitos šešios manekenės buvo samdytos ir 
labai brangiai kainavo, tai baletmeisterio repetici- 
joms buvo skirtos tik trys dienos, bet kokios die- 
nos! Merginos šoko ir siūbavo pagal muzikos ritmą, 
kol joms įskaudo visi raumenys. Per pertraukas Ju- 
lijos kolegės vis matavosi atskirus modelius. Vienur 
reikėjo išardyti siūlę, kitur susegti smeigtuku, kad 
per apžiūrą viskas gulėtų kaip nulieta. 

Apžiūra turėjo prasidėti šeštadienio vakare aštun- 
tą valandą. Prieš dvi valandas manekenės turėjo nu- 
eiti į „Kaukę“, kad ten jas nugrimuotų. Julija paskui 
vos pažino save. Apie akis su ilgomis dirbtinėmis 
blakstienomis tamsavo tiršti šešėliai, švytėjo ryškiai 
raudonos lūpos. Ji labiausiai būtų troškusi nusiplauti 
dažus. 

— Ne, ne, mergele, šitaip reikia! — ramino ją 
grimuotoja, pasamdyta pačios Elviros Hagen šitai 
progai. — Tik pagalvokit, pirmojoje eilėje žiūrovai 
sėdi nutolę nuo scenos bent jau per tris metrus, o ką 
kalbėti apie paskutines eiles. Mums būtina kaip rei- 
kiant pasidažyti, jeigu nenorim atrodyti tarytum ko- 
kios pilkos pelytės. 

Ir vis dėlto Julija buvo labai nelaiminga. 

Elvira Hagen įkišo galvą pro duris. 

— Pasiruošusi, Julija? Tuoj pradėsime. Visi bilie- 
tai išpirkti! 

Ir jos neliko nė kvapo, paskui Julija išgirdo, kaip 
greta drabužinėje jos kolegės patenkintos ėmė šauk- 
ti, kai Elvira Hagen paskelbė joms tą naujieną. 

Staiga ji pasijuto labai keistai, visa tarytum ap- 
sunko. | 

— Aš negaliu, — pralemeno ji, — aš negaliu... 
tokia išeiti į sceną. 

— Šito tik ir trūko! Dėl Dievo, tvardykitės! 

— Bet aš tikrai negaliu. 

— Mergele, mergele, tai natūralus jaudulys, prieš 
išeinant į sceną. Tai visai normalu. 

— Bet aš niekuomet nesu jaudinusis. 

— Tada šįvakar bus pirmasis kartas. Paskui pri- 
prasit. — Grimuotoja palankiai, bet toli gražu ne 
švelniai dūrė jai tarp šonkaulių. — O dabar stokitės 
1r marš už kulisų. 

Julija klusniai nusvirduliavo prie durų. 

— Sėkmės, vaikuti! — dar palinkėjo jai iš paskos 
grimuotoja. 

Už uždangos grūdosi manekenės. Dauguma nervi- 
nosi, nors ir ne taip kaip Julija. Kelios elgėsi ramiai 
ir santūriai. 

— Užimkit pradinę poziciją! — paliepė balet- 
meisteris. — Pirmyn! 

Užgrojo muzika, pakilo uždanga. Šokio žingsniu 
manekenės, visos septynios, viena po kitos pasilei- 
do į sceną. Joms paplojo, jos žinojo, kad atrodo ža- 
vingai su trumpais šortais ir ryškiais marškinėliais. 

Julija, kuri rimtai manė, jog nesugebės atlikti nė 
vieno judesio arba — dar blogiau — suklups dary- 
dama pirmąjį žingsnį, kuo toliau, tuo labiau drąsė- 
jo. Pasijuto, lyg visą gyvenimą būtų siekusi kaip tik 
šito tikslo: vaikščioti po sceną. Jai buvo neapsako- 
mai gera, švytintis jos šypsnys buvo ne dirbtinis, o 

atskleidė vidinę nuotaiką. Ji dar niekuomet nebuvo 
tokia laiminga. 

Toji pakili nuotaika išliko ir persirengiant, kai už- 
simetė suknelę. Reikėjo elgtis labai atsargiai, kad 
nieko nesuteptų grimu ir nesugadintų meniškos šu- 
kuosenos. Julija nekantriai leido patvarkyti plaukus 
1r papudruoti nosį; ji degė nekantrumu vėl atsidur- 
ti rampos šviesoje. 

Madų apžiūra truko kone dvi valandas. Jos pa- 
demonstravo visą kolekciją: paplūdimio drabužius, 
1lgas kelnes, švarkus, sijonus 1r palaidinukes, suk- 
neles vakarėliams ir galop įmantrias vakarines suk- 
nias. Manekenės pasirodydavo vis kitaip, kai kada 
po vieną, kai kada grupelėmis ar vėl visos kartu. 
Niekas netrikdė surepetuoto veiksmo. Dar niekuo- 
met laikas nebuvo taip greitai prabėgęs Julijai. Ji 
būtų galėjusi amžinai demonstruoti drabužius. 

Pernelyg greitai jai atėjo paskutinė scena, per ku- 
rią ji turėjo pasirodyti visiškai viena, apsirengusi 
nepaprasto gražumo nuotakos suknia. 

Markvardas pats užsimanė padėti jai apsirengti. 
Jis papašė jai sijoną, nors šito visai ir nereikėjo. 

— O dabar prašau visiškai nieko nedaryti, — mo- 
kė jis, — maldauju, jokios mimikos, jokių judesių, 
jokio šokio žingsnelio! Elkitės taip, tarsi publika 
būtų jūsų jaunikis. 

— Taip, taip, aš Žinau, — tarė Julija, nes ir šiuos 
žodžius jau buvo girdėjusi kelis kartus. 

Kažkas sušukavo aukštyn jai plaukus ir uždėjo 
ant galvos mirtų vainikėlį, kitas įspraudė jai į ran- 
kas gėlių puokštę, pataisė šleifą. 

Kai pakilo uždanga, ją pasitiko plojimai, kurie 
paskui virto audringais. Žiūrovai atsistojo, įbedę į ją 
susižavėjusias akis. Julija prabėgom pastebėjo jau- 

ną vyriškį tamsia eilute, geltonplaukį ir aukštaugį, 
kuris plojo jai tiesiog nesitverdamas savo kailyje. 

Julija apsvaigo nuo pasisekimo. 

Pakili jos nuotaika tebetvyrojo dar ir tada, kai 
merginos pasibaigus apžiūrai sveikino viena kitą, o 
ypač ją. Net ir tokios pastabos kaip: „Tai triukas! 
Kiekviena būtų skynusi laurus su nuotakos suk- 
nele!“ neaptemdė jos nuotaikos. Ji pasižiūrėjo į jas 
kaip į atvirą pavydą. 

Ji niekuomet nebūtų to tikėjusis, bet Markvardas 
apkabino ją ir išbučiavo į abu žandus; jo akyse bliz- 
gėjo ašaros. 

Daktaras Hagenas tėviškai paplekšnojo jai per 
petį. 

— Puikiai pasirodei, Julija! 

Kad jos viršininkė visiškai nieko nepasakė, Juli- 
ja neatkreipė dėmesio. Elvira Hagen, rodės, buvo 
labai užsiėmusi, tikrindama, kiek nukentėjo kiekvie- 
nas drabužis, ir kabindama juos. Jai padėjo Ilza 
Lora. Kitą rytą drabužiai dar turėjo būti demonst- 
ruojami pirkėjams Žžinovams. 

Ir per šitą apžiūrą Julijos sėkmės neapniaukė joks 
debesėlis. Jai nepakenkė, kad buvo kaip tik sekma- 
dienis, kad ji — ištisą vakarą juodu prasišnekėjo su 
tėvu — buvo neišsimiegojusi ir jai skaudėjo rau- 
menis. Nepavargdama, švytinti, kaip ant sparnų 
vaikščiojo ji pirmyn ir atgal. Ir sustodavo, jeigu kas 
pageidaudavo. Net blakstienos nesuvirpėdavo, kai 
nykščiu ir smilium būdavo glamžomi audiniai, iš 
kurių buvo pasiūti jos demonstruojami drabužiai. 

Kai praėjo ši diena, ji pustekiniais parlėkė namo. 

— Tu persitempei, — pasakė tėvas ir įpylė jai va- 
lerijonų nuoviro. 

Julija išgėrė, ne todėl, kad jai reikėjo, bet kad ne- 
norėjo įskaudinti tėvo. Ją jaudino jo rūpestingumas. 

Bet valgyti ji negalėjo, nors jis ir neragino. Julija 
atsigulė anksti, bet niekaip neužmigo. Jai tiesiog 
magėjo vėl keltis, bet susivaldė, nes nenorėjo, kad 
tėvas sunerimtų, galų gale ji vis dėlto paniro į sap- 
nų viešpatiją. 

Kitą rytą Julija pabudo sučirškus žadintuvui. Ji 
nebuvo jo pasistačiusi, nes šią dieną jai davė laisvą. 
Bet tai prisiminė tik pagalvojusi. 

Bute buvo tylu, tėvas jau seniai išėjęs į darbą, ir 
staiga ji pasijuto labai vieniša. 

Ji suvokė, kad turi pakankamai pagrindo būti lai- 
minga. Bet nebuvo. Kodėl? Madų apžiūra juk pasi- 
sekė. Visi ją garbstė. Tai kodėl ji dabar tokia pri- 
slėgta? 

Žodis „prislėgta“ toli gražu neatitiko Julijos būse- 
nos; jai dingojosi, jog nukrito iš svaiginančio aukš- 
čio į bedugnę prarają. Buvo klaikiai nusiminusi. 

Tik po ilgo laiko ji prisivertė išlipti iš lovos. Vir- 
tuvėje įsipylė puodelį kavos. Išgėrė stovėdama, at- 
šalo kojas. Mat pamiršo įsispirti į šliures, bet net 
nepajėgė to padaryti dabar. Pernelyg karšta kava ir 
sušalusios kojos rodėsi jai pelnyta bausmė. Už ką? 
Kuo ji nusikalto? 

Julija troško tik vėl palįsti po antklode ir užsi- 
traukti ją net ant galvos. Bet buvo jau vienuolika 
valandų, ir ji žinojo, kad nebegalės užmigti. Reikėjo 
kažką veikti, o ne šitaip stypsoti. Galų gale Julija 
nusprendė sutvarkyti ir išblizginti butą. Niekaip ne- 
prisiruošė to padaryti praėjusį savaitgalį. Paprastai 
triūsdama ji niūniuodavo dainelę. Bet šiandien pro 
jos lūpas neišsprūdo nė garselio. 

Kai galų gale buvo išvalyta paskutinė dulkelė, 
nušveista paskutinė plytelė, jai palengvėjo — bet 
vis tiek tebebuvo negera. Prisileido pilną vonią ir 1l- 
gai gulėjo karštame vandenyje, niekaip nepajėgdama 

atsipalaiduoti. Paskui ji panėrė ir išsiplovė galvą — 
tai jau buvo išbandyta priemonė, kai turėdavo atsi- 
kratyti lengvų depresijų, kurios kada ne kada ją iš- 
tikdavo. Bet šiandien tai nė kiek jai nepadėjo. 

Tačiau vėliau ji pasitiko tėvą švarut švarutė ir 
tvarkinga, su šypsena lūpose. 

— Ar jau matei, mieloji? — Tėvas išskleidė 
„Rheinische Post“ laikraštį, kurį sulankstytą atsinešė 
rankoje, ant virtuvės stalo. — Tavo nuotrauka laik- 
raštyje — Visu ūgiu! 

Savo pačios nustebimui Julija apsipylė graudžio- 
mis ašaromis. 

Vėl pasirodžiusi firmoje Julija atrodė labai prastai 
ir pati tai žinojo. Ji pasistengė paslėpti pajuodusius 
paakius kosmetika, ir tai jai neblogai pavyko. Bet 
tas, kas pažinojo ją prieš madų apžiūrą, negalėjo ne- 
pastebėti jos būsenos. 

Taigi kaip atvira panieka nuskambėjo jai Elviros 
Hagėn sviestas klausimas: 

— Na, kaip jaučiatės, Julija? 

— Ačiū, puikiai! — atkirto ji, atmesdama atgal 
galvą. | | 

Viršininkė perliejo ją neramiu žvilgsniu. 

— Manau, kad jau pergyvenot headhunters puo- 
limą? 

Julija nesuprato. 

— Kas? Kaip? Ką jūs turit galvoje? — sutriko 
Julija. 

— Išvertus į vokiečių kalbą tai būtų „skalpų me- 
džiotojai“. Vyrai, kuric gyvena iš to, kad parūpina 

gabiems žmonėms gerą darbą ar kaip tik ieško tokių 
tinkamų Žmonių. 

— Aš nieko panašaus nežinau. 

— Na, tuomet dar sulauksite. 

Jos abi buvo nedideliam Julijos kabinete. 

Viršininkė pasuko prie durų. 

— Apiforminkit užsakymus, kuriuos gavome va- 
kar. Dokumentai guli prieš jus. 

— O ką man daryti? 

— Juk ką tik pasakiau. Užsakymai... 

Julija nutraukė ją. 

— Ne, ne dėl to. Ką man daryti, jeigu toks... 
„skalpų medžiotojas“ kreipsis į mane? 

Jau apėmusi durų rankeną pirštais Elvira Hagen 
nustebusi sustojo. - 

— Ir šito jūs klausiat mane? 

— O ko man klausti? Juk niekas daugiau negali 
čia man patarti. 

— Turit pati žinoti, ko norit. 

— Kaip tik taip ir yra. Aš nežinau. 

Elvira Hagen nusikvatojo. 

— Jūs skrupulinga, Julija? Niekuomet šito iš jū- 
sų nesitikėjau. Žinoma, jūs labai svarbi mūsų jaunai 
firmai. Bet juk nesat nepakeičiama. Jeigu jūs užsi- 
manytumėt skinti laurus didžiajame pasaulyje — aš 
tikrai nebandyčiau jūsų sulaikyti. 

— Laurus? Kaip manekenė? 

— Kaip manekenė žvaigždė. Kodėl ne? Nelabai 
noriu tą jums sakyti, Julija, jūs turit tokių duomenų. 

Julija nuleido akis. 

— Jeigu tik sėkmė manęs taip blogai neveiktų. 

Viršininkė sugrižo prie rašomojo stalo. 

— Ką jūs turit galvoje? Niekuomet nebuvau ma- 
čiusi šitaip smagiai nusiteikusio Žmogaus. 

— Teisybė. Bet paskui man buvo labai bloga. 

— Kaip per pagirias? 

— Aš pasijutau lyg sprogęs muilo burbulas. 

— Vykęs palyginimas. 

— Nieko čia nėra juokingo. Ką tai reiškia apsi- 
rengus gražia suknele stovėti scenoje? Taip, man 
patinka gražūs drabužiai: Bet ar plojo man, ar nuo-. 
takos suknelei? Argi Žmogui gali užtekti to, jog jis 
netinka niekam daugiau, tik drabužiams pakabinti? 

— Bet tokia jūsų specialybė. 

— Taip, žinau. Juk pati šito norėjau. Bet manau, 
kad ilgainiui šito man bus per mažai. 

— Ilgą laiką ir šiaip negalėsit būti manekenė. Pa- 
klausykit, Julija, o kodėl jums nesiimti organizaci- 
nio darbo? Jeigu mes apsiribosime tik Ratingenu ir 
j0 apylinkėmis, iš mūsų išeis šnipštas — taip, mū- 
sų firma netgi negalės išsilaikyti. Turime surasti fir- 
mų pietų Vokietijoje, Austrijoje, Šveicarijoje, taip, 
net Prancūzijoje, Anglijoje ir Italijoje, kurioms rū- 
pėtų mūsų kolekcijos. Patalkinkit man! 

— O ką pasakys ponas Markvardas? 

— Ak, kada ne kada jam surasit valandėlę, — 
nuramino ją Elvira Hagen. — Nesukit dėl šito gal- 
vos. 

Taigi taip Julija tapo Elviros Hagen padėjėja ir 
ėmė gauti gerokai didesnį atlyginimą. Tikrai, du 
garsių agentūrų atstovai kreipėsi į ją, siūlydami dar- 
bą. Bet tokie pasiūlymai jos nebegundė. Julija ma- 
nė radusi savo kelią. 

Kai Julija po dviejų savaičių išėjo iš firmos pa- 
stato prie miesto parko — ji išėjo pati paskutinė, 
nes turėjo dar šį bei tą patvarkyti — kelią jai pasto- 

j0 jaunas vyriškis. Ji nustebo, bet neišsigando, nes 
tebebuvo šviesu, o jis tikrai neatrodė pavojingas. 
Šypsodama norėjo jį aplenkti. 

Bet jis nedavė jai kelio, o atkišo raudoną ilgastie- 
bę rožę. 

— Sveika, Julija! — tarė jis. — Pagaliau! 

Ji atidžiau nužvelgė jaunuolį. Siaura aukšta kak- 
ta, geltoni garbanoti plaukai, labai simpatingas. Mo- 
tociklininko striukė, kuria jis buvo apsivilkęs, jos 
nuomone, galėjo būti ir madingesnė, bet, be abejo, 
jis atrodė įspūdingai. 

— Ar aš tave pažįstu? — paklausė ji. 

— Žinoma. Sykį mudu atidžiai pažvelgėme vie- 
nas kitam į akis. 

— Kada? 

— Kai demonstravai savo madas. 

Jai toptelėjo mintis apie jaunuolį su tamsiu kos- 
tiumu. 

— Na, pirmiausia tai buvo ne mano mados, o fir- 


mos „Pro vobis“... — pradėjo sakyti ji. 
— Tai buvo tavo triumfas! — nutraukė jis. 
Bet Julija nesutrikusi kalbėjo toliau: 
— ... O antra, ten buvo daug žiūrovų. — Ji gūž- 


telėjo pečiais. 

— Bet tu žiūrėjai į mane. Aš tikrai Žinau. 

— Gerai. Jeigu taip nori. 

— Tai prisipažįsti? 

— Neketinu su tavim ginčytis. 

— Tu net nenutuoki, kaip sunkiai tave radau. 

— Šito tikrai neįsivaizduoju. Juk tereikėjo tik pa- 
skambinti čia... — ji parodė į firmos pastatą, — ir... 

— Taip aš ir padariau. Bet nelabai draugiška mo- 
teriškė man pareiškė, kad pernelyg jau sunku jai bū- 
tų surasti visų manekenių adresus. . 

Elvira Hagen! — persmelkė Juliją mintis. Nelabai 
malonus elgesys. Bet gal ji nenorėjo, kad kas nors 
man įkyrėtų. 

— Tau nepasisekė! — tepasakė tik tiek. — Šiaip 
aš pati pakeliu ragelį. 

— Tai tu ne manekenė? 

— Firmos manekenė. Aš dirbu ir kontoroje. O 
per tą laiką, — pridūrė ji didžiuodamasi, — aš jau 
tapau menedžerės padėjėja. 

— Sveikinu. Bet gal paimsi pagaliau rožę, Julija? 
Tikrai norėčiau būti tavo Romeo. 

— Nieko ten gero, — tarė Julija, paėmė rožę, ku- 
rios kotas buvo apvyniotas folija. — Abiem labai 
prastai baigėsi, ar ne? 

— Mums šitaip neatsitiks. O mano vardas ne Ro- 
meo, bet Robertas, — jis truputį nusilenkė, — Ro- 
bertas Palmeris, penkto semestro studentas medikas. 

Žinoma, tai jai imponavo. Jaunuolis, kuris norė- 
jo būti gydytoju, — puiki pažintis. Bet jis būtų jai 
patikęs, net jei būtų buvęs statybininkas, taksistas ar 
dar šiaip kas nors. 

— Studentas be pinigų, — atvirai prisipažino 
jis..— Šiuo atžvilgiu nieko iš manęs nesitikėk. 

Julija nusijuokė. 

— Kaip galėčiau tikėtis? Prieš valandėlę aš ap- 
skritai tavęs nepažinojau. 

-— Tuomet galiu tave parvežti namo? 

Ji akimirką pasvarstė. Kad jau ledai buvo pra- 
laužti, ji dar mielai būtų trupučiuką su juo pabuvu- 
si. Bet nevalia šito jam parodyti. 

— Aš nesu važiavusi motociklu, — tarė ji paga- 
liau. 

— Nieko nėra lengviau. Turi tik stipriai laikytis. 

Jis pasiėmė šalmą nuo motociklo, kurį buvo pa- 
statęs palei šaligatvį, ir padavė jai kitą. Paskui at- 
lenkė kojeles ir apsižergė sėdynę. 

— Eikš, sėskis! 

Ir Julija įsitaisė jam už nugaros. Jai nerūpėjo, kad 
sijonas atsismaukė iki pat šlaunų. Dešine ranka ji 
apglėbė jam juosmenį, kairėje laikė rožę. Skruostą 
nejučia priglaudė prie šiltos jo nugaros, ir šitaip 
juodu nuūžė per miestą — bent jau jai šitaip atro- 
dė, o 1š tikrųjų tai jis ne taip greitai ir važiavo. 

Tą valandėlę ji juk negalėjo Žinoti, kad šios ke- 
lionės niekuomet nepamirš. 

Vėliau, kai Robertas privežė ją prie namų durų, ji 
pajuto, kad kažkas jam dar guli ant širdies. 

— Aš negaliu tavęs. pakviesti, — tarė ji, atiduo- 
dama šalmą. — Manęs laukia tėvas. 

— Taip, žinoma. Juk ir aš neturiu laiko. 

Ir vis dėlto jai buvo keista, kad jis užkalbino ją 
apskritai. 

— Bijojau, kad kas nors manęs neaplenktų, — 
paaiškino jis, lyg išskaitęs jos mintis. 

— Aš jau nieko nebesuprantu. 

— Mat aš ketinu tave vesti. 

Julija neteko žado. 

— Jeigu tu jau susižadėjusi ar turi draugužį — tai 
nesvarbu, aš jį suraitysiu kaip šiltą vilną. 

— Sakyk, tu nesveikas protiškai? 

— Ne, aš sveikas kaip ridikas. Nuo to laiko, kai 
tave pamačiau... 

— Scenoje, taip? Su ta prašmatnia nuotakos suk- 
nia? Tokią išdažytą, kad mama manęs nebūtų paži- 
nusi! — trūkte pratrūko ji. 

— Tu atrodei Žavingai. 

— Tikrai miela, ar ne? Ir dėl to užsimanei mane 
vesti? Tu juk visiškai manęs nepažįsti. 

— Na, laiko mums susipažinti galybė. Ar galiu 
sekmadienį užsukti tavęs ir nusivežti paiškylauti? 
Nesirūpink niekuo, visko aš pats atsivešiu. 

Ji jau ketino atsisakyti. Bet žinojo, kad šitokiu 
būdu jo neatsikratys, o antra vertus: ar nori atsikra- 
tyti? Jis jai patinka, o žiūri tokiomis ištikimomis 
akimis. Jeigu su juo artimiau nesusipažins, tai tik- 
riausiai vėliau gailėsis. 

— Kada atvažiuosi? 

Šitas klausimas. viską nulėmė. 

Tą vasarą Julija prisiminė tik geruoju. Juodu daž- 
nai iškylavo. Kol susipažino su ja, Robertui mo- 
tociklas buvo maloniausia pramoga laisvalaikiu. O 
dabar jam pasidarė kur kas svarbiau leisti laiką su 
Julija — o gal ne? Šiaip ar taip, jis stengėsi sude- 
rinti abu tuos dalykus. Jis vis važiuodavo už mies- 
to ir su tikro pėdsekio nuojauta rasdavo gamtos 
prieglobstyje naujų vietų, kur abu galėdavo pabūti 
niekieno netrukdomi. 

Jis troško būti tik su ja, todėl negalėjo būti nė 
kalbos apie užeigas ir restoranus. Be to, nedidelės 
puotos gamtoje, kai daugiausia jis, o kartais ir ji pa- 
sirūpindavo valgiu, žinoma, atsieidavo gerokai pi- 
„giau. Ne, vis dėlto jam labiausiai rūpėjo pabūti vien 
su ja. 

Sykį iškylaudami juodu susidūrė su būriu jaunų 
motociklininkų, kuriuos jis, aišku, puikiai pažinojo. 
Vaikinai linksmai pasisveikino su juo ir pakvietė 
kartu. Bet Robertui pavyko jų atsikratyti storžieviš- 
ku elgesiu. Regis, jam visiškai nieko nereiškė, jog 
tie traukė jį per dantį. Galų gale Julija suprato, jog 
tai buvę jo draugai, ir jai patiko, kad jis labiau 
mėgsta būti su ja, o ne su jais. Tik tada kai jie nuo- 

šaliau nuo kelio ėmė dairytis tinkamos vietos pikni- 
kui, Julija prašneko apie tai. 

— Nebeturiu su jais jokių reikalų, — pareiškė 
Robertas. 

— O jeigu tavo draugai sudomino mane? 

— Jie niekuomet nebuvo mano draugai, tik 
bendrai. 

Ji labai troško supažindinti su juo savo drauges ir 
tą ir darydavo, jeigu tik pasitaikydavo proga. Ji taip 
juo didžiavosi. 

Julija nusivylė tik tada, kai paaiškėjo, jog jis 
nemėgsta diskotekų ir šokių. Jis tvirtino, kad ne- 
mėgsta dūmų ir triukšmo. O ji manė, kad šitokie 
pasilinksminimai nepatinka jam todėl, kad Robertui 
amžinai stinga pinigų. Todėl ji reikalavo vakarais su 
juo išeiti kur nors tik vieną ar du kartus per mėne- 
sį. Bet jis labai priešindavosi ir iš anksto vis burbė- 
davo. O šoko jis gerai, puikiai jausdavo muziką. 

Kai jie pasišokę atsidurdavo gatvėje, jis dėkoda- 
vo Viešpačiui, kad viskas baigėsi. 

Julija šaipydavosi. 

- — Ką tu čia šneki? Puikiai pasilinksminome! 

Žinoma, prie namų juodu bučiuodavosi, ir Julijai 
patikdavo jo švelnumas. Skirtis būdavo labai sunku. 

Dažnokai Julija važiuodavo pas jį į butą po tų šo- 
kių ir vėl bučiuodavosi. O paskui jis neleisdavo jai 
vienai grįžti namo — jų namai buvo vienas nuo ki- 
to tik per keletą gatvių — ir vėl veždavo ją atgal. 
Tai kartodavosi kelis sykius, kol jo motociklo ben- 
zino bakas ištuštėdavo. 

Aišku, juodu glamonėdavosi ir gamtoje. Bet tai 
būdavo kas kita. Julija labai susijaudindavo, kai jis 
glostydavo jai krūtinę ar bučiuodavo kaklą ir paau- 
sius. Ji būtų jam viską leidusi. Bet netrukus ji įS1- 

tikino, jog jis neketina žengti paskutinio žingsnio. 
Tai ją sutrikdė ir nuvylė. 

— Aš pernelyg tave myliu, — tvirtino jis. — 
Niekuomet negalėčiau tavęs įžeisti. 

— Įžeisti? Eik jau eik! Tai manai, jog aš noriu 
likti senmerge? 

— Aišku, ne. Juk žinai, kad aš tave vesiu. 

— Tau aš vis tebeatrodau toji nuotaka su balta 


suknele, — pasišaipė ji. 
— Taip, — sutiko Robertas, — ir aš dėl to lai- 
mingas. 


Gal ji būtų sugebėjusi jį suvedžioti, bet kažkas ją 
laikė. Ji nebuvo pakankamai emancipuota, kad pati 
sureguliuotų, kokiu greičiu turi vystytis jų santykiai. 
Be to, kad ir kokios nuošalios būdavo tos vietelės, 
kur juodu suguldavo ant apkloto raudonais ir žaliais 
langais, visai vieni jie nebūdavo. Netoliese pasitai- 
kydavo kitų įsimylėjėlių, uostinėjančių šunų, Žai- 
džiančių vaikų ar bent jau ropinėjančių skruzdžių. 

Taigi ji neskubino, kad abiejų troškimas išsipildy- 
tų, o stengėsi nekurstyti aistros, palikti rusenant tik 
menką liepsnelę taip, kad ji neužgestų. Ji gynėsi 
nuo Roberto, liepdavo jam tvardytis, o kaip tik toks 
elgesys labai derėjo prie jo paties numatyto „nesu- 
vedžiotojo“ vaidmens. Juliją tai kamavo ir toli gra- 
žu nebuvo malonu. 

Laimė, ne vien fizinis potraukis siejo juodu. Kal- 
bos jiems niekuomet nepritrūkdavo. Jis jai daug 
pasakodavo apie savo gyvenimą, tik jau ne apie 
nuotykius su moterimis, kurių, jos galva, jis tikrai 
turėjo, nes Robertas buvo keleriais metais už ją vy- 
resnis. O jeigu Julija paklausdavo apie tai tiesiai, jis 
numodavo ranka. 

— Tai nė trupučio nesvarbu. 

O ji neturėjo nuo jo jokių paslapčių. Pasakodavo 
jam viską, ką patyrusi ir kas kiekvieną dieną nutik- 
davo „Pro vobis“ firmoje. 

Robertas jai išpasakojo apie anksti mirusį tėvą, 
gydytoją, apie našlę motiną, jo supratimu, laikančią 
jį pernelyg griežtai. Jis užaugo Verdeno Alerio pa- 
krantėje ir ilgai laukė, kol galėjo imtis medicinos 
studijų Diuseldorfe. Mielai būtų pasinaudojęs proga 
1r išsiskyręs su motina, persikeldamas į Diuseldor- 
fą. Bet paskui giminaitis pasiūlė butą jam su moti- 
na Ratingene, taigi jis turėjo nusileisti. Iš čia Diu- 
seldorfas traukiniu buvo ranka pasiekiamas. 

Tas dėdulė iš motinos pusės Roberto gyvenime 
suvaidino dar vieną svarbų vaidmenį. Jam priklau- 
sė klestinti parduotuvė „Edmundas Zingeris, stiklas 
ir porcelianas“, taigi čia jaunasis studentas plušėjo 
kiekvieną laisvą valandėlę. Jis triūsdavo sandėlyje, 
siuntinėdavo prekes, tvarkydavo, kai darbuotojai jau 
būdavo išėję, o kartais net pats stovėdavo už pre- 
kystalio. Kaip tik dėdulės Edmundo parduotuvėje jis 
dirbo ir tą penktadienį, kai užkalbino Juliją. 

Jo motinai nepatiko tas jos užsiėmimas. 

— Aš galėčiau parduoti savo brangenybes, — vis 
pakartodavo ji kada ne kada. 

— Brangenybes? — klausdavo Robertas. — Tų 
pinigų užtektų tik keletui mėnesių! 

— Nešnekėk! Su galva už jas būtų galima paim- 
ti neblogą sumelę. 

Šitaip baigdavosi tokie pokalbiai. Ji rimtai nie- 
kuomet nebandydavo parduoti savo Žiedų, apyran- 
kių, auskarų ir grandinėlių — jo mirusio tėvo dova- 
nų, kurias ji labai brangino. 

Jo motina, ponia Ida Palmer, apskritai buvo as- 
menybė. Tik po ilgoko laiko Robertas pasiryžo su- 


37 


pažindinti ją su Julija, bet Julija ant jo dėl to nepy- 
ko. Ji ir pati nenorėjo rodytis tokiai griežtai damai. 

Savo tėvą su Robertu ji supažindino labai greitai, 
1r jis, didžiausiam jos palengvėjimui, į šią pažintį 
pasižiūrėjo be tėviško pavydo. Abudu tokie skirtingi 
vyriškiai net labai puikiai pasišnekučiavo. Paskui 
Julija su Robertu nuėjo į jos kambarį, palikę pravi- 
ras duris, kad tėvas nesijaudintų. 

— Na tai kaip... kaip jis tau patinka? — paklau- 
sė ji žibančiomis akimis, kai Robertas atsisveikino, 
praėjus deramam laikui. 

— Negalėčiau nieko bloga apie jį pasakyti, — ta- 
rė tėvas. 

— Ir tai viskas? 

— Jis gerai atrodo, bet tai tu ir pati Žinai, gerai 
apsirengęs, protingas ir tikrai turi dar daugybę kitų 
gerų savybių. 

— Gerai, gerai, gerai! — pakartojo Julija. — Ta- 
rytum jis būtų tiktai geras! 

Tėvas išdaužė pypkę. 

— Juk aš jo neįsimylėjęs. Tai ko tu iš manęs ti- 
kiesi? 

— Kad pagaliau išsakytum savo prieštaravimus! 

Nepakeldamas akių tėvas valė pypkės galvutę. 

— O man reikėtų jų turėti? 

— Nereikėtų, bet tu turi. Na, tai klok viską! 

— Taip, man tik regis, kad jis nelabai rimtai į 
kažką žiūri — arba į tave, arba į savo studijas. 

— Nesuprantu. 

— Jis sako, kad ketina tave vesti... 

— Jis tikrai nori mane vesti. 

— Nusiramink, mergyt! Juk norėjai išgirsti tiesą. 
Apie tokius dalykus aš neišmanau, bet galvoju, jog 
gydytojas turėtų vesti turtingą žmoną. Nieko nebus, 
jeigu amžinai dirbsi kitiems. O nuosava praktika la- 

bai brangi. Taigi jam reikia Žmonos, kad atsineštų 
tokį kraitį, arba su tėvu, kuris pats būtų daktaras ar 
profesorius ir kuriam dirbdamas jis galėtų įsikurti. 

Julija atmetė atgal galvą. 

— Robertas ne toks materialistas. 

— Gal jis truputį svajotojas. — Tėvas vėl išdau- 
žė pypkę, įsigrūdo ją į kelnių kišenę ir atsistojo. — 
Taigi saldžių sapnų, mano mergyte! Neleisk, kad se- 
nas Žmogus sudergtų tavo nuostabią meilės pasaką. 
Jums dar bus laiko tapti suaugusiais. 

Juodu niekuomet apie tai nebesikalbėjo, bet Julija 
dar ilgai nepamiršo tėvo įspėjimų. Kad ir kaip įsi- 
mylėjusi, Julija buvo pakankamai blaivi ir suvokė, 
jog tėvo argumentai turi kruopelytę tiesos. 

Ir Ida Palmer priėmė Juliją gana maloniai. Nors 
Julijos šeimos padėtis jai ir nepatiko — Heinkes jos 
požiūriu buvo menkystos, o manckenės profesija 
rodėsi jai kiek nepadori. Bet net ir bjauriausiai iš 
anksto nusistatęs prieš ją, negalėjai nepastebėti to 
fakto, kad Julija nepaprastai graži mergina, mokanti 
madingai, o kartu ir kukliai rengtis. Ida Palmer pati 
buvo labai madinga dama; ji ir nusivedė Robertą į 
„Pro vobis“ madų apžiūrą miesto salėje. 

Labai ceremoningas pirmasis jų pasimatymas įvy- 
ko elegantiškame Palmerių bute vieną sekmadienio 
rytą, ir Julija draugo motinai įteikė geltonų arbati- 
nių rožių puokštę.“ | 
* — Tai Julija, — pristatė ją Robertas, — mergina, 
kurią aš ketinu vesti. 

Roberto motina taip išsiviepė, lyg būtų atsikandu- 
si citrinos. 

— Pasižiūrėsim, — išsisuko ji ir prisivertė nusi- 
šypsoti. 

Visi susėdo prie apskrito stalo iš Žvilgančio tam- 
saus raudonmedžio. Ponia Palmer pasiūlė vyno, bet 

jaunuoliai nenorėjo gerti. Robertas tik motinai atne- 
šė padėklą su taure ir grafinu vyno. 

Ida Palmer užsirūkė. Ji buvo aukšta liekna mote- 
ris su kruopščiai sušukuotais pašviesintais plaukais 
1r mėlynomis kaip sūnaus akimis ir, Julijos nuomo- 
ne, pernelyg stipriai išdažytu veidu, kuriame jau 
ryškėjo pirmosios raukšlės. 

Nors Roberto motina ir Julija, kad ir kaip trokš- 
damos, iš pirmo žvilgsnio nepajuto viena kitai sim- 
patijos, abi greitai rado bendrą temą, kuri abi vieno- 
dai domino: madą. 

Robertas klausėsi jų patenkintas ir kiek linksmin- 
damasis, bet visai nesikišo į pokalbį. 

— Na, sakyk gi ką nors pagaliau! — galų gale 
pareikalavo motina. 

— Ak, jeigu jau norit tiksliai žinoti, tai man vi- 
siškai tas pats, bus sijonai kitą pavasarį trumpesni 
ar ilgesni. 

— Bet tai labai svarbu! — paprieštaravo jam 
Julija. — Nuo šito priklauso naujos mūsų kolekci- 
jos sėkmė ar nesėkmė. Mūsų srityje tiesiog reikia 
užuosti, ką palikti ir ką atnaujinti. 

— Madų kūrėjams tai gali būti svarbu, tiek aš su- 
prantu. Bet juk ne tau, motin. Tau juk tereikia tik 
pasirinkti iš tų drabužių, kurie būna parduodami. 

— Nieko sau šnekelės! Jeigu aš blogai pasirink- 
siu, kokį nebemadingą drabužį, tai turėsiu vaikščioti 
kaip kokia kaliausė — ar bent jau pati sau tokia at- 
rodysiu. 

— Jums tikrai šitaip neatsitiks! — pareiškė Juli- 
ja. — Lažinuosi, kad jūsų skonis idealus. 

Roberto motina išklausė komplimentą nė nemirk- 
telėjusi. Julija pajuto, kad ji sugebėjo įtikti Rober- 
to motinai. 

— Žinai, motin, — pasakė Robertas, kai jie atsi- 
stojo ir ėmė atsisveikinti, — kad aš labai mėgstu 
važinėtis gamtoje. Bet jei kai kada orai labai sub- 
jurs, tai ar galiu parsivesti Juliją? 

— Čia, į butą? 

Robertas atlaikė motinos žvilgsnį. 

— Į savo kambarį. 

Motina paabejojo. 

— Manau, kad jūs Žinot, ką darot. 

— Tikrai. — Robertas pakštelėjo jai į skruos- 


tą. — Ačiū! Mudu juk nebe vaikai. — Jis paėmė 
Juliją už rankos. — Eime, aš tau iškart jį parodysiu. 
Roberto kambarys buvo didelis — daugiau nei 


dvigubai didesnis už Julijos, kuri taip ir tebegyve- 
no savo vaikystės kambarėlyje — dailių proporcijų 
patalpa su kušete, rašomuoju stalu, knygų lentyno- 
mis ant sienų, spalvingais kilimais, išmuštas šviesiu 
medžiu ir brangia stereoaparatūra. 

Julija susižavėjo; iškart suprato, jog čia puikiai 
jausis. Taip ir buvo ne vieną lietingą sekmadienį ir 
ne vieną audringą savaitgalį. 

Jai nekliudė, kad Robertas mėgsta klasikinę mu- 
ziką, apie kurią ji dar nieko neišmanė. Gulėdama 
ant kušetės, priglaudusi galvą jam prie krūtinės, jo 
apkabinta, ji būtų viską ištvėrusi. Tuo momentu jis 
virtuoziškai bandė skaityti kokį nors savo medicinos 
vadovėlį. O Julija troško atsipalaiduoti ir klausytis, 
i1r po truputį ji pati ėmė pritarti jo muzikiniam sko- 
niui. Iš pradžių ji pamilo liūdnus Šopeno valsus, vė- 
liau perėjo prie Mocarto, o dar vėliau — Bramso ir 
Bruknerio muzikos. 

Robertas atskleidė jai naują pasaulį, ir net už tai 
ji mylėjo jį. 

O vieną dieną Julija patyrė nemalonią staigmeną. 

Robertas turėjo parvežti ją iš firmos namo, bet 
neatėjo. Tai buvo keista, nes viena iš jo dorybių bu- 
vo punktualumas. Julija patraukė keliu į miestą, ma- 
nydama, kad sutiks jį važiuojantį. Bet veltui dairė- 
si jo ir motociklo. | 

Kai ji parėjo į savo butą, suskambo telefonas. 
Dar su lietpalčiu ji pribėgo ir pakėlė ragelį. 

Skambino Robertas. Jo balsas buvo keistas. 


— Dovanok, aš negalėjau... — prašneko jis, bet 
tuoj nutraukė pats save: — Ar tu negalėtum ateiti? 
Maldauju! 


— Dabar? Taip, žinoma. Ar kas nors atsitiko? 

Bet jis jau padėjo ragelį. 

Julija net nepasižiūrėjo į veidrodį — iškart išlėkė 
kaip akis išdegusi. 

Jau iš tolo ji pamatė Roberto motiną, kuri kaip 
tik Žengė 1š namų. 

— Ida! — šūktelėjo Julija ir paspartino žingsnį. 

Bet nors Roberto motina ją išgirdo — o Julija tuo 
nė trupučio neabejojo, — tai nė trupučio to neparo- 
dė. Nė neatsisuko į ją, juo labiau nesustojo. Perėjo 
skersai gatvę ir įsėdo į savo automobilį. 

Valandėlę Julija nežinojo, ko griebtis — sulaikyti 
ją ar-bėgti pas Robertą. Kol ji apsisprendė, Ida Pal- 
mer išvairavo savo automobilį iš stovėjimo aikšte- 
lės ir įsiliejo į gatvės eismą. Julija norėjo jai pamo- 
juoti, bet nuleido ranką. Suprato, kad tai būtų buvę 
beprasmiška. 

Robertas pasveikino ją neįprastai aistringai. 

— Mieloji, pagaliau tu čia! 

— Greičiau tikrai negalėjau ateiti. 

— Aš ne tai turėjau galvoje. 


42 


Jo veidas buvo keistai išraudęs, tokio jo nebuvo 
mačiusi. Instinktyviai pabandė jį nuraminti: 

— (Gal padėsi pirma man nusirengti lietpaltį, 
gerai? 

Jis padėjo jai nusirengti ir nerūpestingai numetė 
drabužį ant kėdės. 

— Ne čia! — Ji paėmė lietpaltį ir kruopščiai pa- 
kabino jį ant kabyklės — ji nemėgo, kai su drabu- 
žiais būdavo elgiamasi nerūpestingai. 

Ji vilkėjo kuklia pilka vilnone suknele, labai 
brangia — pirko ją padėvėtą iš kolekcijos. Kaip pa- 
prastai, ketino ją pagyvinti šilkine skarele. 

Robertas išplėšė skarelę jai iš rankų. 

— Dabar ne laikas! 

— Tu teisus, — taikiai pasakė ji. — Verčiau pa- 
pasakok... 

Jis vėl ją apkabino. 

— Mieliausioji, padėk man! Man taip tavęs rei- 
kia! 

Ji nujautė, kad ant jos jis nori išlieti ginčo su mo- 
tina pasekmes; viena vertus, jai tai patiko, bet antra 
vertus, buvo nemalonu. 

— Nėra ko jaudintis, — tarė ji, kai jis pagaliau ją 
paleido. — Dangus juk negriūva, be to, tu Žinai, 
kad aš visuomet už tave. — Pačmė iš jo šilkinę ska- 
relę ir apgobė ja lietpaltį. — Taigi, kas yra? 

— Mano motina įsiuto! 

— Pastebėjau. Ji išlėkė iš namų kaip amazonė į 
mūšį. Trūko tik lanko ir strėlių. 

— Tau juokinga? 

— Truputį. Ar norėtum, kad būčiau įsižeidusi? Ji 
tyčia manęs nepastebėjo. Prisipažink, niekše, ką iš- 
krėtei? 

— Iškrėčiau? Nieko. 

—-:Kuo tu ją šitaip įsiutinai? 

Matyt, jam buvo sunku prisipažinti. 

— Niekuomet nemaniau, kad ji šitaip susijau- 
dins! — sumurmėjo jis. — Eime į mano kambarį, 
gerai? Tuomet viską tau ramiai išdėstysiu. — Jis 
apglėbė jos pečius 1r nusivedė. — Sėskis patogiau. 
Ko norėtum paklausyti? Uždėjau kai ką iš Čaikovs- 
kio „Spragtuko“. 

Ji nusiavė batus ir atsisėdo ant kušetės. 

— Ne, — nusprendė ji, — manau, ne muzika 
man dabar rūpi. — Ji ištiesė ranką. — Eikš čia! 

Jis klusniai atsisėdo šalimais. Ji išsitiesė, padėjo 
galvą jam ant krūtinės ir užsimerkė. Šitokia atsipa- 
laidavusi, mėgstamiausia savo poza, ji jautėsi ištver- 
sianti bet kokius nemalonumus. Jos lūpas iškreipė 
pranaši šypsenėlė. 

Jis suėmė jos rankas. 

— Aš metu studijas, — pareiškė jis paprastai. 

Nejučia ji krūptelėjo. Toji naujiena pritrenkė ją 
kaip smūgis į veidą. Iš paskutiniųjų susivaldė, kad 
nepašoktų ir neimtų klykti. Po trupučiuką ji supra- 
to, kodėl jo motina šitaip įniršo. Bet Ida Palmer sa- 
vo įniršiu tiktai nukrito jo akyse. Jai, Julijai, neva- 
lia padaryti tokios pat klaidos. 

— Kodėl? — paklausė ji bejausmiu balsu. 

— Žinojau, kad mane suprasi! — su palengvėji- 
mu pasakė jis. 

Ji nustebo, kad jis taip menkai ją tepažįsta. 

— Matai, studijos, — kalbėjo jis, — dar labai il- 
gai tęstųsi. Mažiausiai dar penkerius metus, o pas- 
kui tebūčiau tik sumautas gydytojo asistentas. Aš 
negalėčiau išmaitinti žmonos. 

— O kas tikisi, kad tu maitintum? — paklausė ji 
švelniai. 

— Aš pats! — atkirto jis. — Netikęs tas vyras, 
kuris negali aprūpinti mylimos moters. 

— Nesakyčiau šitaip. 

— Nes tu esi moteris. 

— Taip, tikrai. Aš esu dirbanti moteris. Tu juk ži- 
nai, kad aš neblogai uždirbu ir jau pradėjau taupy- 
ti būsimajai tavo vietai įgyti. 

— Mieloji! — Jis pasilenkė ir pabučiavo ją į kak- 
tą. — Bet kaip tik šito aš ir nenoriu. Šitaip tu pri- 
sipažįsti, jog aš esu tau našta. 

— Bent jau finansiniu požiūriu. Argi tu nesup- 
ranti, kad norėčiau tau pasiūlyti kai ką daugiau, ne 
vien piknikus miške ir glamonėjimusis ant sofos. 

— Man to gana. 

— Bet man ne. 

Julija atsisėdo, kad galėtų pažvelgti tiesiai jam į 
akis. 

— Norėtum su manim pasimylėti? 

— Taip. 

— Bet kas tau kliudo? Ąš juk irgi šito noriu. 

— Aš trokštu tave vesti. Nuo pat pirmo karto, kai 
tave pamačiau, noriu tave vesti. 

— Tai vesk. 

— O iš ko mudu gyvensim? Kur gyvensim? Čia? 
Gal pas mano motiną? O jeigu aš išsikraustyčiau, 
tai turėčiau dar mažiau pinigų. Ne, mieloji, šitaip 
nieko nebus. Kai mudu susituoksim, tu turėsi savo 
namus. 

— Bet kam mums tuoktis? Manau, šitaip grei- 
tai? — Akys jai prisitvenkė ašarų, ir Julija jų nebe- 
laikė. Tikėjosi, kad šitaip jį suminkštins. — Net ir 
be sutuoktuvių mes galėtume būti laimingi. 

— Tai būtų kas kita, — užsispyręs pasakė jis. 

— Bent pabandykim. — Staiga ji atsisegė sukne- 
lės užtrauktuką, pašoko ir nusirengė ją; šįkart jai 
nerūpėjo tvarkingai ją padėti ar bent pakelti nuo 

grindų. Ji pribėgo prie lango ir užtraukė užuolaidas, 
taigi didelis kambarys aptemo. Julija dar nepasiten- 
kino šituo, uždegė žvakę, stovinčią žalvarinėje Žva- 
kidėje ant rašomojo stalo. Paskui ryžtingai nusimo- 
vė kelnaites ir kojines 1r nuoga puolė jam į glėbį. 
— Aš taip tave myliu, Robertai! Mieliausias mano 
Robertai! — Jai skruostais plūdo ašaros. 

Kai prisiglaudė prie jo ir prispaudė savo lūpas 
jam prie burnos, ji pajuto, kad jis irgi įsiaistrino. 
Bet kaip ir visą laiką, jis iš paskutiniųjų bandė tvar- 
dytis. Tik šįkart nepajėgė. Ji pasiryžo jį suvedžioti 
ir nebijojo jokių priemonių, kad pasiektų savo tiks- 
lą. Padovanodama savo kūną ji tikėjosi suardyti jo 
pamišėlišką planą mesti studijas. 

Pagaliau ji privertė, kad jis įsiskverbtų į ją. Pati 
nepajuto jokio smagumo, tik skausmą — aštrų dū- 
rimą, kurio net nesitikėjo. Ir vis dėlto ji triumfavo, 
kad galų gale įveikė Robertą, ją užplūdo neapsako- 
ma laimė. Patirdamas orgazmą jis tyliai šūktelėjo. Ir 
paskui nepaleido jos iš glėbio, o ji glaudėsi veidu 
prie nuogos jo krūtinės. 

— Nereikėjo mums šito daryti, — sušvokštė jis. 

— Bet juk buvo gera. Prisipažink, kad tau buvo 
gera. 

— Aš nenorėjau. 

— Žinau, žinau. Bet yra taip, kaip yra. 

— Atleisk man! 

— Už tai, kad mane myli? 

Jai ant liežuvio galo sukosi klausimas, ar jis ne- 
mano, jog apskritai nereikėjo mesti studijų, norint 
su ja mylėtis. Bet taip ir nepaklausė, nes nenorėjo 
jam išsiduoti, kad pabandė juo manipuliuoti. 

— Turim kuo greičiau susituokti, — pareiškė jis. 

Julija nustebusi pakėlė į jį akis. Visiškai ne šito ji 
norėjo pasiekti, atvirkščiai. 

— Ne, — ryžtingai tarė ji. 

— O jeigu susilauksi vaiko? 

— Po pirmojo karto? Labai jau neįtikėtina. 

— Ir vis dėlto jeigu? 

— Tai turėsime kada apie tai pagalvoti. — Ji at- 
siplėšė nuo jo ir iššoko iš lovos. 

— Kur tu eini? 

Ji suglobė baltinius ir suknelę. 

— Į vonią. 

— O jeigu pareis motina? 

— Taip greitai nepareis, — atkirto ji, pati stebė- 
damasi savo irzlumu. 

Nusipraususi ir apsirengusi atidžiai apžiūrėjo sa- 
ve veidrodyje. Ne, ji nepasikeitė. Atrodė vis tokia 
pat nekalta. Vos patamsėję paakiai galėjo atsirasti ir 
po prašoktos nakties. 

Ar Robertas dabar mažiau ją mylės? Ji rizikavo, 
turėjo rizikuoti. Vieną dalyką Julija žinojo tiksliai: 
ji nenorėjo žūtbūt tekėti ir mesti darbą. Nė nemanė 
leistis uždaroma kokiame nors bute. Gyvenimas jai 
juk ką tik prasidėjo. Ji paaiškins ir Robertui, kad 
dėl jos neturi atsisakyti savo planų. 

Kai ji sugrįžo į kambarį, jis jau buvo paklojęs lo- 
vą, apsirengęs ir uždėjęs plokštelę. Jai atrodė, kad 
tai labai ritmiška muzika iš jo ką tik minėtos bale- 
to siuitos. Bet šituo momentu tai jai nė trupučiuko 
nerūpėjo. Užuolaidos buvo vėl atitrauktos, žvakė 
užgeso. 

— Aš kai ką apgalvojau, — tarė jis. — Iš bėdos 
galėtume gyventi ir čia. Motina nurims. 

— Man atrodo, kad mudu kalbam skirtingomis 
kalbomis, — pavargusi atsakė Julija. 

— O Viešpatie, Julija, bent pabandyk mane su- 
prasti! 

— Kaip tik ir bandau visą laiką tave suprasti. 

— Man dvidešimt treji metai. Nebenoriu ilgiau 
trinti mokyklinio suolo, juo labiau kad nežinia kiek 
laiko tai truktų. 

Ir šituos jo Žodžius ji suprato. Prisiminė, kaip pa- 
ti apsidžiaugė baigusi mokyklą. Bet jai niekuomet 
net į galvą nebūtų atėję, kad Robertas nemėgsta sa- 
vo studijų. 

— Aš pasimokysiu prekiauti, — pareiškė jis. — 
Pas dėdę Edmundą. Mokslus baigsiu po dvejų me- 
tų, tuomet galėsiu perimti jo verslą. Viskas jau su- 
tarta. 

— O tau toks darbas patinka? 

— Gali šaipytis, taip, man patinka! Man smagu 
laikyti rankose gražius daiktus, kur kas smagiau nei 
tąsytis su užpūliavusiomis glandomis ar apendi- 
citais. 

— Taigi studijavai tik norėdamas įtikti motinai? 

— Tikriausiai. Dariau tai, ko iš manęs tikėjosi. 
Tik tave sutikęs sužinojau, ko aš iš tikrųjų noriu. 

Julija nusiminė. 

— Niekas tavęs neprivers. 

— Pati taip sakai. 

— Bet niekuomet man neprikaišiok, kad metei 
studijas dėl manęs. Neįsikalbėk, jog dėl manęs pa- 
siaukojai. Daugių daugiausia šitaip įtinki tik pats 
sau — 0 gal ir neįtinki. Tikiuosi, kad tau nereikės 
niekuomet gailėtis. 

O Julijai prasidėjo toks metas, kai ji su baime 
ėmė laukti mėnesinių. 

Aišku, ji niekaip nesisaugojo. Viskas ją griūte už- 
griuvo. Bet jeigu ji ir suvaidino Robertui, kad nėra 

jokio pavojaus pastoti, pati toli gražų nesijautė to- 
kia tikra. Ji tik žinojo, kad nenori vaiko — bent jau 
kol kas. Bet ji bijojo, kad jeigu pastojo, tai niekaip 
neprisivers pasidaryti aborto. 

Viena draugė, kuriai Julija viską atvirai išpasa- 
kojo, pamokė ją pasiskaičiuoti Knaus-Ogino meto- 
du. Julija buvo apie jį girdėjusi, bet niekuomet ne- 
bandžiusi. Nors draugė ją įkalbinėjo, kad apskritai 
ji negalėjusi pastoti, Julija vis abejojo. Manė, jog 
draugė tenori ją nuraminti. 

Ji nusipirko nėštumo nustatymo testą vienoje 
Diuseldorfo vaistinėje, kur jos niekas nepažinojo. 
Testas parodė neigiamą atsakymą. Ir vis dėlto ji ne- 
siliovė baiminusis. Gal ji suklydo, o gal testas bu- 
vo negeras. 

Julija kasdien darėsi liesesnė ir vis labiau blyško. 
Juk turėjo vaizduoti smagią ir ramią. Su Robertu 
negalėjo pasišnekėti apie savo baimes — juo labiau 
su jo motina. Nenorimą kūdikį Robertas iškart būtų 
įplanavęs į bendrą jų ateitį, o šią akimirką Julija ne- 
būtų pajėgusi ištverti tų sapalionių. O Ida Palmer 
būtų jai prikaišiojusi, kad pražudžiusi jos sūnaus 
gyvenimą. 

Roberto motina, niekuomet nebuvus: labai šir- 
dinga Julijai, dabar clgėsi su ja tiesiog priešiškai. 
Regis, su didžiausiu vargu ji iškošdavo pro dantis 
pasisveikinimą. Jokio kito žodžio net nepratardavo, 
elgėsi su Julija lyg su tuščia vieta. 

Sykį Julija paskambino prie jos buto durų. Buvo 
labai lietingos dienos vakaras — nebuvo ko nė gal- 
voti apie pasivažinėjimą motociklu. 

Ida atidarė duris ir nutaisiusi akmeninį veidą pa- 
reiškė: 

— Roberto nėra! 

Tada iškart buvo beužtrenkianti duris Julijai prieš 
pat nosį. 

Julija ją pralenkė. Ji įkišo koją tarp durų. 

— Ar negalėčiau jo palaukti? 

— Ne, — piktai atsakė motina, bandydama jėga 
uždaryti duris. 

— Man skauda! — suriko Julija, bet Ida Palmer 
nė nemirktelėjo. — Ką aš tau padariau? 

— Lyg pati nežinai! 

— Ne, nežinau, — pasakė Julija ašarų pilnomis 
akimis. — Neturiu jokio supratimo. 

Ėmė artėti kažkieno žingsniai, ir Ida, kuriai buvo 
baugu susigadinti gerą vardą, pasitraukė nuo durų. 

Taigi abi moterys stovėjo viena priešais kitą ma- 
žame koridoriuje, Ida — puikiai susišukavusi ir ap- 
sirengusi elegantišku kimono, o Julija su šlapiu liet- 
palčiu, po gumine skrybėlaite pasikišusi plaukus. 

— Dėl tavęs Robertas metė studijas! — pratrūko 
Roberto motina. 

— Manai, kad aš šito norėjau? 

— O ko daugiau? Visos jūs kaip viena. Iš pradžių 
suokiat kitaip, o paskui tik ir taikotės į vedybinę 
lovą. 

— Tai netiesa! Paklausk Robertą! Aš visai nesku- 
bu tekėti. 

— O ne, ir dar kaip skubi. 

— Taip, tai manai, kad man tas pats, ištekėti už 
pirklio ar už gydytojo? — sukūkčiojo Julija. — Aš 
taip juo didžiavausi. Aš mielai būčiau laukusi jo pu- 
sę savo gyvenimo. 

— Kad galėtum pasivadinti ponia daktariene? — 
gerokai ramiau paklausė Roberto motina, nors ir su 
sarkazmu. 

— Gali iš manęs tyčiotis, bet taip jau yra. Visos 
mano draugės man pavydėjo, o dabar, dabar jis už- 
simanė būti prekybininkas. 

Roberto motina apkabino verkiančią merginą. 

— Tai ir tu nusivylei? 

— Žinoma, — nusišnypštė nosį Julija, — o ką 
daugiau galėjau padaryti? 

Ida švelniai pasūpavo ją glėbyje. 

— Ir kodėl jis taip su mumis pasielgė? 

— Aš nežinau. Manau, kad jis pats niekuomet ne- 
norėjo studijuoti. Tiesiog tik klausė tavęs. Bet tik- 
ros savigarbos jis niekuomet neturėjo. 

Roberto motina paleido Juliją iš glėbio ir Žengte- 
lėjo atgal. 

— Tiesa. Per visus tuos metus aš viską tik įsi- 
vaizdavau. Labai karčiai nusivyliau. 

— Ne tik tu! — pasakė Julija. 

Roberto motina atsiduso. 

— Ir neįmanoma jo perkalbėti, — tarė ji. Pasakė 
kaip faktą, o ne kaip abejonę. 

— Taip, — patvirtino Julija, — aš viską išban- 
džiau. 

Julija jau norėjo viską prisipažinti Roberto moti- 
nai. Bet taip 1r neprisivertė. Jų santykiai juk nebu- 
vo tokie nuoširdūs. 

Taigi ji tik pasakė: 

— Siaip ar taip, aš džiaugiuosi, kad tu manęs ne- 
bekaltini. 

— Ne, tikriausiai turiu tavim patikėti. 

Po šito pokalbio Roberto motinos ir Julijos san- 
tykiai pasidarė ne tokie įtempti. Bet nors Ida Palmer 
ir suprato, kad Julija niekuo nekalta dėl Roberto 
sprendimo mesti mokslus, truputis abejonių jai dar 
liko. Ida Palmer pavydėjo Julijai. Jeigu Julija nebū- 
tų įžengusi į Roberto gyvenimą, tai ji, motina, ir to- 
liau būtų dariusi jam įtaką ir vertus: eiti keliu, ku- 
rį jam buvo parinkusi. 

Julija pavėlavo susirgti kelias dienas, gal kad bu- 
vo tokia sugniužusi ir įsitempusi, o gal visai atsitik- 

tinai. Jai atrodė, kad per tą laiką patyrė visas bai- 
mes. O kai pagaliau susirgo, tai akmuo nusirito jai 
nuo krūtinės. 

Vėliau toji problema, kuri tiek ją iškankino, atro- 
dė jai pačiai veikiau banali. Su ja susidūrė jau mi- 
lijonai moterų. Ir kas čia baisaus? Bet jai tai buvo 
siaubingas sukrėtimas. 

Kuo greičiau ji nuėjo pas gydytoją ir išsirašė tab- 
lečių. 

Robertas nepajuto tokio palengvėjimo kaip ji, nes 
juk šitaip ir nebijojo. 

— Man iš tikrųjų gaila, — pašakė jis. — Be abe- 
j0, būtų buvęs žavingas vaikutis. 

Jos žvilgsnis, kuriuo jį permetė, buvo labai išraiš- 
kingas. 

Jis iškart atsiėmė savo žodžius. 

— Tik jau neįsižeisk, — paprašė jis, — aš juk 
juokauju. 

Dabar abu labai troško pasimylėti, bet tą buvo 
lengviau pasakyti nei padaryti. Roberto motina retai 
palikdavo juos vienus, jie visą laiką baimindavosi, 
kad ji staiga neįvirstų į vidų. Namo savo draugo Ju- 
lija nenorėjo kviestis, nes gėdinosi tėvo. Jam ji te- 
bebuvo nekalta mergytė. Jis pasijustų įskaudintas, 
manė ji, sužinojęs, jog per tą laiką ji jau tapo mo- 
terimi. 

Šiam momentui jiems būtinai reikėjo susirasti bu- 
tą. Juo labiau kad tėvas ėmė ieškotis moters. Julija 
šito visiškai nesitikėjo. Ji laikė tėvą senu žmogum, 
kuriam niekas nebegresia — nei gera, nei bloga. 
Norom nenorom turėjo įsitikinti, kad tėvui gyve- 
nimas dar toli gražu nebaigtas. Jam buvo tik ketu- 
riasdešimt penkeri: o kadangi jis dabar ėmė labiau 
rūpintis išvaizda, tai atrodė gana neprastai. Jo drau- 
gužė, maždaug dešimčia metų jaunesnė, dėjosi žvali 

1r nerūpestinga ir nė neketino laikyti save jos pamo- 
te. Bet nors nei tėvas, nei Lora niekaip jos nevarė, 
Julija jautė — O gal tik įsivaizdavo, — jog trukdo 
jiems. 

Butas, kurį ji pagaliau rado, buvo senoje viloje 
prie miesto parko, netoli nuo „Pro vobis“ firmos pa- 
stato. Tai buvo vienintelis, labai erdvus kambarys su 
virtuvės kampu ir atskira vonia. Daugiau jai nieko 
nereikėjo. Juodu su Robertu niekuomet nekalbėjo 
apie tai, kad apsigyvens dviese. Motina juo puikiai 
rūpinosi, o Julija nelabai troško tvarkyti jo namų 
ūkį. 

Nors Julija gerai sutarė su tėvu, palengvėjusia šir- 
džia įsikraustė į savo butą. Ir Robertas jai pritarė. 

Juodu kartu suremontavo didelę svetainę. Juodu 
mylėjosi ant grindų kilimo, pirmąkart visiškai lais- 
vai, ir žavėjosi savo jaunų kūnų grožiu. Pabaigai 
surengė puotą ir vaišinosi parietę po savim kojas. 

Julija apstatė baldais savo butą labai iš lėto ir 
rinkdamasi. Iš jos vaikiško kambario šiam gražiam 
butui netiko nė vienas baldas. Kol galėjo sau leisti 
prabangią kušetę, ji miegojo ant grindų miegmaišy- 
je. Robertui ir jai tai atrodė linksmas nuotykis. 

Dabar rytais jai iki firmos tebuvo tik keli Žings- 
niai, O į miestą ją nuveždavo Robertas motociklu. 
Taigi automobilio jai nereikėjo. 

Ir vis dėlto, ponios Hagen raginama, ji išmoko 
vairuoti automobilį, 0 pavasarį gavo pažymėjimą. 

„Pro vobis“ greitai darė pažangą; firma išsiplėtė 
1r padidėjo. Klientų reikėjo ieškoti visoje Vokietijo- 
je. Buvo labai svarbu sudominti didžiąsias geriau- 
sias parduotuves. Miesteliuos užteko kokių dviejų 
parduotuvių, o didmiesčiuose net penkių. Darbo pa- 
daugėjo, kelionių taip pat. Daugiausia Elvira Hagen 
važinėdavo viena, bet tolimiems atstumams jai rei- 

kėjo vairuotojo. Šitaip Julija netrukus išmaišė ne tik 
visą Vokietiją, bet netrukus susipažino su Šveicari- 
ja ir Austrija. Prancūzijoje, Anglijoje, Italijoje, 0 vė- 
liau ir Ispanijoje, Portugalijoje bei Skandinavijos 
šalyse darbavosi vietiniai agentai, kurie atvažiuoda- 
vo į Ratingeną, jeigu būdavo sukuriama nauja ko- 
lekcija. Julija, kuri vis dar kai kada dirbo firmos 
manekene, tuomet demonstruodavo tą naujausią ko- 
lekciją. Tada ji su malonumu rodydavo tik drabu- 
žius ir visai nedemonstruodavo savęs pačios. 

Paskui toji kolekcija būdavo parodoma ir kituose 
miestuose. Tai būdavo Elviros Hagen ir Julijos dar- 
bas; Julija būdavo pagrindinė manekenė, Elvira Ha- 
gen — firmos vadovė ir komentatorė. Kitas mane- 
kenes pasamdydavo vietoje. 

Tai buvo puikus gyvenimas, ir Julija juo mėgavo- 
si. Ji neliūdėjo, kad kelionės dažnai išskiria ją su 
Robertu, nes šitaip jos meilės neužgoždavo kasdie- 
nybė. Manė, kad ir Robertas turėtų tai suprasti. 

Šoką, kad Robertas niekuomet nebus daktaras, ji 
greitai pergyveno. Jai net rodėsi, kad nuo to laiko, 
kai jis metė kalęs lotynų kalbą ir anatomiją, o užsi- 
iminėja porcelianu, keramika ir stiklu, juodu labiau 
suartėjo. Jo amatui medžiaga ir raštas buvo taip pat 
svarbu kaip ir Julijos, nors mada ir taip nepriklau- 
sė nuo įvairių pokyčių. 

Kai Robertas baigė savo mokslus — kaip geriau- 
sias visame kurse — jie surengė šventę. Juodu gė- 
rė šampaną. 

— Dabar pagaliau galime susituokti! — pareiškė 
jis tą dieną. 

Kad ir kaip mylėdama jį, Julija bijojo šito Žings- 
nio, bet nenorėjo prisipažinti. 

— Kai tik tu perimsi dėdės Edmundo parduotu- 
vę, — nurodė ji sąlygą. — Sutarta? 

Robertas sutiko, nes jis manė, kad parduotuvės 
perėmimas jau nebe už kalnų. 

Bet perdavimas užsitęsė. Senasis ponas nepasirašė 
sutarties, kurią jam pateikė Robertas ir kur buvo 
jam paskirta solidi renta iki gyvenimo pabaigos. 

— Pakentėk! — vis kartojo jis. — Niekaip ne- 
suprantu, kodėl jūs, jauni Žmonės, šitaip nekant- 
raujat. 

— Bet jis juk tau žadėjo, — pasakė Julija, kai 
Robertas viską jai papasakojo. 

— Gal jam dabar sunku pasitraukti iš biznio. 

— Tai gal jis bent paskirtų tave dalininku? 

Bet ir šį pasiūlymą dėdė atmetė. 

Vieną vakarą, tai buvo gegužės pradžia, iš vienos 
mugės Julija sugrįžo anksčiau, negu tikėjosi. Ji nu- 
simaudė vonioje, išsiplovė galvą ir susikėlusi kojas 
įsitaisė lovoje, kai kažkas ėmė triukšmingai skam- 
binti prie durų. Julija pašoko, bet tada durys atsida- 
rė iš anos pusės. 

Į vidų įgriuvo Robertas. Iškreiptu įniršio veidu, 
žaibuojančiomis mėlynomis akimis. 

Jai nė nepradėjus aiškintis, kodėl ji sugrįžo taip 
anksti ir kodėl nieko jam nepranešė — mat ji manė, 
kad kaip tik todėl jis toks įsiutęs — jis puolė ant 
jos. Apie švelnumą negalėjo būti nė kalbos. 

Atrodė, kad jis niekaip negali ja pasisotinti, tar- 
si kitaip nesugebėtų atsikratyti šitokio įsiaudrinimo. 
Iš pradžių ji norėjo pasipriešinti, bet paskui nusilei- 
do jam, o galop ir ją pagavo jo aistra. 

Vėliau abudu gulėjo susiglaudę, švokšdami, pri- 
trūkę kvapo. Ji glostė jam galvą, ieškodama žodžių, 
bet nepajėgė pratarti nė garselio. 

Jo galva gulėjo jai ant krūtinės. 

— Kad jis nors būtų man nemelavęs! — staiga 
pratrūko jis. — Viską galiu suprasti... viską atleis- 
ti... bet šito tai jau ne! 

Praėjo valandėlė, kol ji suvokė. Su palengvėjimu 
suprato, kad jo įsiūtis neturi su ja nieko bendra. 

— Apie ką tu kalbi? — paklausė ji, o paskui jai 
toptelėjo: — Dėdė Edmundas? 

— Tas bjaurybė! Galėčiau jį pasmaugti savo ran- 
komis. 

— Ne, negalėtum. Tik jau ne tu. Na, bet pasakok! 
Ar jis vėl viską atideda? 

— Jis lošė žŽymėtomis kortomis, o aš, kvailys, ne- 
pastebėjau. Vedė derybas su įvairiausiomis firmo- 
mis. O aš jam buvau tik nelaimės atvejui. Dabar jis 
ketina netrukus uždaryti parduotuvę. Farmacinė fir- 
ma nori pirkti jo patalpas. Aš tai sužinojau tik per 
kvailą atsitiktinumą. 

— Bet sutarties jis dar nepasirašė, ar jau pasi- 
rašė? 

— Greitai pasirašys. Aš sviedžiau tą išmaldą jam 
po kojų. Nesiduosiu ilgiau kvailinamas. 

O ką tu dabar veiksi, vos nepaklausė ji. Bet ne- 
norėjo dar labiau išmušti jo iš vėžių, taigi tepasakė: 

— Suprantu tave. — Ji išsivadavo iš jo glėbio ir 
atsikėlė. — Paleisiu muziką, gerai? 

Ji atsiklaupė, paieškojo tarp plokštelių ir kasečių, 
ir uždėjo Haidno „Menuetą“. Tai bus geras fonas 
lengvesnio turinio pokalbiui. Ji vėl įsiropštė šalia jo 
į lovą ir skambant melancholiškiems ir linksmiems 
garsams pritemdytam kambary po truputį sužinojo, 
kas atsitiko, kai ji buvo išvažiavusi: jis ėmė vis la- 
biau nepasitikėti dėdule, paskui nedrąsiai pabandė jį 
pasekti, o galop iš telefono skambučio patyrė visą 
tą baisią Žinią. 

Motociklu jis be jokio tikslo sukinėjosi po mies- 
tą. Paskui atvažiavo pas ją, bet net nemanė, jog gali 
ją rasti namuose. 

— Matyt, tu nujautei, kaip man tavęs reikia! — 
baigė jis pasakojimą. 

Būtų galėjusi jam pasakyti, jog ji sugrįžo tik per 
atsitiktinumą. Bet nenorėjo jo nuvilti. 

— Gal ir taip, — atsakė ji, prisiglausdama ar- 
čiau. — Kas žino? 

Roberto motinai padedant, viskas susitvarkė taip, 
kad jis gavo oficialų dėdės Edmundo atleidimo raštą 
ir puikią rekomendaciją. Šitaip įgijo teisę bedarbio 
pašalpai ir galėjo ieškotis darbo kitur. Nebūtų buvę 
labai sunku įsidarbinti pardavėju tokios pat rūšies 
parduotuvėje, bet jis nenorėjo. Jis įsivaizdavo galįs 
dirbti mažiausiai skyriaus vedėju. Kol kas Robertas 
neturėjo rūpesčių, taigi neskubėjo dairytis naujos 
vietos. 

Kadangi motina pabaigė su juo kantrybę ir savo 
burbuliavimu nervino, tai daugiausia jis gyveno Ju- 
lijos bute. Jai patiko, kad jis jau laukia, kol ji sugrįš 
iš darbo. Butas sutvarkytas, viskas išskalbta, ant vi- 
ryklės gatavas valgis. Julija būtų norėjusi ir ilgiau 
taip gyventi, bet ji žinojo, kad šitaip neilgai tęsis. 
Kadangi Roberto dabar nebeišvargindavo darbas, o 
rytais, kaip ji manė, jis vėl atsiguldavo pamiegoti, 
kai tik ji išeidavo iš namų, tai jis nuolatos geidė su 
ja mylėtis, ir jai visą laiką irgi tai rūpėdavo. Dabar 
ji net būtų troškusi už jo ištekėti, vildamasi, kad jis 
ir liks toks pat namisėda. 

Bet Robertas atsisakė. 

— Norėčiau vesti tik tada, kai vėl gausiu vie- 
tą, — nusprendė jis. Julija manė, kad neprotinga jį 
versti. 

Nors ateitis ir buvo neaiški, abu buvo labai lai- 
mingi. 

Julija pabandė išsisukti ir nedalyvauti kitoje mu- 
gėje. Bijojo, kad vienatvė iškankins Robertą. 

Bet Elvira Hagen kiaurai ją permatė. 

— Tik jau nemuilink man akių, — įspėjo ji. — 
Viskas čia susiję su tavo bernu. Jeigu nenori dirb- 
ti, tai keliauk sau. Tik jau nemanyk esanti nepakei- 
čiama. Aš pripažįstu tik taip: viskas arba nieko. 

Tačiau mesti darbą dėl meilės Julija nenorėjo. Bet 
sąžinė jai priekaištavo, nors protu suvokė, jog elgia- 
si teisingai. 

O paskui, jos palengvėjimui, problema savaime 
išsisprendė. Robertą pakvietė pokalbiui į Eseno 
„Hercogo“ prekybinio susivienijimo valdybą. 

Dar tą patį vakarą Julija paskambino jam iš 
Miuncheno. 


— Mane priėmė! — pareiškė jis triumfuodamas. 
— Tikrai? — laiminga paklausė ji. 
— Galima sakyti, taip! — paaiškino jis. — Pirma 


bus bandomasis laikotarpis, bet manau, tai man ne 
problema. Mane paskyrė padėti administratoriui, 
kad įgyčiau įgūdžių. 

— Nuostabu, — apsidžiaugė ji. — Nėra ko abe- 
joti, kad tu susidorosi. 

— Žinojau, kad džiaugsies. 

Stojo trumpa pauzė, ir Julija pajuto kažkokį nege- 
rumą. Bet ji nieko neklausinėjo, bandė susivaldyti. 

— Didžiausia kvailystė yra ta, — prisipažino 
jis, — Jog turėsiu važiuoti į Hanoverį. 

— Kokiam laikui? — paklausė ji, didžiuodamasi, 
kad jos balsas skamba ramiai. 

— Pusei metų. 

— Na, dėl to nemirsime. 

— Taip, tikrai ne. Važinėsiu pas tave kaip įmany- 
damas dažniau. 

Kai Julija sugrįžo namo iš kelionės, Robertas bu- 
vo jau išsikraustęs. 

Ji pabandė tvardytis, bet jai labai jo trūko, ir ne 
tik kaip namų tvarkytojo. Be jo butelis regėjosi iš- 
miręs. Niekas jos nebesiklausė, niekas nebemylavo. 
Net ir mėgstama muzika menkai ją teguodė, o kar- 
tais jos klausantis ilgesys dar labiau sustiprėdavo. 

Bet Julija bandė kuo geriau išnaudoti susiklosčiu- 
sią padėtį, ji užsirašė į „Sklandžios kalbos“ kursus 
universitete ir stropiai mokėsi. 

Beje, Robertas išlaikė savo pažadą ir beveik kas 
antrą savaitgalį atkakdavo į Ratingeną. Ir kaskart, 
nesvarbu, ar ji laukdavo jo, ar jis atvažiuodavo 
neįspėjęs, po akimirkos vos pasisveikinę juodu griū- 
davo į lovą. Ji vis pasiryždavo pirma su juo pasikal- 
bėti, papasakoti, kaip gyveno, paklausinėti, kaip se- 
kėsi jam. Bet, matyt, tai buvo neįmanoma. Geismas 
viską nugalėdavo. 

Per šį pirmąjį pusmetį Julija ėmė skalbti Rober- 
tui. Iš pradžių skalbimas jai pasirodė našta. O dabar 
Ji ėmė žiūrėti į tai kaip į savaime suprantamą daly- 
ką. Aišku, murzinus marškinius jis ir toliau būtų ga- 
lėjęs nešti motinai, bet jam būtų likę mažiau laiko 
Julijai, o šito ji nenorėjo. Per savaitę, kai ji būdavo 
viena, nesunkiai viską išlygindavo. Atvirkščiai! Kad 
1r kaip keista, ji džiaugėsi, kad gali bent ką jam 
padaryti. Jeigu anksčiau į tvarką ji žiūrėdavo pro 
pirštus, tai dabar jos butas visuomet blizgėdavo. Ji 
nagrinėjo virimo receptus, bandydavo juos sau ir su 
viena drauge ir, jeigu pasisekdavo, vaišindavo nau- 
jais patiekalais Robertą. Trumpai drūtai, pati to ne- 

sitikėdama, Julija tapo garbėtroška namų šeimi- 
ninke. 

Bet savo darbo ji neapleido. Mada vis dar teikė 
jai malonumo, ji mėgavosi kelionėmis, kurios paį- 
vairindavo kasdieninį gyvenimą. Vis dar tebesijau- 
dindavo demonstruodama naują kolekciją, jai kėlė 
nuotaiką įtampa, kai susidurdavo su prekybininkais, 
o gerai pavykęs išpardavimas būdavo nedidelė 
šventė. 

Ir Roberto viltys išsipildė. Po bandomojo laiko jį 
priėmė į prekybinį susivienijimą — skyriaus vedė- 
jo pareigoms, kurių jis ir troško. Jis pradėjo dirbti 
„Hercogo“ filiale Felberte. 

Dabar juodu būtų galėję susituokti, bet nė ne- 
siginčydami atidėjo vedybas. Buvo aišku, kad Fel- 
bertas — ne kelio galas. Robertas neketino visą 
laiką tūnoti mažame miestelyje kalnų papėdėje. Gy- 
venamosios vietos keitimas „Hercogo“ susivienijime 
reiškė ir kopimą aukštyn karjeros laiptais. 

Julija nenorėjo atsisakyti butelio, kuris jai patiko. 
Persikelti nebuvo būtina, nes iki naujosios darbo 
vietos iš Ratingeno Robertui tebuvo tik pusvalandis 
kelio. Dabar jis tvarkingai grįždavo namo, ir Julija 
pirmąkart pažino pervargusį, susinervinusį, prastai 
nusiteikusį Robertą. Mažame butelyje nebuvo kur 
dingti vienam nuo kito, taigi jos kelionės Julijai 
dažnai rodėsi kaip pabėgimas. 


11 


Po dvejų metų viskas pasikeitė. Viloje miesto pa- 
kraštyje atsilaisvino didesnis butas, kurį jie galėjo 


dė geras ženklas pradėti naujam gyvenimui. Juodu 

susituokė, praėjus beveik penkeriems metams po jų 
pažinties. 

Tai nebuvo vedybos su baltais nuotakos drabu- 
žiais, kaip kitados svajojo Julija, o kuklus susirašy- 
mas magistrate. Jiems regėjosi protingiau pataupy- 
ti pinigus kelionei. Ir vis dėlto Julija su neapdirbto 
šilko kostiumėliu, papuoštu orchidėjomis, buvo graži 
1r elegantiška, neginčijamas paskui įvykusios gimi- 
nių ir draugų ratelyje šventės dėmesio centras. 

Skrydis į Tailandą, auksinė šventykla ir žvilgan- 
tys Budos, bendravimas su linksmais ir maloniais 
tajais, o paskui gulėjimas baltuose paplūdimiuose ir 
maudymasis tyrame turkio mėlynumo vandenyje 
pranoko visus jos lūkesčius. Išsivadavę nuo kasdie- 
nybės rūpesčių jie svaiginosi vienas kitu. Niekuo- 
met nebuvo taip mylėjęsi. Prieš akis jiems buvo 
puiki ateitis. Abu nė neabejojo, kad yra skirti vienas 
kitam. 

Tokia pakili nuotaika laikėsi dar ilgokai jau sugrį- 
Žus namo. 

Prieš pat vestuves Julija metė gerti tabletes. Jai 
pačiai-toks poelgis rodėsi kilnus, ir ji žinojo, kad ir 
Robertas trokšta kūdikio. Jis labai susijaudino, kai 
ji jam tą pasakė. 

Bet iš tikrųjų tai ji dar netroško vaiko. Ji ap- 
gaudinėjo save ir Robertą, nė pati aiškiai nenutuok- 
dama. Pavojingomis dienomis nesimylėdavo, sugal- 
vojusi kokį nors pretekstą. Ji elgėsi labai subtiliai, 
taig1 jam nė į galvą neateidavo mintis ją įtarti. 

Robertas nei nerimavo, nei nusivylė, kai ji vis 
nepastojo. Kartais tik pasakydavo: „Kai turėsim 
vaikų...“ 

Ji būtų galėjusi atšauti, kad vaikai neįeina į jos 
planus, kad butas per mažas ar ką nors panašaus. 
Bet ji nuleisdavo negirdomis jo pastabas. Jautėsi ne- 
subrendusi motinystei. 

Ir vis dėlto tai atsitiko. Ji nebesusirgo. Julija ne- 
„galėjo suprasti, kaip tai atsitiko, net neprisiminė 
ypač aistringo pasimylėjimo, iš pradžių galvojo, jog 
tai neįmanoma. Bet ji prisiminė, kaip jau kartą bi- 
jojo pastoti ir kaip jos baimės sprogo ore it muilo 
burbulas. Matyt, ir šįkart bus taip pat. 

Bet šįkart ji suklydo. Po kelių savaičių abejonių 
nebeliko: ji laukėsi. 

Robertas nesitvėrė kailyje iš džiaugsmo, kai tai 
sužinojo, ir pirmąkart ji suvokė, jog jis visiškai jos 
nesupranta. Juodu taip puikiai sugyveno, beveik ne- 
sipyko. Prireiks labai daug sunkių pastangų, kad į 
šitą jų bendriją įsilietų trečias asmuo — vaikas. 

Bet ji nedrįso apie tai prašnekti — taip, net kaip 
reikiant apgalvoti šios minties, nes žinojo, kad jos 
požiūris iškreiptas. 

Roberto motina, jos tėvas, Lora, jos draugės — 
visi ją sveikino. Net Elvira Hagen manė, kad dabar 
vaikas, kai „Pro vobis“ išplėtė savo atramos taškų 
tinklą visoje Europoje, nebus firmai „pagalys ratuo- 
se“, kaip ji gražiai apibūdino. 

— Nedirbsi kelis mėnesius. Argi tai svarbu? O 
jeigu paskui nebegalėsi demonstruoti drabužių, irgi 
nesvarbu. Juk amžinai vis tiek nebūtum manekene. 
Tuomet galėsi atlikti tik organizacinius darbus. 

Tai buvo labai atvira kalba. Bet Elvira tik vienin- 
telė suprato, kad mintis apie motinystę neteikia Ju- 
lijai laimės. Elvira prieš metus pati buvo nėščia, o 
dabar, augindama dukrelę, turėjo pertvarkyti savo 
gyvenimą. Bet viskas jai buvo lengviau. Hagenai tu- 
rėjo didžiulį butą, pakankamai vietos vaikams ir pa- 
kankamai pinigų atitinkamam personalui. 

Jai, Julijai, gimus vaikui, dar niekas nesibaigs. 


*---- 


gų, kad galėtų samdytis seselę — jau nekalbant apie 

tai, kaip sunku apskritai susirasti darbščią, patikimą 
ir geraširdę moterį. Jie pernelyg maža dėmesio sky- 
rė Roberto motinai praeityje, kad dabar galėtų ją 
prašyti auklėti mažylį. Kiek laiko reikėtų praleisti 
su kūdikiu, kol jau bus po didžiausių vargų? Ma- 
žiausiai dvejus metus, bet tik tada, jeigu gausi vie- 
tą lopšelyje. 

Julija visai nebijojo gimdyti, nesijaudino dėl svei- 
katos ar dėl nepriekaištingos savo figūros — ji la- 
biausiai bijojo netekti laisvės ir savarankiškumo. 

Bet ji nedrįso pasakyti šios minties balsiai, nes 
nenorėjo būti palaikyta pabaisa. Elgėsi taip, kaip iš 
jos buvo tikimasi, ir demonstravo lūkesčių kupiną 
laukimą. 

Julija net bandė įsikalbėti, kad turi visas priežas- 
tis būti laimingai. Tuo tarpu kone visos jos draugės 
tapo motinomis ir atsidavė savo šeimoms. Vaikas 
buvo mielas padarėlis, gal ir smagu stebėti, kaip jis 
auga. Tai kodėl ji turėjo jausti kitaip? 

Robertas dar niekuomet taip meiliai nesielgė su 
ja. Jis švelniai ją globojo, pirko dovanas, atimda- 
vo iš jos namų ruošą ir dovanodavo gėlių. Taigi ji 
negalėjo jo nuvilti, prašnekdama apie savo abe- 
jones. 

Bet sieloje ją draskė nerimas. Diena po dienos 
Julija vis labiau nervinosi, darėsi nekantresnė, irz- 
Iesnė. Jis nepyko ant jos, manė, kad šitoks elgesys 
dera dabartinei jos būsenai. Jam buvo savaime su- 
prantama, kad nėštumas sunku moteriai. Bet kaip 
tik dėl tokio jo elgesio Juliją kamavo gėda, ji darėsi 
vis nelaimingesnė. 

Ji buvo jau penktam mėnesy, kai priartėjo viena 
mugė. Robertas prašė ją nevažiuoti. „Turi pasisau- 
goti“, — kartojo jis. Bet ji norėjo, taigi abu stipriai 
susiginčijo. Ėmė šaukti vienas ant kito, galop Juli- 

ja apsipylė ašaromis. Jis nusileido ir grauždamasis 
atsiprašė: 

— Atleisk, man nederėjo šitaip tave jaudinti. 

Tačiau jis ją sujaudino, ir Julija jautėsi labai ne- 
smagiai. 

Kitą dieną firmoje Elvira nusprendė: 

— Tu nevažiuosi, Julija. 

— Bet kodėl ne? 

— Pasižiūrėk į veidrodį! 

— Aš prastai miegojau, tai ir viskas. 

— Aš tavęs neleisiu, nors ir per galvą verstumei- 
si. Nerizikuosiu, kad kelionėje tau ko nors neatsitik- 
tų. Jokiu būdu. 

Nebuvo prasmės diskutuoti su Elvira. Jeigu ji jau 
tvirtai nuspręsdavo, tai ne taip lengvai pakeisdavo 
nuomonę. 

Robertui palengvėjo. Bet jis netriumfavo, o sten- 
gėsi paguosti Juliją. 

— Žinai ką? — pasiūlė jis. — Aš paimsiu kelias 
dienas atostogų, ir mudu kur nors išvažiuosime. 

Julija visai šito nenorėjo, bet nežinojo, kaip jam 
išmušti iš galvos tą mintį. Kolekcija buvo baigta, 
firmai jos nelabai reikėjo. Bet ji visa jautėsi kaip 
sudaužyta. Dabar, kai jai buvo neleidžiama važiuo- 
ti į mugę, atlėgo įtampa, palaikiusi ją paskutinėmis 
savaitėmis ir dienomis. Ji tenorėjo tik galų gale 
pailsėti. 

Bet kaip jai išaiškinti Robertui, kad nenori lydė- 
ti jo, kai baisingai troško kartu su Elvira maltis po 
Europą? Jis nebūtų jos supratęs. 

Jai nebuvo galima kratytis ant užpakalinės mo- 
tociklo sėdynės, taip pat ir skristi. Taigi Robertas iš- 
sinuomojo kabrioletą — savo automobilio juodu 
neturėjo, nes jiems nereikėjo, papictavę susikrovė 
daiktus ir patraukė Šiaurės jūros pusėn. Robertas 
buvo puikiai nusiteikęs, dainavo ir tauškė niekus, 

bandė ją pralinksminti. Bet Julija prisiversdama juo- 
kėsi iš jo pokštų. Jai nėjo į sveikatą važiavimas au- 
tomobiliu, ji įtempė kojas, kad apsisaugotų nuo kra- 
tymo. 

Kai jiems prieš akis išniro Teutoburgo miškas, ji 
pasiūlė čia apsistoti, bet neprisipažino, kaip blogai 
jaučiasi. Taigi Robertas užsispyrė važiuoti prie jū- 
ros. Jis buvo tikras, kad jūros oras išeis jai į svei- 
katą. 

Sukandusi dantis Julija ištvėrė tą kelią. Jeigu jie 
lėtai važiuodavo nuleidę viršų, jai atrodė judą vėž- 
lio žingsniu, o kai jis pakėlęs viršų spustelėjo akse- 
leratorių, ją ėmė pykinti. 

Viešbutis, kur buvo užsisakę kambarius, atrodė 
jaukus ir malonus. Sezonas jau buvo baigęsis, ir jie 
išsinuomojo kelis kambarius. Priešais svetainę buvo 
terasa, iš kurios atsivėrė nerami jūra. 

— Tu sakei tiesą, mielasis, — nuvargusi pratarė 
Julija. — Čia mums tikrai patiks. 

Robertas dar užsispyrė pasivaikščioti, norėdamas 
pramankštinti kojas. O Julija troško tik nusimaudyti 
1r atsigulti. Jis pažadėjo pernelyg ilgai neužtrukti. 

Kai ji prisileido vonią vandens ir nusirengė, ap- 
sižiūrėjo, jog kraujuoja. Raudoni upeliai tekėjo vi- 
dinėmis šlaunų pusėmis. Kelnaitės jau buvo visos 
primirkusios kraujo. 

Julija išsigando. Nors jai nieko neskaudėjo, tai 
juk nebuvo normalu. 

Ji įlipo į vonią, atsipalaidavo, švariai išsiprausė ir 
galų gale pasijuto kur kas geriau. Nusišluosčiusi ap- 
sirengė chalatu, paskambino kambarinei ir paprašė 
parūpinti paketų. Ji nusprendė nieko nesakyti Ro- 
bertui. Buvo kažkur skaičiusi, kad net ir nėščioms 
moterims kartais pasitaiko nedidelių kraujavimų. 
Gal rytojaus dieną viskas jau bus gerai. 

Kai Robertas atėjo jos pasižiūrėti ir pakviesti va- 
karienės, ji apsimetė mieganti. Jis sumurmėjo kelis 
apgailestavimo žodžius ir vėl išėjo. Julija apsidžiau- 
gė, kad jis neužsispyrė su ja pasišnekėti, bet antra 
vertus, supyko ant jo, nors ir žinojo, kad pyksta be 
reikalo. 

Kitą dieną ji vis dar tebekraujavo ir turėjo paaiš- 
kinti Robertui, kodėl neina su juo maudytis. 

Robertas pasibaisėjo ir iškart pasikvietė viešbučio 
gydytoją. 

Daktaras Bredovas, apdairus pagyvenęs vyriškis 
su žila barzdele ir akiniais nikeliuotais rėmeliais, 
nuramino juos abu. Gerai, kad iškart jį pakvietę. O 
„Mažajai žmonelei“ dabar tereikią ramybės, ramybės 
1r dar kartą ramybės. Tuomet jie drauge atsikratysią 
šito menkniekio. Jis suleido jai adatą ir pažadėjo 
užsukti kitą rytą. 

Penkias dienas Julija pragulėjo terasoje patogio- 
je lovelėje, skaitydama žurnalus ir romanus, kuriuos 
jai nešė Robertas. Kada -ne kada ji atsikeldavo pa- 
sižiūrėti į jūros tolį 1r į baltus laivus, dunksančius 
tolumoje. Per atoslūgį sunkūs vežimai, traukiami 
arklių, tapnodavo brasta salų link. Paplūdimy gūri- 
nėjo poilsiautojai, ir kai kada ji bandydavo tarp visų 
tų Žmonių pamatyti Robertą. Valgį jiems nešdavo į 
kambarį, ir pietaudavo jie kartu. Robertas vis siūly- 
davosi sudaryti jai kompaniją. Bet ji labiau norėjo, 
kad jis kuo maloniau išnaudotų šitas trumputes 
atostogas. Jai nebuvo sunku likti vienai. Bet vaka- 
rus jis praleisdavo su ja. 

Abu niekuomet nekalbėdavo ta tema, kuri abu la- 
biausiai jaudino, nekurdavo jokių ateities planų. 

Paskui, vieną ankstų rytą, Julija ėmė taip stipriai 
kraujuoti, kad daktaras Bredovas paliepė jai gultis į 
Bremo kliniką. Jis norėjo paskambinti greitajai pa- 

galbai, bet Julijai tai pasirodė pernelyg dramatiška. 
Į ligoninę ją nuvežė Robertas. 

Ten Juliją labai kruopščiai apžiūrėjo. Jai davė 
daug klausimų, prijungė prie sąrėmių registratoriaus 
ir peršvietė ultravioletiniais spinduliais. Paskui jai 
vėl suleido adatą. 

— Kas čia? — paklausė ji silpnu balsu. 

— Penicilinas, — paaiškino jai gydytoja. 

Julija išsigandusi pastatė akis. 

— Taip, argi nežinojot, kad daktaras Bredovas 
jau seniai gydė jus penicilinu? 

— Ne, ir aš nesuprantu... 

— Tai susiję su jūsų pačios sveikata. Vaisius ga- 
lėtų būti nesveikas, ir mes bandome apsaugoti jus, 
kad neužsikrėstumėt. 

— Nesveikas? — nepatikliai pakartojo Julija. 

— Bet juk jūs ir pati turėjot tai jausti. 

— Tai todėl man buvo taip bloga? 

— Tikriausiai. 

Vėliau Robertas sėdėjo prie jos lovos ir laikė ran- 
ką. Ji žinojo, kad jis laukia, kol ji paaiškins, bet Ju- 
lija negalėjo kalbėti. 

Įėjo ginekologė. 

Robertas atsistojo ir prisistatė. 

— Nesirūpinkit taip labai, pone Palmeri, — pasa- 
kė gydytoja — Jūsų žmoną mes išgelbėsim. 

— O kas kūdikiui? 

— Laukiam tyrimų. 

— O tada? 

— Tada tikrai žinosim, ar reikia nutraukti nėštu- 
mą, ar ne. 

— Nutraukti? — galutinai priblokštas paklausė 
Robertas. 

— Jeigu kūdikis vis tiek mirs. 

Jis susmuko ant kėdės, tarsi žemė būtų pradėjusi 
slysti jam iš po kojų. 

— Verčiau grįžkit į viešbutį, — patarė jam gy- 


dytoja. — Dabar niekaip nebepadėsit žmonai. Beje, 
čia ji pateko į geriausias rankas, — pridūrė ji su 
šypsena. 


— Aš tikiu, bet norėčiau pasilikti. 

Gydytoja gūžtelėjo pečiais. 

— Jeigu pažadat jos nejaudinti. 

— Žinoma, pažadu. — Jis pasigręžė į Juliją: — 
Juk tau nebus blogiau, jeigu aš pasiliksiu? 

Man vis tiek, vos nepasakė Julija, nes ji buvo vi- 
siškai išsimušusi iš vėžių ir tenorėjo tik susivaiky- 
ti savo mintyse. Bet ji laiku suprato, kad būtų nedo- 
ra jį įžeidinėti. 

— Atvirkščiai, — tarė ji vos šypsodama. 

— Va šitokie jūs abu man patinkat, — tarė gydy- 
toja ir išėjo. 

Julija ir Robertas nežinojo, kiek laiko praėjo, iki 
ji sugrįžo. Nepasibeldusi, kaip buvo įprasta kliniko- 
je, plevėsuodama balto chalato skvernais, ji įlėkė į 


palatą. 
— Deja, šito aš ir bijojau, — ramiai paskelbė 
ji. — Vaisius nepajėgus išgyventi. Šiandien pat ope- 


ruosime. Nevalia gaišti laiko. Ar šiandien jau ko 
nors valgėte, ponia Palmer? 

— Ne. 

— Labai gerai. O dabar jums suleisiu vaistų pa- 
ruošdama... 

— Kokia operacija? — pertraukė ją Robertas. 

— Valymas. — Ji padrąsinamai nusišypsojo Juli- 
jai. — Aišku, su narkoze. Jūs nieko nepajusit. 

— Jūs nė nebandysit išgelbėti kūdiki0? 

— Man labai gaila, pone Palmeri, jau per vėlu. 

— Jeigu aš būčiau anksčiau nuėjusi pas gydyto- 
ją... — prašneko Julija ir užsikirto. 

— Jūs juk pakvietėt daktarą Bredovą, kai tik pa- 
sirodė kraujas? 

| 

— Namuose aš reguliariai lankiausi pas gydy- 
toją. 

Gydytoja suveržė Julijai ranką, kol išryškėjo 
vena. 

— Na, matot! 

— Nereikėjo man tempti tavęs į šitą kelionę, — 
apgailestaudamas pasakė Robertas. 

— Jūs atvažiavot iš Diuseldorfo, ar ne? 

— Iš Ratingeno, — pataisė Robertas. 

— Nesvarbu. Trys, daugiausia keturios valandos 
kelionės. Ką jūs! Jeigu kūdikis būtų buvęs sveikas, 
tai būtumėt galėję keliauti ištisas savaites, net per 
tundrą su sunkvežimiu. Ne, dėl Dievo, tik jau ne- 
kaltinkit savęs! — Gydytoja nusišypsojo Julijai, 
dezinfekuodama dūrio vietą. 

— Bet kaip vaikas galėjo susirgti? — paklausė 
Robertas. — Motinos kūne? 

— Šitaip dar pasitaiko. Dažniau, nei dauguma 
mano. Yra visokiausių galimybių. 

Aš jo nenorėjau, pamanė Julija. Gal vaikas paju- 
to. Ir kartu jai toptelėjo: nesąmonė! Kiek nepagei- 
daujamų kūdikių kasmet ateina į šį pasaulį. O bal- 
su ji pasakė: 

— Juk norėjai būti gydytoju, Robertai, turėtum tą 
žinoti. 

Gydytoja susidėjo timpą, o vatos gumulėlį ir 
vienkartinį švirkštą įmetė į skardinį kibirėlį šalia 
prausyklės. 

— Tikrąją priežastį sužinosim per skrodimą — 
jeigu apskritai sužinosim. Vienas dalykas neabejoti- 
nas: niekas nekaltas dėl to, kas atsitiko. Niekam ne- 
galima priekaištauti. — Ji pasisuko į duris. — Bet 
dabar prašau jūsų primygtinai, pone Palmeri, palikti 
žmoną vieną. O jūs, ponia Palmer, dabar atsipalai- 
duokit. Geriausia pabandykit bent kiek pamiegoti. 
Kai viskas bus paruošta, mes atvažiuosim jūsų. 

Kai vėliau Juliją išvežė 1š palatos, ji buvo visai 
apsvaigusi. Neaiškiai dūlavo koridoriuje stovįs Ro- 
bertas. Norėjo jį paraminti, bet nepajėgė pratarti nė 
žodžio. Nė šypsnio neišspaudė. Jos veidas buvo ta- 
rytum sustingęs. 


Julija atsipeikėjo vėlyvą popietę. Šiaip ar taip, pa- 
latoje buvo tamsoka. Užuolaidos užtrauktos, degė 
naktinė lemputė. Ji sumirkčiojo, pažino prie lovos 
sėdintį Robertą, labai užsigalvojusį, ir iškart vėl už- 
simerkė. 

Ji neteko vaiko, vaiko, kurio, po teisybei, neno- 
rėjo. Argi jai dabar nepasidžiaugti? Bet džiaugsmo 
nebuvo. Ją visą tarytum pripildė tuštuma. Blogiau 
jaustis nebūtų galėjusi ir sąmoningai pasidarydama 
abortą. Tada bent būtų pasakiusi, kad pasielgė taip, 
kaip troško. Bet čia likimas jai sudavė smūgį. 
Jos gyvenime atsitiko nelaimė, ir ji net negalėjo 
verkti — kaip tada, kai mirė motina. 

Vargšas Robertas! Kaip jam turbūt sunku. Julija 
gailėjo jo, kad pati nenorėjo pagimdyti jam kūdikio. 
Dėl jo ji turėjo džiaugtis būsimuoju kūdikiu, bet ne- 
galėjo. Pamažu Julija ėmė numanyti, kad nepateisi- 
no jo vilčių kaip moteris. 
kęs, alkūnėmis pasirėmęs į kelius, galvą suėmęs 
delnais. 

— Mielasis! — sukuždėjo ji tyliai. Vos vos girdi- 
mu balsu. 

Bet Robertas išgirdo. Atsitiesė ir pasižiūrėjo į ją. 

— Nesigraužk šitaip, Robertai! Mes turėsime 
vaikų. 

Jis paėmė jos ranką ir giliai atsiduso. 

— Bet ne taip greitai, Julija, — atsakė jis sklidi- 
nomis ašarų akimis, — ne taip greitai. 

Šitas išgyvenimas pakeitė Roberto ir Julijos san- 
tykius. Dabar juodu ėmė labiau popinti vienas kitą. 
Nors abudu ir nežinojo, kuo nusikalto, negryna są- 
žinė juos graužė, ir jie nieko negalėjo padaryti. Tai- 
gi abu ėmė žiūrėti į gyvenimo džiaugsmus nebe 
kaip į natūralius dalykus. 

Ilgainiui Robertas sugebėjo pasiekti, kad būtų 
perkeltas į filialą Ratingene. Nebereikėjo kasdien 
vargingai važiuoti į darbą. Tą įvykį jie atšventė. 
Abu galvojo apie tai, kad dabar būtų kur kas pa- 
prasčiau turėti kūdikį — aišku, Julijai dar būtų šio- 
kių tokių problemų, bet jau nesunkiai išsprendžia- 
mų. Šįkart ji buvo pasirengusi pastoti, bet Robertas 
atsisakė. 

— Mums juk gera taip, kaip dabar yra. O gal tu 
nesi laiminga? 

— Laiminga, — patikino jį Julija. Ji jautė, kad jis 
vis dar nenusiramino, praradęs pirmąjį kūdikį, ir ne- 
norėjo rizikuoti antrąkart. 

— Kad kiek būčiau tave praradęs, — pasakė jis 
per vieną iš švelnumo akimirkų. 

Julija pabandė jam išaiškinti, kad jos gyvybei ne- 
grėsė joks pavojus. Bet nesugebėjo jo įtikinti. Ir ją 
pačią krėtė šiurpas, kai įsivaizduodavo, kad ne vie- 
ną dieną nešiojo savy sergantį ar jau negyvą kūdi- 
kį. Jie net nesužinojo, kodėl jis mirė, ar tai buvo 
berniukas, ar mergytė. 

Svarbiausią vietą Julijos gyvenime vis dar tebeuž- 
ėmė mada. Jai teikė malonumo sukti galvą, kokia 
mada „ateis“ kitą rudenį, Žiemą, pavasarį arba vasa- 
rą. Nuolat keitėsi spalvos ir formos, sijonų ir švar- 
kų ilgis, kelnių plotis ir kirpimas, o su visu tuo kei- 
tėsi ir šukuosenos. Julijai visa tai rodėsi kaip koks 
kaukių balius. Per kiekvieną sezoną madingos mer- 

ginos ir moterys persimainydavo, kaip ir ji pati, ta- 
rytum atsinaujindavo, priešais veidrodį susikurdavo 
naują išvaizdą ir imdavo naujai žavėti partnerį. Ir 
kosmetika atitinkamai pasikeisdavo. Būdavo deda- 
masi berniukiškomis ar itin moteriškomis, sportiš- 
komis ar reikliomis, švelniomis arba abejingomis. 

Nors Robertas ir tvirtindavo esąs visiškai atsparus 
mados vingrybėms, Julija juo netikėjo. Pernelyg jau 
sužėrėdavo jo akys, kai ji labai kruopščiai susitvar- 
kiusi pademonstruodavo jam naują stilių. Po teisy- 
bei, ji taip elgdavosi vėlesniais metais, jeigu būda- 
vo sumanę veikti ką nors ypatinga, eidavo kartu į 
kokią šeimos šventę ar pas draugus. Namuose Julija 
paprastai apsirengdavo kuo patogiausiais drabužiais, 
sekdama Roberto pavyzdžiu, nes priverstas darbe 
vaikščioti su švarku, marškiniais ir kaklaraiščiu, 
tarp savo keturių sienų jis mėgdavo atsipalaiduoti. 

Julija vis dar tebedirbo firmos manekene, bet tik 
dėl Markvardo. Jeigu prireikdavo, tai ji dar de- 
monstruodavo drabužius firmoje, bet už jos sienų 
jau nebe. Tuo tarpu ji jau be Elviros organizuodavo 
naujų kolekcijų apžiūras, nuomodavo tam tinkamas 
patalpas, samdydavo manekenes ir komentuoda- 
vo — aiškindavo, kokie kai kurių modelių privalu- 
mai, ir pasakodavo, iš kokio audinio jie pasiūti. Da- 
rydavo tai labai žaviai, vis labiau pasitikėdama sa- 
vimi. 

Kolekcijos sėkmę ji laikydavo savo asmeniniu 
nuopelnu, bet pats puikiausias kiekvienos kelionės 
momentas jai vis dar būdavo grįžimas namo. Tuo- 
met ji puldavo Robertui į glėbį, nusiaudavo aukšta- 
kulnius batelius, nugriūdavo į patogiausią krėslą ir 
giliai atsidusdavo: „Pagaliau!“ 

Robertas niekuomet jai nesakydavo, kad jiems 
nebebūtinos šitos kelionės, nes jis jau gerai uždirba. 

Jis suvokė, kaip jai malonu keliauti, ką nors nuveik- 
ti, įkvėpti kitiems susižavėjimą. Jų meilei tai irgi iš- 
ėjo į naudą, nes per tokius dažnus išsiskyrimus jų 
meilė bent jau netapo įpročiu. 

Jau septynerius metus Julija dirbo firmoje „Pro 
vobis“, kai vos nesugriuvo mažas jos pasaulėlis. Jie 
sukūrė gražią kolekciją rudeniui, ir žmonės nepras- 
tai ją pirko. Tai buvo ansamblis: sijonas, kelnės, lie- 
menė ir švarkas, visi suderinti tarpusavyje, bet juos 
buvo galima dėvėti ir atskirai, plieninės, juodos ka- 
vos ir juodos kaip varnas spalvos. Paaiškėjo, kad 
kiti modeliuotojai pasirinko švelnesnes spalvas: na- 
tūralaus rudumo, violetinę ir smėlio. 

Iš pradžių firmoje niekas nenujautė nelaimės. Aiš- 
ku, „Pro vobis“ modeliai skyrėsi iš kitų, bet tai ga- 
lėjo reikšti ir sėkmę. Tačiau jau lapkričio mėnesį 
gauti pirmi parduotuvių savininkų skundai. Klientų 
nežavėjo pasiūlytasis ansamblis. Vis dažniau buvo 
nutraukiamos sutartys, ir Hagenai manė, jog geriau 
su tuo sutikti, nenorėdami skaudinti užsakovų, o gal 
ir apskritai jų netekti. Nuostabūs plieno, juodos ka- 
vos ir labai juodos spalvos audiniai liko gulėti, ki- 
lo abejonių, kaip 19 kam juos bus galima panaudoti 
dar kartą. 

Jau pasiūti ansambliai turėjo būti parduoti piges- 
ne kaina, kai kur jų reikėjo atsikratyti be pelno, net 
ir su nuostoliu. 

Nuotaika firmoje sulig kiekviena diena vis prastė- 
jo, ir Julija tai puikiai suprato, nes tokia klaida ma- 
dos pasaulyje reiškė ne tik finansinius nuostolius, 
bet ir — o tai buvo gal dar blogiau — gerokai su- 
svyravo firmos prestižas, pasitikėjimas ja. Ji pati 
veikiau nusivylė, bet nenuliūdo. Kitam sezonui jie 
visi turės padėti tik dar daugiau pastangų. Tai buvo 

iššūkis. Ji nieko smulkiau nežinojo apie nesutarimus 
firmos viduje. 

Taigi tarsi smūgis ją pritrenkė prieš pat Kalėdas 
Elviros Hagen pranešta žinia, jog Rolandas Mark- 
vardas išėjo iš firmos. Jis tapo atpirkimo ožiu. 

— Bet juk mes visi žavėjomės paskutine kolekci- 
ja! — pasipiktinusi pareiškė Julija. 

Klydinėjančios rudos Elviros akys neatlaikė jos 
žvilgsnio. 

— Nesvarbu, — atkirto ji. — Jis vienas buvo at- 
sakingas. 

Julija nesusigaudė. 

— Jis vienas? — pakartojo ji netikėdama. 

— Aš atsakau tik už pardavimą, aš nieko nenusi- 
manau apie madą, o mano vyras dar mažiau nusi- 
mano. Mums reikia pasitikėti savo madų kūrėju. O 
jeigu to nebus... — Ji gūžtelėjo pečiais. — Ko tu 
apskritai jaudiniesi? Juk niekas tau nepriekaištauja. 

— O kas bus Ilzai Lorai? 

— Ji vienintelė teisingai nuspėjo. Tu tikrai prisi- 
minsi, kad ji iš pat pradžių skeptiškai Žiūrėjo į šitą 
ansamblį. 

Julija būtų galėjusi atkirsti, kad Ilza Lora Šneider 
apskritai niekuomet nėra nuoširdžiai pritarusi nė 
vienai Markvardo idėjai. Bet ji nutylėjo, nes suvo- 
kė, kad papūtė nauji vėjai. Ilza Lora pasinaudojo 
proga ir išmetė Markvardą už borto. 

— Tuomet ji tikriausiai užims jo vietą? — tepa- 
klausė Julija. 

— Pataikei kaip pirštu į dangų. Pabandysim. O 
Jeigu tau tai nepatinka... — Elvira vėl nutilo pusiau 
sakinio. 

— Tai tu ir manim nori atsikratyti? 

— O ne, žinoma, ne. Kaip jau sakiau, tu dėl ši- 
tos klaidos nekalta, ir aš esu tikra, jog tu sutarsi su 
I1lza Lora. 

— O kodėl ne? Ji darbšti moteriškė. Susitvarkys. 

Julija žinojo, kad ji gali pasirinkti: mesti darbą 
arba nusileisti. Bet žinojo taip pat, kad niekuomet 
nebebus taip gerai kaip Markvardo laikais. Jam ji su 
malonumu būtų stovėjusi, leidusis drapiruojama ir 
valkstoma. Bet kai apie ją ims grabaliotis Ilza Lo- 
ra, jai bus paprasčiausiai nemalonu. 

Robertas patarė jai atsisakyti firmos manekenės 
darbo. Jai ir taip pakako rūpesčių organizuojant ir 
pravedant muges. O kur dar klientų aptarnavimas 
kiaurus metus! 

Bet Julija nedrįso žengti šito žingsnio. Bijojo, kad 
Ilza Lora permatys ją kiaurai ir įsižeis, 0 ji nenorėjo 
sugadinti su ja santykių. Ilza Lora tapo įtakinga, ir, 
jeigu niekas jos nesulaikys, jos įtaka dar labiau su- 
stiprės. 

Bet tos kolekcijos, kurios padėjo jiems atsistoti 
ant kojų, buvo geros. Nieko joms negalėjai prikiš- 
ti, ir Julija net suprato, kodėl Ilza Lora taip troško 
galop tapti pirmuoju smuiku. Tačiau simpatiškesnė 
dėl to ji nepasidarė. 

Robertas jau senokai dairėsi vietos kitame „Her- 
cogo“ filiale. Bet kol kas jis negalėjo sudominti 
šiuo perėjimu Julijos. Ratingene jie turėjo viską, ko 
jiems reikėjo: renginius miesto halėje, iškylas už- 
miestyje, gerus restoranus, o nuo puikaus jų buto 
iki darbo tebuvo keletas žingsnių. Bet dabar, kai Ju- 
lija ėmė šalčiau žiūrėti į „Pro vobis“, viskas ėmė at- 
rodyti kitaip. Permaina, taip ji galvojo, gal bus tik 
privalumas. 

Bet tam, aišku, reikėjo laiko. Jie turėjo laukti, kol 
atsilaisvins „Stiklo, porceliano, keramikos“ skyriaus 
vedėjo vieta ir pasižiūrėti, ar kitas miestas atitiktų 
jų norus. Tik tada, jeigu šie du dalykai jiems sutaps, 
buvo prasminga bandyti gauti tą vietą. Nors tai dar 
nereiškė, kad kaip tik Robertui bus paskirtos jo pa- 
geidaujamos pareigos. 

Ir netrukus tokia proga pasitaikė. O per tą laiką 
Julija kurpė visokius planus — nes juk abu dar ne- 
žinojo, kaip viskas baigsis, — ir buvo kupina lū- 
kesčių. 

Per tą laiką išsinuomotu automobiliu jie pavaži- 
nėjo po JAV, pirmąkart po įspūdinguosius Uolinius 
kalnus, o kitą kartą — vandenyno pakrante nuo Los 
Andželo iki San Francisko. Abiem nebuvo taip pa- 
prasta nuo ankstaus ryto iki vėlyvo vakaro sėdėti 
tokiam ankštam automobily, bet kadangi abu žino- 
jo, kokie bus sunkumai, ir aiškiai suvokė jų dydį, 
tai jiems pavyko sutarti. Po, tos kelionės jie pajuto 
dar labiau suartėję. Bendri įspūdžiai atsiliepė jiems 
dar ištisas savaites. Juodu aptarė nufilmuotą me-, 
džiagą, sumontavo ją, padarė filmuką ir demonst- 
ruodavo geriems draugams. 

Julijai buvo dvidešimt aštuoneri, kai juodu išsikė- 
lė iš Ratingeno, džiaugdamiesi ir liūdėdami. Rober- 
tas gavo naują vietą su didesniu atlyginimu Aukštu- 
tinėje Bavarijoje Rozenheime. O Julija turėjo ten 
atstovauti „Pro vobis“ firmai Bavarijoje ir Šveicari- 
joje. Taigi viskas puikiai susitvarkė. 

Įšiauriau nuo miesto, nedidelėje gyvenvietėje, 
juodu jau rado butą. Ketvirtajame daugiabučio namo 
aukšte, ne tokį gražų kaip Ratingene. Ir vis dėlto jie 
greitai pasijuto čia kaip namuose. Nors čia dar bu- 
vo kelios ūkininkų sodybos, Vinkelhofas nebeatro- 
dė esąs kaimas. Veikiau gyvenvietė, kur daugiausia 

gyveno žmonės, dirbą Rozenheime arba Miunchene. 
Ir vis dėlto dienomis Vinkelhofas neatrodė kaip iš- 
šluotas, nes čia gyveno daug jaunų šeimų. Daugelis 
jaunų moterų čia augino savo mažylius ir nedirbo. 
Stovėjo geroka eilė namų dviem šeimoms, kurie 
vienas nuo kito skyrėsi tik apdaila, numeriais ir 
skirtingai tvarkomais jiems priklausančiais sklypais. 

Julija truputį pavydėjo, kai stebėdavo moteris ir 
jų linksmus, neklusnius, verkiančius ar net užsispy- 
rusius vaikus. Bet pavydas išnyko kaip sapnas po 
kelių dienų, kai suprato vis dėlto nenorinti keistis 
su jomis. Be to, visos jaunos mamos be galo troš- 
ko grįžti į darbą. „Kai Peteris pradės lankyti mo- 
kyklą“ — sakydavo jos, arba: „Kai Katrina ūgte- 
lės!“ Kas kita, jeigu šių troškimų vėliau nepavyks 
įgyvendinti dėl įpročio ir apsileidimo, o gal ir gi- 
mus kitam kūdikiui. Bet tai jau Julijai nerūpėjo. 

Julija 1r Robertas kruopščiai susitvarkė naująjį 
butą. Nors tiko senieji baldai, abiem atrodė, kad 
pradėjo naują gyvenimą. Robertas pasistatė puikią 
stereoaparatūrą. Kolonėlės, kasečių ir kompaktinių 
diskų krūva, plokštelės, prisikaupusios metai po 
metų, užėmė daug vietos. Ir jos drabužių spintos 
pranoko normalias. Vis dėlto liko dar daug vietos, 
kad galėtum jaukiai gyventi. Balkone, iš kurio atsi- 
vėrė vaizdas virš namelių, paskendusių spalvinguose 
soduose — jeigu būdavo gražus oras, tai ryškiau ar 
ne taip ryškiai matydavosi net Priešalpių viršukal- 
nės, — kartkartėmis vis pasitaikydavo proga paval- 
gyti gryname ore. 

Buvo pats vidurvasaris. Robertas dar nepradėjo 
dirbti naujoje vietoje, o Julija turėjo truputį laiko 
tarp dviejų mugių. Per tą laiką juodu ištyrinėjo apy- 
linkes. Julijai „Pro vobis“ firma davė naudotis au- 
tomobilį kombi, kuriuo prireikus net buvo galima 


17 


vežti kabykles su kolekcijos dalimi. Lietingomis 
dienomis abu važinėdavosi automobiliu, o giedrio- 
mis Julija kaip senais laikais įsitaisydavo ant mo- 
tociklo Robertui už nugaros, nors dabar ji labiau 
bijojo. Jie važiuodavo prie Zimso, Chymo ežerų ir 
prie Tiningerio tvenkinio, net sykį per sieną buvo 
nukeliavę į Zalcburgą. 

Tai buvo nepamirštamos savaitės, nes juodu jau- 
tėsi atostogaują nepažįstamam krašte ir vis dėlto Ži- 
nojo, kad yra namuose. 

Pernelyg greitai užgriuvo kasdienybė. Robertas 
stojo dirbti „Hercogo“ parduotuvėje, kur buvo pui- 
kiai priimtas, jam atsivėrė plati veiklos dirva, o Ju- 
lija išvažiavo į Ratingeną, kur jai keturis kartus per 
metus reikėjo perimti naują kolekciją. Rozenheime 
Robertas netrukus susirado draugų būrelį, kur įvedė 
ir Juliją. Bet ji pernelyg daug važinėdavo, taigi ta 
greita pažintis neperaugo į artimą draugystę. Jos pa- 
saulis tebebuvo Robertas, mada ir klasikinė muzika, 
o kas šiame pasaulyje užėmė pirmąją vietą, pati ne- 
būtų galėjusi pasakyti. 

Julijai buvo trisdešimt metų, kai jos gyvenimas 
vėl pasikeitė iš pagrindų. „Pro vobis“ tinklas paplito 
visoje Europoje, ir firmos atstovams pasitaikė pro- 
ga pasidaryti savarankiškiems. Julija nedvejodama 
žengė šį Žingsnį, tiesa, viską pirma gerai aptarusi su 
vyru. 

Ji įsigijo licenziją, leidžiančią savarankiškai pre- 
kiauti. Jai prireikė didesnės pinigų sumos, jos lau- 
kė rizika ir daugiau atsakomybės, bet kita vertus, 
jeigu seksis, tai ir geras pelnas. Reikėjo įsigyti sa- 
vo automobilį, taigi iš pradžių nusipirko tą, kuriuo 
važinėjo, dirbdama firmoje. Už benziną dabar turėjo 
mokėti pati. Kol kas tegalėjo atsiskaityti tik su mo- 
kesčių tarnyba. Julija išsinuomojo nedidelę kontorą 

Miuncheno Oste ir susirado sekretorę, savo bendra- 
amžę Heidę Lam, kuri turėjo tapti jos drauge. Vers- 
lo pagrindas buvo sutartis su „Pro vobis“, kuria jai 
buvo garantuojama teisė pardavinėti firmos gami- 
nius Bavarijoje ir Šveicarijoje. Bet vien šitomis pre- 
kėmis ji neapsiribojo. Dar prekiavo vieno gamintojo 
italo galanteriniais dirbiniais ir megztais drabužiais 
iš Anglijos. 

Heidė Lam irgi buvo dirbusi šitoje srityje. Kita- 
dos buvusi manekenė, labai populiari Londone, 
Niujorke ir Paryžiuje, jos nuotraukos būdavo spaus- 
dinamos žurnalų ir laikraščių tituliniuose pusla- 
piuose. Būdama dvidešimties metų, ji susipažino su 
verslininku Berendu fon Blaskovu, kuris iškart ją 
vedė. 

— Nė nesvarstydama mečiau darbą, — pasakojo 
ji. — Ir tai buvo didžiausia mano klaida. Bet ar aš 
galėjau žinoti. Maniau, kad neturėsiu rūpesčių visą 
gyvenimą. 

Heidė žavėjosi Julijos darbštumu, sugebėjimu de- 
rinti darbą ir karjerą. Tai buvo ne jos nosiai. 

Heidė vieną po kito pagimdė tris vaikus, kurių 
vyriausiajam kaip tik buvo penkeri, kai Julija pri- 
ėmė ją į darbą. Ji manė, kad gyveno laimingai. Be- 
rendas lepino ją ir vaikus, ir tai jai atrodė savaime 
suprantama. Kol vieną dieną — buvo sekmadienio 
rytas ir vaikai viešėjo pas močiutę — trenkė perkū- 
nas iš giedro dangaus, ir šitaip atėjo galas nuosta- 
biam gyvenimui. Jo firma paskutiniais metais kuo 
toliau, tuo labiau klimpo į skolas. Vyras niekuomet 
nė žodžiu neužsiminė apie tai, nes tikėjosi pataisy- 
ti reikalus. Jam atrodė, kad nieko nebūtų išėję ir ta- 
da, jeigu būtų susiveržę pilvus. Taigi jis griebėsi ri- 
zikingų spekuliacijų, kurios bent trumpam padėjo 
jam nesubankrutuoti. O paskui viskas sužlugo, liko 
tik milžiniška skolų krūva. 

Kai vyras pasakojo, Heidė net nepajėgė suvokti 
katastrofos dydžio. Ji labai stengėsi neprarasti nar- 
sumo. 

— Tai parduosime namą. 

— Jis jau nebepriklauso mums. 

— Automobilius. 

— Ir jų nebėra. 

— Tada... mano brangenybes, — prisivertusi pa- 
siūlė ji. 

— Vaikeli, regis, tu nesupranti padėties. Mums 
trūksta milijonų. 

— O kaip tu ketini gauti pinigų? 

— Aš jų negausiu. 

— Bet juk turime iš ko nors gyventi. 

Heidė niekuomet nepamirš šito pokalbio, kuris 
vyko prie dailiai padengto pusryčių stalo jų viloje 
Griunvalde, spindint saulei. 

Jo akys keistai sužibo, kai jis atsakė klausimu į 
j0s teiginį: ; 

— Šit kaip? O ar turime? 

— Na, žinoma! Gyvenimas juk nestovi vietoje 
dėl to, kad tu turi pinigų ar neturi. Net jeigu ir ne- 
susimokėsime skolų, tai juk mums bus paliktas bent 
minimumas, iš ko galėtume gyventi, ar ne? 

Jis atsistojo. 

— Jeigu tu šitaip į tai Žiūri. 

— Kur tu eini? 


— Kiek pasivažinėsiu. — Ir kreivai šyptelėjęs 
pridūrė: — Reikia pasinaudoti automobiliu, kol dar 
jis yra. 

Ji pašoko. 


— Ir aš važiuosiu. 
— Ne, mieloji. Noriu dar kartą viską apgalvoti. 
Taigi noriu likti vienas. 


80 


Jis nepabučiavo jos atsisveikindamas, o papras- 
čiausiai išėjo — ir daugiau nebegrįžo. Kitą rytą 
vaikštinėtojai rado jį miške. Jis nusinuodijo automo- 
bilyje išmetamosiomis dujomis. 

— Nežinau, ar aš numaniau, kad taip baigsis, — 
pasakojo Heidė Julijai. — Dabar jau tikrai nebeži- 
nau. Aš nebūčiau leidusi jam važiuoti, bent jau bū- 
čiau pranešusi policijai. O gal ne? Ar būčiau galė- 
jusi toliau gyventi su žmogum, kuris man buvo 
herojus, uola, sulaikanti bangas, o paskui paaiškėjo, 
kad jis nevykėlis. 

Likusi viena ir padedama tėvų, po kiek laiko Hei- 
dė gana neblogai susitvarkė. Kadangi Berendas ir ji 
buvo surašę vedybų sutartį, tai jai nereikėjo atsakyti 
už vyro skolas. Vaikams ir jai liko asmeniniai daik- 
tai, drabužiai, lovos, patalai, žaislai, radijas ir tele- 
vizorius, knygos, nes jos nebuvo vertingos, ir bran- 
genybės, kurias jis buvo jai dovanojęs. Ji turėjo jas 
parduoti, vieną po kitos. 

Labiausiai ją skaudino skandalas, kilęs po Beren- 
do fon Blaskovo savižudybės. Ištisas savaites laik- 
raščiai spausdino straipsnius apie jį ir jo šeimą, jo, 
jos ir net vaikų nuotraukas. Iš laikraščių Heidė su- 
žinojo, kad jis kaltinamas kreditorių apgaudinėjimu 
ir kad, jeigu nebūtų pasidaręs galo, tai būtų turėjęs 
stoti prieš teismą. 

Ji vėl susigrąžino mergautinę pavardę ir išsiko- 
vojo magistratūroje, kad ir vaikams būtų leista va- 
dintis jos pavarde. Rado butą — aišku, pernelyg 
mažą — Miuncheno Heidhauzene, o paskui įsidar- 
bino pas Juliją, ir tas darbas atrodė skirtas tiesiog 
jai. Julija būtų galėjusi ir viena susitvarkyti su raš- 
tais, bet jai buvo svarbu, kad kas nors atsakytų į te- 
lefono skambučius ir telefaksus, kai ji išvažiuodavo. 
Heidei reikėjo ateiti į darbą tik dešimtą valandą, ji 

galėjo pietauti namie, taigi jai liko laiko rūpintis 
vaikais. Nors ji neturėjo jokios patirties, greitai su- 
sigaudydavo, buvo baigusi kompiuterių kursus. O 
Julija įsigijo kompiuterių, nors jie jai labai daug 
kainavo. 

Bet kompiuteriai pateisino save. Juose viskas bu- 
vo kaip ant delno, taip buvo paprasčiau organizuo- 
ti darbą. Kai tik Heidė įgudo, Julija kada ne kada 
galėjo net kelioms dienoms likti namuose, ir ne 
vien savaitgaliais. 

Abi moterys buvo dėkingos viena kitai, Heidė, 
kad Julija leido jai gyventi mokėdama už darbą, o 
Julija — kad padedama Heidės ji įgijo šiokios to- 
kios asmeninės laisvės. Ir ji žavėjosi Heide, kad 
taip narsiai ir ryžtingai sutiko žiaurų likimo smūgį. 
Jiedvi puikiai sutarė, ir toli gražu ne vien darbo rei- 
kalais. 

Sykį Julija pakvietė savo sekretorę į nedidelį po- 
būvį savo namuose. Ji neabejojo, kad juodu su Ro- 
bertu patiks vienas kitam, bet labai nustebo, kad 
taip neatsitiko. 

— Šitokios moterėlės man ne prie širdies, — at- 
virai pareiškė jis, kai viskam pasibaigus jie tvarkė 
butą. 

Julija tarėsi suprantanti, ką jis turėjo galvoje. Šir- 
dies formos veideliu, apskritomis akimis, garbano- 
ta galvele Heidė atrodė kaip kūdikis, kiek naivi ir 
reikalinga globos. 

— Tu klysti, — tarė Julija, — gal ji taip atrodo, 
bet ji visai kitoniška. Reikėtų ją geriau pažini. 

— O kam? 

Julija pabandė dar sykį. 

— Žinai, kas jai atsitiko... 

— Tai man tikrai nedaro įspūdžio. Atvirkščiai! 
Tik visiškai užsispyrusi, egoistiška ir nemylinti mo- 

teris gali nematyti, kad jos vyras atsidūrė ant be- 
dugnės krašto. Tu seniai būtum tai pastebėjusi. 

Julija valandėlę pagalvojo. 

— Be abejo, — tarė ji paskui. — Bet juk tu man 
viską pasakoji. 

Iš tiesų juodu ilgai aptarinėdavo tai, kas juos jau- 
dino. Julija visai nesigėdino klausti vyro patarimo, 
jeigu jai atsirasdavo bėdų, ir pati žinodavo, jeigu 
jam nesisekdavo. Šiuo momentu darbe jam kaip tik 
ir buvo nemalonumų. Jo skyriuje labai sėkmingai 
buvo prekiaujama, nes jis savo nuožiūra gavo pa- 
klausių prekių. Pavyzdžiui, tirolietiškų alaus ąsočių 
ar kaimiškų indaujų. Šitaip jis atkreipė į save klien- 
tų dėmesį. 

Bet dabar viskas turėjo baigtis. Firma išleido įsa- 
ką, kad nuo šiol visas prekes gali pristatyti tik cent- 
rinė bazė Esene. 

Robertas įsiuto, darbas jam nebeteikė malonumo. 

— Nesijaudink šitaip, — ramino jį Julija. — Jei- 
gu nebeišlaikysi, galėsi pereiti į mano įmonę. 

— Kad ir kaip tave myliu, — atsakė jis, — neno- 
rėčiau, jog būtum mano viršininkė. 

— Aš ne tą ir turėjau galvoje. Galėtume būti ly- 
giateisiai dalininkai. 

— Ačiū už pasiūlymą. 

Apie Heidę juodu nebekalbėjo. 

Julija nepaklausė sekretorės, ar jai patiko Rober- 
tas. Ji manė, kad antipatija abipusė. 

Bet Heidė pati pareiškė savo nuomonę. 

— Tavo vyras siaubingai mielas. 

— Bet? 

— Nėra jokio bet. Jis tikrai mielas, protingas, 
puikiai elgiasi ir Žžavingai atrodo. 

— Jam bus smagu tai išgirsti. 

— Taip, tik pabandyk jam papasakoti! — Kiek 
patylėjusi ji pridūrė: — Tai ne mano reikalas, bet 
tavim dėta aš nedrįsčiau ilgam palikti jo vieno. 

— O ką man daryti? Toks jau mano darbas. 

— Taip, žinau, — nusiminusi atsakė Heidė. — 
Veltui pradėjau apie tai kalbą. 

Julija suraukė kaktą. 

— Gal tu duodi man suprasti, kad jis mane ap- 
gaudinėja? 

— Žinoma, ne. Iš kur aš tai žinočiau? Jis tik yra 
toks vyriškis, kokie patinka moterims. 

— Visuomet taip buvo. Ir vis dėlto jis vedė 
mane. 

— Nepyk, Julija. Gal jis ir ištikimas. Aš tik įsi- 
vaizdavau jį visai kitonišką, ne tokį žavingą. Kai tu 
kalbi, apie jį susidaro visiškai kitoks vaizdas. Tau 
viskas tapo savaime suprantamu dalyku, ir aš ma- 
nau, jog tai galėtų būti pavojinga. 

Julija suprato, kad Heidė ją įspėjo ne visai be pa- 
grindo. Ji pagalvojo apie savo vedybinį gyvenimą ir 
suvokė, kad jų santykiai tapo gerokai ramesni. Tie- 
sa, juodu dar mylėjosi, bet tos pamišėliškos aistros, 
kuri kitados juos rišo, nebebuvo nė Žymės. 

Ji pabandė išlieti širdį Robertui, nors tai jai buvo 
sudėtinga. 

— Tai normalu, — pareiškė jis. — Visi vedę taip 
gyvena. 

— Visuomet maniau, jog mūsų santuoka ypatin- 
ga, išimtis. 

— Ji tokia ir yra. Mudu vedę daugiau negu de- 
šimt metų ir tebesam laimingi. O kas gali šitaip pa- 
sakyti apie save? Bet jeigu abu sutuoktiniai dirba, 
aišku, sunku. Mudu abu pavargę grįžtam namo, tai- 
gi nebepajėgiam liepsnoti didžiule aistra. 

— Norėtum mesti darbą? Būti namuose? Aš su- 
tikčiau. 

Robertas nusijuokė. 

— Tu labai maloni. Bet kaip tik aš turėjau tau to- 
kį pasiūlymą. 

— Ne, aš negaliu. Nesąmonė, kad mesčiau darbą 
kaip tik tada, kai tau šitiek nemalonumų. Juk šituo 
momentu geriau, kai galime atsiremti vienas į kito 
petį. 

— Aš sutinku, kad taip kur kas ramiau. Bet tada 
nereikalauk iš manęs didžiulio jėgų įtempimo. 

Nuo to laiko Robertas vėl ėmė atidžiau elgtis su 
ja lovoje. Julijai tai labai rūpėjo, ir tam tikra pras- 
me ji buvo laiminga. Bet jos džiaugsmą apkartino 
žinojimas, kad jis turėjo padėti pastangų vėl imda- 
masis aistringo meilužio vaidmens. Toks jis jau ne- 
bebuvo. 

Ir dar blogiau: kai po ilgesnės kelionės Julija 
pargrįždavo namo, jis dar ją pabučiuodavo, bet jo 
akys jau nebešvytėdavo kaip anksčiau. 

Nors Julija tai puikiai jautė — vienas nusivylimas 
sekdavo po kito — ji neprasitarė nė žodžiu. O ir ką 
čia sakysi. Ar ji gali reikalauti, kad jis užsidegtų 
meile ją išvydęs, jeigu tos meilės nieko nebeliko. 

Kaip tik tuo metu jai ėmė nebepatikti savo iš- 
vaizda. Jos figūra tebebuvo be priekaištų. Kadangi 
saikingai valgė ir gėrė, tai vis tebedėvėjo trisdešimt 
aštuntą dydį. Bet dingo šiek tiek jaunatviško grakš- 
tumo. Krūtys prarado stangrumo. Akys, vis dar tam- 
siai mėlynos, tarytum sumažėjo, jas vis labiau 
dengė vokai. Ji naudojo visokius kremus ir voneles 
akims, bet visos tos procedūros pagelbėdavo neil- 
gam. Kai vakarais ji nusiimdavo grimą arba atsikė- 
lusi iškart užmesdavo akį į veidrodį, pati savęs iš- 
sigąsdavo. Nors ji vis dar tebebuvo graži ir galėjo 
varžytis su bet kokia savo amžiaus moterimi, turė- 
jo prisipažinti, kad nebėra toji jauna daili mergina, 
kokia save laikė iki šiol. 

Ji įprato itin kruopščiai dažytis, net 1r būdama 
vien su vyru, naudodavo dvi spalvas akių vokams ir 
atidžiai pasitepdavo blakstienas tušu. 

Jeigu Robertas tai ir pastebėjo — bet ji abejojo, 
kad jis taip domėtųsi jos išvaizda, — tai niekuomet 
neprasitarė nė žodžiu. Kai ji išvykdavo į tas savo il- 
gas keliones, į kurias vėl ėmė važinėti, kada sukau- 
pė visus pinigus, išleistus kontoros įrangai, ir ėmė 
gauti pelną, elgėsi taip pat kaip namuose. Nors daž- 
nai būdavo sunku, ji nebesirodydavo jam nepasida- 
žiusi. Nusiprausdavo tik tada, kai jis užmigdavo, o 
rytą atsikeldavo pusvalandžiu anksčiau pasigražinti. 

Heidė, kuri sulig metais priaugo svorio, nes dėl 
grakštaus liemens nenorėjo atsisakyti nei konjako, 
nei šokolado, nei saldainių — „O kas čia jau man 
daugiau liko gyvenime?“ — atvirai pavadino ją be- 
prote. „Ką tu įsikalbėjai! Devyniasdešimt devynios 
iš šimto moterys džiūgautų, atrodydamos kaip tu!“ 

Bet Juliją tai menkai guodė. Kai ji, elegantiškai 
apsirengusi ir kruopščiai pasidažiusi, pasirodydavo 
publikai — žymių madų salonų atstovams — švytė- 
te švytėdavo pasitikėjimu savimi. Bet drabužinėje ją 
perverdavo skausmas, kai pamatydavo pusnuoges, 
vis jaunesnes manekenes. Su jomis ji jau nebepajė- 
gė varžytis. Jau niekuomet nebegalės prilygti joms, 
nei tiems jauniems nerūpestingiems padarams, ku- 
rioms mada buvo nė motais ir kurios demonstruoda- 
vo savo kietus nedidelius užpakalius, aptemptus nu- 
triušusiais džinsais. 

Julija buvo vis labiau nepatenkinta savimi, nors 
ilgainiui įgudo vis geriau rengtis ir dažytis. Kai jai 
būdavo sakomi komplimentai, o jų sulaukdavo dar 
pakankamai dažnai, ji rimtai į juos nebežiūrėda- 
vo — taip, jai tai skambėdavo tarytum patyčios. Jai 
buvo trisdešimt penkeri, kai ji pirmąkart išleido Ro- 

bertą į kelionę vieną, nors abu ketino skristi į Mek- 
siką. Vietoj šios kelionės ji susirado grožio sanato- 
riją prie Tėgerno ežero. 

Robertas nusivylė, kad ji nevažiuoja, ir ji patikėjo 
juo. Bet jis suprato, kad gyvendama tokį įtemptą ir 
jaudinantį gyvenimą ji vieną kartą panoro ramybės 
ir visiškai atsipalaiduoti. Bent jau taip jam pasiro- 
dė šitoks jos sumanymas. Jam niekuomet nebūtų at- 
ėjusi į galvą mintis, kad ji tikisi iš pagrindų atsi- 
šviežinti. Bet ji šito tenorėjo. 

Žinoma, Julija nusivylė. Aišku, pailsėjusi ji pasi- 
juto geriau. Jai išėjo į sveikatą masažai, plaukioji- 
mas ir ilgi pasivaikščiojimai. Išsilygino jos oda, ji 
išmoko galybę triukų dar tobuliau dažytis. Be to, ji 
daug mankštinosi, įsigijo kasdienių pratimų progra- 
mą, kuri jai buvo primygtinai įkalbėta. Bet vėl su- 
grįžusi į darbą netrukus prarado formą. 

Šiaip ar taip, grožio kursų pakako, kad sušvistų 
akys Robertui, kai pasitiko jį aerouoste — O gal tai 
tik dėl ilgo išsiskyrimo ir džiaugsmo pasimačius? 
Juodu audringai prasimylėjo kelias dienas ir naktis, 
o paskui vėl stojo kasdienybė. Jiems teliko daugy- 
bė temų pokalbiams 1r Roberto filmuotos medžiagos 
apdorojimas kartu. 

Julija kalė sau, kad nėra dėl ko nepasitikėti. Ki- 
tos moterys tuose grožio kursuose turėjo kur kas 
rimtesnių problemų dėl figūros ir nuvytusios odos 
nei ji. Verslininkai, su kuriais ji susidurdavo, pirkė- 
jai ir firmų savininkai, tiesa, paprastai buvo gerai 
apsirengę ir rūpinosi savo išvaizda, bet toli gražu 
neatrodė patrauklūs. Julija klydo lygindama save ne 
su tomis moterimis — su manekenėmis per madų 
apžiūras, iliustruotuose žurnaluose ar su jaunutėmis 
merginomis. O jeigu ji tik pasižiūrėdavo į savo am- 
žiaus moteris, tai būdavo patenkinta. 

Protas visą laiką jai taip sakydavo ir kiek laiko 
net ėmė viršų. 

Per vieną iš apsilankymų Ratingene Elvira Hagen 
pristatė jai jauną vyriškį, Hansą Georgą Noinerį. 
Jam buvo kiek daugiau nei dvidešimt metų, baigęs 
prekybos mokslus, geltonplaukis ir mėlynakis, Juli- 
jai jis priminė Robertą tuo laiku, kai juodu vos su- 
sipažino. 

Kai kolekcija buvo perduota, Hagenai pakvietė ją 
1r kelis kitus bendradarbius užsienyje į jaukų vaka- 
rėlį. Tai nebuvo koks ypatingas atvejis. Hagenai vi- 
sada troško, kad „Pro vobis“ firmos bendradarbiai 
palaikytų net glaudžius asmeninius ryšius. Hansas 
Georgas Noineris per tą vakarėlį sėdėjo šalia Juli- 
jos. Juodu šnekučiavosi, kvatojosi ir net kiek paflir- 
tavo. 

— Žinojau, kad jūs sutarsit, — pasakė Elvira Ha- 
gen kitą rytą. 

Julija jau buvo susipakavusi lagaminus ir užsuko 
į firmą atsisveikinti. 

— Tu su Hansu Georgu, — dar pridūrė Elvira. 

— Jis mielas vaikinas, — gūžtelėjo pečiais Julija. 

— Ir viskas? Ak, žinau, ką tu turi galvoje. Jam 
trūksta išorinio blizgesio ir patirties. Galėtum jam 
padėti, Julija. 

— Neišmanau kaip. 

— Galėtum keletą mėnesių pasivežioti jį kaip pa- 
dėjėją į savo madų apžiūras ir lankydama klientus. 
Sutinku, tai neįprastas prašymas. Bet mūsų firmos ir 
tavo ryšiai juk irgi daug glaudesni nei mūsų ir ki- 
tų bendradarbių. 

— Tikrai, Elvira, aš nežinau. 

— Jeigu tavęs prašau paslaugos... 

— Juk pati sutinku, tai būtų keista. 

— Ir tau iš to būtų naudos. Jis labai pagelbėtų, 
net nemokamai, nes, aišku, firma mokėtų jam algą 
ir padengtų kitas išlaidas. 

— Ačiū, Elvira, bet man nereikia paramos. O jei- 
gu man jos prireiktų, tai aš pati pasisamdyčiau pa- 
galbininką. 

— Kalbi taip, lyg būtum nusiteikusi prieš tą vai- 
kiną. Bet tai neįmanomas daiktas. Pati juk prisipa- 
žinai, jog jis atrodo tau simpatingas. Tai kodėl atsi- 
sakai jam padėti? Gerai, aš suprantu, kad tau tas 
reikalas nė motais. 

— Tiesa. 

— Tuomet pagalvok apie mus. Šito vaikino 
mums reikia. Mano vyras po trupučiuką sensta, tu- 
rėjai tai pastebėti. 

Julija nepatikėjo savo ausimis. 

— Noineris perims vadovavimą firmai? 

— Ne. Bent jau ne taip greitai. Bet mano vyrui 
reikia Žmogaus, kuris jam padėtų, dešinės rankos. 

— Juk esi tu! | 

Elvira numojo į šią pastabą ranka. 

— Mes neabejojam, kad Hansas Georgas turi pa- 
rako. Aišku, jam reikia pasimokyti iš pat pagrindų. 
Jis jau nusimano apie audinius ir gamybą. Bet prie 
rašomojo stalo neišmoksi pardavinėti. Jam svarbu 
sužinoti, kaip vyksta darbas priešakinėse linijose. 

— Tuomet pasiųsk jį pas Zeifertą ar Herenber- 
ger]... 

— Tie seni krienai neturės kantrybės jaunimui. 
Mums irgi nebuvo lengva apsispręsti, Julija. Perkra- 
tėme visus mūsų atstovus. Turėtum didžiuotis, kad 
pasirinkome tave. Tai didelė garbė. 

Julijai pritrūko žodžių. 

— Taigi tu jį pasiimsi, — toliau mygte mygo El- 
vira, — kitą sezoną, ar ne? Ir šitaip padarysi mums 
tikrai didžiulę paslaugą. 

— Tai man nepatinka, visiškai nepatinka, — 
skundėsi Julija Robertui, išdėsčiusi visą Elviros su- 
manymą. 

— Kodėl sutikai? 

— Ji prirėmė mane prie sienos.' 

— Ak, kokie niekai. Ji neturi teisės šito reikalau- 
ti. Paskambink jai 1r pasakyk, kad apsigalvojai. 

— Negaliu. 

— Tuomet pasiųsk faksą. Šitaip išsisuksi be jokių 
diskusijų. 

— Ji labai supyktų. 

— O kas iš to? 

— Netrukus baigiasi mano sutartis. 

Robertas įniršo. 

— Iš tikrųjų, mieloji, ką tat reiškia? Jie labai pa- 
kenktų patys sau, jeigu nepratęstų termino. 

— Nesu tuo tikra. Juk žinai, kad aš neieškau 
žodžio kišenėje. Tiesiog nesusivaldau, kai ji bando 
man įpiršti prekes, apie kurias iš anksto žinau, kad 
niekas jų nepirks, arba kai man patiekia per vėlai ar 
ne tas prekes. Aišku, aš nelaidau gerklės, juk tu ma- 
ne pažįsti. Bet Elvira, o taip pat Ilza Lora, nepaken- 
čia nė mažiausios kritikos. 

— Tą aš jau žinau, — užjautė ją Robertas, — bet 
dėl šito niekas ir niekuomet tavęs neatleis. Papras- 
čiausiai tau reikia Žinoti, ko tu nori pati. Nesiduok 
prievartaujama. Bet gal tau pačiai norisi važinėti su 
tuo jaunu akiplėša. 

— Jis ne akiplėša! 

— Na štai! Tu jau gini jį! 

— Kuo jis kaltas, kad šitaip atsitiko! 

— Tai kas čia tau, po teisybei, taip nepatinka? 

— Man atrodo, kad aš būsiu sekama. 

— Tai jau juokinga! Kaip toks geltonsnapis galė- 
tų tave sekti? O net jeigu jis ir sugebėtų — tai ar tu 
turi kokių paslapčių? 

— Aišku, ne. 

— Taigi. 

Šia tema juodu diskutavo ne sykį, bet prie vienin- 
gos nuomonės taip ir nepriėjo. Julija nesugebėjo 
smulkiau paaiškinti, kodėl jai nemaloni mintis, jog 
Noineris turės ją lydėti. Ir Robertas ėmė įtarti, kad 
Julija gal tik apsimetinėja. Jam regėjosi, kad jai tik- 
riausiai būtų smagu važinėti su gerai išauklėtu, dai- 
liu vaikinu. Jam buvo linksma, kad ji pati neprisi- 
pažįsta. Julija jautėsi nesuprasta. 

Ir Heidė patarė: 

— Nesuk tiek daug galvos, Julija. Tavim dėta, aš 
paprasčiausiai mėgaučiausi. Pavaikyk jį, o pati gy- 
venk kiek įmanydama patogiau! 

Julija atsiduso. 

— Ačiū, Heide. Padarysiu, ką sugebėsiu. 

Miunchene viskas ėjo kaip iš pypkės. Julija jau 
išsinuomojo patalpas modelių demonstravimui, pa- 
samdė manekenes, ir tik tada prie jos prisidėjo 
Hansas Georgas Noineris. Jie abu kartu perėmė ko- 
lekciją ir padedami dviejų studentų sumontavo kil- 
nojamus stendus. Noineris pasirodė esąs labai pa- 
slaugus, visai nebijąs teptis rankų vaikinas. 

Kaip visuomet madų apžiūros išvakarėse Julija 
kiek nervinosi: tarytum pirmąkart eidama į sceną. 
Bet ji nesistebėjo, kad Noineris rodėsi esąs ramus ir 
abejingas. Jam tai nieko nereiškė, o Julija baimino- 
si, kad sueis per mažai pirkėjų arba — O tai jau pri- 
lygo košmaringam sapnui — kad ir žadėjo, apskri- 
tai niekas nepasirodys. 

Kad ir kaip ją kamavo baimė, apžiūra vyko gan 
neblogai, diena tapo tikrai sėkminga. Klientai rin- 
kosi nuo devintos valandos ryto iki devintos vaka- 
ro, taigi Julija, manekenės, o taip pat ir Noineris iš- 
tisą dieną daugiau nei dvylika valandų praleido ant 
kojų. 

Juliją trikdė, kad Hansas Georgas Noineris ėjo 
nuo staliuko prie staliuko, prisėsdavo prie pirkėjų, 
aiškiai meilinosi damoms, 0 su ponais, regis, už- 
megzdavo rimtus pokalbius. Na, o ką tam vaikinui 
daugiau daryti, pamanė ji. Ji pati komentavo mode- 
lius ir nebuvo linkusi pavesti jam šito savo darbo. 
O padėti manekenėms persirengti jam, nepatyru- 
siam, irgi būtų buvę nelengva. 

Kai pagaliau viskas buvo baigta, kolekcija supa- 
kuota ir sukrauta — valytojos'rytoj padarys viską, 
ką reikia, kad patalpos blizgėtų, jis paklausė Juliją: 

— Ką veiksit šįvakar? 

Ji nusijuokė. 

— O Viešpatie! Važiuosiu namo, atsigulsiu ir iš- 
simiegosiu. 

— O aš mielai dar kur nors prasiblaškyčiau. 

— Taip ir padarykit, jeigu jau esat Miunchene. — 
Ji net nepaliepė jam kitą dieną ateiti išsimiegoju- 
siam, nes jai buvo vis vien, koks jis rytoj atsiras. 

O Hansas Georgas Noineris kitą dieną buvo švie- 
žias kaip agurkėlis, žvalus ir pabrėžtinai darbingas. 
Kaip ir pirma jis sukiojosi apie pirkėjus, visokiais 
būdais bandydamas jiems įtikti. 

Madų apžiūra Miunchene įvyko be jokių nuoty- 
kių. Stojo vėlyva naktis, ir Julija nusprendė neva- 
žiuoti į Vinkelhofą, o permiegoti kontoroje. Ten ji 
turėjo kušetę ir patalynę, kurią panaudodavo tokiais 
atvejais. Noineris nebeklausė jos, ką daugiau ketina 
veikti. Po truputį ir jis pakankamai privargo. 

Kai viskas buvo baigta ir jie sukrovė drabužius 
su visais stendais į krovininį automobilį, ji suprato, 
jog apskritai jis gerokai jai padėjo, taigi Julija jam 
taip ir pasakė. Į jos pagyrimą jis atsakė malonia 
šypsena. 

Julija padavė jam ranką. 

— Na, iki pasimatymo! Susitiksim rytoj Štut- 
garte. 

Jis pakėlė jos ranką prie lūpų, ir toks gestas pa- 
sirodė Julijai nederamas. 

— Jeigu man būtų leista pareikšti norą.... — Jis 
tyčia nutilo. 

Julija nė neketino jam padėti. 

— Galėtume važiuoti kartu. Sutaupytume benzi- 
no ir apskritai. — Ne,.ne, į viešbutį jums nereikė- 
tų užsukti. Jeigu tai jums tiktų, aš laukčiau jūsų sto- 
vėjimo aikštelėje Unterchahinge. 

Ką ji galėjo paprieštarauti, taigi kitą popietę juo- 
du atvažiavo į „Princo“ viešbutį Štutgarte. Julija pa- 
tikrino posėdžių salę, kurią buvo išnuomojus1 madų 
apžiūrai, ir su palengvėjimu įsitikino, kad viskas ge- 
rai. Paskambino gėlininkei, atsakingai už salės pa- 
puošimą. Noineris tuo tarpu sutampė į viršų dėžes 
su buteliais ir sausainiais. Krovininis automobilis 
jau stovėjo kieme. Vairuotojas susirado pagalbinin- 
ką, ir juodu bendrai sunešė prekes į viršų. 

Buvo dar pakankamai anksti, ir Julija negalėjo at- 
sisakyti, kai Noineris pasiūlė jai kartu pavalgyti. Pa- 
prastai tokiu laiku ji maudydavosi, o paskui mažu- 

mytį pabūdavo savo kambary. Bet ji nenorėjo pa- 
sielgti nemandagiai. Be to, juodu gana smagiai at- 
važiavo į Štutgartą. Buvo sausio pradžia, pats rūs- 
čiausias metų laikas. Nors Julijos automobilis turėjo 
žiemines padangas, autostrados nebuvo labai puikiai 
nuvalytos, o kelio gale net pradėjo snigti. Kad ir 
kaip stebėjosi pati, jautėsi ramesnė, kai šalia sėdė- 
jo vyriškis, kuris prireikus būtų galėjęs pastumti au- 
tomobilį ar uždėti grandines. 

Taigi išsipakavę daiktus ir nusiprausę juodu susi- 
tiko viešbučio restorane, kartu pavalgė ir leido sau 
išgerti vyno butelį. Julija jautėsi puikiai. Sunkus 
nuotolis buvo įveiktas, jaudindamasi ji laukė madų 
apžiūros ir pardavimo. Žinojo, kad gerai atrodo. Jai 
labai tiko stalinės lempos šviesa, slopinama rožinio 
gaubto. Vyresnysis padavėjas, kuris ją pažinojo, ap- 
tarnavo juos itin dėmesingai. 

— Mane tas tipas siutina, — pareiškė Noineris. 

Julija nusijuokė. 


— Kodėl? 
— Kaip jis spokso į mane! Jeigu žvilgsniai galėtų 
žudyti... 2 


— Jis ne į jus žiūri! Gal jam tik keista, kad aš ne 
viena. 

— Bet juk jūs ne visuomet būnat viena. 

Julija valandėlę pagalvojo. 

— Daugiausia, — pasakė paskui. 

— Bet tai labai liūdna. Graži moteris niekuomet 
neturėtų būti viena. 

Julija nuleido negirdom komplimentą. 

— Kai dirbu, man taip kur kas labiau patinka, — 
paaiškino ji. — Gali elgtis kaip tinkama, nieko ne- 
reikia paisyti. 

Jis suvaidino išsigandusį. 

— Tai aš labai jums trukdau? 

Ji nusijuokė. 

— Kol kas dar netrukdėt. 

— Bet jums nė į galvą nebūtų atėję pasisamdyti 
pagalbininką. 

— Aš turiu vieną darbuotoją. Ji sėdi kontoroje, 
kai aš išvažiuoju. Man tai svarbu. 

— Nesuprantu, kaip vyras jums leidžia taip daž- 
nai važinėti vienai. 

— Jis žino, kad man šito būtinai reikia. 

— Kada ne kada koks flirtas — 0 gal ir daugiau? 
Puikiai suprantu, kad tokie dalykai atšviežina vedy- 
binį gyvenimą. 

Julija visa sustingo. Tiesa, kai kada ji paflirtuoda- 
vo su gražiu pirkėju ar modelių namų savininko sū- 
num, bet daugiau nieko nebūdavo. Robertas tai Ži- 
nojo, nes ji jam papasakodavo, bet to jis neėmė į 
galvą. Šitas „jaunas akiplėša“ pamanė ji, prisiminusi 
Roberto žodžius, neturi teisės prikišti jai lengvabū- 
diškumą. 

Sunkiai susivaldžiusi ji pareiškė: 

— Jūs įžūlus, pone Noineri. 

— Ak, — numojo jis ranka ir jaunatviškai vypte- 
lėjo. — Argi jūs nesuprantat juokų? 

— Nesuprantu, jeigu šaipomasi iš manęs. 

— Nebūčiau manęs, kad jūs tokia miesčionė. 

— Na ką gi, dabar žinot. Gal jums tai pasirodys 
senamadiška, bet į santuoką ir ištikimybę aš Žiūriu 
labai rimtai. Tikiuosi, kad nepuoselėjot tuščių vil- 
čių. 

Jis balsiai ir nenatūraliai nusižvengė. 

— Gal jūs įsivaizdavot, kad ketinu užmegzti su 
jumis romaną? Teisybė, jūs dailutė, bet juk galėtu- 
mėt būti man motina. 

Julija susitvardė nepaaiškinusi jam, kad amžiaus 
skirtumas nesąs jau toks didelis — o gal jis manė, 

kad jai keturiasdešimt? Kartais pasižiūrėjusi į veid- 
rodį ji pati sau tokia pasirodydavo. Bet, jos galva, 
apie tai čia diskutuoti buvo ne vieta. 

— Džiaugiuosi, kad šitaip manot, — bejausmiu 


balsu tarė ji. — Taigi gal tuomet sugebėsit atitinka- 
mai su manim bendrauti. — Ji pasimojo padavėją ir 
atsiskaitė. — O dabar prašyčiau man atleisti. 


Julija atsistojo ir nuėjo, taip ir nebaigusi valgyti. 

Noineris pašoko ir norėjo palydėti ją prie durų. 
Bet ledinio jos žvilgsnio ganėjo, kad jis nepajudė- 
tų 1š vietos. 


Julija labai įpyko. Ne vien ant jaunojo vyriškio, 
bet ir pati ant savęs. Matyt, ji kažkur suklydo, iš- 
provokavo akiplėšišką jo elgesį. Bet ji niekaip ne- 
suprato kada. Iki pat šiol ji neabejojo, kad sugeba 
rasti išeitį net iš kebliausių padėčių ir visuomet pri- 
verčia kitus šokti pagal savo dūdelę. Tačiau šįkart ji 
apsimovė ir dėl to kaltino Noinerį. 

Tačiau Julija niekaip neatskleidė savo jausmų, o 
elgėsi su juo kaip dera elgtįs su darbščiu, bet nepa- 
tyrusiu bendradarbiu. Ji tikėjosi, kad įtampa tarp jų 
atslūgs. 

Bet Noineris nenorėjo pataisyti jų santykių. Jis 
metė jai iššūkį, laikydamas ją — ji manė, kad ty- 
čia — sena dama. Jis koketavo su manekenėmis ir 
dėjosi, jog bijo jos pykčio, jeigu jinai nučiuptų jį 
besimeilaujantį. Jeigu visi po darbo dar kiek pasė- 
dėdavo, tai būrelyje, kur būdavo Hansas Georgas 
Noineris, iškart išsekdavo temos pokalbiui, priėjus 
Julijai ko nors paliepti arba atsisveikinti. Jai nusisu- 
kus, už nugaros pasigirsdavo kikenimas. Regis, 
Noineris nusprendė padaryti ją pajuokos objektu. 
Bet jis elgėsi taip klastingai ir sumaniai, jog ji nie- 

kaip nenutverdavo jo ir negalėdavo pareikalauti pa- 
siaiškinti. 

Po madų demonstravimo Julija paprastai vaikščio- 
davo nuo staliuko prie staliuko pasiteirauti klientų 
apie jų įspūdžius, parodyti jiems spalvų ar audinių 
pavyzdžius ir išklausyti pageidavimų. Noineris sek- 
davo jai iš paskos kaip prisiūtas. Jo būtų buvę ga- 
lima atsikratyti tik šiurkščiai pavarius šalin. 

Sykį jis atitraukė jai kėdę. 

— Prašom sėstis, ponia Palmer! 

— Ne, ačiū, — atsisakė Julija, per prievartą nu- 
sišypsojusi, nes jai skaudėjo kojos. 

— Prašom! Jūs pervargsit! 

Supirkėjai jį parėmė ir pakvietė Juliją sėstis šalia. 

— Na, gal taip ir bus patogiau, — tarė Julija ir 
nusileido. 

Paskui ji pareikalavo jo pasiaiškinti. 

— Kodėl taip padarėt? Aš galiu prisėsti šalia 
klientų tik tada, jeigu jie manęs primygtinai prašo. 

— Aš norėjau tik gero, — ėmė gintis jis. — Jūs 
atrodot tokia pavargusi, kad, regis, tuoj tuoj parg- 
riūsit. 

— Tai netiesa! — šokosi ji, nors iš tikrųjų jautėsi 
labai nusikamavusi. 

— Man taip pasirodė. 

— Jūs sąmoningai kenkiat mano imidžui! 

— Kokiam? 

— Sveikos, užsigrūdinusios, visuomet ramiai nu- 
siteikusios moters įvaizdžiui. 

Jis apsimetė nuliūdęs. 

— Bijau, jūs ne taip mane suprantat. 

Julija žinojo, kad nebeatrodo tokia jauna ir svei- 
ka kaip kadaise. Bet Noineris pirmasis leido sau at- 
kreipti į tai jos dėmesį. Jai tiesiog niežėjo ranką 
trenkti jam antausį. 

— Čia vadovauju aš, — drėbė ji, — ir jeigu jūs 
dar bent kartą įsikišit, pasiųsiu jus velniop — nežiū- 
rėdama nei „Pro vobis“, nei Elviros Hagen. 

Bet šitas grasinimas neatbaidė jo nuo perdėto rū- 
pinimosi Julija. Jis atidarydavo jai duris, šokdavo 
vykdyti bet kokio jos pageidavimo, atnešdavo jai 
stiklinę sulčių. Julija nesugebėjo sutriuškinti šitokio 
niekšiško jo mandagumo. 

Kai pradėjo krauti kolekciją — ją reikėjo užant- 
spauduoti 1r nuvežti į Ciūrichą, jis pabandė tuo sa- 
vo amžinu „Ne, šitas darbas ne jums, ponia Pal- 
mer!“ ir „Ne, verčiau leiskit man!“ sukliudyti jai, 
kad neneštų ar nepakeltų kokio sunkaus daikto. 

Kadangi arti nebuvo nei manekenių, nei klientų, 
Julija šiurkščiai išliejo tulžį: 

— Velniai rautų, aš jums ne porcelianinė lėlė! Aš 
stipri ir sveika. 

— Mieloji ponia Palmer, - atsakė jis, — aš lin- 
kęs jumis patikėti. Bet jūs persidirbat, ir aš noriu 
jus pasaugoti. Turėtumėt būti man dėkinga, o ne 
šaukti. . 

Julijai buvo lengviau nusdeisti, nei įsivelti su juo 
į ginčus; ji turėjo prisipažinti, kad jo niekšybės ne 
j0s nosiai. 

Dar niekuomet ji taip netroško kuo greičiau baigti 
kelionės. Toliau sekė Ciūrichas, Viena, Zalcburgas. 
Naujoji kolekcija pelnė sėkmę, visur gauta daug už- 
sakymų. Bet Julijai džiaugsmas buvo apnuodytas. 
Kuo toliau, tuo labiau ji nepakentė šlykštaus Han- 
so Georgo Noinerio elgesio. 

Zalcburge Julija ryžtingai su juo atsisveikino. 

— Man labai gaila, kad turime čia išsiskirti, — 
pasakė ji vos prisiversdama būti maloni. — Aš ne- 
važiuoju į Miuncheną, o skubu tiesiai namo. Bet 
esu tikra, kad iš čia kas valandą būna traukinys į 

Miuncheną. Stotis netoli. Galit galiuką be niekur 
nieko nupėsčiuoti. 

Jo veide atsispindėjo įvairūs jausmai: nuostaba, 
pyktis, taip pat pasitenkinimas, galop jis piktai nu- 
sišypsojo: 

— Spyris į užpakalį, ar ne? 

— Nesuprantu, ką jūs turit galvoje, — atkirto Ju- 
lija ir atsuko jam nugarą. — Laimingos kelionės! 

Ji pasijuto gerai, šitaip jį atstačiusi. Rūkdama au- 
tostrada iš savo kovos su Noineriu mintyse ji kūrė 
humoristinius anekdotus, kuriais ketino palinksminti 
Robertą. Žiūrint iš nuotolio visa šita istorija tikrai 
atrodė penelyg komiška. 

Atėjo pavasaris, kai Julija vėl susirengė važiuoti 
į kelionę. Šįkart ji turėjo aplankyti ne tik didmies- 
čius, bet užsukti ir į kiekvieną parduotuvę netolie- 
se, kur buvo pardavinėjami „Pro vobis“ firmos dra- 
bužiai. Ji jau buvo visus informavusi, nepranešusi 
nei dienos, nei valandos, bet apskritai visi jau turėjo 
jos laukti. Ji ketino pasivažinėti mėnesį, pusantro, ir 
jai buvo sunku atsisveikinti su Robertu. 

— Skubėsiu, kaip įmanydama, — pažadėjo ji. 

Juodu ką tik pasimylėjo, ir Julija gulėjo Roberto 
glėbyje. 

— Kam tau skubėti, — prieštaravo jis. 

Jo balsas nuskambėjo neaiškiai, ji vos suprato Žo- 
džius. 

— Ką sakai? 

— Valandėlę, — sušvebeldžiavo jis, — tuoj grį- 
šiu. — Jis atstūmė ją ir atsistojo kiek svyruodamas. 

— Alaus nebepakeli? — nustebo Julija — vaka- 
rieniaudami jie išgėrė po butelį. 

Jis nieko neatsakė ir nukrypuliavo į vonią. 

Julija išsitiesė ir palaimingai pasirąžė lovoje. 
Kažkas bumptelėjo, o paskui sužvangėjo, ir Julija 
krūptelėjo. 

— Kas atsitiko, Robertai? — suriko išsigandusi, 
išlipo iš lovos ir puolė į vonią. 

Robertas gulėjo ant grindų, išbalęs kaip drobė, 
akys užmerktos. Tikriausiai apalpo. Šalimais gulėjo 
sudaužyta vandens stiklinė, griūvant, matyt, iškritusi 
jam iš rankos. Kraupią akimirką jai dingojosi, kad 
jis miręs. Bet paskui ji pamatė, kaip kilnojasi jo 
krūtinė. 

Julija prišoko prie telefono, surinko jauno gydy- 
tojo kaimynystėje numerį ir uždususi prisistatė. 

— Daktare Vilkovski, ar nemalonėtumėt tučtuojau 
pas mus užeiti? 

— Kas nutiko? 

— Mano vyras... jis apalpo. 

— Tuoj ateinu. 

Tik dabar Julija susivokė, jog ji nuoga. Paskubom 
apsirengė. Galop ji atrakino buto duris, netrukus pa- 
sirodė gydytojas. Julija veltui ieškojo žodžių, kad 
paaiškintų jam, kas atsitiko. 

Gydytojas švelniai nustūmė ją į šalį. 

— Pirma pasižiūrėsiu ligonio. 

Julija nuvedė jį į vonią. Gydytojas, nepaisydamas 
stiklo šukių, atsiklaupė šalia Roberto ant grindų, iš- 
siėmė iš krepšio stetoskopą ir paklausė Roberto krū- 
tinę. 

Per petį atsisuko į Juliją 1r ramindamas šyptelėjo. 

— Šiaip ar taip, širdis gera. 

Jis vėl pasilenkė prie apalpusio Roberto, pakėlė 
jo akių vokus, pirma vienos akies, paskui kitos, ir 
pašvietė mažyčiu žibintuvėliu į vyzdžius. 

Tada atsistojo, nusibraukė nuo kelnių prikibusias 
stiklo šukes ir nežiūrėdamas į Juliją pasakė: 

— Reikia vežti jį į ligoninę. Kur telefonas? 

Julija išsigandusi ėmė dusti. 

— O jūs nieko negalit padaryti? 

— Deja, nieko. Verčiau nerizikuosime. 

Jis paskambino į greitąją pagalbą, pareikalavo at- 
siųsti automobilį, padiktavo adresą ir rekomendavo 
vežti ligonį į Gaberzę. 

Julija žinojo, kad Gaberzėje, kuri buvo į vakarus 
nuo Rozenheimo, yra psichiatrinė ligoninė. 

— Į Gaberzę... kodėl? — paklausė ji, kai dakta- 
ras Vilkovskis padėjo ragelį. 

— Jūsų vyrui paskutiniu metu skaudėdavo galvą? 

— Taip, tiesa. 

— Ar buvo nuėjęs pas gydytoją? 

— Ne. Manau, taip blogai nesijautė. 

— O kaip jis gydėsi? 

Ji gūžtelėjo pečiais. 

— Gėrė tik paprasčiausias tabletes nuo galvos 
skausmo. 

— Ar labai skųsdavosi skausmais? 

— Ne, mano vyras kantrus. Jis nekreipė į tai dė- 
mesio. 

Daktaras Vilkovskis Žžvilgtelėjo į rankinį laikro- 
dėlį. 

— Ar jums jo elgesys kuo nors krito į akis? Jis 
buvo kitoks nei paprastai? 

Julija pagalvojo. 

— Taip, gal šįryt. Jis susijaudino, kad negavo 
laikraščio. O juk šiandien sekmadienis, ir sekmadie- 
niais laikraščiai nenešiojami. Ten, kur anksčiau gy- 
venome, buvo kitoniška tvarka. Aš paaiškinau jam, 
ir jis nurimo. Bet man pasirodė, kad jis nelabai su- 
prato. 

— Viskas atitinka. 

— O prieš pargriūdamas kažkaip juokingai kalbė- 
jo — labai neaiškiai. Pone daktare, kas jam? 

— Kol kas negaliu tiksliai pasakyti. Viskas liudi- 
ja esant lengvą smegenų sutrikimą. Todėl ir liepiau 
jį vežti į Gaberzę. Ten yra neurochirurginis skyrius 
ir bus galima jį kuo atidžiau ištirti. O gal kartais Ži- 
not, ar jis kur nesusitrenkė galvos? 

— Ne! — spontaniškai išpylė Julija, bet tuojau 
pat pasitaisė: — O gal vis dėlto. Jis paliepė iškabin- 
ti reklamai visus skyriaus skardinius virdulius. Dai- 
lininkė iškabino juos pernelyg Žemai, taigi jis už- 
kliudė kažką galva. Bet nieko baisaus neatsitiko. Jis 
net guzo neturėjo. 

— Bet jeigu apie tai pasakojo, matyt, jam buvo 
pakankamai svarbu. 

— Jis siuto, kad dailininkė tokia kvaila. 

Tuo momentu kažkas paskambino prie durų. Įėjo 
du džinsuoti vyrai su baltais chalatais ir sportiniais 
bateliais. Vienas laikė neštuvus. Paskui sekė jaunas 
gydytojas. Abudu gydytojai tyliai pasišnekėjo, o Ju- 
lija nuvedė sanitarus prie Roberto. Juodu mikliai 
paguldė Robertą ant neštuvų, prisegė diržais ir ap- 
klojo. 

— Ar galiu važiuoti kartu? — paklausė Julija 
greitosios pagalbos gydytoją. 

— Atleiskit, tai draudžiama. 

— Tuomet aš važiuosiu jums iš paskos. 

— Jeigu jūs manot, kad taip reikia. Bet prasmės 
čia ne kažin kiek. 

Julija pasiėmė rankinuką. 

— Noriu būti prie jo, kai atgaus sąmonę. 

Tai buvo keista kelionė temstant. Viskas atrodė 
netikroviška, kaip kokiam košmaringam sapne. Ne- 
trukus greitosios pagalbos automobilis, kuris važia- 

vo įsijungęs mėlyną šviesą, dingo Julijai iš akių. Ji 
pati turėjo ieškotis kelio į Gaberzę vingiuotais vieš- 
keliais per klaidžius kaimus. Julija be perstojo bijo- 
jo, kad paklys, pavėluos ar iš viso nenuvažiuos. 

Bet vis dėlto ji atvažiavo gerai. Kad ir kokia iš- 
sigandusi ir priblokšta, Julija suvokė, jog šįkart vi- 
siškai nekreipė dėmesio į savo išvaizdą — gal pir- 
mąkart gyvenime. Didelėje, šiuo metu kone tuščioje 
stovėjimo aikštelėje šalia pagrindinio klinikos pa- 
stato ji nuleido žemyn skydelį nuo saulės ir veidro- 
dėlyje atidžiai apžiūrėjo savo veidą. Pamatė, kad at- 
rodo siaubingai, plaukai susivėlę, akys užtinusios, 
tušas ir vokų šešėliai išterlioti. Bet nebuvo kada da- 
bar iš naujo dažytis. Tai jai neberūpėjo. Ji išlipo iš 
automobilio ir nulėkė į ligoninę, nerakinusi automo- 
bilio ir net nepasiėmusi degimo raktelio. 

Apygardos ligoninės pastatų kompleksas užėmė 
milžinišką plotą, bet aiškiai matėsi mėlyna ir balta 
neonine šviesa pažymėtas priimamasis. Ten kaip tik 
sustojo greitosios pagalbos automobilis. Atsidarė jo 
durelės užpakalyje ir ant neštuvų buvo iškeltas ligo- 
nis. Julija norėjo pulti artyn, manydama, kad ten 
Robertas. Bet to negalėjo būti, žinoma, jis jau seniai 
atvežtas. 

Julija knapsėdama užlipo laiptais į priimamąjį. 
Patalpa buvo ryškiai apšviesta. Gydytojai ir seserys 
apspitę plastmasine plėvele apdengtus stalus apžiū- 
rinėjo ligonius, tvarstė jiems žaizdas arba lūžusias 
galūnes. Aitriai atsidavė krauju, prakaitu ir dezin- 
fekciniais vaistais. 

Jaunutė akiniuota seselė sėdėjo prie kompiuterio 
ir rašė į jį duomenis, kuriuos jai diktavo sanitaras. 
Julija prasibrovė prie jos ir pasiteiravo apie savo 
vyrą. 

— Jį atvežė iš Vinkelfhofo... be sąmonės. 


103 


Seselė surado jos vyro duomenis ir patvirtino: 

— Robertas Palmeris, taip. Prašom pasakyti man 
jo draudimo pažymėjimo numerį. Gal kartais žinot? 
Gerai, tada pasakysit vėliau. 

— O kur jis? — paklausė Julija ir, nors Žinojo, 
kad tai neprotinga, pridūrė: — Kas jam? 

— Kreipkitės į daktarą Bognerį. — Seselė mos- 
telėjo galva. — Trečios durys dešinėje. 

Pro stiklines duris Julija įėjo į platų pilką betoni- 
nį koridorių ir palypėjo aukštyn kelis laiptelius. Prie 
nurodytų durų kabojo emaliuota lentelė: „Budintie- 
ji“. Ji pasibeldė ir neprašyta atidarė duris. Daktaras 
Bogneris sėdėjo prie ilgo rašomojo stalo, priešais 
gulėjo atverstas aplankas, šalia jo — dokumentų 
šūsnys. Kambaryje tik vienas kitas baldas. Jokio 
lango, šviesa krito iš viršaus, pro atdarą angą ten 
vinguriavo jo cigaretės dūmai. 

Gydytojas pakėlė akis ir abejingu veidu pasižiū- 
rėjo į Juliją; jis lyg norėjo gesinti cigaretę, bet pas- 
kui tik nukratė pelenus. Tai buvo liesas vyriškis 
įdubusiais skruostais, plonomis lūpomis ir bejaus- 
mėmis pilkomis akimis. 

— Kur guli mano vyras? Robertas Palmeris. No- 
rėčiau pas jį nueiti! — uždususi išpoškino Julija. 

— Prašom pirma prisėsti, ponia Palmer, — tarė 
gydytojas ir parodė į kėdę, stovinčią priešais rašo- 
mąjį stalą. 

Julija paklausė jo raginimo. 

— Aišku, galėsit jį aplankyti, bet dabar jis mie- 
ga. Davėm jam stiprių migdomųjų. 

Julija mėšlungiškai sugniaužė rankinuką. 

— Kodėl? 

— Mat rytoj anksti jį operuosim. Operuos asme- 
niškai pats profesorius. 

Julija ketino kažką sakyti, bet suprato, kad geriau 
patylėti ir palaukti paaiškinimo. 

— Tik atvežtam jūsų vyrui, ponia Palmer, mes 
padarėme rentgeno nuotrauką. Jūsų vyrui paodinė 
hematoma. 

Julija prasižiojo ir vėl susičiaupė. 

— Hematoma, — kalbėjo toliau daktaras Bogne- 
ris, papsėdamas cigaretę, — tai nepavojingas kraujo 
išsiliejimas — šiaip. Bet jūsų vyrui toji hematoma 
susidarė po smegenų žieve. Jos slėgis į smegenis 
sukėlė alpulį ir šiokį tokį psichikos sutrikimą. Atsi- 
peikėjęs jis, beje, prisiminė pavardę, bet negalėjo 
pasakyti nei amžiaus, nei gimimo metų. Supraskit, 
ponia Palmer, jeigu mes iškart neoperuosim... — 
dabar jis užgesino cigaretę, — tai jo būklė tik pa- 
blogės. 

— Taigi laukti nebūtų prasmės? 

— Taip. 

— Man regis, kad paprastas kraujo išsiliejimas 
savaime išnyksta. Po kiek laiko, — pridūrė ji abe- 
jodama. 

— Bet iki to laiko būtų pakenktos smegenys. 

— Ak taip, tiesa, — pasakė Julija ir dvejodama 
pagalvojo, nes balsiai to pasakyti nesiryžo, kad gal 
tokių pokyčių atsirado jau dabar. 

— Dabar, — paaiškino gydytojas, lyg perskaitęs 
jos mintis, — dar yra realus šansas visiškai pa- 
sveikti. 

Julija atsistojo. 

— Aš galiu jį pamatyti? 

Daktaras Bogneris pasižiūrėjo į rankinį laikrodį ir 
taip pat atsistojo. 

— Aš jus nuvesiu. 

Ir vėl juodu ėjo ilgais koridoriais, į dešinę, į kai- 
rę, vėl į dešinę, palypėjo dviem laipteliais aukštyn 
ir galop pro vienerias duris atsidūrė sterilioje pa- 

latoje. Ir štai Julija stovi prie vyro lovos. Ji išsi- 
gando ir, kad kiek, būtų garsiai sušukusi. Taip bu- 
vo pripratusi prie jo vešlių, geltonų, vos banguotų 
plaukų, o dabar galva buvo plikut plikai nuskusta. 

— Atsiprašau, aš net nepagalvojau, — pasakė 
daktaras Bogneris. — Man reikėjo jus įspėti. 

Ji numojo ranka į jo atsiprašymą. 

— Ne, ne, aš juk pati turėjau numanyti. 

Robertas, regis, kietai miegojo, jis atrodė ramus 
kaip kūdikis. | 

— Ar galiu pas jį likti? 

— Teoriškai taip, bet šiuo momentu jūs jam nie- 
kuo nepadėsit. Būtų geriau, jei pirma parvažiuotu- 
mėt namo. — Jis buvo labai taktiškas, bet Julija su- 
prato, kad atrodo tikra nevala. Ji tamsiai išraudo. 

— Operuosime jį rytoj anksti, — kalbėjo toliau 
daktaras Bogneris. — Taigi jis greičiausiai atsibus 
apie dešimtą valandą. Tad laiko turite sočiai. Pailsė- 
kit trupučiuką. 

— Taip, — sutiko Julija. — Ačiū, pone daktare. 

Gydytojas nulydėjo ją prie durų. 

— Ponia Palmer, — pasakė jis, — jei norit ką 
nors padaryti savo vyrui... 

— Taip? — paklausė ji ir viltingai pasižiūrėjo į 
gydytoją. 

— Pasimelskit už jį! 

Rytojaus dieną Julija namuose negaišo. Aštuntą 
valandą ji jau buvo Gaberzės klinikoje, labai išsi- 
puošusi, su rudu gabardino kostiumėliu ir šviesia 
šilkine palaidinuke, kruopščiai pasidažiusi 1r susišu- 
kavusi. Bet akys tarytum sumažėjusios po patinu- 
siais vokais — beveik visą naktį ji nemiegojo. 

Robertas jau buvo po operacijos, bet Julijos pas 
Jį neleido. Jai uždraudė labai valdinga seselė. Kai ji 
pasiteiravo daktaro Bognerio, niekur jo nebuvo. 

Tik tada, kai Robertą apžiūrėjo profesorius su 1š- 
tisu pulku gydytojų ir seselių, kuris kaip tik vizita- 
vo ligonius, Julijai buvo leista įeiti į vyro palatą. 

Profesorius, su kuriuo ji norėjo pasišnekėti, jai 
maloniai linktelėjo, bet trumpai tepasakė: 

— Viskas gerai, gerbiamoji. Sveikinu. — O pas- 
kui jis nuėjo tolyn su visa savo palyda. 

Julijai dabar jis nerūpėjo, ji nekantravo pamatyti 
vyrą. Jau buvo po vienuoliktos. 

Jis gulėjo aukštoje ligoninės lovoje, kurios gal- 
vūgalis buvo kiek pakreiptas. Veidas beveik tokio 
pat baltumo kaip ir tvarsčiai, dengiantys jo galvą. 
Žvilgsnis nelabai sąmoningas. Buvo aišku, kad jį 
dar veikia vaistai. 

— Ak Robertai, Robertai! — sukrėsta šūktelėjo 
Julija ir nežinia kodėl kaip tik dabar prisiminė: — 
O aš nieko tau neatnešiau! 

Jis šyptelėjo. 

— Kvailiuke! Rytoj atneši apelsinų, gerai? 

Ji prisitraukė kėdę ir paėmė kairę jo ranką, paly- 
tėti labai šaltą. 

— Kaip tu jautiesi? 

— Jie operavo man galvą. 

— Taip, aš Žinau. 

— Įsivaizduok, prakirto kaukolę. 

— Verčiau nebandysiu įsivaizduoti. Ir tu apie tai 
negalvok visą laiką. 

— O kaip aš čia apskritai atsidūriau? 

— Tu netekai sąmonės, ir aš iškviečiau greitąją 
pagalbą. 

— Nieko neprisimenu. 

— Aišku, kaip tu prisiminsi. 

— Paskambink į firmą. — Jo veide pasirodė iš- 
gąstis. — O gal jau paskambinai? 

— Net nepagalvojau. 

— Gerai, labai gerai. Nesakyk jiems, kad man su 
galva negerai. Pasakyk ką nors kita. 

Julija pamanė, kad jo liga galėtų būti laikoma ga- 
mybine trauma ir gal turėtų reikšmės saugumo tech- 
nikai, taigi „„Hercogo“ kadrų skyriui tikrai derėtų 
viską žinoti. Bet ji suprato, ko jis bijo, ir nenorėjo 
j0 dar labiau jaudinti. 

— Ką nors sukursiu. Negalvok apie tai. 

— Tik neprasitark, kad guliu Gaberzėje, gerai? 

— Nė vienu žodžiu neprasitarsiu, Robertai, pa- 
žadu. 

— Gerai. — Jis užsimerkė. — Labai gerai. 

Julija laikė jį už rankos, kol jis užmigo. O paskui 
ji ištipeno pro duris. 

Iš telefono būdelės klinikos vestibiulyje ji pa- 
skambino į „Hercogo“. susivienijimą ir paprašė pa- 
kviesti kadrų skyriaus viršininką poną Ukermaną, 
kurį pažinojo iš to susivienijimo surengtų švenčių. 
Jos skambutis jį maloniai nuteikė, jis aiškiai būtų 1l- 
giau su ja pasišnekučiavęs. Bet ji nesileido į kalbas, 
tik pareiškė, kad vyras gulįs- ligoninėje ir neatei- 
siąs į darbą. 

— Ojojoj, — pasakė Ukermanas, — ar jis labai 
serga? 

— Tikros diagnozės dar nėra, — pasakė Julija. — 
Gydytojai nežino, kiek laiko jis gulės. 

— Kaip negerai! Na ką gi, turėsiu pareikalauti ką 
nors laikinai jį pavaduoti. 

Julija jam net nedavė progos palinkėti jos vyrui 
greitai pasveikti, o paprasčiausiai pakabino ragelį. 

Paskui ji surinko savo kontoros Miunchene nu- 
merį. 

— Heide, — paprašė ji, — malonėk atšaukti vi- 
sus susitarimus artimiausiomis savaitėmis... visus, 

ar girdi? Ir pranešk į Ratingeną, kad aš turiu atidėti 
visas keliones pas klientus. 

Heidė iškart paklausė, kaip Julija ir tikėjosi: 

— Kas atsitiko? 

— Vyrui atsitiko nelaimė, bet jis jau sveiksta. 
Taigi nėra ko jaudintis. Tik šiuo momentu nenorė- 
čiau palikti jo vieno. Bet niekam to nepasakok, ge- 
rai? Pasakyk, kad aš išsinarinau ranką ir negalėčiau 
dabar vairuoti automobilio. 

— Tavo balsas nuvargęs. 

— Aš tokia ir esu. 

— Ar tikrai jam jau geriau? 

— Taip, bet turėčiau tau labai daug papasakoti. 

Ir šįkart Julija baigė pokalbį pirma, nė nepradėjus 
Heidei toliau jos kamantinėti. 

Namie Vinkelhofe ji vėl išsikraustė lagaminus ir 
rūpestingai vieną po kito sukabino drabužius į spin- 
tą. Paskui surinko — iš pat labo ryto ji apie tai net 
negalvojo — Roberto daiktus: skutimosi įrankius, 
pižamą, glaudes, muilą, dantų šepetuką, rankšluos- 
tį ir nosinių. Knygą, jau laikomą rankoje, ji vėl pa- 
dėjo. Jam tikriausiai nebus leidžiama skaityti, pama- 
nė Julija. 

Ji nesuko galvos, kad ši operacija pakenks jam 
kaip komersantui. Tai antrarūšis rūpestis. Ją kama- 
vo baimė, kad hematoma galėjo pakenkti jo smege- 
nims. Nežinojo, kokios bus tos operacijos pasek- 
mės. Ar jam pablogės atmintis? Gal jį ims ištikti 
įniršio priepuoliai? Kils beprotiškų minčių? Ją 
smaugė siaubas vien tai įsivaizdavus. Ar ji sugebės 
ištverti tokias operacijos pasekmes, ar jai užteks jė- 
gų. Juliją krėtė drebulys. 

Lankymo valandomis Julija vėl buvo pas vyrą. 
Džiaugsmingai šypsodama ji įėjo į palatą. 

Robertas padėjo į šalį ausinukes. 

— Siaubinga! — išsprūdo jam. 

Julijos šypsnys sustingo. Ji pamanė, kad gal jam 
ne visi namie, jeigu ją išvydęs jis šaukia „siau- 
binga“. 

— Muzika, transliuojama per ligoninės radiją, — 
paaiškino jis paskui, — ir garsas. Tikras nervų tam- 
pymas. 

— Šit kaip, — tepasakė Julija, bet jai nepaprąs- 
tai palengvėjo, ir tą iškart galėjai suprasti iš jos 
veido. 

— Tikriausiai jau pamanei, kad aš svaičioju? 

Iš pradžių ji ketino paprieštarauti, bet paskui su- 
metė, jog geriau prisipažinti. 

— Tikrai, — sutiko ji, — itin keistas pasisveiki- 
nimas. 

— Ar dabar aš turėsiu kuo tiksliausiomis svars- 
tyklėmis svarstyti kiekvieną savo žodį? — pyktelėjo 
jis. 

— Tu pernelyg jautrus, bet tai suprantama. — Ji 
pasilenkė prie jo, pabučiavo ir padėjo jam ant pilvo 
tinklelį apelsinų. — Puikūs, ar ne? Jeigu nori, iškart 
vieną tau nulupsiu. Bet pirmiausia išdėliosiu daik- 


tus, kuriuos atnešiau. — Ji viską sutvarkė. — Iš 
pradžių skusies ar valgysi apelsiną? — paklausė 
paskui. 

— O kodėl tu apskritai šiandien čia? 

Ji sutriko. 


— Argi nelaukei manęs? 

— Maniau, kad šiandien išvažiuosi į tą savo ke- 
lionę. 

Ačiū Dievui, jis neprarado atminties! 

— Atsisakiau, — paaiškino Julija. — Juk negaliu 
dabar palikti tavęs vieno. 

Jis suraukė kaktą. 

— Nežinau, ar teisingai pasielgei. Į savo specia- 
lybę ar šiaip į darbą tu juk labai rimtai žiūrėjai. 

— Aš ir dabar rimtai tebežiūriu, bet tik ne šitaip 
atsitikus. Visai nesvarbu, ar aš išvažiuosiu dabar, ar 
po kelių savaičių. — Ant naktinės spintelės ji pasta- 
tė apelsinų piramidukę. 

— Manim čia puikiai pasirūpins, — atkakliai te- 
betvirtino jis. 

— Aš tuo neabejoju. Bet tik aš viena žinau, kad 
tu Gaberzėje. Tai kelias savaites norėtum, kad nie- 
kas tavęs nelankytų? Beje, — ar jie tau jau sakė, 
kiek laiko gulėsi? 

— Dvi savaites, jeigu viskas bus gerai, anot pro- 
fesoriaus. 

— Na, pasaulis dėl šito nesugrius. 

— Bet paskui aš negalėsiu iškart pradėti darbo. 

— Aišku, ne. Nesuk dėl to galvos. 

Julija nulupo apelsiną ir taip atlenkė supjaustytą 
jo žievę, kad vaisius kaip išsiskleidusi lelija gulėjo 
ant nosinės, kuria ji buvo apsidengusi kelius. Ji dė- 
jo vieną po kitos apelsino skilteles Robertui į bur- 
ną, nors tas ir gynėsi. 

— Aš pats galiu pavalgyti. 

— Taip, žinau. Bet leisk man. Tai man malo- 
numas. 

Jai tikrai buvo smagu jį maitinti, lepinti ir popin- 
ti. Ji nuvalė jam lūpas ir smakrą, dailiai nuskuto 
veidą, paskui ištepė kremu ir pirmąkart pasijuto mo- 
tina. Jų santykiai įgijo intymumo, visiškai kitokio 
nei ji buvo patyrusi iki šiol. 


Julija jau svarstė, kaip gauti Robertui kuo neutra- 
lesnę pažymą apie ligą. Ji paprašė pagalbos dakta- 
rą Vilkovskį, kuris labai domėjosi Roberto liga ir 
liepė Julijai pasakoti viską, ką tik toji sužinodavo. 

Jis labai džiaugėsi, kad teisingai nustatė diagnozę, ir 
Julija jam dar sykį padėkojo. 

— Bet nieko nerašykit apie operaciją! — papra- 
šė ji. — Būtų labai nesmagu, jeigu visi sužinotų, 
kad jam buvo operuojama galva. Juk jūs žinot, ko- 
kie yra žmonės. Gal po kelių mėnesių pats Rober- 
tas į tai ims žiūrėti kitomis akimis. 

— Bet jeigu tai gamybinė trauma... 

— O kas gali tiksliai žinoti? Vyras apskritai nie- 
ko neprisimena. 

Daugiau jai nereikėjo aiškinti — gydytojas ją su- 
prato. 

— Commotio cerebri, — tarė jis, — tai pakanka- 
mai neutrali diagnozė. 

— O ką tai reiškia? 

— Smegenų sukrėtimas. Jūsų vyras galėjo pa- 
slysti vonioje. Kai yra commotio cerebri, tuoj po 
sužeidimo simptomai ryškiausi, o praėjus kiek lai- 
ko išnyksta be jokių pėdsakų. — Jis pabrėžtinai pa- 
kartojo: — Be jokių pėdsakų. Apie tai galit pasi- 
skaityti bet kokioje medicininėje enciklopedijoje. 

Julijai labai palengvėjo. Namie ji įdėjo pažymėji- 
mą į voką, dar parašė kelias eilutes mašinėle, o pas- 
kui laišką išsiuntė susivienijimo kadrų skyriaus virš- 
„ninkui. 


Robertas sveiko be jokių komplikacijų, Julijos 
galva, net pernelyg greitai. Tik praėjus kelioms die- 
noms po operacijos jam buvo leista atsikelti, vie- 
nam nueiti į tualetą ir nusiprausti. Prieš išrašomas iš 
ligoninės jis dar turėjo būti labai rimtai ištirtas, tie 
tyrimai jam buvo nemalonūs, ir Robertas burbėjo. 
Ligonis jis buvo nekantrus, taigi Julija nepaprastai 
apsidžiaugė, kai galėjo jį parsivežti namo. 

Galva Robertui jau buvo nurišta, siūlės odoje už- 
gijo, siūlai buvo ištraukti, plaukai vėl ataugo, bet 
kol kas jie nebuvo tokie tankūs ir vešlūs. Julija nu- 
pirko jam kepuraitę su snapeliu, kuri labai tiko. Ir 
vis dėlto toks jis nenorėjo grįžti į Vinkelhofą. Todėl 
Julija suorganizavo taip, kad išsivežė jį iš Gaberzės 
su visais lagaminais ir apgyvendino Aiblingo kuror- 
te, kur jis pagaliau turėjo pailsėti. Ji pabuvo su juo 
ten kelias dienas, kol Robertas priprato. Paskui jai 
pabudo įprastinis nerimas. Ji panoro, o ir turėjo pa- 
sirūpinti darbo reikalais. Pasiryžo 1š pradžių, nepra- 
nešusi, apsilankyti modelių namuose Aukštutinėje 
Bavarijoje, taigi vėlų vėliausiai vakare ji vėl galėjo 
grįžti pas Robertą. 

„Šterno mados namuose“ prie Tėgerno ežero jos 
laukė nemaloni staigmena. 

Direktorė, protinga ir maloni, be abejo, labai ele- 
gantiška moteris, su kuria Julija jau daug metų pa- 
laikė gerus santykius, nevertė jos ilgai laukti. Ji pri- 
ėmė ją nedidelėje kontoroje tuoj už pardavimo salės 
ir pavaišino puodeliu kavos. Julija iškart pasijuto 
savoj stichijoj ir jau norėjo kaip paprastai nukreip- 
ti kalbą į asmeninius reikalus ir apyvartą, bet tada 
jai ir buvo pranešta toji naujiena. 

— Po teisybei, — maloniai pratarė ponia Štern 
prisidegdama cigaretę, — aš jūsų nė nelaukiau. 

— Aš labai atsiprašau, kad užgriuvau šitaip neti- 
kėtai, — paskubėjo įsiterpti Julija. 

— Ne, visai nesvarbu. Tik mat pas mane ką tik 
buvo jaunasis jūsų bendradarbis. 

Julija pamanė blogai išgirdusi. 

— Na, tas vaikinas, kuris talkino jums Miunche- 
ne, — pabandė padėti jai direktorė. 

Julijai tarytum kas būtų smogęs į veidą, ji pasi- 
stengė neparodyti pasipiktinimo. 

— Ponas Noineris? — pasitikslino ji. 

— Taip, turbūt. Tikriausiai tokia jo pavardė. Aš 
neįsidėmėjau. 

Kad laimėtų laiko, Julija užsimetė koją ant kojos. 

— O ar jis sakė esąs mano bendradarbis? 

— Argi ne? — Ponia Štern giliai patraukė dū- 
mo. — Na, jeigu aš teisingai prisimenu, tai jis pa- 
sisakė atvykęs iš firmos „Pro vobis“. 

— Taip, tiesa. Jis dirba toje firmoje. 

— Na, tai aš labai džiaugiuosi. Jau 'maniau, kad 
suklydau. Aš jam šį bei tą užsakiau. Pas mus pui- 
kiai perkami tie poilgiai kaimiško stiliaus sijonai. 

Ponia Štern užgesino cigaretę, ir Julija suprato, 
kad jai metas nešdintis. Juo labiau kad nebebuvo 
apie ką kalbėti. Vienas kitas širdingas atsisveikini- 
mo žodis, klausimas apie išnarintą Julijos ranką — 
Julija kone buvo apie ją visai pamiršusi, — 0 pas- 
kui ji vėl atsidūrė gatvėje. 

Juliją apėmė toks pasiutimas, kad vėl sėdėdama 
prie automobilio vairo neišdrįso iškart važiuoti. Šir- 
dis, regėjos, iššoks iš krūtinės, rankos drebėjo. Ji 
troško suklykti visa gerkle. Negalėjo blaiviai mąs- 
tyti, galvoje sukosi tiktai žodžių nuotrupos. 

Noineris! Tas įžūlėlis! Rezga intrigas! Ir jos še- 
fuojamose srityse! Elvira tikrai žino viską. Tai ji pa- 
siuntė jį? Niekuomet nebūtų pamaniusi! 

Praėjo nemažai laiko, kol Julija šiek tiek nusira- 
mino. Svarstė, ar skambinti į Ratingeną ir pareika- 
lauti, kad Elvira Hagen pasiaiškintų. Bet paskui ji 
apsigalvojo neskambinti, nes tai būtų neprotinga, o 
gal ir pernelyg skubota. Ji dar neturėjo įrodymų. 
Gal Noineris užsuko į „Šterno mados namus“ atsi- 
tiktinai, juk ir taip galėjo būti. 

Ji nuvažiavo toliau į Vyzės kurortą ir įėjo į par- 
duotuvę, kur „Pro vobis“ tiekdavo savo gaminius. 

Numanydama, kas čia jos laukia, atitinkamai elgė- 
si. Ji pastovėjo parduotuvėje, kol moteriškų drabu- 
žių skyriaus vedėja aptarnavo klientę. 

— Aš užsukau labai trumpam, ponia Hofmeister, 
nenoriu ilgai jūsų trukdyti. Noriu tik paklausti: kaip 
sutarėt su ponu Noineriu? 

Pardavėja pagalvojo. 

— Jūs kalbat apie tą jaunuolį? Gerai, labai gerai, 
ponia Palmer. Tik, jeigu atvirai, tai aš jo trupu- 
tį... — ji gūžtelėjo pečiais: — ... nežinau, kaip čia 
tiksliau pasakius. 

Julija nusišypsojo jai. 

— Supratau. Mano santykiai su juo irgi tokie pat. 

Po šio pokalbio Julija kiek atkuto. Šįkart ji neap- 
sižioplins. Ji nuėjo į paštą ir paskambino į savo 
kontorą Miunchene. Labai ramiai ir trumpai prane- 
šė Heidei, ką sužinojusi. 

— Negirdėtas daiktas! Neįtikėtina! Kodėl jis taip 
padarė? — įniršo Heidė. 

— Aš tokia pat įsiutusi kaip ir tu, — atsakė Ju- 
lija, — bet mums reikia išlaikyti šaltą protą. Jeigu 
Jis važiuoja mano maršrutu, tai pirmiausia lankysis 
pietų Vokietijoje, o paskui Šveicarijoje. Pabandyk 
labai atsargiai išsiteirauti. Žiūrėk, kad nieku gyvu 
nebūtų aišku, jog smerki jo elgesį. Apsimesk, kad 
viskas gerai. 

— Man bus velnioniškai sunku. 

— Ak, tu neapsijuoksi, mieloji. O paskui prašom 
man paskambinti į poilsio namus, na, darbo gale. 

— Per tokį trumpą laiką nieko nesužinosiu. 

— Skambink nebūtinai į visus modelių namus. 
Vieno kito skambučio pasirinktinai turėtų pakakti. 
Tik be faksų. Niekur neužfiksuosime šito reikalo. 


Robertas į visa tai pasižiūrėjo gana ramiai. 

— Suprantu, kad jautiesi pažeminta. Bet gal El- 
vira norėjo tik palengvinti tau darbą ir todėl pasiun- 
tė Noinerį. Pats savaime jis tikrai nebūtų šitaip el- 
gęsi1s. 

Susikabinę už parankių jie vaikščiojo po poilsio 
namų parką. Didžiuliai seni medžiai apsiklėtė pir- 
mąja pavasario žaluma, kruopščiai išpurentose lys- 
vėse žydėjo narcizai ir varpeliai. 

— Džiaugiuosi, kad tu su manim, — nei iš šio, 
nei iš to, pasakė Julija. 

— Kas čia tau dabar šovė į galvą? 

— Taip sau. Rimtai pasižiūrėjus, tai tu ką tik pa- 
sprukai iš giltinės nagų. Būtų galėję ir kitaip baig- 
tis. Bet tu esi čia, ir mudu galime viską aptarti. O 
argi ne tai pats svarbiausias dalykas. Argi gali būti 
koks palyginimas su nemalonumais darbe? 

Jis švelniai spustelėjo jai ranką. 

— Išmintinga šneka, mieloji ponia Palmer. Bet tie 
nemalonumai kartais visiškai nukamuoja. Pabandyk 
apie juos negalvoti! 

— Ir kodėl jie taip padarė! Nieko nesuprantu! 

— Tu pasakei, kad išsinarfinusi ranką, taip? 

— Man rodės, kad prie tokio atsakymo nelabai 
prikibsi. 

— Taip ir yra. Bet nelabai aišku, kada sugyja iš- 
narinta ranka. Jie ne tik rūpinosi tavim, bet ir bijo- 
j0, jog negalėsi toliau laikytis susitarimų, kad tau, 
taip sakant, išslys 1š rankų visi planai. 

— Tai ir tu manytum, jog man šitaip gali atsi- 
tikti? 

— Aš tai ne, bet Elvira gal taip ir mano. 

— Ji mane pernelyg gerai pažįsta. Kai šitiek metų 
kartu darbavomės? 

— O gal jaunasis išsišokėlis ją prispyrė pasiųsti 
į kelionę. Šitoks variantas man būtų įtikimiausias. 

— Bet ji galėjo bent manęs paklausti, nors jau 
pasakyti. 

— Prisimink! Tavęs beveik nebuvo namie. 

— Bet aš turiu kontorą ir sekretorę. 

— O gal Heidė žinojo. 

— Ne, ne, ne. Ji būtų kitaip su manim kalbėjusi. 
Puiku, jeigu tau taip atrodo — aš vėl ją paklausiu. 


Julija neklydo. Firmos „Pro vobis“ vadovybė nie- 
ko nepranešė ir jos sekretorei apie planuojamą Han- 
so Georgo Noinerio kelionę. Bet ji išsiteiravo, kad 
Noineris nuvažiavo iki Tyčino, taigi visa tai prane- 
šė Julijai telefonu. 

— O ko dabar imtis? — paklausė Julija. 

— Pasidarbuok Austrijoje, — pasiūlė Rober- 
tas, — pradėk nuo Zalcburgo. 

— Tuomet aš greičiausiai kur nors susitiksiu su 
Noineriu, o tada tai būtų labai nesmagu, — paprieš- 
taravo ji. 

— Jam, o ne tau! — spyrėsi Robertas. 

Julija negalėjo išaiškinti vyrui, kaip nekenčia 
Noinerio ir kokia jaučiasi bejėgė. 

— Gerai, pabandysiu, — atsiduso ji. — Išvažiuo- 
siu rytoj anksti. 

Dar niekuomet Julijos taip nebuvo iškankinusi jo- 
kia kelionė. Žinoma, ji tvirtino sau, kad Noineris 
pirma jos pasieks Lincą, jeigu Heidė atsekė jį pėd- 
sakais iki Tyčino. Bet nieko tie tvirtinimai nepadė- 
jo. Iš pat pradžių ji jau buvo nusiteikusi, kad juodu 
susitiks. Ji gyvai įsivaizdavo jo piktą vypsnį ir per- 
dėtai mandagų elgesį. Naktį blogai miegodavo, vis 


117 


galvodama, ką jam pasakys ir kaip išdės jį į šuns 
dienas. Ir ji rimtai bijojo, kad pralaimės. 

O iš tikrųjų juodu prasilenkė. Apsukusi didžiuliu 
lankstu Vieną, Insbruke ji sužinojo, kad Noineris 
čia jau lankęsis. Gal jis dar tebebuvo mieste, kur ji 
tiekė prekes dviem parduotuvėms, gal jau išbildėjęs 
tolyn. Ji neieškojo jo, o staiga nutraukė savo kelio- 
nę, grįžo į Aiblingo kurortą, kur kaip tik baigėsi po- 
1lsio laikas Robertui. Abu kartu jie parvažiavo į 
Vinkelhofą. 

Tuo tarpu Robertui jau buvo ataugusios smulkios 
geltonos garbanėlės. Julijai jis atrodė juokingas, 
kaip nukirptas ėrytis. Tačiau jo randų nebebuvo ma- 
tyti. Taigi jis vėl galėjo pradėti darbą „„Hercoge“. 

Miunchene jiedvi su Heide pasitarė, ko griebtis. 
Bet abi nelabai ką sugalvojo, tik dar labiau pakurstė 
viena kitos pyktį. Tas laikas, kai dar būtų galėjusi 
telefonu pasiskųsti Elvirai Hagen, buvo praėjęs — 
jau nekalbant apie tai, kad Julija buvo tikra, jog to- 
kių klausimų telefonu neapsvarstysi. Būtų geriau 
pasišnekučiuoti su Elvira akis į akį. Taigi ji palū- 
kėjo, kol bus galima pasiimti kitą kolekciją. Tada 
dviem dienom anksčiau, nei buvo sutarta, atvažiavo 
pas Elvirą Hagen. 

Viršininkė priėmė ją nepaprastai maloniai. 

— Labai gerai, kad atvažiavai pirmoji, Julija. — 
Ji nežiūrėjo į Juliją, jos akys lakstė. — Manau, tu- 
rim kai ką aptarti. 

— Taip ir man atrodo. 

— Norėtum vyno? 

Pokalbis vyko dideliam, itin solidžiai apstatytame 
kambaryje su aliejiniais paveikslais paauksuotuose 
rėmuose, originaliais persiškais kilimais ant grindų 
parketo ir masyviais odiniais krėslais, kur Hagenai 
paprastai priimdavo suvažiavusius savo atstovus. 

Julija padėkojusi atsisakė. 

— Na, tau leidus, aš įsipilsiu. — Elvira šliūkšte- 
lėjo sau į taurę ir ėmė girsnoti. 

— Tu žinai, kas atsitiko? — tarė Julija, bet tai 
nebuvo klausimas, o tik fakto konstatavimas. 

— Tu susižeidei. 

— Aš ne apie tai. Ponas Noineris leido sau važi- 
nėti po mano sritį. 

— Mes nemanėme, kad tu taip greitai atsigausi. 

— Tai atsiprašymas? Tu juk žinai, kad keli jauni 
žmonės — beje, puikūs žmonės — gali mane pava- 
duoti. Jeigu būtų reikėję mane pakeisti, aš būčiau 
pasiuntusi vieną iš jų. 

Elvira užsimetė koją ant kojos. 

— Bet tai naujokai, ar ne? 

— Šiaip ar taip, jie dirba ilgiau negu Noineris. 

— Bet jis pažįsta mūsų klientus. 

— Kur nepažins, jeigu tu užkorei man jį ant 
sprando. 

— Tik jau nesakyk, kad jis tau nepadėjo. 

— Jis man įkyrėjo iki kaklo. Bet ne tai svarbiau- 
sia. Čia kalbama apie mano klientūrą. Jis neturėjo 
teisės pas juos landžioti. 

— Kiekvienas turi teisę įciti į parduotuvę — O 
gal aš klystu? Kiek žinau, jis niekur nepasisakė esąs 
tavo bendradarbis, o tik mūsų firmos atstovas, toks 
jis iš tiesų ir yra. 

— Elvira, maldauju, nebūk tokia išradinga! Tu 
kaip ir aš kuo puikiausiai Žinai, kad tokie mano 
klientų lankymai yra tikrai nederami. 

— Na taip, gal, — sutiko Elvira, — bet vis dėl- 
to jie mums atnešė šiokios tokios naudos. — Ji 
trumpai žvilgtelėjo į Juliją. — Aišku, mes tau kaip 
nors atlyginsime žalą. 

— Man tikrai įdomu, kaip jūs tai padarysit. Jūs 
sumažinot mano klientų pasitikėjimą manim. Šito 
niekaip neatitaisysi. 

— Ak Julija, nebūk sentimentali. Kokie niekai — 
pasitikėjimas versle! Hansas Georgas Noineris, ku- 
rį „tavo klientūra“ anot tavęs, vos pažįsta, parvežė 
kur kas daugiau užsakymų nei tu per paskutinį se- 
zoną. 

Julija pajuto, kad netrukus „nebesusivaldys. 

— Bet jis nebuvo įgaliotas! — pareiškė ji iš pas- 
kutiniųjų tvardydamasi. 

— Tai nesvarbu, įgaliotas ar ne. Yra užsakymai, 
1r tik jie mums kai ką reiškia. 

Julija pasilenkė į priekį. 

— Ne, nieko jie nereiškia! Tu puikiai žinai, kad 
jeigu klientams įperši daugiau, nei jie sugeba išpar- 
duoti, paskui viskas skaudžiai atsiliepia. Kitą sykį 
jie užsakinės nepaprastai atsargiai. 

— O gal ir ne. Laikas parodys. Šiaip ar taip, aiš- 
kus vienas dalykas: mūsų jaunasis vyriškis pardavi- 
nėja geriau negu tu. 

Julija ėmė gaudyti orą. 

— Ir nėra čia kuo stebėtis, — be jokio pasigailė- 
jimo varė toliau Elvira. — Paskutiniu laiku tu pra- 
radai formą. Tai atitinka mūsų stebėjimus, kuriuos 
patvirtino Noineris, nors tai mums ir nebuvo jokia 
staigmena. 

Į tai būtų buvę galima tiek daug kuo paprieštarau- 
ti, kad Julija iš pradžių net nerado žodžių. 

— Bet tai paprasčiausiai netiesa, — galop ėmė 


gintis ji. — Man niekuomet nebuvo minuso. 
— Bet tai visiškai nieko nereiškia, — spyrėsi El- 
vira. — Nepyk, Julija, jau seniai norėjau su tavim 


šnektelėti. Tavo sugebėjimas parduoti yra vis toks 
pat, sutinku, bet mes turime teisę tikėtis, kad tu par- 
davinėtum kur kas daugiau. 

— Bet aš juk nekalta! — Julija dar norėjo pridur- 
ti, kad „Pro vobis“ dažnai atsiųsdavo prekes perne- 
lyg vėlai arba ne tas, kad kartais netikdavo modeliai 
ar spalvos ir kad dėl to perkamumas, aišku, suma- 
žėdavo. Bet paskui ji pasiryžo galutinai nesusikirs- 
ti. Gal ji nesitikėjo, kad privers Elvirą įsiusti. 

— Tu pati puikiai Žinai, kaip yra, — tepasakė 
ji. — Vis daugiau firmų atsiranda rinkoje, konku- 
rencija vis stiprėja. 

— O tu nieko nepaisydama dirbi pagal senus me- 
todus. Kad šiandien sektųsi, reikia būti agresyviam, 
o tu ne tokia. Tu nepasitiki savim. O į klientus krei- 
piesi tokiu balsu: „Prašom atleisti, kad aš apskritai 
esu gimusi!“ 

Julija nepajėgė susilaikyti, ir akis jai užplūdo 
nuoskaudos ašaros. 

— Netiesa! 

— Tiesa, Julija. Anksčiau tu buvai kupina ryžto ir 
savigarbos. Bet kokia tu dabar? Pasižiūrėk į veidro- 
dį! Kiek tau metų? Apie trisdešimt penkerius, ar ne? 
O tau būtų galima duoti penkiasdešimt. 

— Dabar man buvo sunkus metas, — dusliu bal- 
su pasakė Julija, — o Noinerio elgesys irgi kaina- 
vo man ne vieną bemiegę naktį. 

— Gal 1r darbas kainuoja tau pernelyg daug laiko 
1r nervų. Mums reikia žmogaus, kuris būtų atsida- 
vęs „Pro vobis“ firmai kūnu ir siela. Mudu su vy- 
ru tikrai dėl tavęs labai jaudinamės. Dabar tau rei- 
kia poilsio ir ramybės. Todėl geruoju tau siūlau — 
tik prašom nesuprasti manęs klaidingai — atsisakyk 
atstovauti „Pro vobis“ firmai! 

— Kaip? — netikėdama paklausė Julija. 

— Tu puikiai mane supratai. Kol kas mes dar ne- 
sam pastebėję, kad tu neprigirdi. Norime išsiskirti 
su tavim geruoju. 


121 


— Aš turiu kontraktą. 

— Taip, turi. Bet ko jis vertas, jeigu mums tavęs 
nebereikia? Aišku, jeigu nori, gali paduoti mus į 
teismą. Svarbu tik, kas turi daugiau šansų laimėti. 

— Argi jūs paprasčiausiai išmesit mane į gatvę. 

— Tik jau nedramatizuok! — Elvira vienu mau- 
ku išmetė savo taurę ir padėjo ją ant stalo. — Mes 
ketiname pasielgti su tavim kaip tik atvirkščiai: tai- 
kiai išsiskirti. 

Julija nebepratarė nė žodžio, turėjo valdytis, kad 
neapsipiltų ašaromis Elviros akyse. 

— Na, pagaliau protingai apsvarstyk! — kalbėjo 
Elvira toliau, jai net balsas suvirpo iš draugišku- 
mo. — Jeigu teismas ir pripažins, kad tu teisi — 
nors, atvirai kalbant, tai tuo aš tikrai labai abejo- 
ju — kaip galėtum tu dirbti mums ir su mumis, pui- 
kiai žinodama, kad mums tavęs nebereikia? Kaip 
įsivaizduoji mūsų bendradarbiavimą? Nemanau, kad 
tai turėtų bent kokią prasmę. 

Julija atsisėdo tiesiai kaip Žvakė. 

— Žinok, Elvira, aš nesiduosiu taip be niekur 
nieko išmetama už borto — šitaip ne! Aš kreipsiuos 
į teismą. Tu manęs neišgąsdinsi. Išlaidų aš irgi ne- 
bijau, nes galų gale viską apmokėsit jūs — pralošu- 
sieji. 

— Bet, Julija, mieloji, šitaip toli mudvi neturėtu- 
me nueiti. Mes sumokėsim tau apvalią sumelę ir, iki 
baigsis kontrakte nurodytas laikas, tu ir toliau viską 
organizuosi iš savo kontoros Miunchene. Tą daryti 
tu puikiai sugebi. Tik daugiau nebevažinėsi į kelio- 
nes ir į muges. Turėsi progos atsidėti savo vargšui 
vyrui. 

Julijai kilo siaubinga mintis. 

— Mano vargšui... kam? — šūktelėjo ji nesusi- 
valdžiusi. 


122 


— Tik tu nesijaudink, mieloji! — nuramino Elvi- 
ra. — Galų gale, kokia čia gėda sirgti! 

— Bet Robertas sveikas. Jis puikiai jaučiasi! 

— Niekuomet negali būti toks tikras dėl žŽmo- 
gaus, kuris gulėjo Gaberzėje. 

Julija išblyško. | 

— Žinau, apie ką tu galvoji, — pareiškė Elvi- 
ra. — Įtari vargšelę Heidę Lam. Bet garantuoju tau, 
kad čia ji niekuo dėta. Robertas juk nebuvo vienin- 
telis pacientas toje, na, sakykim, nervų klinikoje. 
Pasielgėt, švelniai tariant, naiviai, bandydami tai nu- 
slėpti. 

Julija vėl suėmė save į nagą. 

— Dabar mes kalbamės ne apie Robertą, — tvir- 
tu balsu pasakė ji. 

— Ak, atleisk! Aš tik maniau, kad tau būtų sma- 
gu skirti jam daugiau laiko. 

— Suklydai! Jam manęs nereikia, nes jis vėl 
dirba. 

— O „Hercoge“ žinoma apie... — Elvira specia- 
liai patylėjo. — ... šitą jo ligą? 

— Rodos, tu mums grasinti. 

— Ką tu! Aš tik noriu įspėti, kad pagrindas tau 
po kojų ne visai tvirtas. Teismo metu viskas galėtų 
išaiškėti. 

— Robertui buvo hematoma, o ne auglys ar silp- 
naprotystė. Po operacijos jis visiškai pasveiko. Tei- 
sybė, jis nenori, jog apie jo ligą būtų skalambijama 
visais varpais. Bet jeigu kova bus žūtbūtinė, tai jis 
turės irgi su tuo susitaikyti. Galų gale jis juk mano 
vyras. 

— Tu tikra, kad jis ištvers? 

— Taip. 

— Taigi tu pasiryžusi paduoti į teismą firmą? 

— Taip. 

Abiejų moterų pilni neapykantos žvilgsniai susi- 
kryžiavo. Elvira pirmoji nusuko akis. 

— Jeigu norit manim atsikratyti, tai neužkrausit 
man ant pečių nuobodžios rašliavos. Reikalauju ati- 
tinkamos kompensacijos. 

— Prašom pasakyti, kaip tu įsivaizduoji tą „ati- 
tinkamos“? 

— Mano kontraktas dar galioja daugiau negu me- 
tus. Būsiu geraširdė, taigi skaičiuokime metus. Su- 
mokėkit man tą sumą, kurią būčiau uždirbusi pas 
jus vidutiniškai per metus. 

Julija vėl atsigavo po staigmenos, kurią patyrė, 
išgirdusi, kad yra atleidžiama. Ji kovojo kaip liūtė. 
Buvo pasiryžusi nieku gyvu nenusileisti nė per na- 
go juodymą. 

Elvira Hagen nesitikėjo tokio pasipriešinimo. Ji 
pasidavė, nors per tą laiką aiškiai suprato, kad fir- 
ma patirs nuostolių. Būtų buvę kur kas protingiau ir 
pigiau toliau leisti atstovauti Julijai „Pro vobis“. Bet 
tuo laiku abi moterys jau buvo taip susipykusios, 
tad kelio atgal nebebuvo, jeigu nė viena nenorėjo 
prarasto orumo. 

Taigi Julija nugalėjo. Bet pergalės vaisiai jai ap- 
karto. Ji suko galvą, ar tikrai pasidarė tokia prasta 
darbininkė, jog jos šitaip troško atsikratyti? Ji pri- 
sipažino, kad kai kurie Elviros argumentai tikrai ne 
be pagrindo. Ilgainiui ji ėmė mažiau pasitikėti savi- 
mi, gal ir dėl to, kad pati sau ėmė nebepatikti. Nors 
verslininkai, su kuriais ji turėjo reikalų, buvo ir vy- 
resni — retai kada pasitaikydavo jaunų Žmonių, — 
jai visi rodėsi kur kas geriau išsilaikę negu ji. 

Šis kartus suvokimas ir privertė ją pasiryžti kos- 
metinei operacijai. Kai ji vėl atrodys jauna — 0 tuo 
ji tikrai tikėjo, — tai jauna ir jausis. Šiaip ar taip, 
energijos ir polėkio jai niekuomet netrūko. 

Taigi Julija buvo toli nuklydusi į praeitį, kol ga- 
lop prisiartino ta didžioji diena, kai jai buvo leista 
pasižiūrėti į save veidrodyje. 

— Labas rytas, ponia Palmer, — pasisveikino 
Heidruna, mylimiausia Julijos seselė, smagiai eida- 
ma į palatą. — Šiandien! Vedu jus pas profesorių. 
Bet iš pradžių truputį pasigražinsime, ar ne? 

Julija markstėsi nuo dienos šviesos. Tuo tarpu jos 
akys buvo jau taip aprištos, kad ji galėjo matyti pro 
plyšį. Galėjo pati atsigerti iš puodelio su snapeliu ir 
net nusimaudyti vonioje. Bet skaityti ar Žiūrėti tele- 
vizorių jai nebuvo leidžiama; būtų buvę pernelyg 
sunku ir ne kažin koks malonumas. Kol ji tvarkėsi, 
seselė Heidruna išėmė jai iš spintos švarius nakti- 
nius marškinius, pačius mėgstamiausius, iš šviesaus 
šilko su plonais mezginiais palei iškirptę. 

Aišku, Julija negalėjo ištverti labai atsargiai nepa- 
sičiupinėjusi smakro ir odos palei akis. Bet ji maža 
ką suprato, deja, apčiuopė tik nedidelius patinimus. 
O virš praustuvės nebuvo jokio veidrodžio. Sykį ji 
1lgai, vis labiau nusimindama ieškojo savo veidro- 
dėlio. Nenorėjo tikėti, kad kas nors paėmė jį iš ran- 
kinės ar iš kosmetinės. Tačiau skųstis ji nedrįso. 

O dabar širdis jai daužėsi kaip patrakusi. Julija 
klaikiai bijojo, kad kas nors bus ne taip. Ji tikėjo 
profesorium Kelermanu. Tiesiog turėjo juo tikėti, 
kad neišprotėtų. Jis jau kelis kartus tikrino, kaip 
jam pavyko operacija — tai negi kaip nors nebūtų 
išsidavęs, jeigu kas nors būtų buvę negerai? O jei- 
gu kas nors ne taip, tai kam tas didysis spektaklis, 
kai jai bus nurišamas veidas? Ji apsirengė švariais 
naktiniais marškiniais ir prie jų tinkančiu chalatu. 

Seselė Heidruna apmovė jai perlonines kojines iki 
kelių. 

— Kad neperšaltumėt, ponia Palmer. Tai gali il- 
giau užtrukti. 

Ar jie drįstų šitaip ruošti ją pasirodymui, jeigu ti- 
kėtųsi nusivylimo? Niekuomet, pamanė Julija. Bet ji 
vis tiek bijojo. 

Seselė Heidruna jai nusišypsojo. 

— Galit truputį ir pasijaudinti, ponia Palmer, tai 
normalu. 

— Ramiai sakykit, kad aš esu juokinga. 

— Ne, apskritai tai ne. Mačiau pacienčių, kurios 
dar labiau nesivaldė. Jos net akies krašteliu nedrįso 
pasižiūrėti į veidrodį. 

— O aš negaliu sulaukti tos akimirkos! — susi- 
jaudinusi atsakė Julija. 

— Na, matot, tai visai normalu. 

Heidruna nuvedė Juliją į laukiamąjį prie profeso- 
riaus kabineto. 

— Valandėlę, — tarė ji, — manau, jis iškart jus 
priims. 

Laukiamasis buvo tuščias kaip visuomet, kai čia 
ateidavo Julija. Tikriausiai šitaip pacientės saugo- 
mos nuo smalsumo ir apkalbų, pamanė Julija. 

Seselė Heidruna spustelėjo jungtuką, matyt, 
skambučio. Kabineto durys atsidarė ir pasirodė pro- 
fesorius Kelermanas. Jis buvo aukštaūgis, švariai 
nusiskutęs, o veido bruožai tokie taisyklingi, kad 
Julijai net buvo kilę minčių, jog profesorius, matyt, 
irgi pasidaręs operaciją. 

— Maloningoji ponia, — nuoširdžiai pasveikino 
jis Juliją ir paėmė ją už abiejų rankų. — Kaip jau- 
čiatės? 

— Labai jaudinuosi. 

Jis nusijuokė. 

— Čia tai bent sąžiningas atsakymas. — Jis at- 
sisveikindamas linktelėjo seselei Heidrunai, už kai- 
rės rankos įsivedė Juliją į kabinetą ir pasodino į 
krėslą. 

Julija atsisėdo. 

Seselė, kurios Julija tematė tik baltą chalatą ir ru- 
dus plaukus, įjungė prožektorių, kad šviesa kristų 
tiesiai Julijai ant veido. 

— Ak, man žilpina akis! — sušuko ji ir užsi- 
merkė. 

Ji išgirdo malonų profesoriaus balsą. 

— Galit būti užsimerkusi, gerbiamoji. Netrukus 


praeis. 
Julija pajuto, kai šilti pirštai ėmė čiupinėti jos 
tvarsčius — profesoriaus ar jo pagalbininkės? 


Tvarsčiai vienas po kito krito jai nuo veido. 

— Jaučiuosi kaip vikšras, besiritąs iš kokono, — 
tarė Julija. 

— Ne vikšras, — pataisė ja profesorius, — o dai- 
li peteliškė. — Pirštų galiukais jis perbraukė jai 
odą. — Nepriekaištingai, — sumurmėjo jis, — nei 
pridėsi, nei atimsi. — Jis paprašė, kad padėjėja iš- 
jungtų prožektorių. 

Julija pagaliau išdrįso atsargiai praverti akis. Pro- 
fesorius stovėjo prie pat jos, su lupa rankoje, ir šyp- 
sojo. 

— Duokit man veidrodį! — tyliu balsu paprašė 
Julija. 

Seselė, regis, tik ir telaukė šio prašymo. Ji pa- 
laikė didelį rankinį veidrodį kiek toliau Julijai nuo 
veido. 

Julija įsivaizdavo, kad po operacijos atrodys ge- 
riau, bet šito nesitikėjo. Jos veido oda buvo lygi ir 
skaisti kaip jaunystėje, akys didelės ir plačios. Ji 
vėl atrodė beveik kaip jauna mergina, tik ne visiš- 

kai. Nebeatgavo nekaltumo ir naivumo. Gražus ly- 
gus veidas dabar atrodė subrendusios moters. 

— O! — tegalėjo pratarti priblokšta Julija. 

— Atrodot nuostabiai, ar ne? — patenkintas pa- 
klausė profesorius Kelermanas. 

— Tikrai nuostabiai, — kaip aidas atkartojo jo 
žodžius seselė. 

Julija jautėsi pakerėta, beveik kaip sapne. 

— Nieko nesuprantu, — sumikčiojo ji. 

Nors ir matė, kad operacija pavyko, ji vis dėlto 
nepatikėjo savo akimis. Tarytum gražusis atvaizdas 
netrukus turėtų išnykti. 

— Arčiau! — pareikalavo ji. — Prašom patraukti 
arčiau veidrodį, labai arti! 

Kai veidrodis buvo tiek arti, kad beveik galėjo 
durti į jį nosimi, Julija pastebėjo ant skruostų mažu- 
lyčius raudonus taškelius. 

— Tai randai! — paaiškino profesorius. — Po 
kelių savaičių jie pabals, o paskui visai išnyks. To- 
kių pat randų yra ir po smakru. — Julija atkišo 
smakrą, ėmė sukioti į šalis galvą. Nuo smakro že- 
myn ėjo lygi elegantiška smakro linija. 

— Iš tikrųjų pašalinot jį, tą varganą mano dvigu- 
bą pagurklį. 

— Jis nebuvo bjaurus. 

— Jums juk nereikėjo tokiam gyventi. 

— Atsižiūrėjot? — Pagalbininkė tarytum ketino 
padėti į šalį veidrodį. 

Julija čiupo jai už riešo. 

— Prašau, dar ne! O akys — nieko nepastebiu 
palei akis. 

— Bet taip turi būti! — patenkintas tarė profeso- 
rius. — Ar prisimenat, kaip iš pradžių aš jums pa- 
sakojau apie operaciją? Ketinau įtempti viršutinius 
vokus įpjaudamas šone, taip ir padariau. 

— Taip, pastebėjau, pone profesoriau. Su trupu- 
čiu blakstienų dažų ir šešėliais vokams nebus maty- 
ti, kad aš pasidariusi kosmetinę operaciją. 

Pagaliau pagalbininkė atitraukė veidrodį. 

Julija giliai atsiduso. 

— Aš taip džiaugiuosi! — nuoširdžiai pasakė Ju- 
lija. — Net nežinau, kaip jums atsidėkoti. 

Profesorius šyptelėjo. 

— Tik jau nesirūpinkit, gerbiamoji. Mano hono- 
raras nebus menkas, jau esam tą aptarę. 

— Taip, Žinau, o ligonių draudimas nė kiek ne- 
mokės. Bet ką reiškia pinigai, palyginti su grožiu? 

Klausimas buvo retorinis, bet profesorius atsakė: 

— Kaip žiūrėsi. Yra Žmonių, kuriems visiškai ne- 
rūpi jų išvaizda. 

— Galbūt. Bet aš ne tokia! — ryžtingai pareiškė 
Julija ir atsistojo iš krėslo. — Kada galėsiu grįžti 
namo? 

— Manau, kad paleisiu jus pirmadienį. 

— O ar negalėčiau jau šeštadienį? Savaitgalį pra- 
leisti su vyru — man tai būtų labai svarbu! — Ji 
maldaujamai pasižiūrėjo į gydytoją, žinodama, kad 
tamsiai mėlynų, vėl spindinčių akių žvilgsnis tik ir 
skirtas pakerėti vyrui. 

Profesorius prisidėjo prie šio Žaidimo. 

— Kas galėtų jums atsispirti, gerbiamoji? Sutin- 
ku! — Jis padavė jai ranką. 

— Aš tik turiu dar vieną klausimą, — galop pa- 
sakė Julija. 

— Kiek laiko laikysis efektas? Ne, minčių skai- 
tyti aš nemoku, bet daugumą pacienčių kaip tik ši- 
tas klausimas ir domina. 

— Taigi — kiek laiko? 

— Sunku pasakyti. Nenorėčiau paskirti datos, juk 
suprantat mane. Bet keletą metų tikrai. 

Julija atmetė atgal galvą ir nusijuokė. 

— Ak, žinokit, kad tai ir nėra taip svarbu. Dabar 
aš esu graži. O kas žino, ką man duos ateitis? 

— Viskas tikrai bus gerai. Bent jau aš kuo nuo- 
širdžiausiai jums to linkiu. 

Nei vyras, nei sekretorė nežinojo, kur Julija išva- 
žiavo. Sakydama, kad nori visiškai atsipalaiduoti, 
Julija nutraukė visus ryšius su išoriniu pasauliu. Ši- 
tai buvo būtina ir todėl, kad po operacijos jai nebu- 
vo leidžiama kalbėti, o vargu ar ir būtų galėjusi. 

Dabar ji pirmąkart paskambino Heidei Lam ir pa- 
klausė, kaip sekasi. Be „Pro vobis“ reikalai klostė- 
si ne taip puikiai, kontora vos gyvavo. Bet nieko ki- 
ta ir negalėjai tikėtis. 

— Nesirūpink, Heide, — paguodė savo darbuoto- 
ją Julija. — Mes jau ką nors kita sugalvosime. Ne- 
trukus -aš kibsiu iš peties. | 

Heidė nesusivaldė ir sunkiai atsiduso. 

— Bent tavo balsas skamba žvaliai. 

— Tiesa. Man puikiai sekasi. — Julija ko neiš- 
poškino, kad pasidarė kosmetinę operaciją, bet pas- 
kui prikando liežuvį. Ji troško išvysti suglumusius 
veidus. 

Robertą ji rado vakare namuose. 

— Na, pagaliau! — sušuko jis. — Jau maniau, 
kad tavęs ir gyvos nebėra. 

— Niekai! Juk sutarėm, kad neduosiu apie save 
žinios, kol... — Julija nurijo seilę, — ... baigsis po- 
ilsis. 

— Na, ir kaip? Baigėsi? 

— Taip. Ačiū Dievui! 

— O kada grįši? 

Julija pagalvojo.“ 

— Aš dar tiksliai nežinau dienos, — išsisuko 
ji. — Šiaip ar taip, veršio neskersk. 

— Verši0o? Kaip? 

— Juk prisimeni pasakojimą apie sūnų palaidūną? 
Iš Biblijos, Senojo Testamento. O aš noriu pasaky- 
ti tik tiek: nieko ypatinga neruošk. 

— Bet aš labai norėčiau. 

— Nereikia. Kaip tau sekasi? 

— Man tavęs trūksta. 

— Malonu, kad tai pasakei. O kas „Hercoge“? 

— Nieko įdomaus. Toji pati pilka kasdienybė. 

— O tau asmeniškai kaip sekasi? 

— Juk jau pasakiau. Labai tavęs pasiilgau. 

Po teisybei, tai Julijai knietėjo sužinoti, kokia jo 
sveikata, ar dar kamuoja galvos skausmai. Bet pas- 
kui ji pamanė, jog jam gal bus nemalonu prisimin- 
ti operaciją. Taigi tiesiai jo ir nepaklausė. 

— Na, aš netrukus pati sugrįšiu, — paramino jį. 

Padėjusi ragelį Julija pamanė, kodėl nepranešė 
vyrui, kurią dieną grįš. Tuomet, aišku, jis būtų pra- 
dėjęs teirautis ir valandos. Bet iš Algojaus į Aukš- 
tutinę Bavariją buvo tolima, o svarbiausia — gana 
sunki kelionė. Nebuvo autostrados, be to, savaitgalį 
galima tikėtis kamščių. Norėjo, kad pati turėtų pa- 
kankamai laiko kelionei, o svarbiausia — jai rūpė- 
jo, jog Robertas jos laukdamas nesijaudintų. Ji troš- 
ko labai ramaus pasimatymo, be jokio jaudulio. 

Bet kai Julija jau sėdėjo automobilyje ir važiavo 
į Vinkelhofą, vis dėlto ją užplūdo abejonės. Staiga 
užgriūti vyrą nepasirengusį — toks poelgis pasiro- 
dė jai neprotingas. Ji buvo tikra, kad jis neturi nuo 
jos paslapčių ir tikrai nepasinaudojo jos nebuvimu 
ir neiškrypo iš vėžių. Ir vis dėlto! 

Iršenberge ji išlipo ir paskambino į namus. Nie- 
kas neatsiliepė. Kiek palūkėjusi, paskambino į par- 
duotuvę. Telefonistė sujungė ją su vyru. 

— Robertai, — prašneko ji, — kaip gerai, kad ta- 
ve radau... 

— Kas nors atsitiko? — išsigando jis. 

— Ne, visiškai nieko. Tikrai. Tik norėjau tave 
įspėti, kad aš važiuoju namo. Skambinu 1š Iršenber- 
go. Taigi būsiu namie maždaug po valandos. 

Jis tylėjo. 

— Nelauk manęs namuose, — skubiai pridūrė 
ji, — aš ne dėl to skambinau. Jeigu turi kitokių pla- 
nų... 

— Ne, ne, aišku, neturiu. Aš tik nesitikėjau, todėl 
ir netekau amo. Būčiau laukęs tavęs ne anksčiau 
kaip pirmadienį. Mieloji, aš džiaugiuosi! Aš pasižiū- 
rėsiu, ar negalėčiau kuo greičiau iš čia ištrūkti! 

— O kodėl tu šiandien dirbi? 

— Šiandien mums darbo diena, nors ir šeštadie- 
nis, — paaiškino jis. 

— O aš nė neprisiminiau, Regis, taip atsipalaida- 
vau, kad nieko nebesusigaudau. 

— Tik jau ne tu! 

— Nelėk galvotrūkčiais, Robertai. Neskubėk! 
Manau, čia aš dar išgersiu puoduką kavos. 

— Ar tu jau nuvažiavai visą kelią? 

— Ne, ne. Bet dabar aš kaip tik įsinorėjau kavos. 
Taigi kol kas... anksčiausiai būsiu tik po valandos. 

Įėjusi į šviesią restorano salę Julija atkreipė dė- 
mesį, kad visų vyrų žvilgsniai nukrypo į ją, nesvar- 
bu, šeimos tėvų ar vaikinukų su džinsais ir striukė- 
mis. 

Visai taip pat kaip anksčiau, pamanė ji laiminga. 
Niekuomet nebūčiau patikėjusi, kad kada nors tai 
dar patirsiu! 

Ne vien dėl kavos ji čia sustojo pailsėti, nors la- 
bai mėgavosi kava ir jau nebetolimų Alpių viršukal- 
nių vaizdu. Norėjo prieš susitikdama su Robertu dar 
pasitikrinti, kaip atrodo, vėl pasigražinti. Ji sumo- 
kėjo ir susirado tualetą. Veidas veidrodyje jos nenu- 
vylė. Ji buvo tikra gražuolė. Atsargiai vėl padažė 
blakstienas, nusivalė lūpas ir vėl pasidažė jas iš 
naujo. 

O paskui jau temstant Julija prie Rozeinheimo iš- 
važiavo iš autostrados ir įsuko į vieškelį, vedantį 
tiesiai į Vinkelhofą. 

Gyvenvietė pasirodė jai dar gražesnė ir jaukesnė, 
nei ją prisiminė. Staiga ji suvokė, kokia paskutiniu 
metu šita gyvenvietė pasidarė žavi. Sodai tarp ma- 
žų vienodos formos namų, anksčiau tokie menki, 
dabar suvešėjo. Jie demonstravo visą įvairiaspalvę 
pavasarinę prabangą. Medžiai ir gyvatvorės žydėjo 
baltais ir raudonais žiedais tarp žalių lapų. Julija ne- 
jučia įsigeidė iš savo gražaus, tegu ir sterilaus bu- 
to atsikraustyti į vieną iš šitų namukų. Bet ji Žžino- 
jo, kad dar gana toli toji diena, kai galės sau šitai 
leisti. 

Ji nesivargino įvažiuodama automobilį į garažą, o 
pastatė ji prie namo durų. Paskui išėmė savo krep- 
šį Ir rankinę ir užrakino automobilį. Visa kita susi- 
neš vėliau. Ją pasitiko vaikų riksmas, šunų lojimas 
ir paukščių čiulbesys, triukšmas, kuris dažnai jai 
įkyrėdavo ir kuris šiandien jai buvo tarytum mu- 
zika. 

Ji įlipo į liftą, pakilo į viršų 1r nepaskambinusi at- 
sirakino buto duris. 

Bet Robertas ją išgirdo. Jis pasitiko ją koridoriu- 
je, plačiai išskėtęs rankas — ir pagaliau ji pamatė, 
kaip sušvito jo akys, o šito jai taip seniai jau trūko. 

Krepšys ir rankinė nukrito ant grindų, ir ji priglu- 
do prie nuogos, auksinėmis garbanėlėmis apaugu- 

sios Roberto krūtinės. Jis kaip tik ketino persirengti, 
viena ranka dar tebebuvo marškinių rankovėje. 

Jų lūpos susiliejo, juodu ėmė karštai bučiuotis, 
stipriai susiglaudę, truputį svyruodami. 

O paskui Robertas švelniai suėmė ją už pečių ir 
stumtelėjo toliau, kad galėtų atidžiau pasižiūrėti. 

— Kokia tu graži, mieloji! 

Taip, aš pasidariau kosmetinę operaciją, ko neat- 
sakė Julija. Bet ji nutylėjo. Neketino to nuo jo slėp- 
ti, bet kaip tik toks pareiškimas dabar būtų išsklai- 
dęs pasimatymo kerus. 

— Nauja šukuosena, — todėl tepasakė ji ir delnu 
persibraukė per rudus, truputį banguotus plaukus. 

Robertas papurtė galvą. 

— Ne, ne tik dėl to. 

— Žinoma, — nusišypsojo ji. 

— Tu atrodai kaip tada. 

Ji iškart suprato. 

— Kai mudu susipažinome? 

— Kaip tik taip. | 

— Ir vis dėlto ne visai. 

Neatitraukdamas nuo jos akių jis ėmė čiupinėtis 
kaire ranka apie rankogalio sagą. 

Ji padėjo jam, traukdama į save jo kvapą, ir pa- 
lietė jo krūtinę lūpomis. 

Jis vėl apglėbė Juliją. 

— Tu nė nenumanai, kaip aš tavęs ilgėjausi. 

— Numanau. Net jaučiu. 

Ji stovėjo ramiai, kol jis segė suknelės užtrauktu- 
ką. Suknelė jos kūnu nuslydo ant grindų. Ji nusiavė 
batus ir pakėlė nuo žemės suknelę. 

— Eime! — skubino jis. 

— Maldauju, leisk man ją pakabinti! 

Jis žinojo, kaip ji nemėgsta netvarkos, ir kantriai 
palaukė. 

— Eik tu pedante! — meiliai pabarė ją, paimda- 
mas ant rankų ir nešdamasis į miegamąjį. 

— Pabaisa! — atkirto ji, švelniai kąsteldama jam 
į ausies spenelį. 

Jis paguldė ją ant paklotos lovos ir kiek plekšte- 
lėjo delnu, kol visai nusirengė pats. Grakštus jos 
kūnas geiste geidė jo. Abiem buvo ne galvoj meilės 
žaidimai, jie norėjo tik susiglausti, kuo arčiau vie- 
nas prie kito, susilieti į vieną kūną. Bet kai jis įsi- 
smelkė į ją, abudu neskubėjo baigti, o neapsakomai 
mėgavosi, kol pasiekė orgazmą. 

Guldamasis šalimais Robertas palaimingai atsi- 
duso. 

— Visai kaip anksčiau. 

— Kai negalėdavome susilaikyti? Ne, kur kas ge- 
riau. 

Jis pakišo ranką po ja, norėdamas prisiglausti ar- 
tyn. 

— Tu suplonėjai, — pasakė. 

— Taip, — sutiko Julija, svarstydama, kaip jam 
pasakyti naujieną. 

— Vėl badavai? 

— Ne. Bet kai leidžiama valgyti tik skystą mais- 
tą, savaime sublogsti. 

Jis atsisuko į ją. 

— Tik gėrimus? Bet tą aš ir vadinu badavimu. 

— Vadink, kaip nori. Tai tik šalutinis efektas. 

Robertas atidžiai pasižiūrėjo į ją. 

— Kieno? 

— Nori išgirsti tiesą? Bet pažadėk nepykti. 

— Kodėl? Argi tu nežinai, kaip tave myliu? 

— Aš pasidariau kosmetinę operaciją. 

— Tu juokauji! 

Ji parodė sau į pasmakrę. 

— Argi nematai? 

— Raudonų taškelių? 

— Tai siūlės žymės. Bet tie taškeliai išbals ir vi- 
sai išnyks. Fantastiška, ar ne? 

— Kodėl tu taip padarei? 

— Kad vėl būčiau graži tau. 

— Nesąmonė! Juk veidas nieko nereiškia. 

— Ar būtum mane irgi taip mylavęs, jeigu aš... 

— Žinoma. Aš taip džiaugiuosi, kad tu sugrįžai, 
1r tiesiog labai troškau tave pamylėti. — Patylėjęs 
pridūrė: — Nuo tada, kai pasveikau. 

Ji paglostė geltonus jo plaukus, per tą laiką gero- 
kai ūgtelėjusius. Jis buvo kitoniškai pasikirpęs. 


— Ar čia tikrai tu? — paklausė ji. — Tikrai? 

— Kai kada, — prisipažino jis, — man dar skau- 
da galvą. Nelabai stipriai, bet... — jis užsikirto. 

— Kalbėk toliau! — paprašė ji. — Viską man pa- 
sakyk! ) 


— Tada mane kaskart pagauna baimė, kad tai ga- 
lėtų būti susiję su hematoma ar operacija. — Padel- 
sęs prisipažino: — Aš buvau išsitirti Gaberzėje. 

— Na, ir? 

— Profesorius tvirtina, kad viskas gerai. Likę 
tik... ak, bet kam aš visa tai tau pasakoju? ' 

— Aš esu tavo Žmona ir turiu teisę Žinoti. 

— Liko savotiškai pakenkta siela! — prisipažino 
jis nenoromis. — Bet esą tai normalu. Ne taip leng- 
va pamiršti, kad tau buvo atidarytas galvos kiaušas. 
Lengviau su tuo susitaiko žmonės be vaizduotės. 

Ji tvirtai prisiglaudė prie jo. 

— Vargšeli tu mano mielasis! 

— Organiškai viskas esą gerai — šiaip ar taip, 
tvirtina profesorius, ir aš labai linkęs juo tikėti. O ir 
kas daugiau man lieka? Antraip visai išprotėčiau. 
Sulig laiku visos baimės išnyks be pėdsakų, sako 
profesorius. — Jis pabučiavo jai smakrą. — Kaip 
šitie tavo raudoni taškeliai. 

— Taigi mes abu sugadinti. 

— Skirtumas tik tas, kad tu save pati luošinai. 
Kodėl? 

— Ne tik dėl tavęs. Svarbiausia... 

— Visai nebūtų šito reikėję, — nutraukė ją Ro- 
bertas. 

— Bet šito reikėjo man pačiai! — prisipažino 
ji. — Baisu, kai nebegali pakęsti pati savęs veidro- 
dyje. Jeigu esi atėjęs į šį pasaulį daugiau ar mažiau 
bjaurus, gal tai ir nesvarbu — gal bent ne tiek svar- 
bu. Tuomet pripranti nuo mažens ir su tuo susitai- 
kai. Bet kai turi stebėti, kaip nyksta buvęs grožis... 

— Tu tebesi graži. 

— Taip, — tarė ji ir susijuokė, — dabar aš vėl 
graži. Sutik, kad vertėjo. 

— Tada pasakyk man, kiek tai kainavo. 

— Krūvą pinigų, — išsisuko ji. — Nebūčiau ga- 
lėjusi sau to leisti, jeigu ne „Pro vobis“ sumokėta 
suma. 

— Ir tu nemanai, kad būtum geriau galėjusi pa- 
naudoti tuos pinigus? 

— Tikrai ne. Prašau mane teisingai suprasti, man 
rūpėjo ne vien išorė. Aš buvau beveik praradusi pa- 
sitikėjimą savimi, o kai mane dar šitaip pažemino 
Elvira, nebegalėjau ištverti. Turėjau kažko griebtis. 
Gal būtų atsiradusi ir kitoniška galimybė kaip nors 
atgaivinti mano pasitikėjimą savimi — nepaprastas 
pasisekimas ar aistringas meilužis. 

— Na jau na! — pratarė jis. 

— Bet juk negalėjau skirti vien tam visų jėgų. 
Turėjau kažką padaryti, kad suteikčiau savo gyveni- 
mui naują akstiną. Todėl ir nusprendžiau pasidary- 
ti operaciją. Ir tikrai niekuomet šito nesigailėsiu. 

— Tikriausiai ne. 

— Tu tik taip kalbi! O kodėl nesidžiaugi su ma- 
nim? 

— Aš džiaugiuosi. Bet į viską Žiūriu realiau. Be 
„Pro vobis“ tau bus labai sunku. 

— Eik jau eik, mielasis! Liaukis burbėjęs! Ar 
kaip tik dabar mums metas kalbėti apie darbą? 

— Ne, žinoma, ne! 

— Taigi! O kaip toliau leisime šitą vakarą? 

— Galėtume nueiti pas Helbergerius. Jie rengia 
vakarėlį, ir mes pakviesti. 

— Tu sutikai? 

— Žinoma. Negalima atsisakyti, kai kviečia di- 
rektorius Helbergeris. 

Ją nusmelkė, nes tikriausiai jis buvo manęs eiti į 
vakarėlį ir be jos. Bet Julija niekaip neparodė nusi- 
vylimo. Galų gale ar ji turėjo teisę manyti, kad jis 
tupės namuose, jeigu ji išvažiavusi. 

Bet visiškai paslėpti savo minčių ji nepajėgė. 

— Tikiuosi, — tarė ji piktokai, — visi nelabai 
nusivils, jeigu atsivesi mane. 

— Nesąmonė! Žinai, kaip tave vertina Helberge- 
rai. Abu. 

— Tik vienišas vyras bet kokiam vakarėliui pri- 
valumas. Visuomet būna moterų ir merginų, ku- 
rioms reikia partnerio. 

— Teisybė. Bet tu pamiršti vieną dalyką: kad ir 
kur aš eičiau vienas, visi juk Žino, jog esu ne vien- 
gungis, o laimingai vedęs. 

— Jeigu tai kas nors pamirštų, tai aš sugebėčiau 
priminti. 

— Nėra jokios priežasties. — Jis pasilenkė prie 
jos ir pabučiavo į lūpas. — O dabar kelkis, mielo- 
ji, ir pasigražink kaip moki. Žinau iš patirties, man 
laiko prireiks mažiau. 

Helbergeriai — Klausas Helbergeris, „Hercogo“ 
prekybos namų direktorius, ir jo žmona Liana — 
gyveno gražioje senoje viloje aristokratiškojoje Ro- 

zenheimo dalyje. Kai Julija su Robertu ten nuvažia- 
vo, buvo pats vakarėlio įkarštis. Pro pirmojo aukš- 
to langus per nedidelį sodelį šviesa sklido net iki 
gatvės. Juos pasitiko tranki šokių muzika. Vila sto- 
vėjo kiek tolėliau nuo gretimų namų, taigi triukšmas 
greičiausiai niekam nekliudė. 

Štai tokius namus reikėtų turėti, toptelėjo Julijai. 

Kadangi juodu čia viską puikiai žinojo, tai apėjo 
vilą aplinkui ir atsidūrė dideliam sode. Ir čia iš te- 
rasos, kur vyko šokiai, šviesa plieskė smaragdo ža- 
lumo veją. 

Šeimininkas pastebėjo ką tik atvykusius svečius, 
kai jie lipo plačiais terasos laiptais, ir jau jų laukė, 
pamojęs tarnaitei atnešti padėklą su taurėmis. Jis 
linksmai pasveikino Robertą. 

— Puiku, kad galėjot atvažiuoti. O mes jau bijo- 
jom, kad mus apgausit. — Jis įspraudė Julijai su 
Robertu po taurę šampano ir susidaužė. — Ir mums 
nepaprastai malonu, kad atsivedėt savo mielą jauną 
Žmoną. 

Julija įsidėmėjo, kad jis pavadino ją „jauna“. Pa- 
lyginti su juo — solidžiu penkiasdešimties metų vy- 
riškiu — ji tokia ir buvo. 

Valandėlę jie šnekučiavosi ir žvalgėsi aplinkui. 
Vakarėlyje buvo apie trisdešimt svečių, daugumą 
Julija pažinojo. Visi šoko, kalbėjosi ar flirtavo, taigi 
ji tik būtų trukdžiusi, jei pradėjusi sveikintis su 
kiekvienu atskirai. 

Julija ketino apsivilkti kurią nors iš savo vakari- 
nių ilgų suknių — juk tiek reta progų jas dėvėti, — 
bet paskui nusprendė pasirinkti trumpą suknią pla- 
čių sijonu ir siauru, karoliukais siuvinėtu viršum, 
toji suknia labai pabrėžė jos liekną figūrą ir ilgas 
kojas. Nebebuvo kada pasidaryti šukuoseną, taigi ji 
tik susirišo tamsias garbanas karoliukais siuvinėtu 

kaspinu ir pakankamai šventiškai atrodė. Suknelė 
buvo iš mėlynos, žalios ir smėlio spalvos besimai- 
nančio šilko, ir Julija dar buvo apsirengusi brokati- 
niu bolero. 

— Ak, tai mano mėgstamiausias valsas! — sušu- 
ko ji, kai iš kolonėlių pasklido „„Moonriver“ melo- 
dija. | 

— Taip, eikit pašokti, — paragino ją Helbergeris 
1r paėmė jai iš rankų taurę. 

Robertas padėjo nusivilkti jai švarkelį, o paskui 
juodu nuėjo į šokių aikštelę. Julija jautėsi skraidanti 
padebesiais. Jos laimė dar sustiprėjo, kai matė į ją 
žiūrintį meilų ir susižavėjusį vyro žvilgsnį. 

Kažkas plodamas delnais juos išskyrė. Julija tie- 
siog ėjo iš vieno glėbio į kitą, mėgavosi, kad yra 
taip garbinama, ir pati koketavo. Bet ji pasijuto iš- 
gelbėta, kai su ja vėl ėmė šokti Robertas. Per tą lai- 
ką jis buvo pašokinęs Lianą Helberger ir kitas da- 
mas, kurių palydovai plėšėsi dėl Julijos. 

— Su tavim man geriausia šokti! — prisipažino 
jam. 

— Taip ir turi būti, — ramiai pasakė jis. 

— Anksčiau mudu dažnokai pašokdavom. 

— Kai kada ir dabar galim tą pakartoti. 

— O taip, pakartokim! — Ji prisiminė, jog visuo- 
met turėjo prievarta nusivesti jį į šokius, taigi pri- 
dūrė: — Jeigu ir tau tai malonu. 

— Malonu, — pasakė jis. Robertas puikiai atro- 
dė su dailiai jam gulinčiu smokingu. — Žmogus 
keičiasi, — tarė jis. — Jaunas aš šokdamas atro- 
džiau sau kiek juokingas, nevyriškas, net nežinau, 
kaip pasakyti. Bet dabar pamėgau šokius. Keista, ar 
ne? 

Tą naktį Julija buvo apipilta komplimentais. Bet 
tarytum niekam nė nekrito į akis, kad ji ne tik pail- 
sėjo, o iš tikrųjų pasikeitė. 

Tik ponia Helberger, vėliau, kai jie užkandžiavo 
prie bufeto, pasakė: 

— Atrodot nuostabiai, mieloji, labai pajaunėjusi. 
Būtų galima manyti, kad net pasidarėt veido opera- 
ciją. | 

— Taip? Ar tikrai? — šypsodama ir nė trupučio 
nesumišusi atkirto jai Julija. — Jūs man meilikau- 
jat, ponia Helberger. 

Liana Helberger, kuri toli gražu nebuvo tikra, kad 
jos įtarimas pasitvirtins, pasitenkino tokiu atsakymu. 

Kai Julija pabudo, auksinė saulės šviesa plūdo 
pro užtrauktų užuolaidų plyšį. Robertas dar tebe- 
miegojo. Ji švelniai pakštelėjo jam į smilkinį, O jis 
sumurmėjo kažką nesuprantama. Julija atsikėlė. Die- 
na žadėjo būti graži. 

Prausdamasi, rengdamasi ir bent kiek dažydama- 
si ji niūniavo. Ji užkaitė vandens 1r valandėlę pasi- 
rausė po kasetes ir kompaktinius diskus, kol rado 
šiam rytui tinkamiausią muziką: Johano Štrauso val- 
sus, kuriuos grojo Vienos filharmonijos orkestras, 
diriguojamas Herberto fon Karajano. Muziką atsuko 
tyliai, kad nepažadintų Roberto. O paskui pažadino 
jį su puodeliu arbatos — šį įprotį juodu parsivežė iš 
kelionės po Angliją. Jeigu tik galėdavo, abu visuo- 
met šitaip pasilepindavo. 

Jis atsisėdo ir pasidėjo už nugaros pagalvę. 

— Kelinta valanda? 

— Pats laikas keltis. — Ji prisėdo ant jo lovos 
krašto ir gurkštelėjo arbatos iš savo puoduko. — Ei- 
nu taisyti pusryčių. Gal norėtum kai ko ypatingo? 

— Minkštai virto kiaušinio. 

— Na, jį ir taip gausi. Juk sekmadienis. 

— Tu nuostabi. 

— Tu irgi neprastas vyras, — atrėžė ji šypsoda- 
ma. — Tačiau nusiskutęs man labiau patinki. 

Jis krustelėjo, lyg ketindamas padėti puodelį. 

— Galiu tuoj pat nusiskusti. 

Bet Julija jam neleido. 

— Juk tik pajuokavau. Nusiskusi po pusryčių. 

Kai ji žengė iš miegamojo su puodeliais ant pa- 
dėklo, jis riktelėjo jai pavymui: 

— Pagarsink muziką! 

Ji suktelėjo jungtuką, ir muzika pripildė butą. 
Valso žingsniu ji grįžo į miegamąjį ir atitraukė 
užuolaidas. Kambarį užplūdo šviesa. 

Robertas užsidengė ranka akis. 

— Nieko nematau, — pasiskundė jis. 

— Turėsi priprasti, — pasijuokė Julija. 

Julija kaip tik nustatė laikrodį virti kiaušiniams, 
kai kažkas paskambino prie durų. Keista, pamanė ji, 
svečiai, jau sekmadienį iš ryto? Ji pribėgo prie bu- 
to durų ir atidarė. 

Priešais stovėjo jauna moteris, kurią Julija tarėsi 
pažįstanti, bet neprisiminė iš kur. Garbanotais švie- 
siais plaukais, sunkiai sušukuojamais, apsirengusi 
šviesiu kostiumėliu, už rankos ji laikė mergytę. Ji 
buvo aiškiai sumišusi. 

— Atleiskit, aš nenorėjau... 

— Mudvi pažįstamos, ar ne? Bet nepykit ant ma- 
nęs, kad ir kaip norėdama, neprisimenu jūsų... 

— Aš dirbau pas kirpėją Matušką Rozenheime. 

— Ak, taip, dabar prisiminiau! Panelė Rita! 

— Per tą laiką, — pasakė jaunoji moteris ne be 
pasididžiavimo, — aš ištekėjau. Dabar esu ponia 
Krauzė. 

— Tuomet galima jus nuoširdžiai pasveikinti 


vestuvių proga, — tarė Julija. — O ko jums reikė- 
j0? — maloniai, nors ir kiek dvejodama paklausė 
Julija. 

— Nieko, visai nieko. Aš suklydau! — skubiai 
pasakė ponia Krauzė ir kreipėsi į dukrelę: — Eime, 
Mike, mums metas. — Tada nusisuko ir patraukė 
prie lifto. 

Tačiau mažylė pasipriešino. 

— Na, eime jau! Būk gerutė! — spyrė mergytę 
ponia Krauzė. 

— Nenoriu! — ėmė šaukti vaikas. — Aš noriu 


pas tėvelį! 

Rita Krauzė spustelėjo mygtuką šalia lifto du- 
relių. 

— Prašom atleisti, — tarė ji ir lyg atsiprašydama 
nusišypsojo Julijai per petį. 

— Ne, palaukit! Ką pasakė mažylė? — sutrikusi 
paklausė Julija. 

— Nekreipkit dėmesio. Ji visuomet tauškia nie- 
kus panosėje. 

Liftas sustojo. Rita Krauzė jėga įsitempė į jį be- 
sipriešinančią dukterį. 

— Tėveli! — klykavo mažylė. 

Paskui durelės užsidarė ir kabina nusileido Žže- 
myn. 

Julija stovėjo it mietą prarijusi. Šventiška linksma 
valso muzika skambėjo jos ausyse kaip pasityčioji- 
mas. 

Robertas išėjo 1š vonios. 

— Kas čia atsitiko? — paklausė jis nelabai susi- 
domėjęs. 

— Čia buvo atėjęs pas tėtį vaikas. 

Jis krūptelėjo. 

— O Viešpatie! Visai pamiršau! 

— Kad turi vaiką? — įgėlė ji. 

— Kad Mikė šiandien turėjo mane aplankyti! Ju- 
lija, aš jau seniai norėjau tau paaiškinti... 

— Kam aiškinti tai, kas ir taip aišku? — nutrau- 
kė jį Julija. — Ne, Robertai, neeikvok veltui Žo- 
džių! Tu melagis ir apgavikas! Ir niekaip nenuneigsi 
šitų faktų. 

— Julija! Jeigu tik tu mane išklausytum! 

— Kad galėtum man iščiulbėti graudžią meilės 
istoriją? Robertai, aš tavim pasitikėjau! 

— Teisingai darei! Bet aš esu vyras... suprask... 
Aš niekuomet nebuvau šventasis... 

— Tik šitaip tu gali atsiprašyti! 

Jis čiupo ją UŽ pečių. 

— Mes visi juk tik Žmonės... 

Julija išsiplėšė jam iš rankų. 

— Niekuomet nebūčiau maniusi, kad galėtum 
man šitaip padaryti! — Tik dabar ji suvokė, kad kas 
nors laiptinėje gali išgirsti jų pokalbį, ir niršdama 
užtrenkė duris. Tada nulėkė į miegamąjį ir ėmė 
krauti baltinius ir drabužius į seną nušiurusį krepšį, 
kurį juodu naudodavo iškylaudami motociklu. 

Robertas sutrikęs stebėjo ją. Galop paklausė: 

— Ką tu čia darai? 

— Kraunuosi daiktus! — atkirto ji nesivaldydama 
iš pykčio. 

— Tu juk neketini manęs pamesti? Dėl šitos se- 
nos istorijos? Viskas atsitiko prieš penkerius metus! 

— Per visus tuos penkerius metus tu nė žodžiu 
man nieko neprasitarei. Gal visi žino... tavo bendra- 
darbiai, Helbergeriai... o aš kaip kokia kvaiša, į ma- 
ne žiūrint galima sprogti iš juoko. 

— Maldauju, būk protinga. Ką tu čia šneki? Kam 
galima girtis nesantuokiniu nėštumu? Niekas apie 
tai nežino. 

Ji atsitiesė 1r sužaibavo akimis. 

— Niekas? Tu juk pats tuo netiki. Žino Rita, jos 
vyras, galų gale pats vaikas. Jau girdžiu, kaip ji gi- 
riasi draugams žaisdama, kad turi tėtį, dirbantį 
„Hercogo“ susivienijime, stiklo, porceliano ir kera- 
mikos specialistą! 

— Ar tu iš tikrųjų gali supykti ant Michaelos! Jai 
jau ir taip nesaldu augti be tėvo. 

— O man regis, kad ji net turi du panašios rū- 
šies: tave ir tą poną Krauzę. Ak Robertai, jeigu tau 
jau taip atsitiko, tai kodėl negalėjai visko sutvarkyti 
slapčiomis? Visai būtų pakakę alimentų. 

— Tu nesupranti, Julija, nieko nesupranti. Vaiką 
turėti — vadinasi, būti už jį atsakingam. 

— Bet kodėl ji apskritai jį pagimdė? 

— Tai gal turėjo pasidaryti abortą? 

— Taip, o kodėl ne? Šiandien tai labai paplitęs 
reiškinys. Beje, kiekviena moteris gali pasisaugoti, 
jeigu ji tik rimtai šito nori. 

— Rita norėjo manęs, ir ji žinojo, kaip aš troškau 
vaiko. 

— Taigi ji tyčia taip padarė? 

— Nežinau. Negaliu nieko tvirtinti, nes aš vyras 
1r nieko apie tai neišmanau. 

Julija nuskubėjo į vonią, susimetė į kosmetinę 
buteliukus, tūbeles ir dėžutes. 

Robertas atsekė jai iš paskos ir atsirėmė į duris. 

— Ir ko tu, po teisybei, šitaip jaudiniesi? Kad 
permiegojau su kita moterimi? Bet taip dažnai 
palikdama mane vieną, turėjai šito tikėtis. Kad ap- 
gavau tave? Tai tiesiog juokinga, nes kaip tik šiai 
tragedijai atsitikus — o Ritai tai tikrai buvo trage- 
dija — aš įrodžiau, kas tu man esi. Tu man labiau- 
siai rūpi, šiaip ar taip, labiau negu Rita ir vaikas. 
Kad nepasakiau tau tiesos? Aš nedrįsau. Bijojau, 

kad tu mane pamesi, o dabar tu kaip tik taip ir el- 
giesi. 

— Aišku, tau puikiai sekasi pasiteisinti. Tu ne 
nusidėjėlis, o herojų herojus. Ne tu nusidėjai, o aš, 
nes aš niekaip nesuprantu, kad vyras turi prasidėti 
su bet kokia priklydusia kekše, jeigu tik kada ne 
kada vienas lieka namuose — nė negalvodamas apie 
pasekmes, o juo labiau neketindamas jos pričiup- 
ti. — Ji netyčiom mestelėjo žvilgsnį į veidrodį ir iš- 
sigando pati savęs: dar niekuomet ji neatrodė tokia 
šlykšti, iškreiptas įniršio veidas prilygo kažkokiam 
snukiui. Julija buvo arti ašarų ir sukaupusi paskuti- 
nes jėgas prisivertė susitvardyti. 

— Maldauju, nusiramink, Julija! Papusryčiaukim 
pirma — kai bent šiek tiek užkąsi, viskas kitoniškai 
pasirodys. 

— Negalėčiau nė kąsnio nuryti! 

— Reikėtų tik pabandyti. Siūlau tau: iškrauk da- 
bar daiktus, o aš pataisysiu pusrytį! 

— Ne! 

— Būk gera, Julija! 

— Net jei prašytum manęs atleisti atsiklaupęs... 
ne, ne, ne! Tu apvylei mano pasitikėjimą tavimi, su- 
griovei mūsų santuoką, dėl tavęs žemė man slysta iš 
po kojų. Kaip tu įsivaizduoji man dabar jaustis? Aš 
nieko nebežinau. Dėl tavęs man nebeliko nieko, kuo 
galėčiau tikėti. 

Išskėtęs kojas jis stovėjo tarpdury ir neleido jai 
išeiti. 

— Pasitrauk šalin! — sušvokštė Julija. 

— Mes juk turėtume... 

— Ak, liaukis! — nutraukė jį Julija. — Labiau- 
siai norėčiau nusukti tau sprandą! 

Robertas suprato, kad ji kalba rimtai, ir žengė at- 
galios. 

Ji pasiėmė kosmetinę, pakėlė pilną krepšį, čiupo 
iš spintos kelis paltus ir švarkus ir persimetė viską 
per ranką. Robertas nebebandė jos sulaikyti. Julija 
nė sykio neatsigręžusi išėjo iš buto. 

Julija sėdo prie automobilio vairo ir paleido va- 
riklį norėdama kuo greičiau privažiuoti kitą stovėji- 
mo aikštelę ir nesivaldydama išsiverkti. Neįmanoma 
suvokti, kad ji tik vakar sugrįžo namo. Ir ko tik ji 
nepatyrė per šitą vienintelę parą — laimę, triumfą, 
švelnumą ir aistrą, ir galop gavo tokį smūgį po krū- 
tine. Robertas turi vaiką su kita moterimi! 

Jai atrodė, kad būtų buvę lengviau susitaikyti su 
šituo faktu, jeigu Robertas iškart būtų prisipažinęs, 
tada, kai visa tai nutiko. Žinoma, Julija nebūtų rei- 
kalavusi, kad Rita pasidarytų abortą. Taip ji pasakė 
tik iš pykčio. Bet, svarstė ji, būtų buvę galima su- 
galvoti pasielgti kaip nors doriau, o ne šitaip slaps- 
tytis. Rita gyveno netoliese, pagimdė ir išauklėjo 
Roberto vaiką, o ji, Julija, apie tai nė trupučiuko 
nenutuokė. Panašu, kad jis visuomet palaikė ryšius 
su vaiku, o Julija nieko nežinojo. 

Kad ir kokia tuščiagarbė buvo Julija, kad ir kaip 
rimtai dirbo ir tvarkė visokius finansiniųs reikalus, 
vedybos jai buvo svarbiausias dalykas gyvenime. 
Santuoka jai atrodė esąs gyvenimo pagrindas, į kurį 
atsirėmusi ji galėjo stovėti nesvyruodama. O dabar 
turėjo skausmingai įsitikinti, kaip klydo. Nebeliko 
nieko daugiau, tik aptrupėję griuvėsiai. 

Julija važiavo vieškeliu pro stovėjimo aikštelių 
įlankėles, bet pastebėjo jas tik tada, kai jau nebega- 
lėjo sustoti, pasiekė federacinį kelią, o paskui prie 

Bad Aiblingo įsuko į autostradą. Išsisklaidė noras 
išsiverkti. Jai regėjosi, kad ašaros niekuo nepadės 
jos nevilčiai. Reikėjo pasikliauti šaltu protu, viską 
gerai apgalvoti ir nuspręsti. 

Ar paduoti pareiškimą skyryboms? Kam? Būtų 
beprasmiška, kol nenumačiusi kito gyvenimo drau- 
go. Labai abejotina, ar tuo pakenktų Robertui. Julija 
pakankamai žinojo apie skyrybas, taigi jeigu abu 
bent vienerius metus pagyvens skyrium, paskui iš- 
siskirti bus labai lengva. Net jeigu Robertas ir visiš- 
kai kaltas, tai nebebus svarbu. Tereikės tik įrodyti, 
kad santuoka iširusi, o tai jau lengvų lengviausia. 

Finansiškai nereikėjo nieko tvarkyti, nei oficialiai 
skiriantis, nei šiaip nebegyvenant drauge. Juodu jau 
seniai turėjo atskiras sąskaitas banke, ir net jeigu ji 
kartais uždirbdavo daugiau negu Robertas, jam te- 
priklausytų nebent kompensacija. Bet Julija neabe- 
jojo, kad Robertas nepriimtų kompensacijos, o jei- 
gu teismas būtinai šito pareikalautų, pinigus vėliau 
grąžintų jai. 

Jie kiekvienas turėjo po savo automobilį. Taigi ir 
čia nebus keblumų. Seną motociklą ji mielai perleis 
jam. Liko tik butas Vinkelhofe. Kol kas ji mokėjo 
pusę nuomos, jau pirmadienį ji palieps bankui nu- 
traukti tuos mokėjimus. O baldai? Taip, buvo daik- 
tų, dėl kurių galima ginčytis: gražus persiškas kili- 
mas, stereoaparatūra, taurus toršeras, oda apmušta 
sofa, mikrobanginė krosnelė. Bet jai atrodė, kad ne- 
verta dėl šitų daiktų grumtis, jie toli gražu ne svar- 
biausi. Galėjo tokių vėl prisipirkti, kai tik sukaups 
reikiamą sumą pinigų. 

O, jos nuomone, tai ir buvo pagrindinis dalykas: 
jai reikėjo pasistengti, kad jos agentūra vėl sukles- 
tėtų, kad nebūtų juntama „Pro vobis“ netektis — O 
kaip, ji nežinojo. 

Pirmąkart Julija beveik pasigailėjo, kad „Pro vo- 
bis“ gautus pinigus išleido kosmetinei operacijai. 
Jeigu ji būtų investavusi tuos pinigus į verslą, tik- 
rai jai būtų buvę gerokai lengviau. Bet kas padary- 
ta — padaryta. 

Ir ar tikrai taip būtų buvę geriau? Operacija jai 
grąžino pasitikėjimą savimi, o jos verslui tai gal net 
geriau nei gryni pinigai. 

Ji greitai metė akį į veidrodėlį. Taip, ji graži, ko- 
ne be jokio trūkumo. Nė trupučio ne vyresnė kaip 
trisdešimties. Jai prieš akis atsivėrė gyvenimas ir vi- 
sos jo teikiamos galimybės. 

Gal ji pernelyg stipriai buvo įsikibusi į Robertą ir 
savo santuoką, gal nė nepastebėjo jai atsiveriančių 
galimybių, o tarytum su akidangčiais žygiavo vien 
tik pirmyn. 

Dabar ji ketino pradėti kitą gyvenimą. Gal vieną 
dieną ji dar padėkos Robertui už tuos karčius vais- 
tus, kuriuos jis privertė ją nuryti. 

Jai prieš akis išniro Miunchenas. Už Ramersdor- 
fo ji įsiliejo į patį išorinį žiedą. 

Jos kontora buvo šalia Rytų geležinkelio stoties, 
Laumės piršto gatvėje, name be jokių ypatingų sa- 
vybių, be savo veido. Daugelis pastatų ten buvo 
šeštojo dešimtmečio stiliaus — pastatyti be jokios 
meilės ir išmonės. Lygūs be balkonų fasadai, tie 
balkonai judrioje gatvėje 1r šiaip nebūtų tikę, o tarp 
namų stovėjo keli apleisti amžių sandūros pastatai 
iš raudonų plytų, su papilkėjusiais karnizais, visi 
triaukščiai. Keleto šioje gatvėje esančių parduotu- 
vių — muzikos prekių, dviračių ir raktų dirbtu- 
vės — vitrinos apdulkėjusios. Prie kampo užeiga, 
kurios labai spalvinga neoninė reklama skelbė, jog 
tai bavariškos aludės filialas. Ištisas dienas ji buvo 
pilna prisigrūdusių aplinkinių kontorų tarnautojų, 

kurie čia pietaudavo ar išgerdavo alaus. Tik vienas 
kitas privatus butas. 

Laumės piršto gatvė toli gražu nebuvo gerame 
rajone, bet nuomos kainos čia palyginti žemos, o 
susisiekimas geras. Šiaip ar taip, Juliją čia viskas 
patenkino. Namas, kurio šeštame aukšte ji turėjo 
kontorą, buvo su erdviu kiemu, kur buvo galima pa- 
sistatyti automobilį. Šią sekmadienio popietę kiemas 
plytėjo tuščias. , 

Vieną po kito Julija susinešė savo nešulius į na- 
mą prie lifto, pakilo aukštyn, o paskui susigabeno 
viską į kontorą. Čia buvo trys kambariai. Didžiau- 
siame ir ramiausiame su langais į kiemą buvo du 
rašomieji stalai, kompiuteriai, telefonai ir telefaksas. 
Čia dirbdavo Heidė Lam ir pati Julija. Gretimas 
kambarys, apstatytas moderniškais baldais, kone 
jaukus, su sėdimuoju kampu, kur Julija priimdavo 
bendradarbius, o kartais ir klientus. Julija nuspren- 
dė kol kas panaudoti jį kaip svetainę. Trečiajame 
kambaryje ji paprastai pasistatydavo lovelę, kai nak- 
vodavo Miunchene. Tai buvo nemažas kambarys, 
bet regėjosi ankštas, nes palei sienas stovėjo kilno- 
jami stendai. Julija nusprendė sukrauti tuos stendus 
rūsyje, kuriame dar buvo pakankamai vietos. Dide- 
lėje spintoje prie galinės sienos, be kita ko, buvo 
skalbinių ir prausimosi reikmenų ypatingiems atve- 
jams. Julija pasvarstė, ar išsivers su jais ilgesnį lai- 
ką. Bet Vinkelhofe buvo pakankamai daug skalbi- 
nių. Tereikėjo nuvažiuoti ir pasiimti, ko reikia — 
tokiu laiku, kai Robertas bus darbe, nes ji nebeno- 
rėjo jo matyti. 

O kol kas bus gerai ir taip. Kontoroje buvo kavos 
virimo aparatas ir elektrinė viryklė. Heidė Lam vi- 
są dieną gerdavo kavą, o kai kada ir pasišildydavo 
kokio valgio. Kol kas Julija išsivers su šitais abiem 

prietaisais. Didžiausia problema jai buvo ta, kad ne- 
turėjo vonios. 

Julija apžiūrėjo prausyklą. Joje buvo dvi kriauk- 
lės, viena Heidės, kita jos pačios, nors jomis abiem, 
aišku, naudojosi ir kiti bendradarbiai ar net lanky- 
tojai. Priešais, už baltai lakuotos medinės pertvaros, 
buvo tualetas. O šalia jo laisvame kampe pakako 
vietos dušui. Kuo greičiau reikia jį įrengti, pamanė 
Julija. 

O kol dušo kabina bus gatava, ji galės naudotis 
vieša pirtimi, gal „„Malūnininko liaudiškąja“. Aki- 
mirką jai net pasirodė viliojama ta mintis, kad rytą 
skubės Izaro pakrante, išsimaudys karštame ir šalta- 
me vandenyje, o paskui atsigaivinusi grįš į kontorą. 
Bet ilgainiui ir dėl visokių orų tai negalėjo būti 
problemos sprendimas. 

Imdama išpakuoti daiktus Julija paskambino nuo- 
mojamo namo savininkui ir paprašė jį leidimo kai 
ką perstatyti. Kaip Julija ir tikėjosi, tas pasiskundė 
sutrikdyta sekmadienine rimtimi, pareiškė įprasti- 
nius prieštaravimus ir tik tada sutiko, kai buvo tik- 
ras, kad nepatirs nuostolių, o tik pelną. Taigi šitaip 
Julija žengė žingsniuką pirmyn. 

Vieną po kito Julija iškraustė iš lagaminų dra- 
bužius. Jų būklė buvo geresnė, nei ji manė. Ji ne- 
šiojo tuos drabužius tik paskutinėmis buvimo klini- 
koje dienomis. Kadangi drabužių spintos nebuvo, 
tai ji dabar panaudojo vieną kilnojamą stendą. Julija 
prigrūdo jį suknelių, sijonų, palaidinukių, švarkų ir 
paltų. Kad pasidėtų megztinius 1r baltinius, ji negai- 
lestingai ištuštino sandėliuką. Apmaudu, kad nega- 
li išsidėlioti savo gražinimosi reikmenų, o turi pa- 
likti juos lagaminėlyje. Bet ji manė, kad gal išsivers 
ir Šitaip. 

Besitvarkydama ji jautė savotišką pasitenkinimą, 
bet kai viskas buvo baigta, Julija pamatė, kad dar 

anksti. O ką toliau daryti? Būtų buvę galima pa- 
skambinti Heidei. Bet Julija dar nebūtų įstengusi su 
kuo nors šnekėtis apie savo konfliktą. Ir glaustis 
pas draugę regėjosi Julijai prasta jos nepriklausomo 
gyvenimo pradžia. 

Ji pėsčiomis nužingsniavo į Rytų geležinkelio sto- 
tį. Prie kiosko nusipirko bulvių fri, kad numalšintų 
alkį, o stotyje sekmadienio laikraštį ir įdomią kišen- 
knygę. Paskui sugrįžo į kontorą. 

Ji norėjo ir turėjo išmokti gyventi viena. 

Heidė Lam nustebo išgirdusi, kad Julija atsikraus- 
tė į kontorą. 

— Aišku, aš padėsiu tau nunešti į rūsį sten- 
dus, — bet... — Ji užsikirto. 

— Aš palikau vyrą, — trumpai paaiškino jai Ju- 
lija. 

Buvo matyti, kad Heidei ant liežuvio galo suka- 
si ne vienas klausimas, bet ji susivaldė ir tepasakė: 

— Šit kaip. 

— O kol kas neturiu pinigų išsinuomoti butui, — 
dar pridūrė Julija. 

Jiedvi nešė pirmuosius tuščius stendus iš konto- 
ros į liftą. Megztinius 1r prekes iš odos Julija buvo 
nugabenusi į rūsį jau anksti rytą. 

— Kam paskubėjai iššvaistyti „Pro vobis“ kom- 


pensaciją! — išpoškino Heidė, bet netrukus pasitai- 
sė: — Atsiprašau, žinau, kad tai ne mano reikalas. 
— Taip, tikrai ne tavo, — patvirtino Julija. — 


Nenuėjome tiek toli, kad tikrintum mano pajamas ir 
išlaidas. 
Heidė vyptelėjo. 

— Bet šiokį tokį supratimą man reikia turėti. 

— Aišku. Bet nenorėčiau, kad tu pamokslautum 
man, kaip turiu elgtis su pinigais. Šito nedrįso nė 
mano vyras Robertas. 

— Taurusis Robertas! 

Julija pasistengė nuleisti negirdom Heidės pa- 
juoką. 

— Beje, pinigus aš panaudojau labai geram 
tikslui. 

— Jeigu tu taip manai, — abejingai pasakė 
Heidė. 

Jos jau atsidūrė rūsyje ir dabar stūmė stendus i|- 
gu blankiai apšviestu koridorium. 

— Pasižiūrėk į mane! — pasakė Julija. — Ne, 
dar palauk! — Ji atrakino sandėliuką ir įjungė 
šviesą. 

Ant plačių lentynų kairėje buvo sudėti mezginiai, 
dešinėje prekės iš odos, taigi galėjai puikiai viską 
rasti. 

Heidė Lam atidžiai apžiūrėjo Juliją. 

— Tu gerai atrodai, — pareiškė ji. 

— Ir ta: viskas? 

— Aš jau kontoroje pastebėjau, kad tu pagražėjai, 
Julija. 

— Tu mane nuvylei. 

— Taip, bet kodėl? Ar man reikėjo demonstruoti 
audringą susižavėjimą? 

— Taigi, kad reikėjo. 

Heidė ketino jau stumti stendus prie sienos, bet 
staiga sustingo. 

— Tai tu iš tikrųjų pasidarei kosmetinę operaci- 
ją! Man iškart taip pasirodė, bet aš nenorėjau tavęs 
įžeisti, Julija. 

— Įžeisti? Kodėl? 

— Na... — Heidė bejėgiškai gūžtelėjo pečiais, — 
„.. tai trupučiuką nesmagu, ar ne? Jeigu grožis ir 

jaunatviškumas nebe natūralūs, o miklaus chirurgo 
rankų sugebėjimas. 

— Koks čia nesmagumas! — tarė Julija. — Aš 
nė nemanau apgaudinėti — kai kuriems šis mano 
sprendimas labai keistas, ir tau, bet aš nematau jo- 
kios priežasties gėdytis. Atvirkščiai! Aš didžiuojuosi 
savim, kad išdrįsau tą padaryti. 

Heidė per tą laiką pastatė stendą į vietą. 

— Jis gali čia būti. Truputį kliudo, bet ne taip jau 
baisiai. 

— Sakyk, tu nenori manęs suprasti? — kiek pyk- 
telėjusi paklausė Julija. 

— Man sunku tave suprasti, neveidmainiausiu. 
Man regis, reikia susitaikyti su savo išvaizda. 

— Lengva tau kalbėti. Tu buvai ir esi patraukli, 
greičiausiai tokia būsi ir močiutė. O aš kitoniška. 
Aš buvau nužydėjusi gražuolė, tiksliau sakant, nu- 
vytusi gražuolė. Sutik: prieš operaciją aš atrodžiau 
dešimčia metų vyresnė nei esu iš tikrųjų. 

Heidė gūžtelėjo pečiais. 

— Nepyk ant manęs, Julija, bet man tai nebuvo 
taip jau bjauru. Tu man patikai tokia, kokia buvai, 
manau, ir tau reikėjo su tuo susitaikyti. Na ir kas, 
jei atrodai kiek senesnė? O gal kitais metais tu ne- 
bebūtum keitusis. 

— Tai tu taip manai! O aš tikra, kad sendama bū- 
čiau tapusi griuvena. 

Heidė suraukė kaktą. 

— Manai, kad operacija tau sulaikė senėjimo pro- 
cesą? 

— Taip. 

— O jeigu tai vyksta dėl vidinių priežasčių... aš 
kalbu apie tai, kad tu visą laiką jaudiniesi, spurdi ir 
alini save... taigi, jeigu nepakeisi savo gyvenimo 
būdo... 

— Nekranksėk! — šiurkščiai nutraukė ją Juli- 
ja. — Klok tiesiai, kas guli ant širdies. Aš juk tavęs 
nesuvalgysiu. | 

— Na taip, o juk gali būti, kad operacijos povei- 
kis bus trumpas. 

— Tuomet man bus tik nepasisekę. 

— Ar tu taip abejingai į tai Žiūri? 

— O kas man daugiau lieka? Eime dabar! Nėra 
kada stoviniuoti ir laidyti liežuvių. — Julija atida- 
rė duris, praleido Heidę pirmą į koridorių, išjungė 
šviesą ir užrakino. 

Kai jiedvi kilo liftu į viršų, Heidė tyliai pratarė: 

— Atsiprašau, kad aptemdžiau tavo džiaugsmą. 

Julija nusišypsojo. 

— Tu nieko negali sugadinti. Nežinai, kaip aš 
jaučiuosi: tiesiog nuostabiai. O tavo burbėjimas nie- 
ko negali pakeisti. Jeigu tik reikės, aš vėl pasidary- 
siu operaciją, o paskui dar kartą ir dar kartą... 

— O kuo mokėsi? 

— Pinigų kaip nors gausiu. Pasitikėk manim. 

— Dabar tu atrodai tikrai nuostabiai, — sutiko 
Heidė. — Gal aš tik siuntu, kad mano viršininkė at- 
rodo gerokai jaunesnė negu aš. 

— Taip, matyt, tiesą kalbi, — geraširdiškai prita- 
rė jai Julija. — Taigi kibkim į darbą ir pasirūpinkim 
gauti pinigų. 

Kol nebuvo Julijos, Heidė sąžiningai triūsė. Vis- 
kas buvo gerai, balansas tvarkingas. Bet Heidei trū- 
ko iniciatyvos, ir tą jiedvi su Julija puikiai žinojo. 
Taigi Heidė užsakė labai nedaug kaip tik į madą at- 
einančių vadinamųjų dvigubų krepšių — rankinių, į 
kurias prireikus buvo galima sudėti būtiniausius 
daiktus — lūpų dažus, raktų ryšulėlį, pinigus ir no- 
sinę ir kurios atrodė nedidukės ir puošnios, be to, 
pabijojo užsakyti ir didelių krepšių, beveik tokio pat 
modelio, į kurias tilpo tos rankinės, laikraštis, ki- 

šenknygė ir saldainių dėžutė. Julija neabejojo, kad 
kaip tik šis gaminys labai išpopuliarės, ir iškart įni- 
ko taisyti Heidės klaidą — telefonu ir telefaksu pa- 
reikalavo kuo greičiau atsiųsti jų dar. 

Panašiai Heidei nutiko ir su trikotažinėmis prekė- 
mis. Jai nepatiko pernelyg ilgi megztiniai, kuriuos 
galėjai, jeigu turi pakankamai drąsos, dėvėti ir kaip 
mini suknią, taigi užsakė jų pernelyg mažai. Ir iš 
firmos Londone Julija išplėšė jų daugiau. Kova bu- 
vo nuožmi, nes pageidaujamų megztinių, aišku, san- 
dėlyje jau nebuvo, pirma juos reikėjo pagaminti. Ju- 
lija nedavė jiems ramybės, kol išsiderėjo gauti jų 
kiek įmanoma greičiau. Ji žinojo, kad tie megztiniai 
jai bus patiekti tik tada, kai firma atidės į šalį kitus 
užsakymus. Bet jai tai nerūpėjo. Ji jau seniai liovėsi 
būti mandagi ten, kur nereikia — verslininkui ap- 
skritai nedera bet koks mandagumas ir kitų norų 
paisymas. 

— Taip, štai ir susitvarkėme, — pareiškė ji paten- 
kinta, kai kitą dieną popiet jai buvo raštu patvirtinti 
užsakymai. 

Bet Heidė Lam visai neatrodė laiminga. 

Julija nustebo: 

— Kas tau yra? 

— Nesuprantu, kaip gali būti tokia tikra, kad ši- 
tie gaminiai bus graibstyte graibstomi. 

— Aš visai nesu tikra. Aš tik pasikliaunu sena 
gera patarle: bijai vilko, neik į girią. 

— O ar ne truputį per daug rizikuoji? 

— Nė kiek! Priešingai! Mums paprasčiausiai per- 
nelyg didelė prabanga nesiūlyti pačių naujausių da- 
lykų. Jeigu išgarsėsime kaip užsigulėjusių prekių 
tiekėjos, tai bus galo pradžia! 

— Tai būtų buvę geriau, jeigu būčiau daugiau už- 
sakiusi? 

— Tai jau taip, Heide, bet nesigraužk. Aš juk tau 
nepriekaištauju. 

— Man trūksta tokios drąsos kaip tau. 

— Tai juk ne tavo firma. Gerai, kad elgiesi atsar- 
giai. Kaip tik ta tavo savybe aš ir galiu pasikliauti: 
tu viską laikai savo rankose ir nepamatuotai nerizi- 
kuoji. O jeigu kas nepavyks, tai už pasekmes atsa- 
kysiu aš, ne tu. 

— Jeigu tu subankrutuosi, tai juk ir man atsilieps. 

— Ką tu šneki. Rasi darbą kitur. 

— Ir tu rasi. 

Julija nusijuokė. 

— Taigi... kodėl tada mudvi rūpinamės? Toliau 
žaiskim savo žaidimą ir būkim smagios. 

Po geros savaitės, kai Julija, kaip pati sakė,.,„,vėl 
sudrebino trobą iki pat pamatų“ — drąsino ir ragi- 
no savo bendradarbius užsienyje, — ji sutiko apsi- 
lankyti pas Heidę namuose. Julija jau nebėgo nuo 
vienatvės, o paprasčiausiai ėjo į svečius pas Heidę 
ir jos vaikus, kaip eidavo per visus pralėkusius me- 
tus. Ji duodavo vaikams dovanų per šventes, o ir 
šiaip kada nors parveždavo iš kelionės lauktuvių, jei 
kas gražaus pasitaikydavo po ranka. Julija žinojo 
apie jų pasisekimus, rūpesčius ir ligas. Heidė su 
vaikais jai tarsi atstojo nesamą šeimą. Elfei, vyriau- 
siajai, buvo dvylika, Angui, berniukui — dešimt, o 
Glorijai, jaunylei, kuri net neprisiminė tėvo — aš- 
tuoneri metai. 

Jie visuomet nuoširdžiai pasveikindavo Juliją, 
nors ir su savotiška pagarba, nes motina jiems be 
paliovos kalė, jog Julija jų maitintoja. 

Kadangi Heidė dabar gerai uždirbdavo, tai šeima 
iš kuklaus butelio persikraustė į pakankamai erdvų 
butą viršutiniame aukšte. Butas buvo senam pasta- 
te, bet Heidė su vaikais buvo pakankamai romantiš- 
kos prigimties, kad pamiltų nuožulnias sienas, ku- 
rias jie išsimušė šviesiu medžiu. Elfė, Angus ir 
Glorija pagaliau kiekvienas turėjo po savo kamba- 
rį, Heidė — miegamąjį, o didelį koridorių jie nau- 
dojo kaip svetainę ir valgomąjį. Julija čia jautėsi 
kaip namie. 

Heidė iškepė pyragą, abi moterys gėrė kavą, vai- 
kai — kakavą. Paskui nukraustė stalą ir ėmė žaisti 
„Monopolį“, žaidimą lydėjo smagus kvatojimasis. 
Glorija kaip tik išmoko garbingai pralaimėti, bet Ju- 
lija, kaip paprastai, truputį sukčiavo jos naudai. 

— Verčiau nedaryk šito, — šnibžtelėjo jai Heidė, 
sučiupusi Juliją apgaudinėjant. — Ateis toks metas, 
kai Lori pripras pralaimėti. 

— Nesijaudink, — atsakė Julija. — Liausiuosi, 
kai tik ji pastebės. Bet dar per anksti. 

Paskui, kai Angus jas visas galutinai sutriuškino, 
vaikai susėdo prie televizoriaus, o abi moterys įsi- 
taisė sėdimajame kampe. 

Heidė įpylė sau ir draugei konjako. 

— Aš puikiai gyvenau per šituos metus, — prisi- 
pažino ji kiek gėdydamasi. 

— Aš suprantu. 

— Elfė ir Angus dar pakankamai jauni ir netrokš- 
ta palikti namų. Po kelerių metų jie tai padarys, aš 
neturiu jokių vilčių. Jie jau dabar svajoja apie di- 
džiąją laisvę. O su Lori jau dabar įmanoma protin- 
gai pasikalbėti. | 

— O ar tu niekuomet nepagalvojai apie kitą vy- 
riškį? 

— Kitą vyriškį? Ne, tikrai ne. Ar Žinai, kaip man 
atrodo nedidelė mano šeima? Kaip burlaiviukas di- 
džiuliam vandenyne. Jeigu tik bus per daug svorio, 
jis apvirs. 

— Bet juk visuomet sakoma, kad vaikams reikia 
tėvo — bent jau vyro. 

— Taip, sakoma. Bet aš lažinuosi, kad maniškiai 
nepripažins vyro šeimoje. Reikės šauktis pagalbos. 
Na, o dėl vyrų — tik prašau manęs klaidingai nesu- 
prasti, — juk tam esi tu. 

— Tu, matyt, juokauji! 

— Ne, nė trupučiuko. Tu jiems autoritetas, dau- 
giau nei aš. Jeigu iškyla kokia nors problema ir 
man reikia ją spręsti, 0 aš jaučiuosi nesugebanti, tai 
gražiausiai pasakau: „Pirma turiu pasikalbėti su Ju- 
lija“. Ir aš taip ir padarau. 

— Bet šitaip tu man užkrauni didžiulę atsako- 
mybę. 

— Gal kad apsiginčiau pati. Juk Žinai, aš nelabai 
pasitikiu savimi. Aš vis bijau, kad tu nebūtum nepa- 
tenkinta mano darbu ar nesugalvotum kokios naujo- 
vės ir aš tau būčiau nebereikalinga. Bet tada tu ne- 
begalėsi be niekur nieko išvyti manęs į gatvę, nes 
turėsi galvoti apie mano vaikų likimą. 
ties nėra kilę tavim atsikratyti. Aš tik džiaugiuosi, 
kad tu esi! 

— Atsarga gėdos nedaro, — ramiai pareiškė 
Heidė. 

Julija gurkštelėjo konjako. 

— Regis, tu tikra gudruolė. 

— Aš nieko nebijau, kad tik mano vaikai gerai 
gyventų ir būtų saugūs. 

— Tu tik jiems gyveni, ar ne? Kartais aš tau net 
pavydžiu. 

— Galėtum turėti savų. 

— Kažin. Sykį pabandžiau, bet man nepasisekė. 
O širdies gelmėse aš tada ir nenorėjau vaiko. 

— Tu dar jauna. Dar galima atsigriebti. 

Julija kimiai nusijuokė. 

— Dabar? Kai reikalai susiklostė šitaip? 

Heidė būtų norėjusi ją pakamantinėti, bet prikan- 
do liežuvį, nes nenorėjo lįsti Julijai į sielą. 

— Tau rūpi, kas man atsitiko, — tarytum atspė- 
jusi jos mintis pasakė Julija. 

— Taip, žinoma. Tu juk mane pažįsti. Aš klaikiai 
smalsi. Bet jeigu nenori apie tai kalbėti, tiek to! Ne- 
noriu tavęs versti. 

— Tiesa. Tu apskritai nesi nieko manęs vertusi, ir 
aš tau labai dėkinga. Bet kam turėčiau nuo tavęs 
slėpti? Teisybė tokia: tu puikiai perpratai Robertą! 

— Aš? — išsigando Heidė. — Bet juk aš ničnie- 
ko nežinau! 

— Kartą tu mane įspėjai. Ar pamiršai? Sakei 
man, kad pavojinga dažnai palikti jį vieną. Tu įspė- 
jai mane, kad nepasikliaučiau jo ištikimybe. 

Heidė nebesusivaldė. 

— Tai jis tave apgavo? — smalsiai paklausė ji. 

— Daugiau. Jis turi su kita moterim vaiką. — Ju- 
lija papasakojo, kaip atėjo Rita, ir apie pokalbį su 
Robertu. 

Kai ji baigė pasakojimą, Heidė lėtai, sverdama 
kiekvieną žodį pasakė: 

— Tačiau tai bent reiškia, jog jis nenori su tavim 
skirtis. Jis būtų galėjęs panaudoti vaiką kaip prie- 
žastį. | 
— Taip, — sutiko Julija, — ir jis taip tvirtina. 

— Ir faktai byloja patys už save. Būtų labai jau 
neįtikėtinas daiktas, kad toji moteris nebūtų norėjusi 

už jo ištekėti, net ir ne dėl vaiko. Pasakyk, kiek jai 
metų? 

— Kokie dvidešimt penkeri. Dešimčia metų jau- 
nesnė už mane. 

— O vaikui kiek? 

— Ketveri ar penkeri, manau. 

— Ar jau esi galvojusi apie tai, kaip jūs gyvenote 
tada, kai jis draugavo su ta Rita? 

— Nieko kita ir negalvoju nuo to laiko, kai jį pa- 
likau. Suku galvą, kas galėjo tuomet mudviem nu- 
tikti. Aišku, aš visa buvau panirusi į firmos kūrimą, 
niekas daugiau man nerūpėjo. Bet Robertas buvo 
toks kaip visuomet. Niekaip neprisimenu, kad jis 
būtų buvęs prastai nusiteikęs ar nuobodžiavęs. Jis 
nelabai liūdėdavo, kai aš išvažiuodavau — logiška, 
nes jo juk laukdavo kita, — bet tarytum būdavo la- 
bai laimingas mane pasitikdamas. 

— O kaip buvo, na, su... — Heidė išraudo kaip 
mergytė, — na, juk žinai, ką turiu galvoje? 

— Viešpatie, kokia tu drovi! Tu kalbi apie seksą? 

— Taip. 

— Mums niekuomet nėra buvę problemų. Aš vi- 
sai išsikankinau apie tai begalvodama. Matyt, necla- 
bai pažįstu Robertą, ar ne? O šiaip juk būčiau turė- 
jusi nutuokti, jog kažkas yra, jeigu ne tada, tai bent 
jau vėliau. Bet nieko panašaus. Niekaip negaliu iš- 
spręsti šitos mįslės. 

— O kai dabar bandai prisiminti — gal jis kai 
kada būdavo prislėgtas? Lyg būtų norėjęs tau kaž- 
ką prisipažinti 1r niekaip neišdrįsęs? 

— Ne. Viskas buvo normalu. 

— Tuomet jam puikiai pavyko sugyventi su jumis 
abiem. — Heidė užsidengė ranka burną. — Atsipra- 
šau, nenorėjau taip piktai kalbėti. 

— Bet tu pataikei kaip pirštu į akį. Jis nuostabiai 
susitvarkė, taigi aš net nebegaliu būti tikra, ar buvo 
tik šitoji viena Rita. 

— (0) Dieve, ar tu rimtai? 

— Jis kalbėjo taip, tarsi aš ir būčiau turėjusi tikė- 
tis šitokios naujienos. 

Heidė pajuto, kad metas apginti Robertą. 

— Šiaip ar taip, jis ne apgavikas. 

— O kaip paaiškinsi tai, kad jis daug metų mane 
apgaudinėjo? Niekuomet man nekilo abejonių, kad 
esu jam vienintelė. Paklausyk! Jis pasielgė su ma- 
nim labai niekšiškai, 0 jeigu pagalvosi apie tai, ką 
per jį iškentėjo Rita, apie vaiką jau nė nekalbu, tuo- 
met peršasi tik viena išvada: mano numylėtasis Ro- 
bertas tėra šlykštus ir beširdis egoistas. Ne, nebeno- 
riu turėti su juo jokių reikalų. 

— Tu skirsiesi?7 
— Jeigu prireiks. Dabar tai ne taip jau svarbu. 

Dabar Julijai tebuvo svarbu susirasti užsakovų, 
kurių gaminius kokybe būtų buvę galima sulyginti 
su „Pro vobis“ firmos gaminiais. Bet tai nebuvo 
taip jau paprasta. Patyrę gamintojai turėjo Žmones, 
kurie jais patikimai rūpinosi, o pradedančiųjų dar- 
bus ne visuomet lydėjo sėkmė. Julija panaudojo vi- 
sus senus savo ryšius, bet veltui. 

Kai šeštadienio vakarą jai paskambino viena „Pro 
vobis“ bendradarbė užsienyje, Margita Šenceit, Ju- 
lija nustebo ir apsidžiaugė. Ponia Šenceit buvo at- 
sakinga už prekybą Belgijoje ir Olandijoje, nepa- 
prastai darbšti moteris, ir jiedvi su Julija visuomet 
puikiai sutardavo. 

— Sveika, Julija, — Žvaliai pasakė Margita. — 
Puiku, kad tave pagavau. Jau skambinau tau į na- 
mus, bet niekas nekėlė ragelio. 

— Savaitgalį praleidau Miunchene, — paaiškino 
Julija, o kadangi nenorėjo buvusiai bendradarbei tie- 
siai visko išdrožti, bet reikėjo šį tą pasakyti, tai pri- 
dūrė: — Esu nežmoniškai užsiėmusi. 

— Tai tu ir man neturėsi laiko, ar ne? Norėčiau 
su tavim pasimatyti. 

— Nebloga mintis. Ką tu siūlai? 

— Pasikviesti mane pietų. Turiu tau naujienų. 

— Tikrai? Na, tai klok! 

— Tik jau ne telefonu. Turėtum iššauti šampano 
butelį. 

Julija suvaidino, kad giliai dūsauja. 

— Na, jeigu jau reikia. 

Margita Šenceit nusijuokė. 

— Tai kur susitinkam? 

— Ar tu atvažiavai su šeima? — atsargiai paklau- 
sė Julija. Margitos vyras buvo laisvai dirbantis žur- 
nalistas, ir jie turėjo tris paauglius vaikus. 

— Pataikei kaip pirštu į akį. Mes važiuojam į 
saulėtuosius pietus. Bet tu nebijok, rytoj varau visą 
tą gaują į „Vokiečių muziejų“, o paskui tegu kaip 
nors verčiasi su keptomis bulvėmis ir kečiupu. 

— Tuomet mes būsim vienos. — Julija pasvars- 
tė. — O jeigu pasimatytume „Keturių metų laikų“ 
restorane? Neprasta skylė. 

— Sutarta. Dvyliktą susitinkam hole. 

Kai Margita padėjo ragelį, dėl visa ko Julija pa- 
skambino į viešbutį ir užsakė staliuką dviem resto- 
rane. 

Kitą dieną Julija net kiek per anksti įžengė į 
brangiais kilimais išklotą ir sunkiais baldais apsta- 
tytą viešbučio holą. Ji laikėsi principo niekuomet 

neversti laukti pašnekovo, kad tas iš anksto nesu- 
galėjo matyti durininką, švytuoklines duris ir net 
privažiavimą prie viešbučio. Julija laukė ramiai, bu- 
vo smagu stebėti, kaip vaikšto svečiai — kai kurie 
tikrai egzotiški — ir kaip durininkas renka arbatpi- 
nigius. 

Tada pasirodė ir Margita Šenceit, jos negalėjai 
nepastebėti, nes buvo apsivilkusi spalvinga palaida 
suknia, kuri slėpė, bet kartu ir pabrėžė jos apkūnią 
figūrą. Ji visuomet buvo storulė , ir Julija ne sykį 
stebėjosi, kaip tokia įkūni moteris gali pardavinėti 
drabužius, skirtus daugiausia lieknoms. Bet Margi- 
ta sugebėjo pardavinėti, nė nebandydama susitapa- 
tinti su pirkėjomis, o laikydama save išimtimi. Ju- 
lija troško irgi būti tokia pat savarankiška. 

Margita Šenceit buvo virtusi platinine blondine. 
Apvalų veidą gausiai išsidažiusi, pro storai nuteptas 
blakstienas beveik nebuvo matyti gudrių jos akių — 
tokios jos buvo mažytės. 

Julija, pasipuošusi nepriekaištingai elegantišku 
violetiniu kostiumėliu ir šviesia palaidinuke, atsisto- 
j0 ir nuėjo jos -pasitikti. 

Abidvi moterys sveikindamosi apsikabino. 

— Puikiai atrodai! — pasakė Julija. — Matyti, 
kad džiaugiesi gyvenimu. 

Margita atidžiai ją nužvelgė. 

— O tu, regis, vis jaunėji. 

— Pasakysiu teisybę, — pati nustebusi pareiškė 
Julija, — aš pasidariau kosmetinę operaciją. 

— Šaunuolė, mergyt! Tau labai į naudą. 

— Manau, kad labai: plačiai šito -neskleisi, Mar- 
gita... 

— Ak, kaip galėčiau! — skubiai pertarė Margita 
Juliją. 

— ... bet po „Pro vobis“ šunybių man būtinai rei- 
kėjo kažko griebtis, — nesutrikdama tęsė savo min- 
tį Julija. 

— Jie kaip reikiant tave prigriebė, ar ne? 

— Kurgi ne! 

Abidvi įėjo į restoraną. Jas pasitiko labai solidus 
vyresnysis padavėjas ir nulydėjo prie staliuko palei 
langą. 

Tuoj pat atskubėjo jaunesnis padavėjas su vynų 
meniu rankoje. 

— Gal damos pageidautų aperityvo? 

— Išgersi taurę šampano? — paklausė Julija. 

— Verčiau užsakyk visą butelį. Abi tikrai įveik- 
sime. — Margita perbėgo siūlomų gėrimų sąrašą 
akimis ir nusprendė pasirinkti ,Dom Perignon““. 

O paskui abidvi moterys įniko į valgiaraštį. 

— Manau, užsisakykim visą kompleksą, — pa- 
siūlė Margita. 

— Septynis patiekalus? Aš tiek niekuomet nesu- 
valgysiu. 

— Tik jau nešnekėk. Jų labai po nedaug įdeda. 
Be to, laiko mums sočiai. Savo gaują aš pamatysiu 
tik penktą valandą. 

Julija, kaip paprastai, būtų užsisakiusi tik labai 
nedaug. Bet, kita vertus, jai atrodė nemandagu ir 
nesmagu sėdėti priešais Marzitą ir stebėti, kaip ji 
šveičia. 

— Na, gerai! — pasakė ji laukiančiam padavė- 
jui. — Prašom atnešti pirmąjį kompleksą. 

Vyresnysis padavėjas atkimšo šampaną, kamštis 
negarsiai pokštelėjo, ir davė Margitai paragauti. 

— Ar jį atšaldyti? — paklausė jis. 

— Ačiū, pakankamai šaltas. 

Padavėjas atsargiai pripylė taures šampano. 

Julija ir Margita susidaužė. 

— Džiaugiuosi vėl tave matydama, — neveidmai- 
niaudama pasakė Julija. 

— Bet pirmiausia tau įdomu, — teisingai atspė- 
jo Margita. 

— Nesiginsiu. Kaip sekasi „Pro vobis“ firmai? 

— Kaip visuomet, vidutiniškai. 

Toks atsakymas Julijos nepatenkino, bet ji nieko 
nepasakė, lūkuriavo. 

— Aišku, šitas Hansas Georgas Noineris, asmeni- 
nis tavo draugas, šiek tiek pridarė žalos, — mėgau- 
damasi toliau varė Margita. 

Julija nepajėgė nuslėpti džiaugsmo, nejučia nusi- 
šypsojo. 

— Tos prekės, kurias jis įpiršo parduotuvėms di- 
deliais kiekiais, daugiausia buvo išparduotos sezo- 
no pabaigoje pigiau. Aišku, visi klientai pasiuto, tai- 
gi kitąsyk užsakinėjo gerokai apdairiau. 

— Kaip tik tai aš ir numačiau. 

— Pigus triukas — buvo matyti kaip ant delno. 

— O kaip pasižiūrėjo „Pro vobis“? 

— Buvusi! tavo teritorija dabar paskirstyta nau- 
jiems Žmonėms. 

— O kur Noineris dabar? 

— Labai klysti, jeigu manai, kad jam primygo 
uodegą. Jis grįžo į pačią firmą ir ten toliau vaidina 
didelį veikėją. 

— Neįmanomas daiktas! Ir kaip Elvira Hagen ga- 
li šitaip apakti? 

— Man regis, ji puikiai žino, ką daranti. 

Padavėjas atnešė dvi lėkštes, kuriose buvo kažko- 
kio rudo ir žalio valgio. 

— „Amuse guele“, — šypsodamasis paaiškino 
viešnioms jis. 

— Šitaip mus pagerbia restoranas, — paaiškino 
Margita Julijai. 

— Taip, supratau. Bet kas čia per patiekalas? 

— Žąsų kepenėlės su artišokais ir žalėsių pada- 
žu. — Padavėjas vėl pasitraukė. 

— Na, tai pradėsim. — Margita pasiėmė iš pin- 
tinėlės su servetėle karštą skrebutį, aptepė jį svies- 
tu, atsikando didoką gabalą ir paragavo „amuse gu- 
ele“. — Skanu, labai skanu, — pasakė ji. 

Julija knisinėjo su nedidele šakute savo lėkštėje. 

— Bet kodėl? Kuo Elvirai įtiko tas Noineris? 

— Šnekama, kad Elvira nusižiūrėjo jį į žentus. 
Mažoji Hagen nei gražuolė, nei kokios nors srities 
garsenybė. Sklinda gandai, kad Noineris jai meili- 
nasi. 

— Bet juk ji dar labai jaunutė, argi ne? Ar ji ne- 
turi jokių savo planų? Šitaip paprastai leidžiasi są- 
vadaujama? 

— Šiaip ar taip, valios ji neturi. Ji visiškai po 
motinos padu. Elgiasi taip, kaip liepia jai Elvira. Ta 
geroji Mama nuo pat gimimo dienos įskiepijo jai 
nepilnavertiškumo kompleksą. 

— Siaubinga! 

— Kas mums tai rūpi? — gūžtelėjo pečiais Mar- 
gita. 

Per tą laiką Julija jau įveikė restorano patiektą 
valgį. 

Atėjo padavėjas nunešti lėkščių. 

— Ar damoms patiko? — paklausė jis. 

— Ačiū. Nuostabus skonis! — atsakė Margita. 

— Bet ne tam, kad šitai pasakočiau, susitikau su 
tavim, — pareiškė ji, kai padavėjas nuėjo tolyn. 

O paskui Julija, valgydama putpelių kiaušinius su 
marinuota lašiša, bulves su triufeliais, ridikėlių sriu- 
bą su grietinėle, gurkšnodama citrininį šerbetą, gar- 
džiuodamasi veršiena bulvių žievėse, kepintomis da- 
tulėmis su sūriu, sužinojo, kokios naujienos madų 

sferoje. Vienas prancūzas, grafas Pjeras de Šatona- 
kas, garsios senos šeimos palikuonis, nusprendė 
įkurti modelių firmą „„Nacelle“. Jis jau turėjo pirmą- 
ją kolekciją ir dabar skubiai ieškojo bendradarbių 
užsienyje, kad jie išpopuliarintų jo gaminius visoje 
Europoje. 

— Visoje Europoje? — paklausė Julija ir prisimi- 

nė, kaip atsargiai iš pradžių pradėjo savo veiklą 
„Pro vobis“. — Ar jis ne per plačiai užsimojo? 
„ — Kaip pažiūrėsi. Tokiam, kuris sumanęs už- 
griebti net Ameriką, tai ne per platus užmojis. — 
Margita įsidėjo į burną valgio kąsnį ir nuskalavo jį 
šampanu. — Toji šeima turi krūvas pinigų. Nuosa- 
vos pilys, vynuogynai, bankai ir taip toliau. 

— Iš kur tu viską sužinojai? 

— Jo atstovai atvažiavo pas mane, pas ponią Hei- 
zę ir net pas senąjį Kelerį. Bet mes juk pririšti prie 
„Pro vobis“ ir ne taip jau linkę imtis naujų darbų. 

— O man, manai, tiktų? 

— Džiaugiuosi, kad pati tai pasakei. — Margita 
nusišluostė lūpas servetėle. — Šiaip ar taip, aš pa- 
siūliau tave. 

— Tu labai miela. 

— Bet protingiausiai pasielgtum pati pasisiūlyda- 
ma tai firmai. Duosiu tau adresą. — Margita pasi- 
rausė rankinėje ir galop iškrapštė vizitinę kortelę. 

Julija apžiūrėjo firmos emblemą, kur buvo vaiz- 
duojamas kiek stilizuotas balionas ir pintinė. 

— Labai patraukli, — tarė Julija, sukiodama kor- 
telę tarp pirštų. 

— Na, tai ką pasakysi? 

— Aš nemoku prancūziškai. 

— O kas jau čia moka? Juk visur galima išsivers- 
ti su anglų kalba. 

Angliškai Julija temokėjo tik tiek, kiek buvo mo- 
kiusis mokykloje, bet buvusiai bendradarbei never- 
tėjo šito aiškinti. 

— Aš pagalvosiu, — pažadėjo ji. 

— Neatrodo, kad labai džiaugtumeis. 

— Visiškai neturiu nuotaikos. Ir šaip darbo iki 
kaklo... 

— Bet nelabai pasipelnysi iš smulkių reikaliu- 
kų, — nutraukė ją Margita. 

— ... taigi neketinu stačia galva pulti į nežino- 


mybę. 
Julija neprisipažino sau, kad netikrumas — tas 
netikrumas, kurio tarėsi seniai atsikračiusi — Ssu- 


trukdė jai kreiptis į „Nacelle“ firmą. Kalbos mokė- 
jimas toli gražu ne viską lėmė. Šiaip ar taip, iš jos 
nebūtų laukiama, kad tos firmos kolekcijai ji užka- 
riautų naujas sritis, atvirkščiai — jai reikėjo išpopu- 
liarinti ją ten, kur ji ligi šiol dirbo. Bet nors ir kaip 
Julija stengėsi pati sau įkalti tai į galvą, nedrįso pa- 
siūlyti firmai savo paslaugų. 

Heidė Lam, su kuria jiedvi aptarinėjo šitą proble- 
mą ne vieną kartą, irgi nesugebėjo jai padėti ir iš- 
blaškyti abejonių. 

Kai oras atvėso, Julija nuvažiavo į Vinkelhofą pa- 
barstyti naftalinu vasarinių drabužių ir pasiimti Žie- 
minių. Ji jautėsi keistai, įžengdama į butą, kur tiek 
laiko pragyveno su savo vyru. 

Nors Julija tikėjosi, kad Robertas bus darbe, ke- 
liskart šūktelėjo: 

— Ar yra kas nors namie? Čia aš, Julija! 

Bet nieko neatsitiko, visur viešpatavo tyla. 

Kai iškraustė lagaminus ir vėl pridėjo kitų drabu- 
Žžių, taigi kai jau buvo pasiruošusi išvažiuoti, ji ne- 
galėjo atsispirti pagundai ir truputį nepasižvalgyti. 
Regis, niekas nepasikeitė. Nebuvo nė ženklo, kad į 
Roberto gyvenimą įžengusi kita moteris. Ji apsi- 
džiaugė, nors pati nesuprato kodėl. 

Staiga ji užsimanė nusimaudyti vonioje. Nors per 
tą laiką jos tualete Miunchene jau buvo įrengtas du- 
šas, bet negalėjai jo palyginti su jaukia vonia. Julija 
nusprendė išdrįsti ir nusimaudyti. Pagalvojus, kad 
Robertas gali ją užklupti, jai darėsi nesmagu, bet 
kartu ir jaudino ši mintis. Bet šito tikriausiai nebus. 
Julija nusinešė baltinius ir viršutinius drabužius į 
vonią, užsirakino ir atsuko čiaupus. Nė nesvarsčiu- 
si pasiėmė jo šampūną voniai, ilgai gulėjo užsimer- 
kusi ir mąstydama karštame vandenyje. 

Ką ji laimėjo išsiskyrusi su vyru? Po teisybei, 
nieko, tik jai palengvėjo, kad nebereikia su juo ma- 
tytis. Jam liko dailus butas, o ji niekuomet nebuvo 
gyvenusi šitaip nepatogiai. Jai pasisekė suaktyvinti 
firmos veiklą, taigi užsitikrinti egzistencijos pagrin- 
dus. Bet daugiau ji nieko nepasiekė. Ir toliau šitaip 
gyventi nebuvo -galima. 

Kai išlipusi 1š vonios šluostėsi, Julija pasiryžo. 
Reikia griebtis „„Nacelle“ firmos pasiūlymo. Kas ją 
varžė pasidaryti tos firmos agente užsienyje? Nega- 
lėjo nutikti nieko baisiau, nebent jis jau bus radęs 
žmogų, kuris dirbtų jos rajonuose, arba kad prancū- 
zui nežinia kodėl nepatiktų jos veidas. Tuomet jos 
gyvenimas juk nepablogės. Pasisiūliusi į darbą, 
šiaip ar taip, ji nieko nepraras. 

Julija išplovė vonią, apsirengė, atidarė langą 1f 
sušluostytą frotinį rankšluostį padėjo prie murzinų 
skalbinių. 

Paskui kiek pasvarsčiusi brūkštelėjo keletą svei- 
kinimo žodžių Robertui: 

„Aš buvau čia. Sutvarkiau drabužius ir išdrįsau 
nusimaudyti. Lik sveikas! Julija“. 

Padėjo raštelį virtuvėje ant stalo aiškiai matomoje 
vietoje ir šyptelėjo įsivaizdavusi, koks bus Roberto 
veidas, kai jį pastebės. 

Grįžusi į Miuncheną Julija pasijuto tvirtesnė. 

— Kokios naujienos? — paklausė smagiai, įŽžen- 
gusi į kontorą. 

— Oho! Tau skambino iš „Nacelle“ firmos. 

Julija maloniai nustebo. Matyt, gera lemiantis 
ženklas. 

— Iš Paryžiaus? — paklausė ji. 

— Ne, neatrodė, kad iš kitur. 

— Na, tai kas čia buvo ir ko jis norėjo? Ar rei- 
kės tau liežuvį iš burnos lupti? 

— Jau sakiau, iš „Nacelle“ firmos. Puikiai kalbė- 
jo vokiškai, bet nieko konkrečiai nežinau. Paskyriau 
jam susitikimą su tavim rytoj vienuoliktą valandą. 
Regis, jam tai labai tiko. Manau, kad tai buvo ver- 
buotojas, o gal net ir pats grafas. 

Julija suraukė kaktą. 

— Pakvietei jį čia? 

— Taip. O kodėl ne? 

— Mūsų kontora ne kažin kokia. 

— Visai normali kontora. Daugiau jis galų gale ir 
negali tikėtis. | 

— Ir, aišku, tu nežinai, kaip jį surasti? 

— O kam? Jeigu jis ir taip ateis... 

Julija troško surengti ponui iš Paryžiaus įspūdin- 
gą priėmimą. Su užsakovais iš Romos ir Londono ji 
paprastai susitikdavo viešbučių holuose ir derybas 
apvainikuodavo bent jau lančas. Per Heidės nenuo- 
vokumą, taip dabar atrodė Julijai, šįkart viskas su- 
siklostė kitaip. Bet nieko nebepakeisti. Jai neliko 
nieko kita, tik panaikinti pasitarimų kambary pėdsa- 
kus, jog ji čia gyvena, paslėpti mezginį ir romanus, 
išnešti popierių krepšius. 

Kitą rytą ji kruopščiai apsirengė, itin pabrėždama 
kuklumą, deramą paprastai darbo dienai. Ji pasirin- 
ko pilką nesiglamžantį sijoną, satininę palaidinukę, 
išryškinančią gražias mėlynas jos akis, ir platų ku- 
kurūzų geltonumo diržą, kuris puošė dailų juosme- 
nį. Drabužių spalvos nebuvo ryškios, bet vis dėlto 
krito į akis ir puikiai derinosi tarpusavyje. 

Iš didžiojo kambario ji kaip tik kalbėjosi telefo- 
nu su Londonu, kai suskambėjo durų skambutis. 

Heidė atsiliepė durų telefonu. 

— Namo durys atdaros, — paaiškino ji labai lė- 
tai ir pabrėžtinai aiškiai. — Važiuokit liftu į šeštąjį 
aukštą. Ten mūsų kontora! — Ji išjungė telefoną ir 
paskelbė Julijai: — Tai grafas! 

Julija pridengė ragelį ranka: 

— [leisk jį! 

Julija paskubėjo kuo greičiau baigti pokalbį ir įė- 
jo į kabinetą tuoj po to, kai Heidė įvedė į jį grafą 
de Šatonaką. 

Jis buvo su palaidu lietpalčiu ir languota skrybė- 
le, kurią iškart nusiėmė. Julija padavė jam ranką, 
kurią jis pabučiavo. 

— Pjeras de Šatonakas, — prisistatė svečias. 

— Malonu su jumis susipažinti, grafe! 

— Ak, verčiau išmeskim ta „grafą“, — skubiai 
pasakė jis. — Mes juk demokratai, ar ne, 0 gyve- 

nam demokratiškoje, kone jau susivienijusioje Euro- 
poje. — Jis pasidairė vietos skrybėlei, bet neradęs 
kabyklės, numetė ją ant krėslo. 

Heidė paėmė ją. 

— Gal nusivilktumėt ir lietpaltį, grafe! 

Šįkart jis nepataisė Heidės. 

— Jūs labai maloni, — tarė jis ir nusirengė liet- 
paltį. 

— Išvirk mums kavos, Heide! — paprašė Julija, 
o paskui paklausė grafą: — Juk išgersit su manim 
puodelį? Bet prašau sėstis, — susigriebė ji ir mos- 
telėjo į vieną iš krėslų. 

— Taip, mielai prisėsiu. 

Heidė išėjo, o Julija ir grafas prancūzas pasižiūrė- 
j0 vienas į kita. Julija ir nesitikėjo pamatyti kitokio, 
grafas buvo tikras pietietis, įdegęs, rudomis gudrio- 
mis akimis, juodaplaukis, o pražilę smilkiniai kont- 
rastavo su jaunatviškais veido bruožais, lūpos sto- 
ros, nosis aristokratiška. 

— Džiaugiuosi, kad puikiai kalbat vokiškai, — 
pasakė Julija ir užsimetė vieną ilgą koją ant ki- 
tos. — Taip gerokai lengviau bendrauti. 

— Ak, kalbos šiais laikais labai svarbu. Aš daug 
metų praleidau internate Šveicarijoje. 

— Deja, mokykloje aš visai nekreipiau dėmesio į 
kalbas. 

— Nesvarbu. Graži moteris gali kalnus gyvenime 
nuversti, net būdama nebyli. 

Julija nusijuokė. 

— Puikiai pasakyta, grafe... — Ji užsikirto. — 
Prašom man atleisti, kaip jūs pageidaujate, kad jus 
vadinčiau? 

— Ponu Šatonaku, arba dar geriau — tiesiog 
Pjeru. 

Bet Julija negalėjo taip greitai suartėti. 


173 


— Pone Šatonakai, jūsų pastaba tikrai puiki, ko- 
ne poetiška, bet be žodžių aš nieko nepasiekčiau sa- 
vo sferoje. Laimė, aš darbuojuosi pietų Vokietijoje, 
Šveicarijoje ir Austrijoje, taigi kol kas neblogai ver- 
čiuosi su vokiečių kalba. 

— Bet jūs palaikot ryšius su Londonu ir Roma. 

Julija pasijuto trupučiuką nesmagiai. 

— Jūs labai gerai informuotas, pone Šatona- 
kai, — pasakė ji, — bet aš ten kaip nors išsisuku su 
trupučiu anglų kalbos. 

Grafas tarytum galėjo skaityti jos mintis. 

— Jūs vis dar tebesijaudinat dėl to — kaip čia 
sakoma? — susipykimo su „Pro vobis“? 

— Taip, — prisipažino Julija, — nes ir šiandien 
negaliu suprasti, kaip man tai nutiko. 

— Ak, tą lengva paaiškinti. Moteriškas pavydas, 
1r nieko daugiau. Aš myliu moteris, bet jos pasiduo- 
da jausmams. Tačiau gal kaip tik tuo moterys mus 
taip traukia ir atrodo paslaptingos. Bet visuomet 
sunku, jeigu moteris viršininkė ar partnerė. 

— Jūs taip manote? 

— Esu tikras. 

Heidė įėjo su. padėklu, padėjo puodukus su lėkš- 
tutėmis, cukrinę, ąsotėlį grietinėlės ant staliuko tarp 
Julijos ir grafo. 

— O, merci, labai ačiū, — padėkojo grafas, atsi- 
sagstė kiek įliemenuotą švarką ir įsidėjo cukraus, 
šliūkštelėjo grietinėlės. 

Julija gėrė juodą kavą. 

Jis nugėrė gurkšnį. 

— Skanu, labai skanu, — pagyrė jis. 

— O gal pageidautumėt konjako? — pasiūlė Ju- 
lija. 

— Jūs geriat konjaką su kava? 

— Taip, net labai mėgstu. Bet ne tokiu metu. 

— Aš irgi toks pat. Ne tokiu metu. 

Heidė kaip pakerėta stovėjo prie jų. 

— Tau manęs nebereikia? — paklausė ji. 

— Dabar ne, Heide. 

Kai Heidė išėjo, grafas paklausė: 

— Jūsų bendradarbė gera? 

— Nepaprastai. Ji su manim nuo pat pradžių. 
Mudvi neturim problemų. — Po akimirkos ji sus1- 
mąsčiusi pridūrė: — Bent tikiuosi. 

— Iš kur tokia išlyga? — susidomėjo grafas. 

Julija prisiminė, kad Heidės ir Roberto santykiai 
visuomet buvo kiek įtempti. Tačiau ji neketino at- 
verti širdies grafui, o dabar tai jau ir nebebuvo svar- 
bu. Taigi ji tik pasakė: 

— Niekuomet nežinai, kaip viskas toliau klos- 
tysis. 

— Teisybė. Laimės neužsigarantuosi. — Jis bai- 
gė gerti savo puodelį. 

Julija buvo besiūlanti jam dar kavos, bet susilai- 
kė, nes manė, jog metas pradėti rimtą pokalbį. Pa- 
kankamai jau buvo pamankštinę liežuvius. 

— Aišku, jūs Žinot, kodėl pas jus atvažiavau? — 
staiga paklausė grafas. 

— Margita Šenceit pranešė man, kad turit gatavą 
kolekciją. 

— Tiesa. Ir ji man pasakė jūsų pavardę. Ir tai, 
kad galėtumėt išparduoti ją. 

— Apskritai tai teisybė. Bet, aišku, pirma tu- 
rėčiau sužinoti, kokias parduotuves jūs turite galvo- 
je ir kokiems pirkėjams skirta jūsų kolekcija. Jeigu 
konkrečiai: turėčiau pati ją apžiūrėti ir susidaryti 
nuomonę, 0 tik tada spręsčiau. 

Jis nusišypsojo. 

— Bet, ma chėre madame, tai juk savaime su- 
prantama! 

— Vadinasi, šiuo atžvilgiu mudu sutariame. 

— Tai kolekcija vasarai, labai elegantiška. Ma- 
nau, galėtume tuo požiūriu sekti „Pro vobis“ pėdo- 
mis. 

— O man kitaip atrodo. Būtų geriau, jei pralenk- 
tume „Pro vobis“, pirmiausia bent laiku — sudary- 
tume anksčiau sutartis. Jeigu manot, kad jūsų dra- 
bužiai maždaug kaip „Pro vobis“... 

— Un peu* elegantiškesni! — įsiterpė jis. 

— Tuomet mums reikėtų pabandyti pademonst- 
ruoti juos anksčiau, kad parduotuvės neturėtų gali- 
mybės jų prisipirkti iš „Pro vobis“. Taigi reikia 
greičiau imtis darbo. 

— Jums smagu — kaip čia sakoma? — nušluos- 
tyti nosį tai firmai? 

— Ne, ne, man tik rūpi kuo geriau parduoti. 
Nors, pasakysiu atvirai, ne sykį svarsčiau, kaip at- 
sikeršyti „Pro vobis“. 

— Na, čia tai bent atvirumas. 

— Kada galėčiau pamatyti kolekciją? 

— Nelaimė, bet aš dar kelias dienas turiu sugaišti 
Bretanėje. Aišku, aš galėčiau patvarkyti taip, kad 
kolekcija būtų. jums pademonstruota ir be manęs. 
Bet man būtų liūdna, jei negalėčiau pats jos jums 
parodyti. 

— Nepykit ant manęs, pone Šatonakai, bet jūs į 
viską Žiūrit pernelyg jausmingai. Svarbu ne jūsų bu- 
vimas per demonstravimą, o tai, kad tuos drabužius 
kuo greičiau pamatyčiau aš. 

— Ir man atsisakyti progos vėl pasimatyti su ju- 
mis? Ne, niekuomet! 

Julija taip suglumo dėl tokio jo jausmų protrūkio, 
kad nesusigriebė ką atsakyti. 


*Truputį (pranc.). 

— Prašom man atleisti, nenorėjau jūsų priblokš- 
ti, bet laikas taip greitai bėga, o aš jau Žinau; jeigu 
nečiumpi už skverno patogios progos, tai paskui 
amžinai gailiesi. 

Julija vėl atgavo savitvardą. 

— Mes čia kalbamės apie reikalus, — sąmonin- 
gai šaltai pabrėžė ji, — ir jeigu mums pavyks tuos 
reikalus nukreipti tinkama vaga... 

— Tinkama vaga? — nutraukė jis. — Ką jūs tu- 
rit galvoje? 

— Jeigu mūsų susitarimas patenkins abi puses. 

Jis vyptelėjo. 

— O, suprantu! Patenkins! Reikalas turėtų paten- 
kinti abi puses. 

— Man regis, jūs šaipotės iš manęs, grafe. 

— Aš linkęs papokštauti. Bet dabar jūsų veidas 
kaip mano mamos, kai ji ant manęs pyksta. 

— Aš labai rimtai žiūriu į verslą. 

— Aš irgi, bet ne vien tik rimtai. Juk galima iš to 
turėti ir malonumo, argi ne? Kas jau siektų pasise- 
kimo, jeigu nepatirtų nė trupučio malonumo? 

Julija nejučia atsiduso. 

— Gal jūs net teisus, pone Šatonakai. Tik aš dar 
nesu apie tai šitaip pagalvojusi. 

— Turėtumėt pagalvoti, mieloji Julija, antraip 
jums bus per mažai džiaugsmo gyvenime. 

Ji būtų mielai uždraudusi į ją šitaip familiariai 
kreiptis, bet žinojo, kad jis tik pasijuoks. 

— Na, tai kada parodysit man savo kolekciją? 

— Po dviejų, trijų dienų. 

— Man reikia tikslios datos. 

— Tuomet turiu žvilgtelėti į savo kalendorių. Ga- 
lėsiu pasakyti jums šįvakar. Juk jūs pavakarieniau- 
sit su manim, Julija, ar ne? 

Ant liežuvio galo jai jau sukosi piktoki žodžiai: 
„Nė nemanau!“ Bet ji nurijo šitą pastabą, kuri turė- 
jo pastatyti jį į tam tikras vėžes. Grafas jai patiko, 
gal net jautė jam kažką daugiau. Smagu su juo pa- 
sikalbėti, galima išeiti į žmones. Ne tiek jau daug ji 
turėjo pramogų, kad būtų buvę prasminga jį pavary- 
ti šalin. 

Taigi ji atsakė klausimu: 

— Kodėl ne? Bet man būtų mieliau, kad visus 
reikalus jau būtume aptarę iki to laiko. 

— Sakykit savo sąlygas! 

— Galiu jūsų kolekciją — su išlyga, jeigu ji man 
patiks — pardavinėti pietų Vokietijoje, Šveicarijoje 
ir Austrijoje... 

— Austrijoje ne. Austrijai jau turiu labai labai ge- 
rą Žmogų. 

Julijai neliko nieko kita, tik su tuo susitaikyti, 
nors jos pelnas dėl to kiek sumažėjo. 

— Išsiaiškinome, — tarė ji. — Na, o kaip bus su 
finansinėmis lėšomis iš anksto? 

— Iš anksto? — nesusigaudė grafas. 

Julijai pasidarė smagu, kad ji irgi bent šiek tiek 
išmušė jį iš pusiausvyros. 

— Taip, man regis, turime ir tai aptarti. Reikės 
šiek tiek patuštinti kišenę, jeigu norime atitinkamai 
pristatyti „Nacelle“ kolekciją. 

— Bet tai jūsų išlaidos? 

— Nebūtinai, — atkirto Julija. Toji mintis — pa- 
reikalauti iš anksto apmokėti išlaidas, jai šovė stai- 
ga. Ne dėl to, kad nepasitikėtų ponu Šatonaku ar 
kad būtinai reikėtų, o kad bent truputį susvyruotų 
toks begėdiškas jo pasikliovimas savimi. 

Jis pašoko. 

— Dabar dar imsit tvirtinti, kad „Pro vobis“ ap- 
mokėdavo tuos jūsų renginius! 

— Ne, žinoma, ne. Bet mano ir „Pro vobis“ san- 
tykiai buvo kitoniški. Daug metų dirbau toje firmo- 
je, kol pasidariau savarankiška. Taigi rizikuodama 
aš vis dėlto galėjau ir paskaičiuoti. 

— O su „Nacelle“ firma būtų kitaip? 

— Šiaip ar taip, ne man. Kad tokia firma apskri- 
tai yra, aš sužinojau tik iš ponios Šenceit. O su ju- 
mis, pone, „Nacelle“ vadovu — nes manau, kad jūs 
esat šitos firmos vadovas — šiandien susitinku pir- 
mąkart. 

Jis vėl atsisėdo. 

— Jūs tikrai kietas riešutėlis. 

— Ir man madingų drabužių pardavimas tam tikra 
prasme yra Žaidimas, bet niekuomet nerizikuočiau 
taip, kad patirčiau nuostolius. Privalau kovoti, kad 
išsilaikyčiau paviršiuje, tuo tarpu jūs maudotės pi- 
niguose. 

— Tą jums ponia Šenceit įkalė? 

— Ji man papasakojo apie jūsų valdas, pilis, vy- 
no rūsius, bankus — tai netiesa? 

— Tiesa, — prisipažino jis. 

— Taigi. 

— Bet, Julija, prašom suprasti ir mane! Aš trokš- 
tu išsivaduoti iš išskirtinės būklės, kokią užima ma- 
no šeima, ir atsistoti ant savų kojų. 

— Puikus gyvenimas tam, kas turi išskirtines są- 
lygas! 

— Nesišaipykit iš manęs, Julija! 

— Aš tik juokauju — juk jūs pats labai mėgstat 
juokauti. 

— Touchez*, — pasakė jis galantiškai truputį nu- 
silenkęs. 


*Paliesta (pranc.) 

Julija pasitenkino savo sėkme ir nebenorėjo toliau 
gvildenti šitos temos. 

Bet grafas išsiėmė iš švarko kišenės piniginę. 

— Jeigu jūs reikalaujate... 

— Svarbiausias dalykas, — nutraukė jį Julija, — 
žinoma, ne pinigai, o kolekcija. 

— Ji patiks jums, aš esu tikras. 

— Na — palūkėkim, kol aš ją pamatysiu. 

— Ne, nenorėčiau tiek laukti. Noriu iškart sutvar- 
kyti reikalus. Dar niekuomet nesu pakenkęs nė vie- 
nos moters materialinei būklei. 

— Mielasis pone Šatonakai... 

Bet jis nebesiklausė, atsivertė čekių knygelę ir 
numovė šratinuko viršelį. 

— Manau, dešimties tūkstančių markių pa- 
kaks. — Jis energingai užpildė čekį. 

— O jeigu aš neimsiu jūsų kolekcijos? — paabe- 
jojo Julija. 

— Suplėšysit čekį. Jūs tikrai ne iš tų, kurie pel- 
nosi neteisėtai. 

— Taip, tikrai ne. — Julija atsistojo ir įdėjo čekį 
į rašomojo stalo stalčių. 

— Ačiū, pone Šatonakai, jūs labai manim pasiti- 
kit. Gal dar paprašyti kavos? 

— Manau, gal man jau eiti, — atsisakė jis. 

Julija išsigando, kad nebūtų jo iš tikrųjų įžeidu- 
si, ir pasigailėjo savo elgesio. 

— Ką gi, — šyptelėjo ji, — įdomiai pasikalbė- 
jome. 

— Man buvo labai malonu sukryžiuoti su jumis 
špagas. 

— O ar mes jas sukryžiavome? 

Juodu stovėjo vienas priešais kitą. Grafas buvo 
tik truputį aukštesnis už Juliją ir atidžiai pasižiūrė- 
j0 jai į akis. 

— Tai kada galėčiau jūsų užvažiuoti vakare? 

Julija pasvarstė. Jai buvo nesmagu pasirodyti gra- 
fui, kad neturi buto, o gyvena kontoroje. O gal nie- 
ko neslėpti? Šiaip ar taip, jis suprastų, kodėl ji taip 
nuožmiai derėjosi. 

Grafas ne taip išsiaiškino jos delsimą. 

— Juk neatsakysit man, Julija? 

— Ne, — skubiai pratarė ji, — atvirkščiai! Aš 
pati džiaugiuosi. Tik bus paprasčiau, jei susitiksime 
kur nors kitur. 

— Taip? — paklausė jis. O paskui pridūrė: — 
Beje, jūsų numerio nėra Miuncheno telefonų kny- 
goje. 

— Nieko čia keista. Juk aš gyvenu kaime. Saky- 
kit, kur manot pavakarieniauti, ir tada sutarsim pa- 
simatymo vietą. 

— Iš pradžių gera vakarienė... Jūs juk žinot, kad 
mes, prancūzai, visi esam gurmanai. 

Julija nusijuokė, nes suprato, kad toks apibendri- 
nimas pokštas. 

— O jeigu pavakarieniautume „Tantroje“? — pa- 
klausė jis. 

„Tantra“ smagurių restoranas, labai brangus. Juli- 
ja buvo apie jį skaičiusi, bet niekuomet ten nebuvu- 
si. Bet jei jis gali sau tai leisti ir nori... 

— Gerai, „Tantra“. Aštuntą? 

Ji paskambino sekretorei. Heidė įėjo ir klausiamai 
pavedžiojo akimis nuo Julijos į poną Šatonaką. Pas- 
kui susivaikė ir paskubėjo atnešti jam skrybėlę ir 
lietpaltį, kuriuo jis iškart apsirengė. 

Kai Julija atsisveikindama norėjo paduoti jam 
ranką, jis švelniai, bet labai ryžtingai suėmė ją už 
pečių ir pabučiavo į abu skruostus. Julija taip suglu- 
mo, kad nė nesigynė 1r nepasakė nė žodžio. 

— Au revoir, Julija! — linksmai atsisveikino jis. 
O paskui atsigręžė į Heidę: — Au revoir, Madame! 

Jis užsidėjo skrybėlę ir išėjo. 

— Po perkūnėliais! — išsprūdo Heidei. — Čia tai 
bent tempai! 

Julija pati nesuprato, kodėl toji nekalta pastaba 
pasirodė jai nederama. 

— Komentarus pasilaikyk sau! — pasakė pikčiau, 
nei buvo įpratusi. 

— Ak, labai gailiuosi, neketinau tau lipti ant 
nuospaudos! — suirzusi pasiaiškino Heidė ir pridū- 
rė: — Bet jis meilutis! 

Ledinis Julijos žvilgsnis užkando jai žadą. 

Dabar Julijai terūpėjo tik vienas dalykas: kaip pa- 
sipuošti šventiniam vakarui? Dar neseniai ji pasi- 
rinkdavo naujausius „Pro vobis“ firmos modelius ir 
galėdavo jų gauti pigiau. Bet dabar tie laikai jau 
praėjo. Juodoji suknelė, visai tinkama, buvo jau 
dvejų metų senumo. Su šitokia suknele nepasirodysi 
mados kūrėjo akyse. 

Nepasakiusi Heidei1 priežasties, Julija nuvažiavo į 
miestą, pastatė automobilį požeminiuose garažuose 
po Makso Juozapo aikšte ir pasažais nusigavo į mo- 
delių namus, kurių vyriausiąją pardavėją gerai paži- 
nojo ir kuriai jos agentūra teikdavo gaminius. Julija 
neabejojo, kad čia jai bus parodyti gražiausi mo- 
deliai. 

Pardavėja suprato, ko ieško Julija, ir siūlė jai vie- 
ną modelį po kito. Bet Julija nieko negalėjo išsi- 
rinkti. Kai kurios suknelės, kurios būtų jai tikusios, 
atrodė pernelyg ekstravagantiškos. Ji nenorėjo, kad 

grafas prikištų jai ypatingą skonį. O kitos suknelės, 
Julijos nuomone, buvo pernelyg kuklaus ir neįmant- 
raus kirpimo, ne tokios spalvos ir audinio. Julija 
matavosi ir matavosi, kol nusikamavo. Skyriaus ve- 
dėja tebebuvo maloni ir paslaugi, kaip paprastai. 
Bet Julija jautė, jog viduje ir ji jau pradeda pykti. 
Vienintelis modelis, kuris jai iš tiesų patiko — tai 
buvo balandžio pilkumo šilko, įmantraus kirpimo ir 
su gilia iškirpte suknia, — kad ir su nuolaida kai- 
navo apie du tūkstančius markių. Julija niekaip ne- 
galėjo apsispręsti. 

— Bet, ponia Palmer, — maloniai nusišypsojo jai 
pardavėja, — sau jūs galit išleisti tokią sumą! 

Julija sukiojosi priešais didelį veidrodį. 

— Ne tai svarbiausia, — tarė ji. — Nieku gyvu 
nenoriu atrodyti persistengusi. 

— Ką jūs. Suknelė taip jums tinka, lyg būtų spe- 
cialiai siūta. 

Bet Julija žinojo, kad Pjeras de Šatonakas, kaip 
kiekvienas modeliuotojas, atspės šios kerinčios suk- 
nios kainą ir supras, jog toks modelis ką tik pasiro- 
dęs rinkoje. Jeigu šitokiu būdu ketina jį paguldyti 
ant menčių, tai pakenktų taupios, apskaičiuojančios 
verslininkės imidžui, o ji juk kaip tik suvaidino jam 
tokią. 

— Ne, — pareiškė ji giliai atsidususi, — aš ne- 
norėčiau. 

— Man labai gaila, ponia Palmer. 

— Taip, man irgi. Labai jums dėkinga už kantry- 
bę. — Julija apsirengė sijonu ir palaidinuke. — Bet 
yra tokių atvejų... — Ji taip ir nebaigė sakinio. 

— (Gal dar kuo nors galėčiau pasitarnauti? 

Julija žavėjosi jos ištverme, nes pardavėja vis dar 
tikėjosi pasipelnyti, ir daugiau norėdama jai atsily- 
ginti nei iš tikrųjų susidomėjusi paklausė: 

— Gal galėčiau išsirinkti šaliką? 

— Ak, galiu parodyti šį bei tą, ponia Palmer! 

Skyriaus vedėja mostelėjo jaunutei pardavėjai iš- 
nešti sukneles, kurias Julija matavosi, paskui prive- 
dė Juliją prie vitrinos ir išskleidė priešais ją visų 
įmanomų spalvų šilkines skareles. 

— Ką tik gavome. 

Jai krito į akis keturkampė skarelė, labai spalvin- 
ga, išmarginta į madą ateisiančiais raštais. 

— Perku ją, — apsisprendė Julija. 

— Prie jos dar turime tinkamą šaliką! — Par- 
davėja papurtino ilgą šaliką ir persimetė jį per ran- 
ką. — Matot, čia pasikartoja tas pats raštas, tik skir- 
tingo dydžio. Jeigu kai kada užsimanysit... 

— Ačiū, nereikia. Aš Žinau, kas man tinka. Supa- 
kuokit dar ir jį. 

Po kelių minučių, sutarus kainą, Julija labai pa- 
tenkinta išėjo iš modelių namų. Ji jau beveik pamir- 
šo kerinčią balandžio sparno spalvos suknelę. Šiam 
vakarui pakaks juodosios iš „Pro vobis“ firmos. 
Tegu grafas pamato, kad ji ne tokia jau nauja. Po 
teisybei, tai toks modelis niekuomet negali visiškai 
išeiti iš mados, suknelė puikiausiai tiks, pagyvinta 
šitomis įmantrių raštų skarelėmis. 

Iš pradžių Julija ketino pavėluoti, nes nemalonu 
buvo įsivaizduoti, kad turės viena įeiti į restoraną ir 
administratorius nulydės ją prie staliuko. Bet paskui 
nugalėjo jos per darbą išsiugdytas punktualumas, ir 
ji atėjo į pasimatymą beveik minutės tikslumu. 

Julijai palengvėjo, kai pamatė, kad grafas Pjeras 
de Šatonakas jos jau laukia prie durų, prie didžiu- 

lių mitinių gyvūnų. Plačiais nuožulniais laiptais Ju- 
lija palypėjo prie jo. Jis nusišypsojo, ją išvydęs, 
žengė priešais, labai elegantiškas su juodu paltu ir 
baltu šaliku, apkabino ją ir švelniai išbučiavo į vie- 
ną ir į kitą skruostą. 

Paskui atstūmė ją ir perleido žinovo žvilgsniu. 

— Jūs gerai atrodot, Julija! 

Ilgokai pasikraipiusi priešais veidrodį Julija nu- 
sprendė pasirišti šilkinę skarelę šaliko vietoje, o ne 
ilgąjį šaliką. Prie juodosios jos suknelės buvo tam- 
tyč pasiūtas žvilgantis apsiaustas. 

— Su senais drabužiais, — pasakė ji, — aš jau- 
čiuosi geriausiai. 

— Kokia jūs teisi! Reikėtų elgtis kaip anglų aris- 
tokratai, kurių drabužius ir batus mėnesį dėvi tar- 
nas, O tik paskui jie apsirengia jais patys. Bet mes 
pernelyg laikomės žemyno tradicijų. 

— Manau, kad tokio papročio Anglijoje nebėra. 
Kas jau čia gali sau leisti ir susirasti tarną, kad tu- 
rėtų tokią pat figūrą ir avėtų reikiamo dydžio batus, 
jeigu apskritai turi pasitenkinti bent vienu tarnu. 

Grafas nusijuokė ir pirmas nuskubėjo prie švy- 
tuoklinių durų. 

— Taikli pastaba, — sviedė jis jai per petį. 

Restorane juos pasitiko jaunas vyriškis su smo- 
kingu, aiškiai ne padavėjas, o vien tik skirtas priim- 
ti svečiams. 

Jis padėjo jiems nusirengti paltus, kuriuos berniu- 
kas nunešė į drabužinę. 

— Labas vakaras, gerbiamoji... pone grafe... gal 
galėčiau palydėti jus prie staliuko? 

Administratorius atitraukė jiems kėdes prie vieno 
staliuko dviem asmenims, ir iškart atskubėjo pada- 
vėjas išklausyti jų pageidavimo. Kaip Julija ir ma- 

nė, grafas iškart, nė nežvilgtelėjęs į valgiaraštį, už- 
sakė šampano. 

— Ar imsim visą komplektą? O gal jums bus per 
daug? 

— O ne, — paskubėjo pratarti Julija. — Kai ku- 
rių patiekalų labai mažos porcijos. 

Jis kilstelėjo aukštyn antakius. 

— Regisi, turit patyrimo, kaip elgtis gurmanų 
restoranuose? 

— Šiokio tokio, — nusišypsojo Julija, prisiminu- 
si, kaip pietavo su Margita Šenceit, bet ji nenorėjo 
visko prisipažinti grafui. 

— Pirmąjį ar antrąjį komplektą? 

— Prašyčiau antrąjį. Man nelabai patinka fazano 
sultinys. 

Kai padavėjas nuėjo, ponas de Šatonakas pa- 
reiškė: 

— Žinau, ką dabar galvojat, Julija. 

— Stebiuosi, kad jūs čia pažįstamas. 

— Dažnokai lankausi Miunchene. Gaila, kad tik 
dabar su jumis susipažinau. Tiek laiko nuėjo per- 
niek. 

— Mes atsigriebsime. 

— Juk jūs tikrai taip nemanot, o gal aš klystu? 

— Nežinau, ką jūs turit galvoje. 

— Prisipažinkit, jums juokinga, kad čia aš neat- 
sisakiau grafo titulo. 

— Aš tik truputį stebiuosi, — prisipažino Juli- 
ja, — bet puikiai suprantu jus. Titulas tikrai teikia 
jums privalumų: be kliūčių užsisakyti staliuką, pui- 
kius valgius, itin dėmesingą aptarnavimą... 

— Teisybė. Aišku, bet viskas taip bus, kol turė- 
siu pinigų. Bepinigis grafas didžiausios pagailos 
vertas vargšas. 

— Vargšas grafas! — nusijuokė ji. — Tuoj apsi- 
verksiu. 

„Tantra“ nebuvo jaukus restoranas, kur galima 
laikytis už rankučių ir atsipalaiduoti. Pernelyg ryš- 
kiai apšviestas, pernelyg aukštomis lubomis, staliu- 
kai itin arti vienas nuo kito ir taip taisyklingai su- 
statyti, kaip kokiame stoties restorane. Čia galėjai 
daug ką pamatyti ir pats pasirodyti, tokie tikriausiai 
buvo šito restorano prasmė ir tikslas. 

Kad ir kaip keista, Julija neturėjo kada žvalgytis 
į kitus svečius, tarp kurių ji, aišku, būtų pastebėju- 
si gražuolių moterų, turtingų vyrų ir keletą įtakingų 
asmenų. Taip pat ji nė trupučio nesididžiavo ne- 
įprasta visuomenine savo padėtimi, kurią įgijo atėju- 
si su grafu, net mintis jai neatėjo, ką apie tai mano 
kiti. Žinojo, kad yra graži — bet tik jam. Ir džiau- 
gėsi, kad atėjo su grafu, tik ne dėl įspūdžio, kurį jis 
darė visiems. 

Juodu turėjo apie ką pasikalbėti, apie taip skirtin- 
gai praleistą jaunystę, apie savo tikslus ir viltis, ne 
taip jau labai skirtingus, apie jų meno ir mados su- 
vokimą. Juodu sėdėjo kaip kokioje tribūnoje ir vis 
dėlto jautėsi restorane vieni. 

— Jūs ištekėjusi, Julija? — paklausė jis, kai bu- 
vo atneštas desertas. 

— Taip. — Ir prisivertusi Julija pridūrė: — Bet 
aš palikau vyrą. 

Jis daugiau nieko neklausė, bet žiūrėjo į ją lauk- 
damas ir kiek pašaipiai. 

Ji kiek pagalvojo, kaip čia viską geriau pasakyti. 

— Jis turi vaiką su kita moterim! — staiga išpoš- 
kino ji. 

— Neblogai skamba, — pareiškė jis nustebinda- 
mas Juliją. 

— Neblogai? — šokosi ji. — Nežinau, kas čia 
neblogai! 

— Labai romantiška, Julija — kaip pasakojimas 
iš kitos epochos. Šiandien meluojama ir apgaudinė- 
jama, bet vaikų niekas neturi. Net šešiolikmečiai jau 
žino, kaip apsisaugoti, o jeigu kada ne kada ir įkliū- 
va, ir tada dar lieka išeitis. 

— Manau, gimdydama ji norėjo pasiekti, kad jis 
išsiskirtų, — tyliai tarė Julija. 

— Taip, įmanomas toks paaiškinimas. Ar jis taip 
jums sakė? 

— Taip, tai yra ne. Ak, aš nebežinau. Buvau la- 
bai įsiutusi. Aš net nesiklausiau jo. 

— Ne taip jau protingai pasielgėt. 

— Jeigu jums kaip perkūnas iš giedro dangaus 
trenktų Žinia, jog jūsų Žmona... 

— Aš nevedęs, Julija. 

— Ir vis dėlto bandykit įsivaizduoti! Tas pats ga- 
lėtų jums nutikti ir su drauguže. 

— Aš nepavydus. 

— Jūs niekuo nepasitikit? 

Jis ilgai tylėjo, su šypsena žvelgdamas į susijau- 
dinusį jos veidą, o paskui surimtėjo: 

— Turėčiau gerai apgalvoti atsakymą į šį klausi- 
mą ir tik tada atsakyčiau atvirai. 

— O aš pasitikėjau savo vyru. 

Jis paėmė ją už rankos. 

— Vargšė Julija. 

— Nesigailėkit manęs, Pjerai. Man tas reikalas 
baigtas. Dabar gyvenu savo gyvenimą. 

— Bet randas tikrai liko. 

— O kas jau gali išsisukti be žaizdų? Gal tik jūs, 
Pjerai? 

— Ne, ne, jūs teisi. Mes visi pažeidžiami. 

— Ir turim išsigydyti. 


188 


— Kai žiūriu į jus, Julija — jūs puikiai susido- 
rojot. 

— Nesugniužau užjausdama pati save. Aš tik įnir- 
šau! 

— Ar vis dar tebepykstat? 

— Nežinau. Nebegalvoju ape savo vyrą. Bent ne- 
bebandau, — atvirai prisipažino ji. 

— O jeigu jis dabar pasirodytų čia? Su dailia 
blondine... — Jis nutilo. — Juk apgavo jus su dai- 
lia blondine? 

— Kodėl taip manot? 

— Nujaučiu. Taigi — taip ar ne? 

— Taip, ji daili ir blondinė, ir dešimčia metų jau- 
nesnė už mane. 

— Bet jis nevedė jos, ar ne? 

— Taip dar galėtų būti. 

— Ne, tas laikas jau pražiopsotas. 

Julija šakute braižė staltiesę. 

— Nesu tokia tikra. Jis myli vaiką. Beje, tai mer- 
gytė. 

Grafas nusijuokė. 

— Koks senamadiškumas! Jaudinanti istorija. 

— (Gal aš nesugebėjau gerai apibūdinti arba nesu- 
pratau. Šiaip ar taip, jis palaiko ryšius su mažyle, 
kviečiasi ją į svečius, eina su ja pasivaikščioti, į zo- 
ologijos sodą — dar ir daugiau ką veikia, nežinau. 

— Nesvarbu! — paskubėjo nuraminti Juliją gra- 
fas. — Ar dar norėtumėt kavos? 

— O taip, su malonumu išgerčiau! 

— Gal ir konjako taurelę? 

Ji atsisakė. 

Bet grafas paprašė gėrimų. Julijos nuostabai, pa- 
davėjas atvežė pilną butelių vežimaitį, ėmė girti 
įvairių metų konjakus, armanjakus ir grapas. Grafas 

de Šatonakas ėmė rinktis taip apdairiai ir rimtai, ga- 
lėjai pamanyti, jog pasirinkimas nulems visą jo gy- 
venimą, čia jokio vaidmens nevaidino taurelė kon- 
jako, kuri bus išgerta daugių daugiausia per dešimt 
minučių. Regis, padavėjas irgi į viską žiūrėjo labai 
rimtai kaip ir grafas. Julijai šita ceremonija kėlė 
juoką, bet kartu suteikė laiko atgauti vidinei pusiau- 
svyrai. 

Padavėjas įpylė auksinio skysčio. Grafas paėmė 
taurę, pauostė, nugėrė gurkšnelį ir tada parodė pa- 
sitenkinimą. Per tą laiką buvo atnešta kavos, grieti- 
nėlės, balto ir rudo cukraus. Padavėjas pastatė ant 
stalo sidabrinę vazelę su saldumynais. Julija įpylė 
grafui grietinėlės, įdėjo cukraus, bet pati gėrė juo- 
dą kavą. Nė vienas neprisilietė saldumynų. 

— O kodėl jūs nevedėt, Pjerai? O gal buvot 
vedęs? 

— Nebuvau. Bet galiu paaiškinti labai paprastai. 
Manau, aš netinku vedybiniam gyvenimui. 

— Iš kur galit Žinoti, jeigu niekuomet nesat ban- 
dęs? — nusijuokė Julija. 

— Esu gyvenęs su viena ar kita moterimi, ir ne- 
buvo labai gera. Tik jau prašom nesakyti, kad susi- 
rašius ir su sutuoktuviniais žiedais viskas būtų su- 
siklostę kitaip. 

— Nė neketinu šitaip sakyti. 

— Žinoma, galimas daiktas, — pareiškė jis, — 
kad aš pabandysiu dar kartą — su jumis, Julija. 

Ją visą nusmelkė, bet Julija buvo pakankamai 
blaivaus proto, kad pasižiūrėtų į tokį piršimąsi pro 
pirštus. 

— Pagyventi kartu? — pajuokavo ji. — Ar susi- 
tuokti? 

— Aš pasakysiu jums tiesą, Julija. 

Ji atidžiai pasižiūrėjo į grafą. Jis atrodė žavingai 
su baltais, kiek rauktais marškiniais, tamsi oda ir 
rudos akys dar labiau pabrėžė marškinių baltumą. 

— Taip? — Julija sulaikė kvapą. 

— Aš senamadiškas. — Jis gurkštelėjo konjako, 
regis, patenkintas, jog viską išsakė šitais žodžiais. 

— Na, ir? — spyrė jį į kampą. 

— Netikiu posakiu — pamilai, susižadėjai, vedei. 
Suprantat, Julija, tai nesąmonė. Meilė — tai ne pa- 
grindas vedyboms, arba kitaip tariant: blogesnio pa- 
grindo vedyboms negali būti. 

— O ką jūs manot apie meilę, Pjerai? 

— Kaip jau sakiau, esu senamadiškas. Man nėra 
pavykę rasti ribos, kur baigiasi įsimylėjimas ir 
prasideda meilė, jeigu įsimylėjimas yra meilės prie- 
laida. Vedybos iš meilės — tai naujųjų laikų išradi- 
mas, ir manau, nežiūrint vienos kitos išimties, ne- 
naudingas. | 

— Manot, ir be dokumentų galima būti laimin- 
giems? Nelabai originalu. 

— Atvirkščiai! Esu tikras, kad santuoka prasmin- 
ga tik tada, jeigu yra visos išlygos. 

— Kokios išlygos? 

— Sveikata, turtas, išsilavinimas ir troškimas su- 
kurti šeimą. 

Kam jis man visa tai pasakoja? — pamanė Juli- 
ja. Ar ketina iš anksto įpūsti, jog nė nemano manęs 
vesti? Bando įspėti, kad nepuoselėčiau tuščių vil- 
čių? Kokie niekai, bet viskas savotiškai žavu. 

— Aš irgi niekuomet nenorėjau tekėti, — prisimi- 
nė ji, — ir atidėliojau vedybas tiek, kiek tik buvo 
įmanoma. Bet mano vyras užsispyrė, aš jį mylėjau, 
taigi nusileidau jam. 

— Jūs dar neatsakėt į mano klausimą, Julija. 

Ji nesuprato, apie ką Pjeras kalba, ir klausiamai 
pasižiūrėjo į jį. 

— Ką jūs darytumėt, jeigu čia pasirodytų jūsų 
vyras. 

— Ak, taip, prisiminiau, — nusijuokė ji. — Su 
dailia blondine. — Julija pagalvojo. — Manau, 
pažiūrėčiau labai abejingai. Būtų kur kas įdomiau 
sužinoti, ką jis pajaustų, išvydęs mane su jumis, 
Pjerai. — Nusišypsojo jam ir kiek koketiškai pridū- 
rė: — Su tokiu įspūdingu vyriškiu. 

— Ar jis pavydus? 

Ji gūžtelėjo pečiais. 

— Nė nenutuokiu. 

— Bet juk moterys paprastai jaučia. 

— Ne. Nesu niekuomet davusi jam progos. Net 
jeigu aš labai rimtai pakoketuodavau — jis vi- 
suomet manim tik didžiuodavosi. — Ji sumišo. — 
Bijau, kad tai nuskambėjo kaip pasigyrimas. Ne- 
norėjau pasakyti, kad mano vyras turėjo priežasčių 
manim didžiuotis, o kad jis paprasčiausiai didžiuo- 
davosi, 1r tiek. 

— Aš puikiai suprantu, Julija. Jūs nuostabi mote- 
ris. — Jis uždėjo delną jai ant alkūnės. — Gal pa- 
šoksim? | 

Jo prisilietimas nupurtė Juliją kaip elektra. 

— O taip, mielai! 

Jis sumokėjo kreditine kortele, dosniai pažėrė ar- 
batpinigių ir liepė pakviesti taksi. Kai atnešė paltus, 
jis padėjo jai apsirengti, o paskui abu stovėjo ir lau- 
kė „Tantros“ terasoje. Julija pamatė, kad viena iš tų 
milžiniškų akmeninių statulų vienaragis, gal tai jai 
atneš laimę. Viršum įvairiaspalvės miesto žiburių 
jūros juodavo dangus. 

Privažiavo taksi. Pjeras nuvedė ją už rankos pla- 
čiais laiptais Žemyn, padėjo jai įlipti į automobilio 
galą 1r pats įsitaisė šalimais. 

— Į „Žydrąjį velvetą“ Leopoldo gatvėje, — palie- 
pė grafas. 

Taksi pajudėjo. Pjeras apglėbė Juliją per pečius ir 
prisitraukė artyn. Ji atstatė jam veidą, nes nenorėjo 
išleisti grafo iš akių. Jis pabučiavo Juliją, ir jos lū- 
pos prasivėrė. Nuo neapsakomo jo švelnumo Julijai 
apsvaigo galva. 

Šokių salė nebuvo toli, netrukus taksi sustojo. 

— Štai ir atvažiavom, — pasakė Pjeras, nepaleis- 
damas jos iš glėbio. 

— Ne, — sušnibždėjo ji, — nereikia. 

— Šokti neisim? — klausiamai pasižiūrėjo į ją 
grafas. 

— Aš neištverčiau, — sukuždėjo Julija. 

— Važiuokit toliau, — garsiai paprašė Pjeras. — 
Į „Bavarijos sodybą“! į 

Taksi staigiai truktelėjo, ir juodu sviedė vieną 
prie kito. Jo lūpos vėl prigludo prie jos, susilietė 
karšti liežuviai, regis, Julijai žemė išslydo iš po 
kojų. 

Bet kai jis apčiuopė jai krūtinę, Julija švelniai su- 
ėmė jo rankos riešą ir atstūmė jo ranką. 

— Kas yra? — sutriko jis. 

— Tu juk nenori, kad tai atsitiktų čia, automobi- 
lyje? — sušnibždėjo ji dusliai. 

— Nenoriu, neskubėk. Mes turime daug laiko, 
Julija. Nurimk, visai nusiramink, gerai? 

Jis paėmė jos ranką ir priglaudė ją sau tarp kojų. 
Julija kiek pasipriešino, bet paskui nusileido. Paju- 
to, kad jis geidžia jos taip pat stipriai kaip ir ji. 


Pabudus1 naktį Julija iškart suprato, kur yra. Prie 
jos buvo prigludęs lieknas ir stiprus Pjero kūnas. Ji 
pajuto lygią jo odą ir įsigeidė visą jį išbučiuoti. Bet 
susivaldė bijodama jį pažadinti. Bet širdis taip dau- 

žėsi, jog ji manė, kad net Pjeras turėtų išgirsti tuos 
dūžius. 

Jai regėjos, jog dar niekuomet nebuvo tokia lai- 
minga. Ji prisiminė tą pirmąjį kartą su Robertu — 
kokia tada buvo nusivylusi. Ji pajuto tik šiek tiek 
triumfo, kad nugalėjo, ir šiokį tokį skausmą, bet jį 
patirti ir tikėjosi. 

Bet, aišku, negalima buvo kaltinti vien Robertą. 
Ji pati buvo labai nepatyrusi. Juk vėliau juos apėmė 
tikra aistra, kai abudu ir gaudavo, ir imdavo, ir duo- 
davo. 

Bet niekas negalėjo prilygti šitai nakčiai. Pjeras ir 
ji susidūrė kaip dvi svetimų sferų Žvaigždės ir pa- 
prasčiausiai susprogo jausmų fejerverke. 

Julija meiliai Žiūrėjo į jo stiprius pečius, grakštų 
kaklą ir juodus plaukus. Kaip jį mylėjo! Būtų galė- 
jusi bet ką padaryti jo laimei. | 

Julija atsargiai kiek išsitiesė, kad galėtų geriau jį 
matyti. Niekuomet negalės į jį atsižiūrėti, mąstė Ju- 
lija. Nesvarstydama būtų sekusi jam iš paskos iki 
pasaulio krašto. 

Bet net ir šią kerinčią akimirką Julija suprato, kad 
Pjero jausmai jai kitoniški. Ji neabejojo, kad jis į51- 
mylėjęs ją. Ji jam buvo daugiau negu žaisliukas, 
nes labai jau jis gerbė ją kaip verslininkę. Jis tikė- 
josi, kad jos darbštumas nulems „Nacelle“ sėkmę ir 
padės firmai prasimušti. 

Bet ar būtų jos geidęs, jeigu būtų pamatęs tikrą- 
Jį jos veidą? Ar apskritai būtų į ją bent akies kraš- 
teliu pažiūrėjęs? 

Julija neabejojo, jog jis nebūtų atkreipęs į ją dė- 
mesio. Būtų buvusi jam tokia, kokia jautėsi pati: 
per anksti nužydėjūsi moteris, į kurią net neverta at- 
sisukti. Ji aiškiai suvokė, kad už laimę turi dėkoti ją 
operavusiam gydytojui. Bet kartu toji kosmetinė 

operacija skyrė juos vieną nuo kito kaip siena kam- 
baryje. Net prisipažindama Julija neišgriautų tos sie- 
nos, nes jis juk negalėtų įsivaizduoti, kaip ji pirma 
atrodė 

Julija turėjo susitaikyti su šia skaudžia tiesa. Bet 
ar tai svarbu? — galvojo ji. Niekuomet nesu buvu- 
si laimingesnė kaip dabar. Ir mėgausiuosi šiuo jaus- 
mu, kiek tik įmanydama. 

Per jo galvą pabandė įžiūrėti jo rankinio laikro- 
džio ciferblatą, nes laikrodis gulėjo ant naktinės 
spintelės. Jai nepasisekė. Nesvarbu, kiek dabar va- 
landų — vėlai ar anksti — kad tik jai pavyktų išsi- 
vaduoti iš jo glėbio, apsirengti, sėstis į taksi, tai ji 
spės į kontorą, ir namie nemiegotos nakties niekas 
nepastebės. 

Ji atsargiai sujudėjo, vos pabandė nuo jo nusi- 
sukti. 

Bet jis iškart pajuto ir prisitraukė ją artyn. 

— Ne vas pas!* — sumurmėjo. 

Julija susijaudino, bet jai kilo įtarimas, kad jis net 
nežino, su kuo guli. 

Bet paskui jis sukuždėjo: 

— Julija! 

— Ak Pjerai, Pjerai... — sulemeno ji ir vos ne- 
pridūrė: „Aš myliu tave!“ Bet paskutinę akimirką 
susivaldė nieko nepasakiusi. 

Po trijų dienų Julija jau buvo Paryžiuje. 
Pjeras panaudojo tą laiką surengti nedidelei ma- 
dų apžiūrai — jai, vienam ponui iš Ispanijos ir vie- 


* Neišeik! (Pranc.) 

nam iš Nyderlandų, kaip paaiškėjo. Tai buvo pasku- 
tinių Europos sričių atstovai ,„Nacelle“ firmai. 

Pjeras pasitiko Juliją Orli, ir juodu nesivaržydami 
visų akyse pasibučiavo, nes tai buvo natūralu, kai 
šitiek žmonių knibždėjo aplinkui, atskridusių ir iš- 
skrendančių. 

— Malonu, kad pasitikai, — pasakė ji, kai Žings- 
niavo prie jo automobilio. Jis nešė lengvą jos kelio- 
nės krepšį. 

— O ką tu būtum dariusi be manęs? Viena sveti- 
mam krašte? — pajuokavo jis. 

— Būčiau sėdusi į taksi ir paprašiusi nuvežti į 
„Hiltoną“! — atsakė Julija. — Manau, kad vairuo- 
tojai bent truputį moka angliškai. 

— O ko tau reikia „Hiltone“? 

— Aišku, permiegoti. 

— Apie tai negali būti nė kalbos! Miegosi pas 
mane, „Šatonako viešbutyje“. 

Ji staiga sustojo ir įsistebeilijo į jį. 

— Kaip? Tai tu turi ir viešbutį? 

Jis nusijuokė. 

— Tu nežinai, kad „viešbutis“ prancūzų kalboje 
turi keletą reikšmių? 

— Ne, — prisipažino ji. 

— Na, taip vadinami ir kai kurie visuomeniniai 
pastatai. Na, ir tavo žinoma reikšmė. Ir užeigos gali 
vadintis viešbučiais, ir pagaliau — 0 tą aš ir turėjau 
galvoje — viešbutis yra šeimos namai mieste. Pa- 
matysi. ; 

— „Šatonako viešbutis“, — pakartojo suglumusi 
Julija. 

Kelias iš aerouosto į miesto centrą buvo tolimes- 
nis negu manė Julija. Eismas buvo labai judrus, tai- 
gi ir be paaiškinimo Julija suprato, kodėl jo auto- 
mobilis nedidukas ir tikrai neišvaizdus. Paskui ji 

džiaugėsi, kad net neprasižiojo apie tai. Pjeras bū- 
tų palaikęs ją besmegene ar net snobe. 

„Šatonako viešbutis“ stovėjo senojo Paryžiaus 
centre, ant Senos kranto, netoli nuo Sen Žermeno 
bulvaro. Nedidelis, apšiurusiu klasicizmo stiliaus fa- 
sadu, regis, spaudžiamas naujesnių pastatų, kurie 
supo platanais apsodintą aikštę. Bet jis spinduliavo 
taurumu, kaip senųjų laikų aristokratas, kuris nors ir 
žino savo trūkumus ir ydas, užsispyręs nė neketina 
nusileisti. 

Pjeras de Šatonakas rakino meniškai išpjaustinė- 
tas ąžuolines duris ir kartu paskambino. Apkūnoka 
jauna moteris juoda suknele ir balta nėrinių apykak- 
laite atskubėjo prie jų, kai abu įžengė į vestibiulį, ir 
linksmai pasveikino. 

— Tai Luiza, geroji šių namų dvasia, — pristatė 
ją Julijai Pjeras. — Gali jai išsakyti visus savo no- 
rus... Louisa, c'est Madame Palmer, une tres bonne 
amie.* 

Luiza jai nusišypsojo, ir Julija nebūtų nustebusi, 
jeigu ji dar būtų tūptelėjusi. Luiza ir Pjeras pasikei- 
tė keliais žodžiais. Paskui jis perdavė Luizai kelio- 
ninį Julijos krepšį. Galop ekonomė pamojo Julijai 
eiti paskui ją. 

— Eik su Luiza! — pasakė Pjeras. — Ji tave pa- 
lydės į mano kambarius. Aš netrukus grįšiu. 

— O kur tu išeini? — kiek sutriko Julija. 

— Tik įvažiuosiu automobilį į garažą. Deja, anks- 
tesnis kelias prie namo dabar užstatytas. — Ir jis 
nusigręžė į duris. 

Vestibiulis buvo erdvus. Platūs laiptai vedė į vir- 
šutinius aukštus pro langus spalvotais stiklais ir 
įvairaus didumo duris. Laiptus dengė gražūs seno- 


*Luiza, čia ponia Palmer, labai gera mūsų draugė (pranc.). 

viniai labai numinti kilimai. Pagaliau, ketvirtajame 
aukšte, Luiza atidarė ištaigingai apstatyto kambario 
duris. Iš pradžių Julija nė nežinojo, kur geriau paga- 
nyti akis. Čia stovėjo krėslų, įvairių mažų staliukų, 
lempų šilkiniais gaubtais, sofų su brangiais užtiesa- 
lais, sienas puošė nuostabūs seni aliejiniai paveiks- 
lai. Grindis dengė margaspalviai rytietiški kilimai. 

Luiza davė Julijai laiko pasigrožėti, o paskui nu- 
vedė į miegamąjį, kuris nors atrodė taurus ir elegan- 
tiškas, Julijos palengvėjimui, buvo apstatytas švie- 
siais ir moderniškais baldais. Luiza padėjo Julijos 
krepšį lovos kojūgalyje ir parodė vonią, apskritą, 
įleistą į grindis, pilkšvo marmuro. 

Gestais Julija išaiškino ekonomei, kad nori nusi- 
plauti rankas. Luiza energingai palinkčiojo galvą ir 
mostelėjo į frotinį rankšluostį, kabantį kairėje nuo 
plačios kriauklės, irgi iš pilkšvo marmuro. Paskui 
kažką pasakė, ko Julija nesuprato, bet tie žodžiai, 
matyt, reiškė palinkėjimą maloniai praleisti laiką. 

— Merci, merci bien, — maloniai atsakė ji, tai ir 
buvo visos jos prancūzų kalbos Žinios. Tada Luiza 
Išėjo. 

Nusipraususi ir pasitvarkiusi plaukus, Julija ėmė 
dairytis po Pjero apartamentus. Miegamajame vieš- 
patavo balta, pilka ir geltona spalvos. Priešais lovą 
ant sienos kabojo vienintelė gražmena — paveikslas 
siauruose paauksuotuose rėmeliuose, primenąs gar- 
sųjį Eduaro Manė paveikslą „Pusryčiai ant žolės“. 
Tikriausiai to paveikslo eskizas. Negalėjai neatpa- 
žinti nuogų apkūnių moterų ir rūpestingai apsiren- 
gusių ponų figūrų kontūrų. Julijai jis patiko. Jeigu. 
originalas, pamanė ji, tai, matyt, klaikiai brangus. 

Valandėlę pasigrožėjusi paveikslu Julija atidarė 
siauras duris ir atsidūrė drabužinėje, pilnoje Pjero 
kostiumų, kelnių ir švarkų. Lentynos buvo nukrau- 

tos visokiais batais, marškiniais ir megztiniais. 
Julija rado kelias tuščias kabykles, ant vienos pasi- 
kabino švarką. Ji iškraustė savo kelioninį krepšį ir 
sudėjo į drabužinę spintą atsivežtas suknias, palai- 
dinukes 1r megztinius. 

Pjeras vis dar negrįžo. 

Julija nuėjo į didijį kambarį, kurį jai pirmiausia 
parodė Luiza. Nors ir čia buvo ko pasižiūrėti, Juli- 
ja negaišo, o žengė tiesiai prie kitų durų ir jas ati- 
darė. Regis, ten buvo dar vienas kambarys, bet jis 
skendėjo aklinoj tamsoj. Julija padvejojo. Jai pasi- 
darė nesmagu. Panoro kuo greičiau užtrenkti tas du- 
ris, bet neprisivertė. Ją pagavo smalsumas. Pasijuto 
beveik kaip Mėlynbarzdžio septintoji žmona, ban- 
danti atskleisti paslaptį. 

Kur nors turėjo būti jungtukas! Julija apgrabinė- 
jo sieną prie durų, rado jungtuką ir jį spustelėjo. 
Apšviesta patalpa buvo toli gražu nebaisi: belangis 
plikas koridorius su keleriomis durimis. Julija ėmė 
jas visas atidarinėti. Rado dailiai įrengtą antrąjį mie- 
gamąjį su vonia, tikriausiai tai buvo svečių kamba- 
rys, ir Julija apsidžiaugė, kad Pjeras nenugrūdo jos 
ten. Šalia jo — valgomasis, su ovaliu, greičiausiai 
išskleidžiamu stalu, aukštomis kėdėmis, stikliniu 
bufetu, su Obiusono kilimu ir baltomis rauktomis 
užuolaidomis ant langų. Kitas kambarys labai nau- 
joviškai apstatytas, tik su dailiai drožinėtu antikiniu 
stalu, bet su kompiuteriais, braižomuoju stalu ir 
stendu, prikrautu popieriaus rulonų, matyt, atstojo 
Pjerui kabinetą. Julija mielai būtų pasižiūrėjusi jo 
eskizų, bet pamanė, jog toks jos elgesys būtų ne- 
kuklus, taigi vėl grįžo į koridorių, nes ketino atida- 
ryti paskutines duris. Jai atsivėrė jaukus kambarys 
su sofa, patogiais krėslais, televizorium, stereoapa- 
ratūra ir tvarkingu plokštelių, kasečių, kompaktinių 

diskų rinkiniu. Visa tai išvydusi Julija suprato, kad 
paskutiniais mėnesiais jai nieko taip netrūko kaip 
geros muzikos. Ji pritūpė, ėmė apžiūriniėti Pjero 
lentynas ir rado visus savo mėgstamus kompozito- 
rius — Bramsą, Bruknerį, Mocartą, Bethoveną, Šu- 
maną ir Šubertą. 

— Štai kur tu pradingai. 

Ji krūptelėjo, išgirdusi Pjero balsą. 

— Nepyk ant manęs! — atsiprašydama nusišyp- 
sojo jam. — Turėjau kiek pasirausti. 

— Tu nusivilsi. Aš turiu beveik vien klasikinės 
muzikos ir džiazo. 

— Nuostabu! Gal mums ką nors uždėsi? 

— Ko nori pasiklausyti? 

— Kas tau patinka. 

Jis padavė jai ranką, padėjo atsistoti, ir Julija 1š- 
kart atsidūrė jo glėbyje. Jų lūpos susiliejo ilgam 
aistringam bučiniui. Paskui jis švelniai išsivadavo iš 
jos glėbio, jai buvo sunku jį paleisti. 

— Muzika! — priminė jis šypsodamasis akimis. 

— Ak taip! — pasakė ji pridususi. 

Jis pasikrapštė su stereoaparatūra, ir kiek vėliau 
suskambo uždeganti, ritmingai garsėjanti muzika. 
Julija pažino Debiusi „La mer“. 

Bet nesuspėjo jam to pasakyti. 

Vėliau abudu maudėsi apskritoje marmurinėje vo- 
nioje, prausė vienas kitą ir mėgavosi vienas kitu. 
Ketino eiti kur nors pavakarieniauti ir liko namuo- 
se. Luiza patiekė jiems lengvų užkandžių. Juodu tu- 
rėjo tiek daug ką papasakoti, buvo visiškai užsiėmę 
vienas kitu. 

O paskui abu susikibę apėjo kambarius, kuriuos 
pirma Julija jau buvo apžiūrėjusi viena. Jis paaiški- 
no, kad tas keistas išplanavimas, kambarių išdėsty- 
mas apie belangį koridorių priklauso nuo viso namo 
architektūros. Fojė, jo nuomone, labai perkrauta, dėl 
to, kad jis čia atsigabeno mėgstamiausius daiktus iš 
Šatonako pilies. 

— Mes dar gyvename pilyje, bet įsivaizduok, ar 
šiandien įmanoma sutvarkyti ir apšildyti trisdešimt 
penkis kambarius, iš kurių daugelis yra kaip tikros 
salės. Turėjome ne vieną puikų daiktą parduoti, kad 
jis nenueitų perniek. Bet su kai kuriais, kaip, pavyz- 
džiui, su šita septynioliktojo amžiaus žvakide, tie- 
siog negalėjau skirtis. O mūsų pilyje dar yra daug 
gražių daiktų. Vieną dieną aš tau viską parodysiu. 

Julija, kurią jau pribloškė šito namo didumas, 
sunkiai įsivaizdavo, kokia milžiniška turėtų būti se- 
noji pilis. Koks kitoniškas Pjero gyvenimas, jei pa- 
lyginsi su ankštu jos butu, kuriame išaugo, ir kaip 
ji gyveno dabar — bent jau jai taip atrodė, — kai 
išsikraustė iš Vinkelhofo. 

Apatiniuose namo aukštuose, paskui išgirdo 
Julija, gyveno Pjero tėvai, kurie dabar atostogavo 
Nicoje. Jis dar turėjo brolį, kuris dirbo Londone 
bankininku, ketindamas pasiruošti ir paskui perim- 
ti Šatonakų banką, ir seserį, ištekėjusią JAV už naf- 
tos magnato. 

— Aš esu, taip sakant, mouton flėau — kaip iš- 
versti? — balta varna šeimoje, — prisipažino jis. 

— Tikrai? — nustebo ji. — Kodėl? 

— Menu besidomįs Žmogus visuomet bus praša- 
laitis, — paaiškino jis šypsodamas. 

— Ar siuvėjavimas tau menas? 

— Žinoma, be jokios abejonės! — ėmė gyvai ti- 
kinti Pjeras. — Viskas, kas peržengia naudingumo 

ribas, menas. Tik daugelis šito nepaiso ir į formas 
ir spalvas žiūri kaip į kažką gatava. Tuo tarpu mes, 
žmonės, jeigu nesiektume grožio, galėtume rengtis 
šiltesniais ar vėsesniais drabužiais. Tai būtų kur kas 
praktiškiau ir pigiau, tada išnyktų klasių skirtumai 
ar bent jau būtų ne tokie ryškūs. 

Julija nusijuokė. 

— Kokios juokingos tavo mintys! Lažinuosi, kad 
tada mes, moterys, bent jau apsijuostume liemenis 
diržais ar virvėmis. Gal iš pradžių paprastai, 0 pas- 
kui tai būtų vis įmantresni ir spalvingesni kūriniai. 

— Išmintinga mergytė! — Jis pabučiavo Juliją į 
nosies galiuką. — Ir šitaip mes, modeliuotojai, lik- 
tume be darbo, nes diržus sau megzti gali net ne- 
mikliausias Žmogus, visai neturįs vaizduotės. 

Norėjo jo paklausti, ar jis tikrai baigęs siuvėjo 
mokslus, nes sunkiai įsivaizdavo: jaunas grafas — 
siuvėjas! 

Bet paskui jis paklausė: 

— Ar žinai, kodėl tu man taip patinki? 

— Manau, pasakysi. 

— Kai aš išvažiavau automobilį į garažą, mane 
sugaišino. Draugas įkalbėjo išgerti su juo puodelį 
kavos. 

— Šit kaip! 

— Maniau, sutiksi mane priekaištais. Bet kuri ki- 
ta moteris taip būtų ir padariusi. 

— Tikrai ne bet kuri. 

— O tu paprasčiausiai užsiėmei pati savim. 

Jo pagyrimas Juliją nudžiugino, bet ji tik numo- 
j0 ranka. 

— Pamiršai, kad aš apžiūrinėjau butą. Aš net ne- 
pastebėjau, kad tu užtrukai. 

— Tačiau kiekviena kita — na, kaip čia pasa- 
kius? — būtų man viską išdrožusi tiesiai į akis. 

— Matai, — paaiškino Julija, — aš galiu pui- 
kiausiai būti viena. Ir esu pripratusi. — Ji pagalvojo 
apie daugybę vienišų vakarų ir kiek atsiduso. — 
Ak, aš taip džiaugiuosi, kad esu čia su tavim! — ta- 
rė ji ir prisiglaudė prie jo. 

Norėčiau, kad visuomet taip būtų! — pamanė, bet 
balsiai to nepasakė. 

Nors vakarieniaudami abu išgėrė tik po taurę vy- 
no, buvo susijaudinę ir linksmi, tarytum apkvaitę iš 
laimės. Kai Pjeras vėl pasiūlė jai pasišokti, šįkart 
Julija nebeatsisakė. Ji visuomet aistringai mėgo šok- 
ti, o dabar tiesiog troško pasisupti jo glėbyje. 

Miunchene ji buvo nusipirkusi vakarinę suknią, 
labai ryškią ir plačiu sijonu, ją net truputį kamavo 
abejonės, ar toks drabužis ne pernelyg jaunatviškas. 

Šitą suknelę ji šokio žingsniu dabar pademonstra- 
vo Pjerui. 

— Na, ką pasakysi? — paklausė, trokšdama kom- 
plimento. 

— Tu esi iš tų moterų, kurios gali dėvėti viską. 

Akimirką ji abejojo, ar įsižeisti, ar nusijuokti. 

— Toks komplimentas man nelabai patinka, — 
galop šypsodama atsakė. 

— Bet tai tiesa. Juk pati žinai, kad tavo figūra to- 
bula kaip manekenės. 

— Aš ir pradėjau dirbti manekene. 

Pjeras nieko nepasakė į šią jos pastabą, bet taisy- 
damasis varlikę paklausė: 

— Ar esi bent kartą atkreipusi dėmesį, jog mūsų 
amatas labai melagingas? 

— Ką tu turi galvoje? 

— Na, mūsų modelius demonstruoja merginos, 
kurios ir su skudurais atrodytų nuostabios, taigi ši- 
taip jos apgaudinėja klientes, nes tos įsivaizduoja ir- 
gi tapsiančios gražuolėmis su tais drabužiais. 

— Taip ir yra! — pareiškė Julija, bet kiek pa- 
svarsčiusi pridūrė: — Šiaip ar taip, bent kai kuria 
prasme. 

— Eh, bien!* Supranti, ką aš noriu pasakyti. Ap- 
valios nugaros, pilvuko, pernelyg siaurų pečių, pla- 
čių strėnų ar atsikišusio užpakalio nepridengs nė ra- 
finuočiausias modelis. 

— Bet tam tikra prasme paslėps. Jeigu tu tvirti- 
ni, kad manekenės būtų gražuolės ir su skudurais, 
tai galima padaryti ir atvirkštinę išvadą: ne taip dai- 
liai nuaugusios moterys tegu nedrįsta blogai rengtis! 

— Touchez! Pasiduodu, mažoji mano filosofe. 
Gink savo amatą. 

— Jis mūsų abiejų, ar ne? Gamyba ir prekyba la- 
bai skiriasi, bet vis dėlto viena be kitos neįmano- 


mos. Viena be kitos negalėtų egzistuoti. — Julija 
leidosi aprengiama paltu. — Pirma dar atvažiuosi 
automobilį? 


— Ne, mažyte. Eisime pėsčiomis. Čia netoli. 

Tikrai, baras, į kurį Pjeras ją nusivedė, buvo tik 
už kelių gatvių, ir žiūrėdama, kaip ten buvo sveiki- 
namas „mesjė grafas“, Julija suprato, jog ten jis 
dažnas svečias ir labai gerbiamas. 

Su kuo Pjeras čia paprastai vaikšto? — dingtelė- 
j0 jai mintis, bet Julija žinojo, kad neturi teisės pa- 
vydėti, taigi nieko nepaklausė. 

Baro sienos ir lubos buvo išmuštos medžiu, kam- 
pai ir nišos vos apšviesti stalinių lempų, taigi įsimy- 
lėjėlių porelės turėjo progų pasiglamonėti. O baras 
1r siena už jo, atvirkščiai, buvo labai apšviesti, taip 
pat ir nedidelė apskrita šokių aikštelė. Prie pianino 
aukštaūgis juodaodis žaismingai brązgino klavišus. 


*O, gerai! (Pranc.). 

Visi staliukai buvo užimti, taigi abu susėdo ant 
aukštų taburečių. Pjeras užsakė kokteilius. Gurkšno- 
dami gėrimą juodu trupučiuką paplepėjo. O paskui 
Pjeras padavė jai ranką ir padėjo atsistoti. Iš kitos 
baro pusės jam kažkas šūktelėjo, jis šypsodamasis 
atsikirto. 

— Mano draugai, — paaiškino jis Julijai. — 
Kvietė mus sėstis prie jų. 

— Bet jie sakė kai ką daugiau. 

Pjeras nusijuokė. 

— Pastebėjai? Na, jie man pavydi — kaip čia sa- 
koma? — mano širdies damos. Tavęs, Julija. Taigi 
dėl to jie mane trupučiuką paerzino. 

Julija būtų daug ką atidavusi, jei būtų galėjusi su- 
prasti tą trumputį susižodžiavimą, ir pasiryžo galų 
gale išmokti prancūziškai. 

Kai juodu nuėjo į šoktų aikštelę, Pjeras apkabino 
ją ir galva davė pianistui ženklą groti. Tas teisingai 
suprato ir ėmė skambinti lėtą valsą. Po kelių aki- 
mirkų juodu surado savo ritmą ir atsidavė švelniai 
melodijai. Julija pasijuto tarytum skrajojanti po šo- 
kių aikštelę. Dar niekuomet, jai regėjosi, ji taip pui- 
kiai nesutarė su savo partneriu. Paskui pianistas 
paskambino lėtą fokstrotą, tango ir paskui vėl lėtą 
valsą. Jų pavyzdys paskatino kitas poras šokti, tary- 
tum juodu, Julija ir Pjeras, būtų sulaužę visas užtva- 
ras. Iš pradžių Julija apsrdžiaugė, kad visų nuotai- 
ka pakilo ir kad visų akys nebenukrypusios vien į 
juos. Bet netrukus maža šokių aikštelė pasidarė per- 
nelyg ankšta. 

— Šiai dienai pakaks, — sukuždėjo Pjeras jai į 
ausį. 

— Kaip gaila! — atsakė Julija, bet nesipriešino 
vedama prie baro. 

Juodu išgėrė savo taures ir išėjo namo, bet eida- 
mi sustodąvo kas keli metrai ir bučiuodavos1 — 
kaip ką tik įsimylėję paaugliai. 

— Kokia tu jauna! — švelniai sumurmėjo Pje- 
ras. — Nebeprisimenu, kada paskutinį kartą naktį 
gatvėje bučiavau merginą. 

— Paprastai tu tai darai taksi? — paerzino Juli- 
ja jį kiek uždususi. 

— Ne. Aš apskritai taip nesielgiu. Kol susipaži- 
nau su tavim, buvau labai ramus senas vyras. 

— Šituo tai jau manęs nejtikinsi. — Po žibintu ji 
sustojo ir pasižiūrėjo į jį. — Sakyk, Pjerai, o kiek 
tau iš tikrųjų metų? 

— Trisdešimt dveji. 

— Trisdešimt dveji? — pakartojo ji nepatikliai, 
nes būtų palaikiusi jį vyresniu. Bet ji turėjo pripa- 
žinti, kad tai kaip tik tinkamas amžius jaunam ma- 
dų kūrėjui, kuris ketino rodyti savo pirmąją madų 
kolekciją. — Taigi aš už tave vyresnė! — tepasakė 
ji. — O amžius man tikriausiai suteikia teisę pa- 
vargti ir kuo greičiau atsigulti. 

Ji paėmė jį už rankos ir nusivedė. Bėgčiomis juo- 
du sugrįžo į „Šatonako viešbutį“. 

Kitą rytą Pjeras buvo užsiėmęs paskutiniais savo 
kolekcijos pristatymo reikalais. Julija mielai būtų jį 
lydėjusi, nes jai neapsakomai rūpėjo pamatyti jo 
modelius. Bet jis greitai ją atkalbėjo. Vietoj to, pa- 
siūlė pasivaikščioti po miestą, įspraudė jai į rankas 
miesto planą ir išsodino prie Triumfo arkos. 

Buvo graži rudens diena, saulė švietė kiek apniu- 
kusiame danguje, ir Julija vaikščiojo Eliziejaus lau- 


206 


kais, pro Tiuilri, stebėdama praeivius ir žaidžiančius 
vaikus. Ji godžiai gėrė visus įspūdžius, su pasiten- 
kinimu įsitikino, kad išgirtosios paryžietės kur kas 
kukliau išrodo negu miunchenietės — jeigu tai tik- 
rai buvo paryžietės, o ne turistės. Šiaip ar taip, ei- 
dama Eifelio bokšto link, Julija atkreipė dėmesį, 
kad į ją krypsta daug nustebusių ir susižavėjusių 
žvilgsnių. Aplankyti įžymiųjų muziejų jai neliko ka- 
da, bet ji pasikėlė į pačią Eifelio bokšto viršūnę, iš 
kur apžvelgė visą miestą, net ir milžiniškus naujau- 
sius jo rajonus. 

Išalkusi Julija užsuko į bistro ir užsisakė puode- 
lį kavos su skrebučiu ir sūriu. Iki susitikimo su Pje- 
ru jai dar liko laiko, bet kojos jau skaudėjo, todėl 
išėjusi iš bistro Julija susistabdė taksi ir nuvažiavo 
į Dievo motinos katedrą, kur jai padarė didžiulį 
įspūdį griežtas pastato taurumas. Iš ten ji patraukė 
Senos pakrantės pusėn. 

Pagaliau atėjo laikas madų apžiūrai. Julija ketino 
pirmiau nusiprausti ir persirengti, bet nebesuspėjo. 
Buvo jau beveik trys valandos, o jai reikėjo dar kuo 
skubiau susirasti ,,Maršalo Nėjaus“ viešbutį. Taksi 
nebuvo matyti, o ji pernelyg nekantravo, kad pa- 
lauktų, taigi pasileido pėsčiomis su miesto planu 
rankoje. Viešbutį priėjo paskutinę akimirką, visiškai 
uždususi. 

Berniukas nuvedė ją į elegantišką salę su parke- 
tu ir žiemos sodu, išpuoštą puikiomis rudeninių gė- 
lių puokštėmis, astromis ir kardeliais, kurios buvo 
pamerktos į vazas, stovinčias ant grindų. Kadangi 
tai buvo uždara apžiūra, publikos veik nebuvo, ko- 
ne vieni žurnalistai. Julijai buvo palikta vietos pir- 
moje eilėje, tarp pirkėjų iš Nyderlandų ir Ispanijos, 
labai rimtai atrodančių, gerai apsirengusių ponų. 

Julija ką tik atsisėdo, ir demonstracija prasidė- 
jo — ji net pamanė, kad tik jos ir telaukė, todėl 
ketino atsiprašyti Pjero. Ber paskui visa tai išdul- 
kėjo jai iš galvos. Įspūdis, kurį padarė kolekcija Ju- 
lijai — ir ne tik jai, o visai salei — buvo toks ne- 
apsakomas, kad viskas staiga pasirodė nesvarbu ir 
nerimta. 

Paplūdimio drabužiai, kuriuos demonstravo labai 
lieknos, grakščios, stipriai išsidažiusios moterys, 
buvo tokie sportiški, elegantiški ir nuostabūs, kad 
visiems užgniaužė kvapą. Marškinėliai, kelnaitės, 
mini sijonukai, švarkeliai, nuostabių spalvų ir iš 
geriausių audinių, be to, pliažinės suknelės ir cha- 
latai, kuriuos labai greitai galėjai paversti drabužiu 
pasivaikščiojimui ar lančui restorane. Paskui sekė 
suknelės, kelnės, sijonkelnės, paskui įmantriai ir pa- 
prastai pasiūtos, įspūdingos trumpos vakarinės suk- 
nelės, kurios grožiu pranoką viską, ką Julija iki šiol 
buvo mačiusi. Puošnios suknios, kurios galiausiai 
buvo parodytos, irgi pritrenkė grožiu, o vestuvinė 
suknelė, pademonstruota apžiūros pabaigoje, buvo 
tikra svajonė iš šilko ir nėrinių. 

Plojimai buvo audringi. Grafas Pjeras de Šatona- 
kas, visai nieko nekomentavęs, o paprasčiausiai lei- 
dęs demonstruoti modelius vieną po kito, priėmė 
tuos plojimus su kukliu išdidumu ir trupučiuką 1ro- 
niška šypsena. 

Kai buvo patiekta kokteilių, visi susižavėję jį 
sveikino. 

— Nesu mačiusi labiau nešiotinos mados, — pa- 
reiškė viena elegantiška Žurnalistė. 

Kiti jai pritarė. 

— Tie laikai, kai mada buvo kuriama tik dėl ma- 
dos, jau praėjo, — pareiškė Pjeras. 


208 


— Ši kolekcija mane tikrai įkvėpė apsirengti nau- 
jai nuo galvos iki kojų. 

— Taip ir padarykit! Aš jus tik pasveikinsiu. 

Žurnalistė kalbėjo angliškai, taigi Julija šiek tiek 
ją suprato. Ji pati laikėsi labai atokiai, nes po tokios 
pademonstruotos prabangos pasijuto tikra vargšė. 
Bet jos akyse spindėjo susižavėjimas, kurį jai suža- 
dino kolekcija. 

Kai buvo ištuštintos taurės ir suvalgyti skrebučiai, 
nedidelė kompanija išsiskirstė. Liko tik Julija, min- 
heras van der Bekas ir senjoras Chuantesas, kurie 
nuėjo su Pjeru de Šatonaku į užkulisius. Manekenės 
buvo išėjusios, dauguma modelių pakabinti. Julija ir 
abu jos kolegos turėjo dar kartą progą įsitikinti au- 
dinių kokybe ir apdailos kruopštumu. Kolekcija bu- 
vo be jokių išlygų nuostabi. Nors ir santūrūs kaip 
tikri profesionalai, abu ponai rodėsi sujaudinti. 

Pjeras pasigręžė į Juliją. 

— Na? O ką tu pasakysi? 

— Nėra ko nė kalbėti! — atsakė ji su šypsena. 

— O kaip tu tai pavadintum? 

— Paprasčiausiai fishing for compliments. 

Jis nusijuokė. 

— Tu mane permatei kiaurai. Aš niekaip negaliu 
pasisotinti komplimentais. 

Jie suėjo į viešbučio kambarį, kurį Pjeras išsi- 
nuomojo šitai progai, nedidelę patalpą su stalais, ra- 
šomaisiais stalais, patogiais krėslais, stalinėmis lem- 
pomis ir pilna knygų lentyna. Buvo paduota kavos; 
olandas dar išgėrė konjako. 

Dabar tereikėjo tik suderinti terminus, kai bus ga-- 
lima perimti kolekciją. Reikėjo juos nustatyti labai 
tiksliai, nes ta pati kolekcija turėjo perkeliauti Eu- 
ropą ir galų gale, kiek apsitrynusią, ją turėjo nupirk- 
ti vienas švedas. Kadangi kitos datos jau buvo nu- 

matytos, buvo galima pasirinkti ne tiek jau daug. 
Pjeras pateikė kruopščiai apgalvotą ir nubraižytą 
planą. Julijai liko paskutinės lapkričio savaitės — 
trys dienos Miunchenui, trys dienos Štutgartui, trys 
dienos Ciūrichui ir trys dienos Ženevai. Labai blo- 
gas laikas, nes tada jau artės Kalėdos, o be to, dėl 
blogo oro bus sunki kelionė. Bet ji suprato, kad nie- 
ko čia nepakeisi. Šiaip ar taip, jai liko pakankamai 
laiko paruošti klientūrą „Nacelle“ madai. 

Minheras van der Bekas pasiteiravo kainoraščio, 
bet jo dar nebuvo. 

— Suprantama, — angliškai pasakė Pjeras, nes 
šitaip jiems buvo lengviausia susikalbėti, — kad ši- 
tie modeliai negali būti labai pigūs. 

Julijai tai pasirodė labai jau miglota sąvoka. 

— Aišku, tokia kokybė kainuoja, — pasakė ji, — 
bet nevalia nekreipti dėmesio į pirkėjų piniginę. Jei- 
gu modeliai bus neįperkami, nieko nebus verta ir 
geriausia prekė. 

Pjeras jai nusišypsojo. 


— Aš skaičiuosiu labai tiksliai, — pažadėjo 
jis. — Nemanau čia pasipelnyti. 

Visi juo patikėjo, nes aiškiai šito jam nereikėjo. 

— O kaip reklama? — paklausė ispanas. — Ką 
mums papasakoti klientams? 

— Bus skelbimai per visą puslapį! — išpoškino 
Pjeras. — Bent jau didžiuosiuose moterų žurnaluo- 


se. — O paskui kiek santūriau pridūrė: — Jeigu bus 
įmanoma tai padaryti. Šiaip ar taip, eskizai jau yra. 
Parodysiu jums šįvakar. Juk suteiksit man garbę pa- 
pietauti su manim? 

Svečiai kiek paabejojo priimdami kvietimą. Mat 
abu, kaip sakė, jau ketino iškart grįžti namo — Ju- 
lija slapčiomis tikėjosi, kad jie nekeis savo sprendi- 
mo, — bet paskui vis dėlto sutiko. Jai pasirodė, kad 

tai likimo ironija, nes svečiai, aišku, liko ne dėl pie- 
tų, o dėl jos. 

Žinoma, ir Pjeras tai pastebėjo, nes ėmė ją erzin- 
ti, kai juodu liko dviese. Julija beveik ketino jam 
prisipažinti, kad dar taip neseniai jautėsi kaip kokia 
Pelenė. Bet laiku prikando liežuvį, nes nenorėjo su- 
gadinti pakilios nuotaikos. 

— Dabar užsakysiu tau taksi, — po valandėlės 
pareiškė Pjeras. — Važiuosi namo, pailsėsi ir pasi- 
gražinsi. 

— O tu? — nusivylė Julija. 

— Man reikės pasirūpinti kolekcija. Dar šiandien 
turiu išsiųsti ją į Londoną. 

— Leisk man tau padėti! 

— Ne, Julija. Žinau, kad tai sugebi, bet tu mano 
viešnia. 

— Ir vis dėlto aš galiu... 

— Ne. Tam aš turiu žmonių. Nenoriu, kad varg- 
tum. 

Julija įtikinėjo jį, kad apie tai negali būti nė kal- 
bos. Aišku, ji mieliau būtų likusi su juo, bet Pjeras 
užsispyrė. 

— Jeigu jau taip trokšti veiklos, tai nesigulk, o 
dar kiek pasižvalgyk po miestą. 

— Gerai, taip aš ir padarysiu, — pareiškė ji kiek 
pyktelėjusi. Ir išėjo pėsčia. Bet jau po kelių minu- 
čių suprato, kad elgiasi vaikiškai. Taigi susistabdė 
taksi ir liepė nuvežti į „Šatonako viešbutį“. 

Julija išsimaudė — ilgai gulėjo didelėje marmu- 
rinėje vonioje, kad atsipalaiduotų. 

Jai atrodė, kad pasiekusi savo gyvenime viršūnę, 
ne, ji esanti ant stataus skardžio ir aiškiai priešais 
save matanti viršūnę, ranka pasiekiamą. Pjero ko- 
lekcijai negalėjo prilygti niekas, ką iki šiol buvo 

mačiusi ir vaizdavusis savo svajonėse. Jo sukurta 
mada kone per prievartą turėjo atnešti jai sėkmę. 
Jeigu tai, kas siejo juos abu — aistringa meilė, jo 
žavesys ir jos grožis — buvo kiek neapčiuopiamos 
ir greit išnykstančios vertybės, tai jo sugebėjimai 
buvo tvirtas jų bendros ateities pagrindas. 

Jo talentas, galvojo Julija, ir mano darbštumas. 
Net tada, kai kerai išsisklaidys, visa tai liks. Mums 
visuomet reikės vienam kito. 

Julija sausai nusišluostė, nuo kojų iki kaklo 1š- 
sitrynė švelniai kvepiančiu balzamu, užsitraukė 
užuolaidas miegamajame ir įsmuko į patalus. Norėjo 
sudėti bluostą ir atsiduoti ateities svajoms. Bet nė 
nepamatė, kaip užmigo. 

Kai gerokai vėliau pajuto Pjero bučinius ant kū- 
no, dar nė neišsibudinusi apkabino jį ir priglaudė 
prie savęs. 

Kitą dieną popiet Julijos lėktuvas nusileido Miun- 
chene. 

Pjeras ją įkalbinėjo pasilikti dar kelias dienas. Bet 
Juliją traukė darbas. 

Aišku, paskutinis vakaras buvo nuostabus. Vaka- 
rienei Pjeras pasirinko restoraną aukštai virš mies- 
to, pro kurio langus atsivėrė žiburiuojantis naktinio 
Paryžiaus pasaulio vaizdas. Žvakių šviesa, žvilgan- 
tis damastas ir spindintis sidabras ir ji pati prie gra- 
fo de Šatonako šalies, dėmesio centre, garbstoma 
vyrų. Ji būtų galėjusi jaustis kaip kokia princesė. 

Bet Julija jau nesiliovė galvojusi apie jai prieš 
akis iškilusį uždavinį. Ji bandė sukaupti dėmesį į 
dabartį, bet galvoje jau formavosi sakiniai, kuriais 

kreipsis į klientus ir girs jiems „Nacelle“ kolekci- 
ją — kol kas tik atskiri žodžiai, bet ir jų pakako, 
kad ji būtų išsiblaškiusi. 

Tas vos pastebimas Julijos išsiblaškymas veikė 
ponus, kurie dėjo dvigubas pastangas ją sudominti 
ir sužavėti. Bet ji taip ir liko neprieinama, 0 ir šiaip 
jos žvilgsniai ir širdis jau buvo skirti vienam vie- 
ninteliam. 

Net ir lėktuve vienas keleivis, jaunuolis su džin- 
sais, marškinėliais ir odine striuke, bandė su ja ko- 
ketuoti. Bet Julija buvo tokia įsigilinusi į save, kad 
beveik nieko nepastebėjo. 

Ir tas jaunuolis neturėjo bagažo, taigi nusekė pas- 
kui ją prie durų. | 

— Mano automobilis visai čia pat, — pasakė 
jis. — Gal leistumėt jus parvežti? 

Julija papurtė galvą. 

— Jus kas nors pasitinka? 

Jis taip stengėsi, kad Julija vis dėlto atsigręžė į jį. 

— Aš tik visiškai nenoriu su kuo nors kalbė- 
tis, — pasakė ji, vėl nusigręžė, o jis taip ir liko sto- 
vėti sustingęs. 

Ir tik tą akimirką Julija susigriebė, kad laiminga 
šypsosi. Gal jaunuolis klaidingai suprato tą jos šyp- 
seną? Reikėjo kuo greičiau susivaldyti. Nenorėjo, 
kad Heidė turėtų progos smalsiai klausinėti ar laidy- 
ti nediskretiškas pastabas. 

Į miestą grįžo viešu tranportu. Net ir pasigrum- 
džiusi tarp Žmonių neatsitokėjo. Kiek nutįso žemyn 
lūpų kampučiai, veidas paniuro, bet Julija niekaip 
nepajėgė prislopinti akių blizgesio. 


— Puikiai atrodai! — taigi sušuko Heidė, kai 
jiedvi pasisveikino. — Gerai pailsėjai! Kaip sekėsi 
Paryžiuje? 

— „Nacelle“ kolekcija mane pritrenkė, — išsisu- 
ko tiesiai neatsakiusi Julija. — Dar šiandien reikia 
pasiūlyti ją klientams. 

— Tekstas toks pat kaip visada? 

— Ne, šito neužteks. Reikia sugalvoti ką nors vi- 
sai nauja. 

— Šitaip greitai? 

Julija pasižiūrėjo į savo sekretorę. 

— Keliauk kuo ramiausiai namo. Ne, aš nepyks- 
tu. Žinau, tavęs laukia vaikai. Bet aš iškart sėsiu 
prie darbo. 

— O gal ir man pasilikti? Galėčiau paskambinti... 

— Ne, Heide, man regis, tavęs šiandien nebepri- 
reiks. — Pastebėjusi, kad Heidė nuliūdo, Julija grei- 
tai pridūrė: — Apmesiu šiokį tokį pranešimą. Rytoj 
abi jį perskaitysim ir dar pataisysim, gerai? 

— Sutarėm, nors aš... 

— Aš žinau, žinau. Tu niekuomet nepaliksi ma- 
nęs, kai reikės. — Paprasčiausiai ji tiesiog išgrūdo 
Heidę pro duris ir nė nenusiplovusi rankų, nei iš- 
Krausčiusi daikų, sėdo prie kompiuterio ir kibo į 
darbą. 

Julija neabejojo, kad „Nacelle“ firmos kolekcija 
bus graibstyte išgraibstyta, jeigu ji tik privilios 
pirkėjus į demonstravimą. Bet ne taip viskas buvo 
paprasta. Ji išsiuntinėjo telefaksus ir patraukliai su- 
regztus reklaminius raštus, bet nelabai kas susido- 
mėjo visiškai nežinomu mados kūrėju, net ir jai pa- 
čiai paskambinus telefonu. Taigi Julija nusprendė 
pavažinėti pati, kol dar negavo kolekcijos, ir pasi- 

telkti visą savo žavesį, kad per modelių apžiūras 
būtų bent pilna salė. Ji net griebėsi asmeninių ryšių. 

Ir ji sulaukė sėkmės. Kai lapkričio gale rodė ko- 
lekciją, jos renginiai susilaukė gyvo susidomėjimo, 
nors pirkėjai iš pradžių buvo skeptiški ir į viską 
žiūrėjo šiek tiek iš aukšto. Jie atsikalbinėjo tokiomis 
banalybėmis kaip: „Deja, nelabai turiu laiko!“, „Už- 
bėgsiu valandžiukei!“, „Tik dėl jūsų, ponia Palmer!“ 
Bet kai jau ėmė vykti madų apžiūros, juos irgi už- 
būrė kolekcijos grožis 1r kokybė. Dar niekuomet Ju- 
lija taip kruopščiai nerinko manekenių ir tiek daug 
joms nemokėjo. Į jas pasižiūrėjus buvo aišku, kaip 
smagiai merginos jaučiasi su tais rafinuotai sukirp- 
tais ir pasiūtais drabužiais. Labai daug prisidėjo ir 
pačios Julijos entuziazmas. Kolekcijos labai daug 
užsisakė. 

Apsikrovusi užsakymais ji grįžo į Miuncheną ir 
paskambino Pjerui, norėdama papasakoti apie sėk- 
mę. Labiausiai ji troško nuskristi pas jį į Paryžių, 
bet suprato, kad jai jis beveik neturės laiko. Jam jau 
dabar reikėjo kibti į darbą iš peties, kad spėtų pa- 
teikti drabužius kovo pabaigoje ar balandžio pra- 
džioje. 

— Labai jau gaila, kad nepasimatysim, — pasa- 
kė jis, lyg atspėjęs jos mintis. — O kaip, jeigu su- 
sitiktume per šventes? Ar jau esi ką nors numačiu- 
si Kalėdoms ir Naujiesiems metams? 

— Aš apskritai apie šitas šventes dar negalvejau. 

— Taigi sutarta! Vienas mano bičiulis turi vilą 
Šveicarijoje. Manau, tai mums būtų kaip tik. Aš 
pranešiu, jeigu viskas išdegs. 

— Nuostabu! Aš džiaugiuosi, Pjerai! 

— Na, tai kol kas... a bientėot!* 


*Iki greito pasimatymo! (Pranc.). 

— Pala! Palauk dar! — sušuko ji. 

— Taip? — paklausė jis. — Kas dar yra? 

Jo balse pasigirdo linksmumo gaidelė. Regis, jis 
laukia, kol prisipažinsiu mylinti, pamanė Julija. Jei- 
gu ji teisi, tai jis nusivils. 

— O kaip tau sekasi gaminti drabužius? — pasi- 
domėjo ji. 

— Ak, gerai, — nelabai smagiai atsakė jis, — Vi- 
siškai patenkinamai. 

— Puiku. 

— O tau viskas kaip ant mielių... Juk taip sako- 
ma, ar ne? 

Julija nusijuokė. 

— Taip, galima ir taip pasakyti. Bet niekas taip 
nesinėrė iš kailio kaip aš. 

Per tą laiką, kai ji buvo išvažiavusi, skambino 
Robertas. Heidė iškart jai pranešė. Bet tik pasikal- 
bėjusi su Pjeru Julija paskambino vyrui. 

— Manau, mudu turėtume pasimatyti, — pasakė 
jis. — Yra dalykų, kuriuos turime aptarti. 

Julija nustebo, kad ji nebepyksta. 

— Galima. 

— Aš pas tave atvažiuosiu, po darbo, aišku, ar 
kitą savaitgalį. 

Ji pasvarstė. 

— Ne, verčiau aš atvažiuosiu pas tave į Vinkel- 
hofą. Man reikia vieno kito drabužio. 

— Gal sekmadienį per pietus? — Jai delsiant Ro- 
bertas pridūrė: — Laikas tau tiktų. Vėl grįžtum į 
Miuncheną, prieš visiems užgriūvant jį iš pietų 
pusės. 

— Ketini išvirti man pietus? — pasityčiojo ji. 

— O kodėl ne? Bet juk galime papietauti kur 
nors restorane. 

— Pabandysiu atvažiuoti dvyliktą. 

Padėjusi ragelį Julija pajuto palengvėjimą. Po ke- 
lių mėnesių — nuo tada, kai ji taip dramatiškai pa- 
liko savo senąjį butą — ji pirmąkart pasišnekėjo su 
vyru. Tada ji nenorėjo nieko daugiau, tik niekuomet 
jo nebematyti ir nieko apie jį nebegirdėti. Manė, jog 
nebesikalbės su juo taip ramiai ir rimtai. 

Valandėlę ji tarytum troško atsigulti, aukštyn pa- 
kėlusi kojas, bet antra vertus, ji lyg ir džiaugėsi bū- 
simu susitikimu su Robertu. Pati savęs nebesuprato. 

Važiuojant į Vinkelhofą pirmąkart pasnigo. Julijos 
tas negąsdino. Džiaugėsi, kad jau užsidėjusi Žiemi- 
nes padangas. Kad neatvažiuos laiku, ji turėjo Žino- 
ti, bet dėl to kiek pyko, nes ne jos būdui buvo vė- 
luoti. 

Robertas atidarė buto duris jai tik paskambinus. 
Jis buvo dailiai apsirengęs, kiek palieknėjęs, nei ji 
prisiminė. 

Jai ketinant atsiprašyti už pavėlavimą, jis nu- 
traukė: 

— Džiaugiuosi, kad apskritai atvažiavai. 

Julija pasidėjo lagaminą. 

— Juk turėtum tiek mane pažinti ir žinoti, kad aš 
labai tiksliai laikausi susitarimų. 

— Tokiu oru? Nebūčiau tavęs smerkęs, net jei 
būtum apsigalvojusi. 

— Tuomet būčiau bent paskambinusi. Beje, snigti 
pradėjo tik tada, kai jau buvau išvažiavusi iš Miun- 
cheno. 

Jis padėjo jai nusirengti paltą ir rūpestingai paka- 
bino ant kabyklės. Ji nusiėmė beretę, ant kurios jau 
ištirpo sniegas, nukratė ją ir pasikabino ant kablio. 

Na ir idiotiškas pašnekesys! — pamanė Julija. Ši- 
taip nieko nebus. 

Abu jautėsi sumišę. 

Robertas ilgėdamasis pasižiūrėjo į ją. 

— Nuostabiai atrodai! 

— Tikiuosi, — ciniškai atšovė ji. — Kosmetinė 
operacija pakankamai brangiai kainavo. 

— Aš ne tą norėjau pasakyti. 

— Kaip tik tą. Jau pripratai ir manai, kad aš ši- 
taip ir turiu atrodyti. 

— Netiesa. Dėl manęs tau nereikėjo darytis šitos 
operacijos. 

— Gal ir taip. Tau buvo nusispjaut į mano iš- 
vaizdą. 

— Julija, kada tu pagaliau suprasi, kad visai ne 
fasadas svarbiausia! Svarbu charakteris, vidinės sa- 
vybės, asmenybė — oO visa tai tu turėjai. 

— Šit kaip! Tai dėl to mane ir išdavei. 

— Ne dėl to. Rita patraukė mane seksualiai — 
bent jau trumpą akimirką. Bet tuo viskas ir baigėsi. 
Aš jos nė kartelio nelyginau su tavimi. O kai ką tik 
pasakiau, kad nuostabiai atrodai, visai neturėjau gal- 
voje tavo pagražinto veido, o ką kita — spindesį. 
Tu esi laiminga, Julija. 

— Ir tai matyti? 

— Taip. Bet kodėl mudu čia stovim? Eikš į vidų! 
Ar išgersi su manim vyno? Valgysime kiek vėliau. 
Man reikia pirma sudėti į vandenį kukulius. 

— Tu moki išvirti kukulius? Kas tave išmokė? 

— Kulinarinė knyga, — paaiškino jis. 

Julija juo nepatikėjo, net pajuto šiokį tokį pavy- 
dą, bet iškart nuvijo jį šalin. Kas jai rūpi, kad jis 
bendrauja su kita, verda su ja ar šiaip kuo daugiau 
užsiiminėja. 

Svetainė, kiek ji galėjo spręsti, nepasikeitė. Ant 
žemo staliuko priešais odinę kušetę gulėjo puikiai 
papuoštas Advento vainikas. 

— O! — nusistebėjo ji. — O aš nė neprisimi- 
niau! — Julija atsisėdo. 

Jis pripylė dvi taures ir padėjo jas ant porceliani- 
nių padėkliukų. 

— Kad tau nekiltų jokių blogų minčių — niekas 
man nepadovanojo to vainiko, aš pats jį pirkau — 
tavo garbei. 

— Aš apskritai apie tai nebegalvoju, — pareiškė 
Julija. 

Jis išgėrė į jos sveikatą, o paskui pasakė: 

— Netrukus grįšiu! 

Robertas nuėjo į virtuvę. 

Julija atsilošė, užsimetė koją ant kojos ir ėmė 
girsnoti vyną iš taurės. Po teisybei, gerti nenorėjo. 
Nebus taip lengva parvažiuoti namo. Bet ji nenorėjo 
įžeisti Roberto. 

— Na, viską sutvarkiau! — Jis atsisėdo prie- 
šais. — Papasakok man apie „„Nacelle“ firmą! 

— Tu apie tai Žinai? 

— Tik jau nepyk, kad Heidė neprikando liežuvio. 
Ar tai paslaptis? Po kiek laiko pusė Europos jau ži- 
nos, kad esi šitos firmos atstovė. 

— Taip, tiesa, — nusileido Julija. 

— Jei ji ir perpus tik tokia gera, kaip sakoma... 

Julija jį nutraukė: 

— Tie modeliai geresni, kur kas geresni nei tu 
gali įsivaizduoti. 

— Taigi netrukus išplauksi kaip mielėmis, — tarė 
jis, teliūskuodamas taurėje vyną. 

— Girdžiu tavo žodžiuose ironiją — ar klystu? 

— Papasakok man daugiau! 

Ji smulkiai pavaizdavo jam kolekciją, modelius, 
rinktinius audinius, net tai, kaip sekėsi per apžiūras. 
Robertas atidžiai klausėsi. Ir anksčiau jis viską Ži- 
nojo apie kolekcijas. Domėjosi mada ir neblogai 
apie ją nusimanė. 

— Na kaip? Dabar įsitikinai? — baigė ji pasako- 
jimą. 

— Nepyk ant manęs, Julija, bet viskas čia perne- 
lyg gražiai skamba, kad būtų teisybė. Tu tikrai ma- 
nai, kad tas jaunas modeliuotojas tau nedumia akių? 
Ir dar jis grafas! 

Julija nusijuokė. 

— O dabar tu pavydi! 

Jis gūžtelėjo pečiais. 

— Man tu rūpi. 

— Be reikalo. Nėra jokio pagrindo abejonėms. 

— Na, tada aš džiaugiuosi. — Jis žvilgtelėjo į 
rankinį laikrodį ir pašoko: — Mano kukuliai! 

— Gal tau padėti? 

— Ačiū, bet netrukus aš jau viską baigsiu. — 
Kiek vėliau Robertas sugrįžo su kaupinu dubeniu 
kukulių ir pakišo jai po nosim. 

— Kvepia gardžiai, — pagyrė ji ir atsistojo. 

Julija nusekė jam iš paskos į valgomąjį kampą. 
Stalas jau buvo padengtas. Jis padėjo kukulius, at- 
nešė iš virtuvės guliašo puodą ir įpylė raudonvynio, 
o paskui atsisėdo šalia jos. 

Ji įsikrovė sau kukulių, pasmeigė vieną šakute, 
suvilgė padažu ir sušuko: 

— O, tikrai labai skanu! Nekeisčiau į jokius de- 
likatesus! 

— Labai jau neįmantrus valgis, — dėdamasis 
kuklus pasakė Robertas. 

— Tik jau nepasakok man! Žinau, kiek įdėjai 
triūso! 

— Ne taip jau ir baisu. 

Lyg susitarę valgydami juodu nelietė rimtų ar la- 
bai jau asmeniškų temų. Šnekučiavosi apie visokius 
niekus ir taršė guliašą su kukuliais. 

Julija stebėjosi, kad juodu taip draugiškai bend- 
rauja. Dar taip neseniai ji galvojo, kad tai neįmano- 
ma. Bet visas jos pyktis buvo išgaravęs. 

O gal taip atsitiko dėl to, kad ir ji buvo jam ne- 
ištikima? Ar galima tai pavadinti neištikimybe, jei- 
gu juodu jau išsiskyrę? Ar tikrai ji būtų neatsi- 
spyrusi Pjerui ir pagundai, jeigu nebūtų nusivylusi 
Robertu? 

Jai galvoje ūžė klausimų spiečius, bet ji nesuge- 
bėjo ir nenorėjo jų suformuluoti, o juo labiau ištarti 
balsiai, nes nedrįso ištirti iki galo savo jausmų. Ne- 
norėjo įžeisti ir Roberto, suteikti jam progą aiškin- 
tis, teisintis ir atsiprašinėti. Jau ir taip gana toli nu- 
eita, kad abu gali šnekučiuotis šitaip išmintingai. Ji 
bijojo, kad koks lengvai išsprūdęs Žodis nepakeistų 
Jų nuotaikos, kad neįsiviešpatautų neviltis, įniršis, 
liūdesys ar rūpestis. 

Po pietų Julija nepasisiūlė padėti. Ji sąmoningai 
vengė kad ir trupučiuką pasijusti namų šeimininke. 
Kol jis virė kavą, ji atsinešė iš koridoriaus lagami- 
nus, sukabino į spintą vasarinius drabužius, pasiėmė 
dvi puošnias suknias ir susidėjo vežtis. Ji nustatė, 
kad jos drabužiai pakankamai elegantiški, kad ir ne 
paskutinio mados žodžio. 

Kavą gėrė jaukiai susėdę prie staliuko svetainėje. 
Robertas atnešė ir pyragaičių lėkštę. Uždegė žvakę. 

— Nenoriu pasakyti, kad man nemalonu su tavim 
pietauti, Robertai, — prašneko Julija, — bet kol kas 
tu man taip ir nepasakei, kam iš tikrųjų mane pasi- 
kvietei. 

— Na, bendroje mūsų sąskaitoje yra pinigų, dar 
yra ir vertybinių popierių, kurie priklauso mums 
abiem po lygiai... 

— Taip, aš žinau. 

— Bet kuri kita moteris šitaip susidėsčius reika- 
lams seniai būtų paprašiusi pinigų. Ar tu neketinai 
šitaip pasielgti? 

— Ne, — tepasakė ji. 

— Man regis, dabar tau reikia pinigų. Juk nega- 
li amžinai glaustis savo kontoroje. 

— Ak, ten man visai neblogai — kol galiu pas 
tave laikyti savo drabužius. | 

— Bet man rodos, kad negalima taip gyventi vi- 
są laiką. 

— Teisybę kalbi, visą laiką — ne. Aišku, aš pa- 
sidairysiu buto. Persikelsiu, jeigu tik viskas gerai iš- 
eis su „Nacelle“ firma. 

— Mūsų santaupų suma dvidešimt tūkstančių 
markių. Aš mielai palaukčiau savo dalies, kol tu... 

Julija nedavė jam baigti: 

— Nori būti tikras, kad atsikratei manim? 

— Ne, dėl Dievo, ne! Maldauju, nesuprask manęs 
klaidingai. 

— Tai kodėl bandai įkišti man pinigus, kurių aš 
nė neprašiau? 

— Maniau, kad tau jų reikia. 

— Tau Heidė įpiršo šitą mintį? 

— Ne, tikrai ne. Tai man pačiam kilo tokia idė- 
ja. Julija, aš juk žinau, kokia tavo kontora. Taigi ga- 
liu įsivaizduoti, kaip ankštai ir primityviai tu ten 
gyveni. 

— Šiaip ar taip, aš ten įsirengiau dušą. 

— Šaunuolė! — Jis kilstelėjo kavinuką. — Gal 
dar norėtum? 

— Taip, prašom! 

Jis įpylė jai, o paskui ir sau. 

— Ką tik man prikišai, kad noriu tavim atsikra- 
tyti. Kaip jau sakiau, tai netiesa. Tai gal leisi pa- 
klausti man priešingai: ar nenorėtum pas mane su- 
grįžti? 

Julija padelsė. 

— O gal? Tam tikromis sąlygomis? — spyrė jis 
toliau. 

— Ne, — pareiškė ji, — man regis, ne. Nenorė- 
čiau. 

— O kaip mes toliau gyvensim? 

— Paprasčiausiai luktelėkim. Kai pagyvensim 
metus skyrium, galėsime nesunkiai išsituokti. 

— Tai štai ko tu nori — skyrybų! 

— Ne. Nebūtinai. Manau, kad turime apsispręsti 


neskubėdami. Juk niekas mūsų negena. — Ji tiria- 
mai nužvelgė jį: — O gal tau skubu? 
— Ne. 


— Na, matai. Dabar aš gyvenu neblogai, manau, 
kad ir tu taip gyvenk. Tau nepuls ant kaklo vyrų 
medžiotojos, taip sakant, turėsi kiek atokvėpio. 

— Tu pasidarei cinikė, Julija. 

— Turbūt. Šiaip ar taip, įgijau patirties. Juk tik- 
rai tu ką nors turi? 

— Taip, — prisipažino jis. 

Julija nustebo, kad jos neįskaudino Roberto atsa- 
kymas. 

— Tai Rita? 

— Ne, su ja baigėsi prieš daug metų. 

Julija nebenorėjo knaisiotis po jo sielą, nenorėjo 
žinoti, kas ji tokia, nenorėjo išpažinties. 

— O kaip sekasi vaikui? — paklausė, kad nu- 
kreiptų jo mintis kitur. 

— Michaelai? Gerai, ji labai miela. Ji kiek pavy- 
di broliukui, bet kita vertus, kartais motiniškai jį 
globoja. Tikriausiai neblogai, kad ji gali padėti sa- 
vo antrajam tėvui. Ritos vyrą ji vadina tėčiu, o ma- 
ne tėveliu. 

— Taip, aš žinau. — Julija prisiminė tą sceną, 
kai mergytė taip karštai reikalavo tėvelio, bet niekas 
to nepaisė, o kuo greičiau ją įgrūdo į liftą. — Ar 
dažnai su ja mataisi? 

— Sykį per mėnesį. 

Labai jau retai vyrui, kuris taip mėgsta vaidinti 
tėvo vaidmenį, pamanė Julija. 

— Mes nenorim, kad vaikas būtų plėšomas į vie- 
ną ir į kitą pusę, — paaiškino jis. 

Julija nebuvo dėl to tokia tikra. 

— Pats tu geriau Žinai. 

— Negaliu spręsti vienas. Kadangi nesu vedęs 
motinos, tai mažai turiu teisių. Viską tvarko Rita ir 
Teo — jos vyras. 

Na taip, pamanė Julija, kas man darbo? 

— Taigi, — pasakė ji balsiai, — kiek sugebu ap- 
rėpti padėtį, nėra reikalo rimtai siekti skyrybų, o iš- 
siskirti tikriausiai būtų sudėtinga. Pranešk viską sa- 
vo draugužei, nes juk jai tikrai bus įdomu, ką mudu 
išsiaiškinome, kad turės palaukti iki šitų metų galo. 

— Aš apskritai nenoriu skirtis, — išpoškino jis. 

Julija praleido jo pastabą pro ausis. 

— O jeigu skirsimės, aš mielai paimsiu pinigus. 
Nesu juk tokia kilniaširdė, kad jų atsisakyčiau. Bus 
geriau, kad aš paimsiu dvidešimt tūkstančių markių, 
o ne tąsysimės už krūtinės dėl. kiekvieno baldo. 
Kaip manai? 

— Baldai brangesni. 

— Negalvokime dabar apie tai. — Ji atsistojo. — 
Manau, man metas važiuoti namo. * 

Robertas taip pat atsistojo ir priėjo prie lango, 
pro kurį buvo matyti kaimyniniai sodai ir nameliai. 

— Vis dar sninga. 

— Ką darysi. Gal kelias jau bus nuvalytas. 

Robertas priėjo prie jos. 

— Julija, maldauju, neišsigalvok kažin ko — bet 
ar nebūtų geriau, jeigu pasiliktum? Puikiai išsimau- 
dytum karštoje vonioje, mudu jaukiai praleistume 
vakarą, o iš pat labo ryto galėtum išvažiuoti? 

Ji nusišypsojo. 

— Labai jau viliojantis pasiūlymas. Moki mane 
suvedžioti. = 

— Ak, JulijąL 44: Jis a kabi 
dą į jos vadai ŽBĘ Las 

Stebėdamasi ji įsi go, kad jai nėra eemalonus 
jo apkabinimas, Rimtai apsvarstė,. p a 
priimti jo pasiūlymą. Kad ir kaip keista; Miel 
čia pasilikusi. Ir ją sulaikė ne mintis apie Tigra, o 
baimė paskatinti Robertą drąsiai elgtis i II. Bal 

atsiduoti jausmų “sumaiščiai. 

. Iš paskutinidjj Ašsivadayp- iš jo glėbio. k 

— Būkim piūj obgrtais Patikėk rada 
geriau.. Ša : : 

Jis energingai jai Kids 

— Ne, Julija, ne. Ar tie mūsų ka tu pragyventi 
metai — jie staiga tau nieko. neberciš ia? 

Nė nemirktelėjusi pasižiūrėjo, jam į akis. 

— O tai, Robertai, jau kita“ 'froblema. 

Jis susitvardė nedtsidusęs: * 

— Tai gal bent per Kalėdas pasimatysim? , 

— Deja, turiu tave nuvilti. Nenoriu švęsti Kalė- 
dų šeimoje. — Pasvarstė, ar sakyti jam teisybę, ir 
pasiryžo: — Aš važiuoju į Šveicariją. 

San Morice buvo vos pasnigę, bet kalnus jau den- 
gė kelių centimetrų storio sniego sluoksnis. Ežeras 
dar neužšalęs, taigi Julija, kuri tikėjosi pačiuožinė- 
ti, labai nusivylė. Bet argi tai buvo svarbu? Svar- 
biausia — ji ir Pjeras. Per Kūčias jis padovanojo jai 
vakarinę suknią iš savo kolekcijos, kuria ji nepa- 
prastai žavėjosi. Pats parinko spalvą ir pats pasirū- 
pino jos pasiuvimu. O ji numezgė jam megztinį, la- 
bai šiuolaikiškų spalvų. Jis labai juo apsidžiaugė ir 
dažnai nešiodavo. 

Juodu gyveno name, kurį prižiūrėjo malonūs čia 
gyvenantys sutuoktiniai. Savininko nebuvo, nes tas 
nusprendė praleisti šventes saulėtose Maldivų salo- 
se. Be jų, ten dar gyveno kita pora, verslininkas iš 
Ciūricho ir jo bent dvidešimčia metų jaunesnė drau- 
gužė. Ir jie priklausė Pjero kompanijai, kuri kas- 
vakar rinkdavosi baruose ir diskotekose. Tai buvo 
besikeičiantis įdomių žmonių būrys. Kai kurie taip 
leisdavo kiekvieną vakarą, kiti tik trumpam pasiro- 
dydavo ir vėl išnykdavo. Visi, regis, pažinojo vieni 
kitus, 0 jeigu ne, tai greitai imdavo gyvai, gal su 
kiek perdėtu linksmumu bendrauti. 

Ir Julija netrukus pasijuto sava šitam rately. Tam 
jai teisę suteikė jos grožis, o patirtis pagelbėjo pa- 
sirodyti kuo palankiausiai. Dailius nedidelius pa- 
puošalus, kuriuos jai dovanojo Robertas per vedybi- 
nius metus, ji paliko namie. Jeigu reikėdavo, čia ji 
pasidabindavo dekoratyviais madingais papuošalais. 
Kadangi labai prastai slidinėjo, tai iš anksto apsi- 
sprendė atsisakyti slidžių. Bet taip elgėsi ne viena 
moteris. Tą valandą, per kurią sportininkai iškylau- 
davo — 0 jų buvo ne tiek jau daug, nes kiauras 
naktis visi prašokdavo, taigi paskui vėl miegodavo 

kone iki pat sutemstant, — damos skirdavo savo 
grožiui ir kirpėjui. Sykį audringai praleidę naktį 
juodu su Pjeru po pagiringų pusryčių pasikėlė fu- 
nikulierium į Nairo viršukalnę, iš kur pasigrožėjo 
neapsakomai puikiu vaizdu, nes diena buvo itin 
giedra. 

Tai buvo laimingas, jokių rūpesčių netemdomas 
metas, ir Julija puikiai jį leido. Pjeras buvo švelnus 
ir įsimylėjęs kaip tada Paryžiuje, jis aiškiai didžia- 
vosi, kad kiti vyrai pavydi jam Julijos. Kartais jai 
net dingodavosi, jog kaip tik apie šitokį gyvenimą 
ji ir svajojo. Bet paskui vėl pasijusdavo lyg sukama 
karuselės. Pernelyg greitai, pernelyg pašėliškai, be 
jokio sustojimo, be jokios minutės pagalvoti. Net li- 
kusi viena su Pjeru negalėdavo ramiai su juo pasi- 
šnekučiuoti. 

Naujųjų metų vakare Julija pirmąkart apsirengė 
Pjero dovanotąja suknia. Ji pasižiūrėjo į save aukš- 
tame jų gyvenamo namo koridoriaus veidrodyje, o 
Pjeras žvelgė jai per petį. 

— Tai fantastiška! Tu būsi nakties karalienė! 

Iš tikrųjų suknelė labai puikiai išryškino apvalius 
jos pečius, liekną juosmenį ir ilgas kojas. 

— Ačiū tau! — atsakė Julija, o širdyje pridūrė: 
„Ir jums, profesoriau Kelermanai!“, nes be kos- 
metinės operacijos ji tikrai nebūtų taip gerai atro- 
džiusi. 

Ji pasiglostė delnais strėnas ir patenkinta pasi- 
kraipė prieš veidrodį. 

— O tu jau pagalvojai, kokias spalvas pasirinksi 
kitą rudenį? 

Jo veidas staiga apniuko, bet Julija nieko nepaste- 
bėjo, nes jis žengė vieną žingsnį atgalios. 

— Kodėl klausi? 

— Man įdomu. 

— Ar nežinai, kad toks pokalbis čia labai nedera? 

— Nežinau. O kodėl nedera? 

— Darbas ir malonumai — skirtingi dalykai. 

Julija suprato, kad jis pyktelėjo, bet būti mokoma 
nenorėjo. 

— Aš ne taip manau, — ramiai atkirto ji. — Dar- 
bas man visuomet teikė malonumo, 0 jūsų pasi- 
linksminimai taip vargina, kad juos beveik gali lai- 
kyti darbu. 

— Toks yra petit bourgeois požiūris — kaip čia 
pasakius? — miesčionių požiūris. 

Ji krūptelėjo, ne todėl, kad įsižeidė, o kad jis pa- 
sistengė ją įžeisti. 

— Beje, — kalbėjo jis toliau vis tuo pačiu piktu 
balsu, — rudeniui nekursiu naujos kolekcijos, tik 
žiemai. Gana ir dviejų kolekcijų per metus. 

Aišku, tai nebuvo tiesa. Kiti mados kūrėjai pa- 
teikdavo per metus keturias, ar bent jau tris kolek- 
cijas, o Julijai šitoks Pjero sprendimas turėjo suma- 
žinti pelną, kuriuo ji jau neabejojo. Bet ji neketino 
leistis išprovokuojama. 

Taigi ji labai ramiai ir šypsodama pareiškė: 

— Gerai. Tuomet liks daugiau laiko mums. 

Jis pralinksmėjo ir net truputį sumišo. 

— Tu šauni, Julija! — sušuko, apkabino ją ir no- 
rėjo pabučiuoti. 

Bet ji pasuko galvą į šoną, taigi jis nesugavo jos 
lūpų. 

— Negalima, Pjerai! Aš ką tik pasidažiau. 

— Pardon, — atsiprašė jis, — nenorėjau sugadin- 
ti tavo meno. 

Laiptais nulipo kiti jų draugai, taigi Julija galėjo 
nieko nebeatsakyti. Ji apsidžiaugė, nes nebūtų galė- 
jusi paaiškinti, kodėl išvengė jo bučinio. Būtų dar 

likę laiko susitvarkyti. Tačiau jai nebesinorėjo švel- 
nybių. 

Bet tas menkas nesusipratimas paskendo džiaugs- 
mingam šurmuly. Vakarą pradėjo gerdami šampaną 
„Palace Hotel“. Su rafinuoto kirpimo Pjero suknia 
Julija tiesiog išvertė visus draugus iš koto, o tai jau 
šį tą reiškė, nes naujieji pažįstami buvo viskuo per- 
sisotinę, negalėjai taip lengvai jų nustebinti. 

Valgis buvo nepaprastai skanus. Julija tik paraga- 
vo kai kurių patiekalų, jai nebuvo apetito. Nors ir 
vyno išgėrė tik trupučiuką, greitai pasijuto apgirtu- 
si — jai susuko galvą pasisekimas. Viduje ji visa 
degė, taigi šalta Žiemos naktis jos net neatvėsino, 
kai vidurnaktį visi išėjo į terasą. Nereikėjo, kad Pje- 
ras ją apkabintų šildydamas. Ir vis dėlto jai buvo 
gera jo glėbyje. 

— Ar tu laiminga? — paklausė jis, pamatęs jos 
spindinčias akis. 

— Neapsakomai! 

Abu troško atsiskirti ir pabūti dviese. Bet taip pa- 
sielgti nebuvo įmanoma, jeigu nenorėjai sugadinti 
malonumų kitiems. Julija suprato, kad geriau plauk- 
ti pasroviui ir šitą naktį praleisti taip kaip kitas — 
smagiai šokant ir kvailiojant. Šitoji naktis pranoko 
visas kitas. 

Net kai paskui anksti rytą visi sėdėjo gerdami 
stiprią kavą ir apelsinų sultis, juos tebesupo Naujųjų 
metų nakties žėrėjimas. Nuotaika tebebuvo puiki. 
Damos iš naujo pasidažė, o jeigu šukuosenos ir bu- 
vo kiek išsidraikiusios, irgi savotiška gudrybė. 

Priartėjo atsisveikinimo valanda. Bet visi skyrėsi 
be gailesčio ir be ašarų. Juk žinojo, kad netrukus 
vėl susitiks. Tik nežinia kada ir kur. Nicoje? Mon- 
te Karlo? Seišelų salose? Per žirgų lenktynes Baden 

Badene? Vimbldono teniso turnyre? Rio de Žaneiro 
karnavale? 

Visą rūsį, kur kompanija sėdėjo prie ilgų stalų ant 
paprastų medinių suolų, užpildė šitokie klausimai ir 
atsakymai. 

Dar vakar Julija greičiausiai būtų atsakiusi: „Man 
labai gaila, bet aš sočiai prisilinksminau. Turiu vėl 
kibti į darbą“. 

Bet per tą laiką ji pasimokė ir atsakinėjo išsisu- 
kinėdama: „Pažiūrėsiu!“, „Dar neapsisprendžiau!“, 
„Nė neabejoju, kad ten būsiu!“ 

Ji puikiai suprato, kad iš tikrųjų nepriklauso ši- 
tam sluoksniui. 

Kai grįžo į kasdieninį gyvenimą, pasijuto kaip 
griūvanti į prarają. 

Julija sukaupė jėgas, kad susitvardytų. Ir sugebė- 
j0 tai padaryti. Norėdama bent truputį pati save pra- 
džiuginti, Julija patvarkė prieglaudą kontoroje. Ji 
prisijungė stereoaparatūrą ir pasistatė kušetę, kad 
galėtų pasiklausyti geros muzikos ir nebereikėtų 
miegoti ant lovelės sandėliuke. Ji jau suprato, kad 
kol kas nėra jokios vilties išsikraustyti. 

Aišku, darbas neužėmė viso jos laiko. Taigi kal- 
bų kabinete ėmė mokytis anglų ir prancūzų. Jai 
ypač sunkiai sekėsi prancūzų — ir vis dėlto, ji da- 
bar mokėsi kur kas greičiau ir uoliau nei mokyklo- 
je, kai jai visiškai nebuvo įdomu. Ji norėjo išmokti 
sklandžiai susikalbėti angliškai ir bent jau suprasti 
prancūziškai. Tai jai pasidarė svarbu. 

Kada ne kada paskambindavo Pjeras — ne taip 
dažnai kaip ji troško, bet Julija suprato, kad visą 

laiką jis sudėjęs į parduotos kolekcijos gamybą. Ir 
Robertas skambindavo. Regis, jam viskas klostėsi 
puikiai. 

Kovo gale turėjo ateiti „Nacelle“ firmos prekių 
siunta, bet nieko panašaus neatsitiko. Julija paskam- 
bino į Paryžių, tačiau Pjero nepagavo. Ją ėmė ata- 
kuoti susinervinę prekybininkai. Kaip sugebėdama 
Julija ramino juos. Jau buvo pasitaikę, kad prekės 
vėluodavo. 

Ji liepė Heidei atsargiai pasiteirauti pietų Vokie- 
tijoje. O gal kai kurios parduotuvės jau gavusios už- 
sakytąsias prekes. Bet atsakymas buvo neigiamas. 
Tas pats ir Šveicarijoje. Julija nebegalėjo užmigti 
naktimis. 

O paskui pagaliau, balandžio pradžioje, paskam- 
bino Pjeras. Julijai taip palengvėjo, kad ji kone ne- 
teko žado. 

— Sveika, Julija, — linksmai pasakė jis, — ži- 
nau, kad turėjau tau jau seniai paskambinti. 

— O aš žinau, koks tu užsiėmęs! — atsakė ji, 
bandydama prisiderinti prie jo linksmumo. Ji neabe- 
jojo, kad jis skambina jai pranešti, jog išsiuntė kai 
kuriuos gaminius. 

— Na taip, šis tas juda į priekį, — išsisukinėjo 
Pjeras. 

Julija degė nekantrumu. 

— Bet tu jau viską baigei, ar ne? 

— Ne, Julija. Deja, ne. 

Tas jo atsakymas buvo toks netikėtas, kad Julija 
nebeišlemeno nė žodžio. Troško jį aprėkti, taip, bū- 
tų galėjusi. Bet ji suprato, kad tai būtų beprasmiš- 
ka. Gal jis ir tikėjosi, kad ji pratrūks įniršiu. Bet ji 
nenorėjo suteikti jam šitokio malonumo. Taigi Julija 
tylėjo, bandydama atgauti savitvardą. 

— Julija, aš... turėtum suprasti... — neryžtingai 
išmikčiojo jis. — Viskas — kaip čia sakoma? — iš- 
simušė iš vėžių. Sukirpėjas metė darbą, siuvėjos pa- 
reikalavo pakelti atlyginimą... bandžiau pasiūti tuos 
drabužius Portugalijoje, bet ir ten nepasisekė. — Jis 
giliai atsiduso. — Aišku, tai, kaip ir viskas gyveni- 
me, priklausė nuo pinigų. — Beveik išsigandęs jis 
pridūrė: 

— Julija, ar mane girdi? Tu dar klausai? 

— Taip. 

— Maldauju, neprikaišiok man, kad turėjau tave 
anksčiau įspėti. Žinai, kaip būna. Tikėjausi iki pat 
paskutinės akimirkos. 

— Stebuklo? 

— Julija! — sušuko jis įsižeidęs. 

— Jeigu, kaip tu tvirtini, tau labiausiai trūko ka- 
pitalo, tuomet aš apskritai nieko nebesuprantu. Juk 
tavo šeima turtinga. Jūs net turite banką. 

— Mano šeima turtinga, bet aš ne. Aš esu tiktai 
vargšas valgytojas. Bet aš tikėjausi... neabejojau, 
kad tikrai gausiu kur nors kreditą. 

— Taip, buvo galima tikėtis. 

— Bet kad ir kur beldžiausi, man prieš nosį už- 
trenkdavo duris. O geri draugai sakydavo: „Jeigu 
tau reikia kredito, tai ko neprašai iš Šatonakų .ban- 
ko? Juk jie pajėgūs tave finansuoti!“ 

— Suprantama. Tai kodėl nebandei? 

— Tai beprasmiška. Jie neduotų man nė skatiko. 

Staiga Julijai atsivėrė akys. 

— „Nacelle“ firma ne vienintelė tavo oro pilis, 
tiesa? 

— Taip, prisipažįstu, man nesiseka. Ar dėl to nu- 
suksi man galvą? 

Jau prieš daug savaičių, o gal ir mėnesių, žinoma, 
jis pastebėjo, kad negali nieko pagaminti. Jeigu jis 

tada iškart būtų prisipažinęs, tai nebūtų pastatęs į 
tokią keblią padėtį jos ir visų kitų savo atstovų. Bet 
ar būtų kokia nauda, jeigu dabar Julija imtų jam 
prikaišioti. 

— Ne, — todėl tik tiek ir tepasakė Julija, — ne- 
noriu nusukti tau galvos. 

—- Julija, juk mūsų santykiai dėl to nepasikeis? 

— Ne, nemanau. — Ji žinojo, kad meluoja, bet 
ketino išvengti bet kokio kankinamo pokalbio. 

— Ar greit pas mane atvažiuosi? 

Iš pradžių pabandysiu išsikapstyti iš viso šito 
purvo, pamanė Julija, bet balsu pratarė: 

— Kai tik galėsiu, Pjerai. 

— Ir aš galiu atvažiuoti pas tave į Miuncheną, 
Julija. 

— Irgi nebloga mintis. Susiskambinsim, ar 
ne? — Ji padėjo ragelį, nes nebeturėjo jėgų tęsti ši- 
tam pokalbiui. 

Iki pat vidurnakčio ji sėdėjo lovoje galvodama. 
Pjero ji neužjautė. Tai, kad jo firma patyrė žlugimą, 
nebuvo jam tokia katastrofa kaip jai. Šiaip ar taip, 
sau ir pasauliui jis įrodė esąs kone genialus madų 
kūrėjas. Jis galėjo užmigti ant laurų. Gal jam nebu- 
vo svarbu, kad paskui pristigo pinigų, o gal ir orga- 
nizacinių sugebėjimų. Jis ir finansinių nuostolių ne- 
patyrė. Iki pat savo gyvenimo galo jis maudysis 
piniguos, tas vargšas valgytojas. 

O jai viskas susiklostė kitoniškai. Ji buvo vers- 
lininkė ir leidosi apmaunama. Ji apako, išvydusi 
puikią jo kolekciją. Ji net neįsitikino, ar jis turi pa- 
kankamai lėšų iš tikrųjų finansuoti gamybai, nei ap- 
žiūrėjo jo įmonės — jeigu tokia buvo iš tikrųjų. 
Aišku, ir jos kolegoms nutiko taip pat, bet, šiaip ar 
taip, ji užsitraukė amžiną gėdą. 

Ji turėjo pranešti savo klientams, kas atsitiko, ir 
kuo skubiau. Negalėjo laukti iki rytojaus. Ji ryžtin- 
gai išlipo iš lovos, užsimetė chalatą, įsispyrė į šle- 
petes, nuėjo į kontorą ir įsijungė visas šviesas. Ran- 
koje laikydama adresatų sąrašą ji ėmė siųsti faksu 
pranešimus klientams, vieną po kito: „Neįveikiama 
kliūtis. „Nacelle“ firma prekių nepatieks. Man labai 
gaila. Viską paaiškinsiu vėliau“. 

Buvo jau gerokai po vidurnakčio, kai ji baigė 
siuntinėti faksus. Bet Julija buvo pernelyg susijau- 
dinusi, kad eitų gulti. Ji karštligiškai ieškojo išeities 
iš šitos nemalonios padėties. Žinojo, kad tokia išei- 
tis yra. Tik turėjo viską gerai apmąstyti. 

Kažkas jai sakė, kad „Enclave“ firma šalia spor- 
tinių drabužių, kuriuos sėkmingai gamino jau daug 
metų, norėjo padidinti viršutinių moteriškų drabužių 
gamybą. Ji, Julija, kadangi ilgai nesulaukė „Nacel- 
le“ firmos drabužių, gal galėjo pasisiūlyti 1r perimti 
iš jų rudens kolekciją. Bet paskui ji atmetė šią 
mintį, nes, jos nuomone, nevertėjo imtis darbo tik 
vienam sezonui. Tačiau padėtis dabar visiškai pasi- 
keitė, nes Pjeras sudėjo ginklus. Gal dabar jau per 
vėlu, bet vis dėlto vertėjo pabandyti. 

Ji karštligiškai paieškojo „„Enclave“ adreso, o ra- 
dusi pasiuntė į Bylefeltą faksą: „Prašyčiau kuo sku- 
biau paskirti man susitikimą su daktaru Lomėjeriu“. 

O paskui nebeliko ką veikti. Julija dabar galėjo 
tik laukti — ir tikėtis. Ji įsipylė didelę taurę konja- 
ko, užsidėjo Mocarto „Koncertą pianinui a-moll“ ir 
atsigulė. Padedant muzikai ji pagaliau atsipalaidavo 
1r kietai užmigo. 

Kitą rytą pabudusi, dar su chalatu ir šlepetėmis, 
Julija nuskubėjo į kontorą ir patikrino telefaksą. Ten 
buvo taip laukta žinia: „Daktaras Lomėjeris laukia 
jūsų šiandien trečią valandą“. 

Čia tai bent. Turėjo iškart važiuoti, jeigu nenorėjo 
pavėluoti. Bet iš tikrųjų šito jai ir reikėjo. Taigi jai 
net neteks aiškinti visos padėties sekretorei. Julija 
paėmė raudoną pieštuką, atvertė Heidės užrašų 
bloknotą ir brūkštelėjo: „„Nacelle“ firma nieko neat- 
siųs. Išvažiavau į „Enclave“. Prašom laikyti špygą 
kišenėje“. 

Paskui skubiai, bet labai rūpestingai apsirengė, 
susikrovė daiktus, kurių reikėjo praleisti nakčiai 
viešbutyje, ir išvažiavo. 

Julija pervažiavo autostradą ir nurūko pirmyn. 
Buvo paprasta savaitės diena, iškylautojų ir pasi- 
važinėtojų beveik nesimaišė. Oras buvo švelnus, o 
kelias sausas. Ji daugiausia laikėsi kairėje pusėje, 
lenkdama sunkvežimius. 

Jau perpiet Julija atvažiavo į Bylefeltą, užsisakė 
kambarį su vonia „Juodojoje katėje“, kiek užvalgė 
ir atsigaivino. 

Lygiai nurodytu laiku ji įėjo į komercijos vadovo 
kabinetą. „,„Enclave“ firmos teritorija buvo didžiulė, 
administracinis korpusas moderniškas ir išpuoselė- 
tas, gamybinės patalpos atrodė įspūdingai. Julija ne- 
abejojo, kad su šita firma nepatirs nemalonumų — 
Jeigu tik gaus užsakymą. 

Daktaro Lomėjerio nereikėjo laukti, ir Julijai tai 
pasirodė geras ženklas, jis priėmė ją iš karto pra- 
bangiame šviesiame kabinete. Julija įėjo rami, su- 
sivaldžiusi ir pasitikinti savimi. Ji truputį pažinojo 
daktarą, nors abu niekuomet nebuvo rimtai šnekėję- 
si, bet Julija manė, kad patinka jam. Tai buvo liesas 
vyriškis sveikos veido spalvos ir aiškaus žvilgsnio. 
Tik iš žilų plaukų buvo matyti, kad jam apie pen- 
kiasdešimt. 

Kai Julija įėjo, daktaras Lomėjeris mandagiai at- 
sistojo, bet nenuvedė jos į kampą svečiams, o pa- 
siūlė atsisėsti priešais, prie rašomojo stalo. 

— Jūs norėjot su manim pasikalbėti, ponia Pal- 
mer? — paklausė jis trumpai pasisveikinęs ir tiria- 
mai nužvelgė ją. 

Julija drąsiai ir pasitikėdama savimi sutiko jo 
žvilgsnį. 

— Taip, pone daktare. Ir man regis, jūs Žinot apie 
ką. | 
Jis nieko nepasakė. Taigi Julija kalbėjo toliau: 

— Girdėjau, jog „Enclave“ firma ketina didinti 
gamybą ir pateikti daugiau prekių rinkai. Tai mane 
domintų. Jūs, be abejo, žinot, kad aš dirbu pietų 
Vokietijoje, Šveicarijoje ir Austrijoje. 

— Tiktai, — pasakė jis, žaisdamas auksiniu šrati- 
nuku, — nežinia, ar jums užteks sugebėjimų mums 
atstovauti. 

Julija užsimetė koją ant kojos. 

— Tikrai, pone daktare, aš jų turiu. 

— Bet jūs dirbat „„Nacelle“ firmai. 

— Jau nebe, pone daktare. 

— Susipykot? — paklausė jis neslėpdamas smal- 
sumo. 

— Nacelle“ negali tiekti prekių. 

— Tik pasižiūrėk! 

— Kolekcija buvo nuostabi... 

— Aš girdėjau. 

— ... bet grafas Šatonakas negalėjo išvystyti ga- 
mybos. 

— Taigi, kai gerai pagalvoji, tai nėra ko per daug 
stebėtis. Juk tas vaikinas tėra tik diletantas, ar ne 
tiesa? 

Julija susivaldė ir nepuolė ginti Pjero. Įspėjo sa- 
ve mintyse, kad čia kalbama ne apie Pjerą, o apie ją 

pačią ir jos gyvenimą. Taigi ji tylėjo, leisdama dak- 
tarui Lomėjeriui piktdžiugiškai mėgautis. 

— Aišku, jūs patyrėt ir finansinių nuostolių, — 
pareiškė jis, veidmainingai užjausdamas. 

— Ne, nepatyriau. Sudarant sutartį man buvo iš- 
mokėta pinigų atlyginti žalai. 

Jis klausiamai kilstelėjo antakius. 

— Tai argi jūs ne savarankiška prekybos atstovė? 

— Taip, pone daktare. 

— Tokiu atveju labai neįprasta iš anksto mokėti. 
Šiaip ar taip, šito negalit tikėtis „Enclave“ firmoje. 

— Žinoma, ne. „Enclave“ firma tokia, dėl kurios 
gyvavimo nekyla abejonių. 

Jo antakiai dar trupučiuką šoktelėjo aukštyn. 

— Tai reiškia, kad jūs iš pat pradžių abejojot 
„Nacelle“ firma? 

Ji padelsė atsakydama: 

— Ne, po teisybei, ne — bent jau sąmoningai. 

— Bet kažkur tarytum nuaidėjo pavojaus varpas, 
ar ne? — Jo antakiai vėl nusileido į normalią padė- 
tį, — Bet tada, mieloji ponia Palmer, jums reikėjo 
surinkti informaciją, pareikalauti Žinių iš bankų ir 
pasižiūrėti įmonių. 

Julija žiūrėjo į jį didelėmis nekaltomis akimis ir 
vos šypsojo jam, lyg melsdama atleisti. 

— Jūs visiškai teisus, pone daktare. Turėjau visa 
tai padaryti, bet taip 1r nepadariau. Leidausi apmul- 
kinama. 

— O ką tas vaikis daro dabar? Ar jis bankrutavo? 

— Nežinau, daktare Lomėjeri, ir tai manęs abso- 
liučiai nedomina. Man svarbiau, kad klientai mane 
suprastų ir atleistų. 

— Atleidimą lengviau gausit tada, jeigu įrodysit, 
kad šitas abejotinas grafas turėjo atsakyti už sukčia- 

vimą. Mano žodžiai žiaurūs, sutinku, bet faktai to- 
kie. Mūsų amatui netinka vienadienės peteliškės. 

— Žinoma, jūs teisus, — nuolankiai lyg nusikal- 
tusi pritarė jam Julija, o pati galvojo: „Peteliškė 
kaip peteliškė, bet jis yra grafas ir liks juo. O apie 
sukčiavimą negali būti nė kalbos. Juk jis neišeikvo- 
jo niekieno pinigų“. 

Daktaras Lomėjeris pabeldė bukuoju šratinuko 
galu į rašomojo stalo viršų. 

— Kodėl jūs kitados išsiskyrėt su „Pro vobis“? 

Šito klausimo Julija tikėjosi, taigi išpylė atsaky- 
mą neišsisukinėdama: 

— Taip jau reikalai susiklostė, viskas keičiasi. 
Puikiai gyveni ir manai, kad viskas taip ir toliau dė- 
sis. Bet įvyksta permainų. Aš puikiai sutariau su fir- 
ma ir labai nenorėjau išeiti iš „Pro vobis“. 

— Tai asmeniniai nesutarimai? 

— Taip, galima pasakyti ir taip. 

— Na, — pasakė daktaras Lomėjeris, — jūs, re- 
gis, esat labai darbšti. 

Julija nusišypsojo jam. 

— Kada iš pat jaunumės pradedi dirbti vienoje 
šakoje, tai norom nenorom turi suktis. Mano klien- 
tūra labai gera. Nesigirdama pasakysiu: jau daug 
metų aš aprūpinu prekėmis geriausias parduotuves, 
taip sakant, rinktines. 

— Manau, turit jų sąrašą. 

— Taip, turiu. Bet nenorėčiau jo jums rodyti, kol 
sudarysime sutartį. 

— Iš kur staiga toks nepasitikėjimas? Juk su sa- 
vo grafu tokia nebuvot. 

— Kaip tik šitas patyrimas ir išmokė mane atsar- 
gumo. Beje, jis niekuomet nebuvo „mano“ grafas, 
be to, ir jis nepareikalavo iš manęs dokumentų. 

— Tik iškart užmokėjo? 

— Taip. 

— Keistas elegesys. Šito tikrai negalit tikėtis iš 
„Enclave“. 

Šitaip baigėsi pokalbis, ir prasidėjo derybos. Juli- 
ja jautėsi labai tikra. Nors daktaras Lomėjeris neno- 
rėjo atvirai-prisipažinti, greitai paaiškėjo, kad firma 
kaip tik ir organizuoja moteriškų viršutinių drabužių 
pardavimą. Iš pradžių buvo manyta, kad tos damos 
1r ponai, kurie pardavinėjo sportinius firmos dra- 
bužius, galės ir tuo pasirūpinti. Bet papildomas pre- 
kių kiekis daugumai iš jų buvo pernelyg didelis var- 
gas. Nors daktaras Lomėjeris ir neprisipažino, po 
teisybei, jis labai apsidžiaugė Julijos pasisiūlymu 
dirbti. 

Juodu sulygo sutartį penkeriems metams, kad Ju- 
lija atstovaus firmai pietų Vokietijoje, Šveicarijoje ir 
Austrijoje. Kol daktaras tarėsi su įmonės vadovybe, 
jaunas vyriškis pavedžiojo Juliją po įmonę, ateljė, 
sukirpimo patalpas ir sandėlius. „„Enclave“ sportiniai 
modeliai visuomet buvo -puikūs ir populiarūs, taigi 
Julija neabejojo, jog ir viršutiniai moteriški drabu- 
žiai bus tokie pat. 

Darbo dienos gale Julija jau turėjo sutartį kišenė- 
je. Daktaras Lomėjeris pasiūlė jai išgerti konjako, ir 
Julija sutiko. Juodu susidaužė. 

— Kada galėsiu paimti rudens kolekciją? — pa- 
klausė Julija. 

— Data dar nenumatyta, bet, manau, maždaug po 
mėnesio. 

— Puiku, taigi dar galėsiu aplankyti klientus. No- 
riu asmeniškai kiekvieno atsiprašyti. 

— Matyt, būtų naudinga taip padaryti. 

Kaip su sparnais Julija atskriejo kitą dieną į 
Miuncheną. Heidė, laukianti jos kontoroje, apibėrė 
ją klausimais. Ir Julija išklojo jai, ką nuveikė Byle- 
felte. 

— Tu tikrai pati save už plaukų ištraukei iš pel- 
kės, — pareiškė Heidė žavėdamasi ir stebėdamasi. 

— Ir man pačiai taip atrodo! — nusišypsojo Ju- 
lija. — Ir Žinai, ką tau pasakysiu? Jeigu nebūčiau 
buvusi tokia tikra, kad gerai atrodau, nebūčiau su- 
gebėjusi išsikapanoti. Ar prisimeni, kokia buvau su- 
trikusi prieš operaciją? Aš pati net nebenoriu apie 
tai galvoti. 

— Na, tai gal išmeskim po burnelę į profesoriaus 
H. Kelermano sveikatą! — pasiūlė Heidė. 

Jiedvi nusprendė išgerti vyno. 

Suskambo telefonas. Heidė pakėlė ragelį ir atsi- 
liepė: 

— Julijos Palmer prekybinė kontora, čia Heidė 
Lam. — Ji pasiklausė: — Čia jūs, Robertai? — 
Taip, Julija yra. Ką tik grįžo iš kelionės. Valandė- 
lę. — Ji perjungė telefoną Julijai, kuri sėdėjo prie 
rašomojo stalo. Julija pakėlė ragelį. 

— Ak Robertai, kaip gerai, kad paskambinai! Tu- 
riu tau tiek daug papasakoti... 

Jis nutraukė Juliją: 

— Ne dabar, kitąkart. Atsitiko kažkas baisaus. 

— Kas? — suglumo ji. 

— Negaliu paaiškinti telefonu. Būk gera, atva- 
žiuok pas mane į Vinkelhofą. 

— Bet, Robertai, aš... 

— Man tavęs reikia, Julija. 

— Aš kaip tik ruošiausi išvažiuoti pas klientus, 
gal vėliau... 

— Būk gera, Julija, pagalvok! Tai pirmas kartas 
gyvenime,-kai aš tavęs rimtai prašau. Negali man 
atsakyti. 

Ji tylėjo. Teisybė: jis niekuomet nėra iš jos parei- 
kalavęs kokių niekų. 

— Sėskis į automobilį ir važiuok! — paragino 
Robertas. 

— Puiku, aš paskubėsiu. — Julija padėjo ragelį ir 
pareiškė: — Turėsim atidėti mūsų šventę, Heide. 

— Taip ir maniau. Gal galėčiau paklausti, kas at- 
sitiko? 

Julija gūžtelėjo pečiais. 

— Pati nieko nežinau. Bet bus geriausia, jei per- 
sirengsiu ir iškart važiuosiu. 

Nė valandos nepraėjo, o Julija jau buvo Vinkel- 
hofe. Sodai žaliavo, geltonai žydėjo dekoratyviniai 
krūmai, o baltųjų alyvų žiedų pumpurai buvo išbrin- 
kę. Mažoji gyvenvietė taip ramiai snūduriavo saulės 
spinduliuose, kad Julija visiškai negalėjo įsivaizduo- 
ti, kokia katastrofa užgriuvo Robertą. 

Tikrai nieko labai baisaus nėra, vis ramino ji 
save. | 

Ji trumpai paskambino atsirakindama buto duris. 

— Ša, — pasakė Robertas ir prisidėjo pirštą prie 
lūpų. | 

Jis paėmė ją už rankos riešo ir įsivedė į mie- 
gamąjį. Užuolaidos buvo užtraukos, ant komodos 
švietė nedidelė lempa. Tik po valandėlės Julija pa- 
"stebėjo mažą figūrėlę tarp pagalvių. Tai buvo Mi- 
chaela, Roberto duktė. 

Julija buvo mačiusi mažylę tik kartą, tada dailiai 
aprengtą ir sušukuotą, taigi ji Julijai pasirodė gyva 
ir truputį išdykusi. O dabar jos galva buvo storai 
aptvarstyta, plaukai nebe geltoni ir garbanoti, o 

tamsūs ir sulipę sruogomis. Akys užtinusios. Ji gu- 
lėjo aukštielninka ir vos girdimai kvėpavo. 

Julija išsigando, bet neišdrįso nieko pasakyti. 

Robertas privedė ją arčiau ir pakėlė apklotą. Mi- 
chaelos rankos buvo išmargintos tamsiomis dėmė- 
mis ir juostomis. 

Tik tada kai juodu išėjo iš miegamojo — Rober- 
tas labai tyliai uždarė duris — Julija atgavo žadą. 


— Rodos, ji primušta, — pratarė kimiu balsu. 
Gerklėje jai įstrigo gumulas. 

— Jis primušė, — su kartėliu pasakė Rober- 
tas. — Teo, Ritos vyras. 


-— Iš kur žinai? 

— Rita man atnešė mažylę. 

— Ir kaip žmogus gali mušti vaiką! — pasipikti- 
nusi sušuko Julija. 

— Daug žmonių gali. Tokių dalykų dažnai pasi- 
taiko. 

— Taip, kai kada perskaitai, bet juk negalima ti- 
kėti, kad... — Julija nutilo. — Ar nereikėjo jos vežti 
į ligoninę? 

— Ją apžiūrėjo daktaras Vilkovskis. Jis susiuvo ir 
žaizdą galvoje. Jis įtaria smegenų sukrėtimą. 

— O gal dar kas blogiau. Prisimink savo hema- 
tomą. Turime nuvežti ją į Gaberzę. 

— Jeigu ji atsipeikės ligoninėje, jai viskas pasi- 
rodys dar baisiau. Visa tai ir taip jau trauma. 

— Po sunkaus nelaimingo atsitikimo juk beveik 
visuomet atsipeikėji ligoninėje. Taip jau yra. Gydy- 
tojai ir seselės žino, ką tokiu atveju daryti. 

— Taip, žinoma. Tu teisi. Bet... — Jis užsikir- 
to. — Norėčiau ją apsaugoti, — pagaliau tyliai pri- 
dūrė. 

— Ketini slaugyti namuose? 

— Ne, aš negaliu. Kad ir kaip keista, ji manęs bi- 
j0 — ir daktaro. 

— Jūs juk vyrai. 

— Gal ir dėl to. Šiaip ar taip, ji visomis keturio- 
mis gynėsi nuo mūsų. Daktaras Vilkovskis davė jai 
išgerti raminamųjų. 

— Taigi — o kas bus toliau? 

— Julija, juk tu galėtum... 

— Aš? Ar tu išprotėjai? Manau, juk tu turi drau- 
gužę! 

— Ji ne tokia. Ji tinka tik kai kam kitam. Aš jai 
negalėčiau patikėti vaiko. 

— Reikėtų pabandyti. 

— Ne, aš ją puikiai pažįstu. 

— Ir vis tiek myli? 

— Ne, Julija, tikrai ne. Aš mylėjau tik tave. 

— Labai graudu, — atkirto ji ciniškai, — bet aš 
negaliu jos slaugyti. Juk sakiau tau, kad išvažiuoju. 

— Pas klientus. Taip, Žinau. Bet aš galėčiau va- 
Žiuoti vietoj tavęs. 

Šis pasiūlymas taip pribloškė Juliją, kad ji ne- 
susigriebė ką atsakyti, pirma dar turėjo viską apgal- 
voti. 

— Aš paimsiu laisvų dienų, — kalbėjo toliau Ro- 
bertas, — vis tiek turėčiau. Dar man likę atostogų. 
Direkcijai nepatiks, bet, deja, nieko čia neįmanoma 
pakeisti. 

— Nežinai, kokią naštą užsiverti! — pasakė Juli- 
ja. — Na, bet eikim į svetainę. Turiu tau paaiškin- 
ti. — Ji pirma įėjo į taip pažįstamą svetainę ir nu- 
grimzdo į mėgstamiausią krėslą. — Mielai išgerčiau 
taurę vyno, tu, be abejonės, irgi. 

Robertas atnešė butelį baltojo vyno ir dvi taures. 

— Gal kai ko užkąstum? — paklausė jis. 

— Ne, ačiū. O kaip slaugyti mažylę? 

— Jai negalima valgyti. Vėmė. Daktaras Vilkov- 
skis mano, jog tai normalu. Jeigu ji norės gerti, 
galima duoti arbatos. Žolių. Aš išviriau, ji virtuvė- 
je. — Jis įpylė vyno ir atsisėdo priešais ją. 

Julija nugėrė gurkšnį. 

— Trumpai drūtai — „„Nacelle“ nieko nepagami- 
no, — prašneko ji. 

— Visai nieko? — suglumo Robertas. 

— Teisingai, visiškai nieko. Aš jau pranešiau sa- 
vo klientams, bet, manau, dera asmeniškai kiekvie- 
no atsiprašyti — tik pietų Vokietijoje ir Šveicarijo- 
je. Austrija man nepriklausė. Tu tikrai šito imsies? 

— O kodėl ne? Man bus lengviau negu tau, nes 
kol kas aš neturėjau nieko bendra su tais reikalais. 
Bet kaip tai atsitiko? 

Julija išklojo jam viską, ką Žinojo. 

— Geriau, kad žinotum, nesvarbu, ar viską išpa- 
sakosi klientams. Gal tau ateis į galvą kokia protin- 
gesnė mintis. 

— Paini istorija. Aš pagalvosiu. 

— Svarbu, jog nuteiktum juos maloningai, ne- 
svarbu kaip, ir paruoštum, kad rudenį jiems pateik- 
siu „Enclave“ viršutinių moteriškų drabužių. 

— Ne sportinių? 

— Ne. „Enclave“ ketina gaminti viršutinius mo- 
teriškus drabužius, ir aš sudariau sutartį savo seno- 
sio0ms sritims. 

— Perkūnėliai! Va čia tai uolumas. 

— Taip, lengva nebuvo. Visko prisiklausiau iki 
soties. Gal ir tave išdės į šuns dienas. 

— Man tai kas. Aš juk niekuo nedėtas. 

— Klientų pavardes, Robertai, ir adresus tau duos 
Heidė. Ji turi visus sąrašus. Aš dar tik užrašysiu, 
kur tau geriausia pastatyti automobilį kai kuriuose 
miestuose. 

— Na jau! Aš ir pats rasiu. 
— Neabejoju. Bet sutaupysi laiko iš anksto Žžino- 
damas. Noriu, kad grįžtum kiek įmanoma greičiau. 

Naktį Julija pragulėjo lovoje šalia Michaelos. 
Žiūrėjo, kad mergytė miegotų. Robertas įsitaisė ant 
kušetės svetainėje. 

Michaela blaškėsi ir kartais tyliai knirkė. Julija 
nedrįso jos raminti, nes bijojo pažadinti. 

Po vidurnakčio mažylė pratrūko šaukti: 


— Mama, mama! — Bet akutės tebebuvo už- 
merktos. 

— Viskas gerai, Mike, — švelniai nuramino ją 
Julija. 

Michaela sumirkčiojo. 

— Mama! 


— Tavo mama netrukus ateis. Gal nori siusiuko? 

Julija atsikėlė, paėmė mažylę į glėbį, nunešė į-vo- 
nią ir pasodino ant kriauklės. Mažylė net buvo be 
naktinių marškinių. Matyt, iš namų ją išnešė galvo- 
trūkčiais. 

Ji vėl užsimerkė ir ėmė svyruoti. Nieko. Julija 
staiga prisiminė savo vaikystę. Ji ėmė švilpauti. 
Kaip tik tada, kai jau ketino nešti Michaelą į lovą, 
tai pasiliejo stipri čiurkšlė. 

Julija nušluostė jai užpakaliuką. 

— Šaunuolė, — pagyrė mergytę, — tu tikra šau- 
nuolė, Mike! Gerai padarei. — Julija pakėlė ją ant 
rankų. — Ar nori kai ko atsigerti? — Pridėjo Mi- 
chaelai prie lūpų puodelį su vasarošilte arbata, ga- 
tavai padėtą ant praustuvės. Mažylė nugėrė kelis 
mažus gurkšnelius. 


245 


Julija vėl paguldė ją į lovą ir apklojo. 

— O dabar miegok, Mike! — sušnibždėjo jai. — 
Aš su tavim pabūsiu, o netrukus ateis ir mama. 

Valandėlę palūkėjo, paskui sugrįžo į vonią, paėmė 
iš pintinės murzinus vaiko drabužėlius, išplovė ir 
kruopščiai išskalavo rankomis marškinėlius, kelny- 
tes, kojinaites ir suknutę. Kur kas mažiau triukšmo 
nei su skalbimo mašina. Ji išgręžė drabužius ir pa- 
kabino juos džiūti ant gyvatuko. 

Kai paskui vėl gulėjo lovoje pasirėmusi alkūne ir 
stebėdama besiblaškantį vaiką, prisiminė seniai pra- 
ėjusias dienas. Kaip ją kitados globojo! Julija kol 
kas apie tai net nebuvo galvojusi. Motina visuomet 
buvo su ja, linksma, rami ir be galo kantri. Tėvas 
nelabai ja domėjosi. Kartais paerzindavo ją, pasišai- 
pydavo, nes ji rimtai žiūrėdavo į jo pokštus. Jai su- 
sidarė įspūdis, kad tėvas gyveno kitame savame pa- 
saulyje. Bet jis irgi buvo su ja, stiprus ir patikimas 
kaip medis, nuo kurio galima pasislėpti tiek nuo lie- 
taus, tiek nuo saulės. Jos vaikystės neapniaukė joks 
debesėlis. Ji net nenutuokė, kad motina nebuvo la- 
bai sveika. Jos mirtis jai buvo pirmasis tikras skaus- 
mas gyvenime. Bet tuomet Julija jau buvo suaugu- 
si Mergina. 

O šitas vargšas padarėlis, gulintis šalia, kvė- 
puojantis pražiota burna, virpčiojančiomis blaks- 
tienomis, matyt, kankinamas sapno — ir ko tik jis 
neišgyveno net jau kol atėjo į šį pasaulį! Motinos 
rūpestis vaiko likimu, tada kai jis gimė, ginčai tarp 
tėvų, naujasis tėvas, varžovu tapęs broliukas! Gal, 
taip, nėra net abejonės, kad Michaela sumušta ne 
pirmąkart, gal tik šitaip stipriai pirmą. Julija paju- 
to mažylei tokią užuojautą, kad jos akys pritvinko 
ašarų. 

Kad tik neapsiverkčiau, pamanė ji. Tik šito man 
ir trūksta. O turiu būti tokia tvirta. 

Kai Michaela paryčiais vėl ėmė blaškytis, Julija 
nuvedė ją į tualetą, pagirdė ir patepė kremu suskel- 
dėjusias lūpas. Šnibždėjo jai raminančius meilius 
žodžius. Ir tik tada ji pagaliau užmigo. 


Robertas pažadino ją pusryčių. 

— Kaip praėjo naktis? — paklausė, kai juodu sė- 
dėjo priešais vienas kitą prie valgomojo stalo. 

— O, visai gerai. 

— Atrodai pavargusi. 

— Pavargau. — Julija persibraukė ranka akis. — 
Bet nesvarbu. Ištversiu keletą dienų. 

Jis paėmė Julijos ranką ir paspaudė. 

— Narsioji mano mergytė. 

Julija vyptelėjo. 

— „Mergytė“ čia, matyt, netinkamas žodis. 

— Man tu esi ir liksi mergytė. Šitaip aš apie ta- 
ve galvoju. 

— Turėtum pasirinkti kitą Žodį. 

Stipri kava ją atgaivino, bet Julija nerimo. 

— Tu man atleisi, ar ne? — pasakė ji ir su puo- 
deliu rankoje nuėjo į miegamąjį. 

Michaela kaip tik buvo besikelianti. 

— O, ką tu darai? — sušuko Julija ir padėjo puo- 
delį ant komodos. — Vienai tau negalima. — Ji 
pribėgo prie jos ir apkabino. — Kad tik nepargriū- 
tum. — Julija nuvedė svyruojantį vaiką į tualetą. 

— Jeigu tau ko nors reikia, Mike, — pasakė 
ji, — šauk mane. Aš visuomet būsiu netoli. Juk Ži- 
nai, kas aš, ar ne? Aš Julija, tavo tėvelio žmona. 

Bet vaikas nieko neatsakė. Kiek svyruodama, už- 
simerkusi mergytė sėdėjo ant kriauklės. Mažas jos 
kūnelis jau ėmė mėlynuoti. 

Tą valandėlę Julija iš tikrųjų ko neapsiverkė. 

— Vėliau aš tave nuprausiu, — tarė ji, — labai 
švelniai, kad neskaudėtų. Paskui pasijusi geriau. Bet 
dabar tau vėl metas į lovą. 

Kai ji paguldė ir užklojo mažylę, kavą išgėrė sto- 
vėdama. 

— Tėvelis ir aš esam gretimam kambary, — pasa- 
kė ji. — Ar jam su tavim atsisveikinti, nes jis išva- 
žiuoja kelioms dienoms? 

Michaela nė nesukrutėjo. Nežinia, ar ji apskritai 
suprato Juliją. 

Jau su lietpalčiu Robertas įėjo į vidų, bet kai Ju- 
lija pridėjo pirštą prie lūpų, tik pasižiūrėjo į dukterį, 
bet nieko neatsakė. Julija palydėjo jį prie durų, ir 
juodu trumpam apsikabino. 

— Kaip seni sutuoktiniai, — šyptelėjo Julija. 

— O mudu juk tokie ir esam. 

Gerokai prieš pietus atėjo gydytojas. 

Julija apsirengė — bute dar tebebuvo vienas kitas 
jos drabužis, taigi nesunkiai rado tinkamų — su- 
tvarkė butą, perklojo lovas ir išprausė vaiką. 

Išgirdusi vyrišką balsą, Michaela išplėtė akis ir 
aiškiai išsigando. 

— Nebijok, Mike, — nuramino ją Julija, — tai 
tik gerasis dėdė daktaras. Tau tikrai neskaudės. 

Ir vis dėlto mažylė muistėsi, taigi Julija palaikė 
jos rankas, kad daktaras Vilkovskis galėtų apžiūrėti. 

— Na, matai, viskas baigta, — pasakė Julija, kai 
gydytojas vėl įsidėjo stetoskopą. — Netrukus grį- 
šiu. — Ji uždarė duris ir nusivedė gydytoją į prieš- 
kambarį. — Na, kaip? — paklausė. 

— Būklė patenkinama. 

— Bet ji bijo. 

— Turime tuo džiaugtis. Kai būna smegenų su- 
krėtimas, jeigu kalbėsime apie vaikus, tai ligonis 
dažnai ne tik neprisimena paties nelaimingo atsiti- 
kimo, bet ir to, kodėl jis įvyko. Taigi tada jis negali 
atsikratyti to įvykio pasekmių. O vaikui tai būtų 
baisu. Vėliau jį reikėtų gydyti psichiatrui. 

— Mat kaip. 

— Kai ji pasveiks, ramiai galit su ja kalbėti apie 
viską. 

— Aš juk pati nieko nežinau. 

— Tai ji tegu papasakoja. 

— Ji juk nekalba. | 

— Aš tikras, kad ji gali kalbėti. Tik dabar nenori. 

— Tiesa. Kelis kartus ji šūktelėjo „mama“. Aš 
nežinau, ko jai duoti valgyti. Vyras man sakė, kad 
ji vėmė. Ar duoti jai avižinių dribsnių košės? 

— Tiesiog palaukit, kol ji išalks, o paskui duokit 
visko, ko tik ji panorės. Nedaug, aišku. Svarbu, kad 
ji daug gertų. 

— Taip, jau apie tai pagalvojau. Duodu jai erš- 
kėtrožių arbatos. Ar galima ją pagirdyti apelsinų 
sultimis? 

— Kokį gurkšnelį kai kada. Gal net ir obuolių 
sulčių. 

— Tai kiek praskaidrintų gyvenimą. 

— Gal leisit jus paklausti, ponia Palmer? — Jau- 
nasis gydytojas truputį sumišo. — Kas jūs esat 
vaikui? 

— Turiu prisipažinti, kad beveik nepažįstu mer- 
gytės. Manau, jau anksčiau turėjau pasirūpinti Mi- 
chaela. Ji mano vyro duktė. Bet aš to nepadariau ir 
dabar labai gailiuosi. — Ji pajuto ašaras akyse ir 
sunkiai nurijo seilę. 

Daktaras Vilkovskis palietė jai petį. 

— Nėra jokios priežasties sau priekaištauti, ponia 
Palmer. Mažylei pasisekė, kad yra tokių Žmonių 
kaip jūs. 

Tačiau Julija ne visai paisė gydytojo nurodymų. 
Kitą rytą, švariai nupraususi ligonę, ji patiekė jai 
pusryčius: skrebutį su sviestu ir apelsinų sulčių. 

— Bent paskanauk, Mike! — paprašė ji. — Ne- 
būtina viską suvalgyti. 

Mergytė suvalgė skrebutį ir iki paskutinio lašelio 
išgėrė sultis. 

— Šaunuolė, Mike! — pagyrė ją Julija. — Juk 
mums reikia kuo greičiau sustiprėti. 

— O kada ateis mama? — netikėtai paklausė 
mergytė. 

„— Man gaila, brangute, bet aš nežinau. Nieko tau 
negaliu pasakyti. 

— Ar greitai? 

— Taip, tikriausiai greitai. 


Julija dieną ir naktį praleido šalia mergytės. Bijo- 
jo palikti mažylę vieną. Daugiausia sėdėjo prie lo- 
vos, kad galėtų išpildyti bet kokį mažylės norą. Iš 
vienos savo palaidinukės pasiuvo mergytei naktinius 
marškinius, paskui išardė senus Roberto marškinius. 
Taigi laiko pakako visokioms mintims. Dabar, kai 
Michaela galėjo truputį valgyti ir jau norėjo kalbė- 
ti, nuotaika kiek pasitaisė. 

Robertas skambino kasvakar, tačiau Michaelos 
motina nė akių nerodė. 

Bet vieną dieną ji atėjo, pasipuošusi, su skrybė- 
laite ant ką tik sušukuotų plaukų, su lagaminu ran- 
koje. Julija pamanė, kad ji nori išsivežti vaiką. 

— Jūs čia? — susigėdo Rita. 


— Taip, — atsakė Julija ir paaiškino: — Rober- 
tas manė, kad moteris geriau sugebės pasirūpinti jū- 
sų dukterim. 


— Aš... aš to nežinojau. 

— Nesvarbu. Prašom į vidų. Jūs tikrai norit išsi- 
vežti Michaelą, bet aš nežinau... 

— Ne, nenoriu, — nutraukė ją Rita. 

Julija pakvietė ją į svetainę, stengdamasi būti ma- 
loni, ir pasiūlė jai ko nors išgerti. 

Bet Rita atsisakė. Ji atsisėdo į krėslą ir tarė: 

— Turiu labai nedaug laiko. 

— Gaila. 

— Noriu pamatyti Mikę. 

— O kada ją pasiimsit? 

— Argi nesuprantat, kad negaliu jos pasiimti? Aš 
nebegaliu nė karto palikti jos vienos su savo vyru. 
Tada nebeturėčiau nė valandėlės ramybės. 

— Ir tą ketinat pasakyti Michaelai? 

— Ne. Žinoma, ne. 

— Mažylė vis klausia, kur jūs. Ji tikrai nori na- 
mo. Jeigu dabar nueisit ir pasakysit, kad tai neįma- 
noma, ji baisiausiai susijaudins, o tai gali jai pa- 
kenkti, kai šitaip serga. Argi nesuprantat? 

Rita giliai atsiduso. 

— Taip, jūs tikriausiai teisi. 

— O šiaip Michaela palyginti puikiai laikosi. Ji 
net trupučiuką sveiksta. 

— Taip, tikiu jumis. 

— O kaip bus toliau? 

Nors ir kuopščiai padažytas, Ritos veidas atrodė 
liūdnas. 

— Aš nežinau, kas bus toliau. — Ji suspaudė bal- 
tą rankinuką lyg griebdamasi kokio šiaudo. 

— Taigi nė neketinat skirtis su vyru? 

— Ne, niekuomet negalėčiau. Aš jį myliu... 

— Nors ir primušė Michaelą? 

— Bijau jį prarasti. Todėl ir nunešiau Mikę Ro- 
bertui, o ne į ligoninę. Tada Teo būtų iškelta byla, 
o aš nenoriu, kad jis atsisėstų į kalėjimą. 

— Šit kaip, suprantu. Bet kaip čia pasidarė? Ar 
jis nekenčia vaiko? 

— Ne, ne, aš kalta. Per ilgai užtrukau — su drau- 
gėmis. Nieko ten nebuvo. Mes linksminomės ir pa- 
miršome laiką. O per tą laiką jis išgėrė. Gal Mikė 
pasakė jam ką įžūliai. Šiaip ar taip, ji gavo pylos, 
kuri buvo skirta man. 

— Jūs leidžiatės jo mušama? — pasibaisėjo Ju- 
lija. 

— Jis ne iš pykčio. Jis tik... baisiai pavydus. — 
Ji gūžtelėjo pečiais. — Jis irgi mane myli. 

Puiki meilė, pamanė Julija, o balsiai paklausė: 

— O tai kur dėsit Michaelą? 

— Į internatą. Jau buvau socialinės globos įstai- 
goje. Kitos galimybės nėra. 

— Norit mažylę įgrūsti į internatą? Gal laikyti 
ten su sunkiai auklėjamais vaikais? O kiek Micha- 
elai metų? 

— Šešeri. Šį rudenį ji pradės lankyti mokyklą. Aš 
ne su malonumu taip darau, supraskit, ponia Palmer. 
Jeigu turėčiau giminių, tada... bet Michaela turi tik 
tėvą. Aš labai vieniša. 

Abi moterys nė nepastebėjo, kaip atsidarė durys 
ir ant slenksčio išdygo Michaela, basa ir su naujais 
naktiniais marškiniais. 

— Mama, mama! — sukliko ji, puolė prie Ritos 
1r įsikibo į ją. — Pagaliau atėjai! Dabar tu mane iš- 
sivesi namo! Aš būsiu labai gera ir klausysiu tėčio! 

Kaip tik šitokios scenos Julija ir norėjo išvengti. 
Bet dabar nebebuvo prasmės kištis. Tegu Rita vis- 
ką aiškina. O paskui jai, Julijai, teks šluostyti karš- 
tas vaiko ašaras. 

Bet vieną dalyką ji tikrai žinojo. Ji neatiduos Mi- 
chaelos nei baisiajam patėviui, nei įkiš į internatą. 
Jos uždavinys apsaugoti vaiką ir duoti jam naujus 
namus. Julija neprašė šito, bet, matyt, tokia likimo 
valia. 

Julija žinojo, kad bus sunku. Ji turės iš pagrindų 
pakeisti savo gyvenimą, bet kaip nors susitvarkys. 
Jai pavyks padaryti, kad prie jos prisirištų visų 
stumdomas ir niekinamas vaikas. Jiems reikėjo nau- 
jo buto, su kambariu mažylei, gal net namuko su 
sodu. 

Žinoma, Julija nenorėjo ir negalėjo mesti darbo. 
Apie tai nebuvo nė kalbos. O per tas savaites, kai ji 
važinės, dukrele turės pasirūpinti Robertas. Jeigu 
Robertas nepadės, jos planas bus neįgyvendinamas. 

Bet tada Julija turės grįžti pas jį. O kodėl ne? 
Santuoka svarbiau negu meilės ryšys, tai bendras 
ūkis. Jeigu tik ateityje abu pasistengs būti sąžinin- 
gesni vienas su kitu, gal dar viskas susitvarkys. 

Kai vakare paskambins Robertas, ji ketino papa- 
sakoti jam apie savo planus, ir Julija neabejojo, jog 
jis tikrai apsidžiaugs. 

Vėliau, kai Rita išėjo ir nurimo Michaelos kūk- 
čiojimai, Julija susigriebė jau kelias dienas nė akies 
krašteliu nepasižiūrėjusi į veidrodį. Ir dabar nepasi- 
žiūrėjo, nes pajuto sieloje stiprybę, nieko bendra ne- 
turinčią su išoriniu grožių — ji kilo iš pačių širdies 
gelmių. 

